
Datina, Biblia Românilor 


O pledoarie pentru (re)considerarea 
sacralităţii vieții, naturii şi datinilor 


În cadrul activităţii culturale laborioase desfăşurată în ultimii ani în 
cetatea voievodală a Sucevei, se detaşează opera de recuperare istorică 
întreprinsă cu deosebită pasiune şi sagacitate de către poetul, publicistul şi 
omul de cultură lon Drăguşanul. Rezultatul acestei acţiuni de recuperare a 
fost concretizat mai cu seamă în lucrările /dentități deturnate. O istorie 
anecdotică a Bucovinei (2000), Veniţi de vă veseliţi! (antologie a folclorului 
obştesc de iarnă, realizată împreună cu Aurelian Ciornei, în 2001), Suceava, 
sub povara istoriei (2002), Bucovina faptului divers Q vol., 2003). Meritul 
principal al acestor lucrări constă atât în (re)punerea în circuitul ştiinţific al 
unor texte importante pentru istoria Bucovinei, cât şi în deconstrucţia 
trecutului istoric de tip „triumfalist” al acestei provincii istorice româneşti. 
Aceste lucrări sunt la antipodul celor care se constituie în părţi ale unei 
pseudo-mitologii naţionale, tipice pentru orice stat subdezvoltat, care 
justifică eşecurile şi neîmplinirile prezentului preponderent pe seama unui 
trecut în care dominaţiile şi conspiraţiile externe au tarat şi încetinit 
dezvoltarea factorului naţional. 

În mod concret, Ion Drăguşanul respinge interpretările istorice de tip 
maniheist, care prezintă istoria unei etnii române dotate cu toate virtuțile, 
asuprite şi deznaţionalizate, în opoziţie cu istoria alogenilor numeroşi, 
intriganţi şi rapaci care au asuprit-o, au sărăcit-o şi, în parte, au 
deznaţionalizat-o. Ca o consecinţă logică a acestui fapt, autorul menţionează 
frecvent neîmplinirile românilor bucovineni din perioada administraţiei 
austriece, datorate — în cele mai multe cazuri — conduitei inabile şi 
greşelilor proprii, rezultând o istorie mai echilibrată a Bucovinei. 

Noua sa lucrare, Datina, Biblia românilor, constituie o abordare 
multidisciplinară complexă, situată la intersecția mitologiei, etnologiei, 
etnografiei şi folclorului cu istoria. În viziunea autorului, ea constituie un 
„roman al unei călătorii în timp, săvârşită cu cărţi, cu imaginaţie cu 
dragoste”. Pe parcursul a 20 capitole cu titluri sugestive autorul îşi invită 
cititorii să parcurgă drumul sinuos al apariţiei şi conservării datinilor 

(majoritatea pre-creştine iar unele pre-indoeuropene), impregnate de 
sacralitate, în spaţiul etnic românesc. 

Sublinierea sacralităţii pre-creştine a acestor datini se înscrie în trend- 
ul general vest-european de recuperare a sacrului, care a supravieţuit mai cu 
seamă în societăţile rurale din sud-estul Europei. Aşa cum sublinia Mircea 
Eliade, „majoritatea acestor recuperări ale sacrului reamintesc un tip de 
religie cosmică dispărut după triumful creştinismului şi care a mai 
supravieţuit numai la ţăranii europeni. Redescoperirea sacralităţii Vieţii şi 
Naturii nu înseamnă în mod necesar o întoarcere la „păgânism” sau 
„idolatrie”. Deşi religia cosmică a ţăranilor din sud-estul Europei poate 
apărea ca o formă de păgânism în ochii unui puritan, ea nu e prin aceasta mai 
puţin o „liturghie cosmică creştină” (Nostalgia originilor, Bucureşti, 
Humanitas, 1994, p. 9). 

Cititorii îndrăgostiţi de mitologie, de tradiţiile intelectuale privind 
conservarea şi valorificarea sacrului şi a esoterismului în lumea modernă 
(promovate cu strălucire de Rene Guenon iar în spaţiul românesc de Vasile 
Lovinescu) vor avea surpriza unei lecturi plăcute şi instructive. 

În lucrare sunt tratate diverse probleme legate de patria primitivă a 
indoeuropenilor, care „consideră Steaua Nordului drept „ax al lumi”, 
„coloană a lumii”, „coloană a cerului” sau „axă celestă”. Pentru a-şi justifica 
argumentaţia privitoare la aceste aspecte, autorul îl citează pe Mircea Eliade 
(Încercarea Labirintului), care subliniază „unitatea fundamentală nu numai a 
Europei, dar şi a întregului ecumen care se întinde din Portugalia până în 
China şi din Scandinavia până în Ceylon”. 

Autorul aduce în discuţie şi problema celebrelor (şi controversatelor) 
tăblițe de la Tărtăria (cca. 4500 a.Chr), cercetate şi de Constantin N. 
Bărbulescu, care conchide că Badtabira menţionată în „Lista din Larsa” a 
dinastiilor sumeriene ar fi Tărtăria. 


În finalul primului capitol al cărţii (Ecumen sau ,, Căminul Soarelui ”), 
autorul mărturiseşte o profesiune de credinţă, ilustrată elocvent pe parcursul 
lucrării: „Moştenind Legea-Datină prin obiceiuri şi prin tradiţii, noi ne 
legitimăm drept continuatori în „lecturarea” imaginativă şi analitică a naturii 
„.„„. Nu cred că tradiţiile şi obiceiurile, ca retrăiri ale Legii şi ale Datinii, ne 
mai conservă capacitatea de „lecturare” a naturii, că mai suntem capabili şi 
de trăiri metafizice similare celor ale protopărinţilor ... Retrăirea Legii şi a 
Datinii înseamnă doar o nobilă legitimare, o subconştientă regăsire a 
identităţii culturale iniţiale şi doar atât”. 

Capitolul doi al lucrării (Legile de „lângă râul de apă”) este axat 
preponderent pe conturarea şi descrierea unui „teritoriu de sacralitate, datina, 
în care sunt înveşnicite tainele pe care nici măcar pietrele sau cărţile nu le-ar 
fi putut păstra mai temeinic, mai întru puritate, mai întru adevăr”. Autorul 
insistă asupra celebrei civilizații pelasge din vremea lui Homer şi a 
războiului troian, „pe care numai noi, românii, o mai moştenim drept datină, 
prin obiceiuri şi prin tradiţie”. În sprijinul acestei afirmaţii este făcută o 
amplă paralelă între cutumele menţionate în celebrele /egi belagine, Iliada şi 
jus valachicum din Evul Mediu, subliniindu-se aspectele comune. 

În următorul capitol intitulat sugestiv Naşterea zeilor, se arată că 
„Povestea naşterii zeilor pământeni (dave, generaţii spirituale la sumerieni) 
începe, în toate religiile mitologice, la nord de Dunăre şi de Marea Neagră, 
privite ca un tot unitar”. Totodată, este tratată doct şi competent problema 
obiceiului Caloianului, care continuă un mit al tracilor din Asia Mică, 
consemnat de Diodorus Siculus. Theogonia se sfârşeşte cu trecerea în revistă 
a informaţiilor antice privitoare la Zalmoxis şi la unele caracteristici ale 
religiei geto-dacice. 

Capitolul patru (,, Calea cea demnă de admiraţiune ”) debutează cu 
descrierea Cheilor Bâcului (Basarabia) de către învățatul principe Dimitrie 
Cantemir şi de către poetul basarabean Constantin Stamati, posibil construite 
de mâna omului în neolitic. În continuare se sugerează o paralelă între aceste 
Chei şi „nişte monumente ce consistau din bolovani sau lespezi mari, aşezate 
în şir neregulat, la mici intervale unele de altele”, descrise de Quintus 
Curtius Ruffus. Capitolul se încheie cu citarea unor afirmaţii ale 
specialiştilor privind caracterul pelasg al civilizaţiei egiptene. 

Capitolul următor (De la Pelasg, la Apollo) aprofundează problema 
„pelasgilor, tribul din care se vor alege zeii Eladei”, deoarece Herodot 
vorbeşte despre <<Ellada, ţinut care mai înainte vreme se numea Pelasgia>>. 

În capitolul intitulat sugestiv Peanurile lui Apollo, imnele Titanilor, 
adică colindele este analizată minuţios filiaţia precreştină a colindelor, care 
îmbină într-un tot unitar elementele precreştine cu cele creştine. 

În continuare (Bădica Troian sau „Fertilitatea e Osiris”), cititorul 
este invitat să parcurgă pagini de mare fineţe şi concizie privitoare la Bădica 
Troian, „căpetenia obştească emblematică pentru lumea carpatică”, la 
problema cuplului mamă-fiu Troiana-Troian din satul Dacozaria (viaţa 
Sfântului Vasilisc) şi la numeroasele tradiţii legate de Dochia. 

În capitolul opt („Locuitorii petrec în joc lunga noapte de iarnă ”) 
rețin atenţia consideraţiile privitoare la hora sacră a pitarailor (piţărăi) — în 
sumeriană Pitar înseamnă Tată — la filiaţia nordică a bradului de Crăciun şi la 

istoria sa, la sărbătoarea Naşterii Domnului împământenită cert pentru prima 
dată la Roma, în anul 354. 

Capitolul nouă (,,Luncile Soaelui ”) tratează problema reminescenţelor 
precreştine ale sărbătorilor poporului român, autorul conchizând pe drept 
cuvânt că „toate aceste sărbători, ţinute prin abţinere de la muncă şi, 
eventual, prin farmece, vrăji şi descântece, au pătruns în calendarul datinii 
străbunilor drept „timp creştin”, destul de târziu, împrumutate fiind fie din 
creştinism (un creştinism nepredicat, cu slujbe şi ritualuri săvârşite în alte 
limbi), fie din mitologiile slavilor, tătarilor sau chiar ale ţiganilor” 

Capitolul intitulat „Munci şi Zile”, „Povestea Muncei ” porneşte de la 
analiza textului cu acelaşi nume al lui Hesiod şi prelungirea în Europa peste 
milenii a ocupaţiilor agricole descrise acolo. Sau, aşa cum conchide autorul, 
„singurul <<călindariu>> agrar al antichităţii europene (secolul VI î.e.n.), 
<<Munci şi Zile>> supravieţuieşte şi în proverbele şi zicătorile românilor, în 
frazeologisme, în calendarul anual al muncilor agricole, în port, dar şi în 
dimensiunile pieselor pentru uneltele gospodăreşti, pentru plug şi car. În 
satele noastre, <<muncile>> reprezintă succesiunea <<zilelor>> secolului 
şase î.e.n. cu o consecvență exemplară, iar sfaturile antice îşi găsesc firească 
şi fidelă oglindire în proverbe şi zicători. 

În Horele sacre şi horele profane se porneşte de la textele clasice ale 
lui Homer cu descrierea Horei (dans) şi personificarea Horelor: <<Străjuie 
Horele acolo tot cerul şi-Olimpul ridică / Norii cei deşi şi-i coboară, fiind în 
Olimp portăriţe>> (Iliada, V, 737-738). Autorul conchide că „până a fi <<în 
Olimp portăriţe>>, deci anotimpuri, deci fiice ale lui Cronos, Horele au fost 
virtuţi, apoi preotese, şi-abia în vremurile civilizaţiei miceniene s-au 
transformat în anotimpuri. Iniţial, şase la număr, precum în statuetele 
feminine precucuteniene şi cucuteniene sau în simbolistica stilizată a 
ceramicii, care transmite mesajele Tărtăriei într-o formulă de o frumuseţe 
plastică tulburătoare, aşa-zisele <<poeme ale culorii>>. Conchizând în final 
că suntem un „popor de sinteză”, autorul ne arată că „am rămas singurul 
neam european care-şi exercită <<cunoaşterea trăitoare>> şi prin horă”. 

Datina creştină reprezintă un excurs sumar în problemele legate de 
geneza creştinismului, organizarea clerului creştin, viaţa credincioşilor în 
timpul creştinismului primar, erezii şi „Crezul” lui Grigore Thaumaturgos, 
episcop în Cesareea Nouă din Pont (210-270). 

Următoarele patru capitole reprezintă un excurs „neortodox”în istoria 
creştinismului (Epoca  perseculării  intoleranței religioase;  Datina 
păgânizării creştinismului, Creştinii, monoteişti şi intoleranţi;, Creștinismul, 
la urmaşii pelasgilor). Reţine în mod deosebit afirmaţia conform căreia 

„politeismul păgân reînvia, dar cu aură creştină. Datinile nu mai erau 
interzise, ci <<creştinate>>, adică populate cu simboluri bisericeşti. ... Calea 
spre asimilarea păgânismului o reprezenta cântecul-cântarea, deci amestecul 
de imn păgân arhaic cu patronime şi toponime creştine” (Datina păgânizării 
creştinismului). La finele ultimului capitol consacrat explicit creştinismului, 
cititorul poate consulta o listă lungă de cuvinte sumeriene foarte 
asemănătoare cu o serie de cuvinte româneşti. 

În capitolul Împăcarea creştinismului cu peanurile tracilor prin 
colindă aflăm că în a doua jumătate a secolului al XIX-lea colindele pascale 
erau cântate numai de clerici. Totodată, cititorul îndrăgostit de surprinzător 
şi exotic, află că doctorul Ovidiu Bojor, trimis în Nepal, în anii '80 ai 
secolului XX, ca expert ai Organizaţiei Mondiale a Sănătăţii, a cunoscut în 
masivul himalayan, într-o regiune de platou, la peste 3.000 metri altitudine, o 
populaţie diferită de nepalezi: „Hainele ei tradiționale se aseamănă până la 
identificare cu portul maramureşean. Ba mai mult, ei practică... colindele de 
Anul Nou. Cetele de copii recită, într-o limbă ciudată, versuri foarte rimate, 
având ca refren <<Dă şi mie!>> rostite într-o românească fără cusur. Zicând 
acestea, copii întind un căuş spre a primi ceva, un bănuţ sau un fruct de la cei 
colindaţi”. Aceiaşi locuitori beau o „băutură alcoolică rezultată din 
fermentarea şi rafinarea fructelor, pe care o numesc <<răchie>> ... Prezenţa 
acestor obiceiuri la români şi nepalezi, a cuvintelor neaoş româneşti din 
colindele nepaleze, nu a fost cercetată de specialiştii români”. 

Capitolul În vremea lui Ciuca-Buga Cărlăbuga este axat pe 
hermeneutica informaţiilor privitoare la mârzacul tătar 
Kutlubuga/Kutlugboga („Borul Norocos”), demnitar al Hoardei de Aur din a 
doua jumătate a secolului XIV. Acesta a lăsat urme în folclorul basarabean 
(toponimul Cătlăbuga din Buceag). Numele său apare într-o urătură cu 
caracter războinic rostită în perioada de iarnă în satele basarabene Tătăreşti 
şi Burlacu (jud. Cahul), Mârzaci şi Mitoc (jud. Orhei), iar în părțile de nord a 
Moldovei numele apare deformat, Ciucabuga). Reţin în mod deosebit atenţia 
două judecăţi de valoare ale autorului. 

Astfel, „tradiţiile noastre târzii, deşi statornicesc în memoria obştească 
„ore astrale” ale neamului, nu sparg tiparele Datinii şi ale Legii, încadrându- 
se perfect, printre altele, şi în cerințele tuturor şcolilor de studiere a 
folclorului din lume”. Deşi la noi s-a realizat acest fapt cvasi-miraculor, 
„etnografii şi folcloriştii nu prea pun preţ pe istorie, tot aşa cum istoricii 
preferă să ignore izvoarele veşnic viu mărturisitoare ale Datinii, ale 
obiceiurilor şi ale tradiţiei”. 

Capitolul „Oameni de la munte” subliniază pregnant ideea că numai în 
„casa aşezată pe înălțimi a dacului înzăpezit” durează şi Legea şi Datina”. 

Ultimul capitol al lucrării, intitulat sugestiv Nu mai e loc pentru 
cuvinte conţine o selecţie largă din aprecierile unor călători străini cu privire 
la datinile şi obiceiurile din Muntenia şi Moldova, începând cu secolul XVII, 
aprecieri despre românii bucovineni din perioada administraţiei austriece 
(interesează aici cu deosebire consideraţiile privind „Născocirea... portului 
popular studenţesc” (1860). 


Finis coronat opus. La finalul travaliului său ştiinţific şi de 
interpretare, autorul conchide cu dreptate că „de la explicaţii banale şi 
neadevărate, vin, în fond, desacralizarea datinii şi abandonarea obiceiurilor 
şi tradiţiilor, contrafacerile rurale devenind „un bun de consum”, o artificială 
„reproducere a folclorului tradiţional” prin care nu se mai comunică un 
mesaj tradițional ... Satele nu mai iniţiază în datină prin obicei şi tradiție, ci 
doar produc spectacole, îmbrăcând recuzita aflată prin lada cu vechituri a 
existenţei lor deja pustiită de memorie. Satele s-au împărtăşit din singurătate, 
s-au produs dezbinările definitive în acel <<avânt poetic (cu care) se 
sărbau>> (expresia aparţine lui I.G. Sbiera, nota ns.), odinioară, identitățile 
reale ale neamului”. 

Datina, Biblia românilor este o lucrare amplu documentată pe baza 
unor izvoare antice şi medievale şi a unei considerabile bibliografii de 
specialitate, iar Indexul general de nume şi materii îi uşurează consultarea. 
Această lucrare reprezintă o strălucită pledoarie pentru (re)considerarea 
sacralităţii vieţii, naturii şi datinilor într-o lume modernă care a înaintat mult 
pe calea desacralizării. Există încă speranțe pentru realizarea acestui 
deziderat deoarece omul modern, „nu este niciodată complet desacralizat, şi 
avem toate motivele să ne îndoim chiar că o desacralizare totală este 
posibilă” (Mircea Eliade, Nostalgia originilor, Bucureşti, Humanitas, 1994, 
p. 9). 

Amploarea investigaţiei, stilul frumos care trădează existenţa şi 
exersarea continuă a darului poetic, concluziile, judecăţile de valoare şi 
ipotezele judicios construite, ce merită verificate şi adâncite, fac din această 
carte un adevărat eveniment editorial. De aceea, autorul binemerită omagiul 
cititorilor îndrăgostiţi de geneza şi evoluţia datinilor şi tradiţiilor din spaţiul 
românesc sau, pur şi simplu, de o lectură plăcută şi incitantă. 


Conf.univ.dr. Florin PINTESCU 

Ecumen sau „Căminul Soarelui” 


Undeva, într-o patrie primitivă europeană, în „terra extrema“ 
(Paradesha sau Airyana Vaejo-Vaija) sau „pământul de sub ursă“ (Varâha), 
au trăit străbunii tuturor neamurilor europene („la race nordic“, cum le 
numeşte Hermann Wirth). Lao-Tse sau Lieh-Tzu, cum îl numesc europenii, 
scrie, în „Testi taosti“ (Texte taoiste), că oamenii aceia blonzi „nu cunosc 
tristețea şi durerea“, că „iubesc muzica şi cântă toată ziua“, trăind „în 
vecinătatea apelor“, separați bătrânii de tineri, dar fără a ara şi semăna. Ei, 
„le nostre radici“ (rădăcinile noastre, cum le spune italianul Alberto 
Lombardi), nu aspiră spre perfecţiune, dar nici nu cunosc păcatul, ci trăiesc 
într-o deplină simbioză cu natura, conform unei morale simple, respectând 
tradițiile unei religii populare arhaice (neolitice) a cultului solar şi a cultului 
lunii, deci o religie de tip uranic şi olimpic. Consideră Steaua Nordului drept 
„ax al lumii“, „coloană a lumii“, „coloană a cerului“ sau „axă celestă“, 
desenând-o pe amulete, pe ceramici şi pe menhire (pietrele căzute din cer) 
sub formă de crin stilizat, apoi sub formă de treflă, de „cruce celtică“) şi 
adoră, de pe „Colina Cerului“ („gorgone“ în greacă, „kurgan“ în slavă) sau 
„Muntele lui Dumnezeu“, cerul diurn, cerul crepuscular şi cerul nocturn, 
stabilind anume geografii cereşti, respectiv „cerul căminului“ sau al vetrei 
(Hestia), „cerul polar“ şi „cerul navigatorilor“. Vulturul, în zbor planat, 
devine „vulturul cerului“ (îngerul de mai târziu), al cerului alcătuit din Abis 
(Abzu) şi din Sfântul Cer (Anu, tatăl anotimpurilor-hore şi, de aceea, rămas 
în memoria obştească drept an), separați de o cupolă de piatră, din care se 
desprind, uneori fragmente care cad pe pământ (menhire). Soarele şi Luna 
sunt făcute din substanţa „lil“ (spirit), iar celelalte corpuri cereşti sunt 
alcătuite din „pete negre“ (bibbu). 

Divinitatea supremă a acestei civilizaţii matriarhale, agricole, egalitare 
şi pacifiste este „Mama Mare“, „Mama Terra“ (Demetra la greci) sau „Terra 
Celeste“ (cum scrie islamicul Hurqgaly), Babba Natale a celților sau Baba 
Dochia a urmaşilor pelasgilor. 

Cerul Sfint este Ur-Anu, „roata cerului“, Ur fiind „montagna gialla“, 
adică un oval neregulat, deci o roată, iar Anu — Cerul. În „Coran“, dar şi în 
scrierile islamice ale geografului Yaqut, muntele sacru, „montagna gialla“, 
se numeşte Qaf, adică „Mama tuturor munţilor“, stăpânitorul tuturor 

neamurilor fiind „al-Acraf“, adică „Alteța“, cuvântul acesta însemnând 
„foarte puternic“. Grecii aveau să numească „Muntele Sacru“ Kronion, 
pelasgii Kogaion, toate neamurile europene dedicându-l cultului virginităţii 
(Rosalia, respectiv Rusalii). 

Acest Paradesha (sanscrită) în care oamenii nu cunosc durerea şi 
nefericirea (rahmani, rohmani, rucmani, arryani, Blajini) durează până prin 
anul 3.800 î.e.n., când se produce marele diluviu (Woolley) şi când se 
instaurează mari friguri în Paradesha (Hermann Wirth), „când marea atinge 
însuşi cerul, / când inundă pământul, când aerul e de gheaţă, / când troianele 
sunt aduse de vânturi aspre, / când ploaia domină Calea Destinului“ 
(Hyndluljoth, 44). Şi pentru că „arrive le grand froid dans l'Arryana Vaejah“ 
(sosesc mari friguri în Hyperboreea), pentru că „I“hiver se r&pand sur toute la 
Terre” (iarna se răspândeşte pe întreg pământul), aryenii au plecat, în luna 
„Farvar“ (Februarie?), în „zilele regelui Ani-ran“, când „au venit la domnie 
regii popoarelor din munţi“, spre „Căminul Soarelui“, adică spre sud-est, 
drumul durând „trei generaţii ale tinerilor şi şase generaţii ale bărbaţilor“ 
(Hermann Wirth). O parte dintre arryeni (brahmani) au revenit, apoi, în 
munţii lor, bătrânii brahmani devenind „ctisti“ ai rahmanilor, adică oameni 
sfinți (Blajinii), iar tinerii populând Ardealul şi repetând, din generaţie în 
generaţie, ritualul întoarcerii acasă prin tradiţia „Pitarailor“ (taţi, în 
sumeriană), din care au rezultat, ulterior, toate jocurile cu măşti ale 
sărbătorilor româneşti de iarnă. 

Până la Ani-ran (Saturn, la greci, Cronos la latini, tatăl lui Osiris la 
egipteni), „rasa nordică“ a beneficiat de organizări statale, iar „i nomi degli 
otto re pre-diluviani sono (numele unor regi pre-diluviani sunt): Alulim, 
Alalgar,  Enmenluanna,  Enmengalanna,  Dumuzi,  Ensipadzidanna, 
Enmeduranna, Ubara-Tutu“. Regii aceştia sunt străbunii tuturor europenilor 
şi ai tuturor statalităţilor europene, sub conducerea lor dezvoltându-se 
„rădăcinile profunde“ care explică şi dezvăluie, în plan spiritual şi nu nu 
doar în atât, „unitatea fundamentală nu numai a Europei, dar şi a întregului 
ecumen care se întinde din Portugalia până în China şi din Scandinavia până 
în Ceylon“ (Eliade, Încercarea). 

Toţi istoricii europeni îşi exprimă consensul asupra acestei „unita 
d'origine dei popoli Indo-Europei” (G. Gorresio, G. Kossinna, P. Thieme, L. 
Keian, A. Romualdi, A. Lombardi, H. Wirth etc., plus cei grupaţi în „Center 
for the Ancient Mediterranean“), asupra unor „leggendari prodigi” comuni, 
orgoliile zonale manifestându-se doar în chestiuni care privesc „cerul 
căminului“ şi vatra de sub axa celestă a acestui cer. Sumerologii slavi bat 
monetă pe teoria „Kurgan“-ului şi localizează Varâha sau Arryana Vaejah în 

stepele pravoslavnice. Sumerologii occidentali, pornind de la simbolul 
svasticii (a doua reprezentare a lui Anu-Cerul), care ar simboliza poziţiile 
soarelui văzute de la Polul Nod, optează pentru poziţionarea patriei iniţiale 
în Laponia, în sudul Scandinaviei, în nordul Germaniei, ba chiar şi în Anglia 
sau în Islanda. 

Mai imaginativi, dar şi cu argumente mult mai serioase (Tăbliţele de 
la Tărtăria, vestigiile civilizaţiilor neolitice descoperite pe teritoriul 
României), istoricii noştri, sumerologi sau nu, trag vârtos de pulpana 
străbunilor europeni pentru a-i aşeza mai curând în Carpaţii prezentului 
nostru decât în Carpaţii prezentului lor. În esenţă, poziţia noii istoriografii 
româneşti faţă de „unitatea originii popoarelor indo-europene“ este cea a 
domnului Constantin N. Bărbulescu, care, în studiul „Tărtăria, prima 
reşedinţă regală atestată din lume“, stabileşte că Badtabira, menţionată în 
„Lista din Larsa“ a dinastiilor sumeriene, ar fi Tărtăria, scrierea de pe 
celebrele tăblițe, datate în anul 4.500 î.e.n., permițându-i şi o traducere 
personală, apropiată în esenţă celorlalte două, făcute de sumerologi din 
centre universitare planetare de mare prestigiu. 

Pe baza listei din Larsa, Constantin N. Bărbulescu stabileşte 
următoarea cronologie (cu localizări carpatice şi cu interesante traduceri de 
toponime şi patronime): 

„7551 î.H. (43200 „ani lunari“ x 30 : 365 + anii până la Potop, 4000). 
Oraşul Badtabira era reşedinţa regelui ENMEENLUANNA (EN-ME-EN- 
LU-ANNA = „Domnul preoţilor, cel care proclama transformarea în mod 
miraculos a lucrurilor înconjurătoare de omul Cerului“, în perioada când 
existau „Zeii fundamentali“ (AN, ENKI, ENLIL-I); 

6559 î.H. (36000 „ani lunari“). În acelaşi loc domnea regele DUMUZI 
- păstorul (DU-MU-ZU = „Păstorul care conduce şi este renumit pentru 
cunoştiinţele sale“). Este perioada în care apar „Cei şapte zei“ - IGIGI (I- 
GIGI/ru/ = „Umbrele oamneilor răi, demoni, de la râu“), fiii lui AN şi 
strămoşii lui ANU, descrişi ca nişte demoni cu înfăţişare monstruoasă. 
Primii dintre aceşti zei, Igigi, au fost zeițele GULA (GU-LA/J/ = „Cea care 
poartă cuvântul“), marea vrăciţă, doamna care reda viaţa, zeița patroană a 
medicinei şi tămăduitoare a capetelor negre“, împreună cu sora ei 
NINANNA („Regina zeului lunii“, zeiţa pământului). 

Au urmat frații LAHAMA (Lakhama) şi LAHMU (Lakhmu) care, 
după o anumită tradiție, au fost sacrificați pentru a crea omul, eveniment 
remarcat prin a 4-a crestătură - de la dreapta la stânga - de pe răbojul de la 
Tărtăria. 

6366 î.H. (28800 „ani lunari“). Tot la Badtabira avea reşedinţa şi 
regele ENMEENGALANNA („Domnul preoţilor, cel care proclamă 
transformarea în mod miraculos a lucrurilor înconjurătoare de către preoţii 
bocitori ai Cerului“) sub patronajul celui de-al 5-lea zeu Igigi numit ZABAR 
(Zababu, Ninurta, Susinar), soţul zeiţei Gula, „Stăpânul pământului“, zeul 
plugar şi al războiului. Este perioada în care, potrivit lui lon Micu, a fost 
„Epoca de pionierat a omenirii“ (69-Rev.fenom.paranom. nr.24/1996,p.7) şi 
s-a realizat tăbliţa de la Tărtăria. 

5726 î.H. (21000 „ani lunari“). Au urmat cei doi zei gigi, fraţii: 
ANSAR -— „Totul de sus“, care au rămas pe loc, în acelaşi oraş, Badtabira, 
rebotezat Tărtăria („Aşezarea aflată sub protecția mezinului“), un autentic 
eponim pentru miticul TARTAROS (Hesiod, „Theogonia“, v.666-673), 
KISAR -— „Totul de jos“, un posibil eponim pentru oraşul Kis (azi Tall al- 
Uhameir, Iraq), unde l-a urmat pe regele ENMEENDURANNA („Domnul 
preoţilor, cel care proclama transformarea în mod miraculos a lucrurilor 
înconjurătoare adaptate de păstorul Cerului“), în noua reşedinţă din Sippar 
(azi, Abu-Habba, Iraq), „către 5000 î.H.“. 

Ipoteza este susţinută şi prin acel „răboj“ orizontal de la Kis, cu 6 
„crestături“ şi un singur „D“ (Dingir — „Zeu“), alături de un punct ce pare a 
indica nordul ca origine a zeului. Interesant este că, în India şi la semiţi, 
„răbojul“, uşor înclinat spre stânga, cu numai 4 „crestături“ şi un singur „D“ 
constituie grafemele „DA-ŞA“ care au format termenul „DAŞA“ — „Demon, 
barbar, necredincios“."“. 

Există o sumedenie de interpretări ale rădăcinilor toponimice 
sumeriene în spaţiul românesc, toate credibile şi, probabil, toate adevărate. 
Numai că la fel de adevărat este că, după fundamentarea noţiunii de „limbă 
sumeriană“, cu referire la populaţiile indo-europene, de către indianistul 
englez Jones Wiliam (1746-1794), toate popoarele europene s-au grăbit să-şi 
inventarieze lexicul şi să constate că aproximativ 90 la sută dintre termenii 
onomastici şi topomastici provin din sumeriană, celelalte 10 procente având 
rădăcini hitite sau sanscrite. În fond, dacă tot vorbim despre un singur neam, 
care se diferenţiază prin efectul de „Turn Babel“ (naşterea limbilor din 
dialecte), patrimoniul rămâne unitar în toate aplicaţiile umane, inclusiv în 
mituri şi în tradiţii, adică în acele identități culturale care, graţie 
politeismului inițial, au permis o lectură imaginativă analitică a naturii 
(„politeismo come fantasiosa lettura analitica della natura“, Ovidiu, 
„Metamorfoze“”). Prin urmare, date fiind rădăcinile comune („le notre 
radici“), strigătul lui Tacit, „Fecisti patriam divertis gentibus unam!“ (Faceţi 

oamenilor o patrie comună!), rămâne de actualitate pentru fiecare generaţie 
irepetabilă în irepetabilă succesiune. 

Cândva, a existat „patriam divertis gentibus unam“, cu Legea-Datină 
stabilită de Anu („omul integru... care a dat regulile de lângă râul cu apă... în 
oraşul arbore“ (conform Tăbliţelor de la Tărtăria; alt legiuitor anterior lui 
Anu nu este pomenit în scrierile vechimii), cu mituri, obiceiuri şi tradiţii 
inițiale comune. După înstrăinări (Turnul Babel), s-au creat Legi-Datini noi, 
moştenite prin alte obiceiuri şi prin alte tradiţii, iar „memoria obştească“ 
scrisă a omenirii, respectiv patrimoniul Bibliotecii din Alexandria, a fost 
incendiată şi distrusă pentru totdeauna în primăvara anului 415, când „bande 
di cristiani fanatici incendiavano i templi, uccidevano i sacerdoti, 
costringevano i pagani a fuggire dalle loro case e si impadronivano dei loro 
beni“ (nu cred că mai este nevoie de traducere). Numai datina, obiceiul şi 
tradiţia au rămas, ici-colo (la pelasgi, la fenicienii-feaci, la ionieni şi la ahei, 
la celți, la sciți şi la traco-daci), intacte pentru a se mărturisi mileniilor, 
pentru a retrăi misterele superbe ale uitatului Paradesha. O moştenire sacră, 
pe care cei mai mulţi au abandonat-o, dar care încă supravieţuieşte în 
Carpaţii noştri. Numai în Carpaţii noştri. 

Moştenind Legea-Datină prin obiceiuri şi prin tradiții noi ne 
legitimăm drept continuatori în „lecturarea“ imaginativă şi analitică a naturii 
(Ovidiu). Nu dobândim o vechime mai mare decât a altora şi nici nu mai 
contează unde anume s-a aflat „Muntele Sacru“ al protopărinţilor. Egiptenii, 
fideli principiului „plin-deşert“, obişnuiau să spună că toate câştigurile în 
planul civilizaţiei umane înseamnă tot atâtea (şi de aceeaşi mărime) goluri în 
plan metafizic. Nu cred că tradiţiile şi obiceiurile, ca retrăiri ale Legii şi ale 
Datinii, ne mai conservă capacitatea de „lecturare“ a naturii, că mai suntem 
capabili şi de trăiri metafizice similare celor ale protopărinţilor. Mai curând, 
obiceiul şi datina împrăştie difuz norii furişaţi între noi şi „cerul căminului“, 
cerul Pleiadelor, pe care l-am tot mutat pe pământ prin construcţia de case, 
dar fără să mai ştim să unim coama acoperişului, streşinile şi temeliile în 
„pentagrama dacică“, adică într-o sacralitate care să ne poziţioneze corect în 
univers, deci în spaţiu, în timp şi în dumnezeire. Retrăirea Legii şi a Datinii 
înseamnă doar o nobilă legitimare, o subconştientă regăsire a identităţii 
culturale iniţiale şi doar atât. 

Legile de „lângă râul de apă” 


Există un teritoriu de sacralitate, datina, în care sunt înveşnicite tainele 
pe care nici măcar pietrele sau cărțile nu le-ar fi putut păstra mai temeinic, 
mai întru puritate, mai întru adevăr. Există în datină un mesaj ancestral, cel 
stabilit şi rostit de „divinităţile bătrâne” (Cartea egipteană a morţilor) şi 
retrăit, generație după generaţie, printr-o neostenită „cunoaştere trăitoare” 
(Bădescu) a ordinii spirituale a lumii „mutată în cuvântul explicativ, în 
concepte clare şi în raționamente bine închegate” (Bădescu). Un mesaj pe 
care îl tot abandonăm în favoarea „deprinderii colective” (Bernea), deşi ştim 
că „legendele sunt tradiţie vie, aproape întotdeauna mai adevărată decât ceea 
ce numim istorie” (Thierry) şi că „basmele nu sunt numai un produs al 
fanteziei, ci şi documente istorice de mare preţ” (Grimm). Dar dincolo de 
mesaj mai există ceva, există mărturia unei anume continuități, probată doar 
prin datină, prin obicei, prin tradiţie, „cunoaşterea trăitoare” reprezentând, în 
fond, un argument mult mai convingător decât cele pe care le poate aduce 
istoria. Istoria, veşnicul recurs al veacurilor însângerate şi înlăcrimate la 
mâinile curate cu care îşi vor îmbrăţişa, ipocrit, urmaşii. 

Ca teritoriu de sacralitate destoinic marcat de „divinităţile bătrâne”, 
datina probează cât se poate de convingător vârstele neamurilor, ale 
neamurilor care şi-au încrustat în pietre mereu alte nume, dar n-au abandonat 
niciodată „ordinea spirituală”, acel „dar” şi acea „virtualitate” ale vieţii 
(Bădescu) în absenţa cărora se creează „dezordinea” şi rătăcirea înspre alte 
teritorii de sacralitate. Cunoaştem astfel de îndepărtării de un anume „loc 
spiritual” (Bădescu), soldat cu individualizarea altor teritorii de sacralitate, 
istoria şi mitologia (mai nou, şi lingvistica) căutând cu încrâncenare 
rădăcinile carpatice ale civilizaţiilor feniciană, sumeriană, egipteană, hitită şi 
elenistică, dar ignorând cu nonşalanţă rădăcinile carpatice ale spiritualităţii 
carpatice contemporane. lar între rădăcină şi clipă stau măcar vreo şapte 
milenii, deja uitate în lada cu vechituri a istoriei. 

Teoretizăm, îmbrăcăm haina fastuoasă, dar de împrumut a clipei, 
inventăm abordări ştiinţifice noi (noologia), dar ignorăm mărturiile aflate 
sub ochii noştri, de parcă noologia (ştiinţă nouă şi, de aceea, o altă trufie a... 
divinităților viitoare) nu ar „începe cu studiul actelor trăitoare, în şi prin care 
omul se întâlneşte cu ceilalți tocmai pentru că şi ei sunt trăitori şi astfel se 

găsesc deja acolo, în acelaşi loc spiritual cu el” (Bădescu). Un „loc spiritual” 
în care „datina vine din ce este dat, din exterior, gata făcut şi constatat 
obiectiv” (Bernea) şi supravieţuieşte prin obicei, adică prin acel „act repetat, 
cu scopul de a conserva şi organiza viaţa socială... în forme moştenite din 
bătrâni” (Bernea) şi care se retrăieşte prin „tradiţie vie”. În fond, „obiceiul 
este un act social, care dă viaţă şi actualizează datinile”, reprezentând „o 
tradiţie în act, o tradiţie vie”. Dar datina, acel „ceva stabil, cu caracter de 
permanenţă pe linie tradiționalistă” (Bernea), să nu mai însemne oare nimic 
altceva decât o nevoie şi o plăcere estetică, adică un fel de răsfăţ al clipei 
care-şi conştientizează orgolios apartenenţa la veşnicie, deşi nu are nici 
conştiinţa eternității şi nici capacitatea „cunoaşterii trăitoare”? 

Rob al clipei şi părticică insignifiantă din consistenţa sa, eu 
îngenunchez în faţa datinii, în faţa darului şi în faţa virtualităţii, şi pipăi cu 
buzele urmele paşilor „celui mai perfect dintre divinităţile bătrâne” (Cartea 
egipteană a morţilor), încercând să-i aflu numele şi să măsor, apoi, între 
numele lui şi numele nostru calea datinii, cea trăită, după obicei, prin tradiţii. 
Şi clipa se sparge, îngăduindu-mi să păşesc în „oraşul arbore de la locul de 
acces sub mâna zeiţei Cula, Marea vrăciţă, Doamna care redă viaţa, zeiţa 
patroană a medicinei şi tămăduitoare a capetelor negre, Prinţesa omului celui 
mai integru, Anu, care ştie să proclame reguli lângă râul cu apă” (Tăbliţele 
de la Tărtăria). Poposesc în tărâmul de sacralitate stabilit de Anu („cel care 
guvernează în cer”) şi de prinţesa lui, Cula sau Saue. Între clipa căreia îi 
aparţin şi clipa astrală a proclamării de „reguli lângă râul cu apă” (Mureş), 
undeva, prin Ardeal, s-au stivuit vreo 6.500 ani şi tot atâtea uitări. Regăsirea 
e imposibilă, calea zeilor fiind definitiv uitată. 

Şi, totuşi, calea zeilor există, dar mărturiile zac uitate prin vremuri. De 
pildă, Legea. 

Tăbliţele de la Tărtăria doar menţionează naşterea Legii, în „oraşul 
arbore”, în care locuiau „capetele negre” (nume sub care erau cunoscuţi 
viitorii sumerieni, dar şi „dumnezeieştii pelasgi” ai lui Homer), adică în 
practica socială a unor popoare care se pregăteau de migraţie şi care aveau 
să-şi piardă identitatea în favoarea unui nou început. „Capete negre” se 
numeau şi sumerienii, şi pelasgii, care, spre deosebire de danai, erau bruneţi 
şi care, deşi vor coloniza India, vestul european, Asia Mică şi chiar o parte 
din litoralul nordic al Africii, sub numele de „felahi“, deci pelasgi, lasă în 
locurile de baştină suficiente frăţii (giniţi) care să le înveşnicească memoria. 
După câte se pare, „regulile” lui Anu au fost moştenite de la pelasgi, Hestia 
încredinţându-i marelui preot Zal Mox „legile bune” sau „belagine”, cum le 
numesc anticii Eladei. De fapt, nu „belagine” (Pitagora a grafiat greşit), 

adică nu „războinice”, ci „belasgine” sau „pelasgine”, Hestia (Histia, Vesta) 
fiind o divinitate pelasgă, zeiţa vetrei şi, indirect, a ritualurilor sacre de tip 
horă. Nu putem afla dacă Hestia a fost sau nu „Cula, Marea vrăciţă, Doamna 
care redă viaţa, zeiţa patroană a medicinei şi tămăduitoare a capetelor 
negre”, dacă a primit „regulile” de la Anu, deci de la o civilizaţie anterioară 
celei sumeriene, sau de la rahmani (rohmani, rocmani, rugmani), adică de la 
ginţile care s-au întors din Sumer pentru a se aşeza în nordul Transilvaniei 
(Năsăud, Maramureş, Cluj, Sălaj), ginți care au adus şi numele lui 
Dumnezeu-Omul, acel „Oi” enigmatic din colindele maramureşene, care 
derivă din „OM” (AUM), din legătura fiinţei supreme, imaterială, cu cea 
materială, silabă sacră şi aparent enigmatică cu care încep toate invocaţiile 
zeului suprem (Upanişadele, traducere engleză: „OM (KATHA)... / May 
Brahman protect us, / May He guide us, / OM- PEACE, PEACE, 
PEACE...). 

Rahmanii sau Blajinii („boni genii”, deci Blajini, cum îi numeşte 
Sbiera, sau „ctisti“, cum îi aflase Strabon, care „sunt onoraţi şi socotiți 
sacri“; dacă nu cumva sub numele de „blajini“ se ascund „belasginii“, deci 
pelasgii) ţin de cultul Moşilor (chiar şi romanii se revendicau din rahmani) şi 
conturează în spiritualitatea românească un ansamblu de datini, obiceiuri şi 
tradiţii despre care vom vorbi într-un alt capitol. Oricum, de la aceşti 
susţinători ai „stâlpilor pământului” par să ne fi venit, prin intermediul 
Hestiei, legile belasgine, care, aşa cum urmează să o demonstrez, aveau să 
capete valoare de datină şi să se permanentizeze în memoria obştească, chiar 
dacă peste milenii (în 1334 e.n., de pildă), „regulile” proclamate prin anul 
4.500 î.e.n. „lângă râul cu apă” aveau să se numească „drept valah”. 

Ambiţiosul şi inegalabilul Polybios, istoric, filosof şi sociolog 
înnăscut care visa să scrie o istorie universală a antichităţii, pornind de la 
premiza că „dintre toate vieţuitoarele, omul, care crede că este cel mai 
iscusit, este cel mai uşor de înşelat” (V.75), susţine că anticii „puneau mare 
preţ pe asocieri, pentru că la ei era socotit cel mai de temut şi cel mai 
puternic acela care avea cei mai mulți oameni care-l cinsteuau şi i se 
supuneau” (11.17). ÎL cinsteau şi i se supuneau, recunoscându-l rege, mare 
preot şi zeu, aşa cum s-a întâmplat şi în cazul lui Anu („cel care guverna în 
cer”, adică sumerianul), şi în cazul lui Zal Mox, zeul moş, cel atât de bine 
agrumentat de Nicolae Densuşianu. „La arieni, Zatharustes susţine că o zeiţă 
bună i-a dat legile întocmite. La aşa-numiţii Geţi, care se cred nemuritori, 
Zalmoxis susţine că Hestia i-a dat legile, iar la Iudei Moise spune că a intrat 
în legătură cu lahve”, consemnează Diodor din Sicilia, Sicul (21), semn că 
primele asocieri ale antichităţii, despre care vorbea Polybios, deja 

valorificaseră credulitatea celui „mai uşor de înşelat... dintre toate 
vieţuitoarele”, fiinţa umană. 

Şi Anu, şi Zatharustes, şi Zalmoxis, şi Moise se impuseseră drept 
„locţiitori ai zeului care stăpânea cetatea” (Daniel, 89), dar îşi exercitau 
puterea cu sprijinul sfatului „bătrânilor” (preoţilor, căpeteniilor obşteşti) şi al 
„adunării luptătorilor” (Ghilgameş şi Aga din Kiş). Formulele asociative 
impuneau sistemul tributar, cel numit „asiatic” (eliminând sclavagismul), 
obştile (ginţile) având obligaţii faţă de „mai marele pământului”, 
conducătorul tribului, al reuniunii de triburi şi, ulterior, al statului. În cadrul 
obştii se practica devălmăşia, ieşirile ulterioare din indiviziune conducând la 
apariţia muncii salariate („tot seceră lanuri argaţii”, Iliada, XVIII.567), şi nu 
la sclavagism. 

Încălcările legii, deci ale datinii, se sancţionau de judeţul 
conducătorului obştesc. Din nefericire, „legile se cântau, ca să nu se uite” 
(Aristotel), refuzându-se consemnarea acestora în scris (Cezar). Asta 
înseamnă că nu le putem afla direct, identificarea fiind posibilă doar cu 
ajutorul intermediarilor, cel mai credibil fiind Homer, care descrie o 
civilizaţie pelasgă încă unitară, cea din vremea sa (cca 800 î.e.n.) şi cea din 
vremea războiului troian (cca 1193-1183 î.e.n.) pe care numai noi, românii, o 
mai moştenim drept datină, prin obiceiuri şi prin tradiție. 

În vremurile acelea ancestrale, „răscumpărarea gâtului”, cum este 
numită răscumpărarea vinovăţiei de omor în dreptul valah, sau 
„răscumpărarea unui omor”, cum este numit actul juridic în „Iliada” se face 
la fel. Scrie Homer: 


„„Gloata s-adună-ntr-un loc în sobor, între doi e o sfadă, 

Dânşii se judecă pentru răsplata cu care să fie 

Răscumpărat un omor. l-asigură unul că dase 

Plata, o spune-n vileag celălalt că nimic nu primise; 

De-asta vor ei amândoi ca judeţul s-aleagă de crede, 

Oamenii strigă, fac gură, fiind pentru unul sau altul, 

Crainicii însă-i opresc şi fac linişte. Judecătorii 

Şed la judeţul lor sfânt pe treptele netede de piatră, 

Ia fiecare în mână toiagul strigacilor crainici 

Şi se ridică-n picioare şi judecă după olaltă. 

Stau între dânşii talanţii, doi bulgări de aur, răsplata 

Judeţului care, rostind judecata, mai drept o să fie” 
(|liada, XVIII, 486-497). 

În Polonia, în satele vlahe ale anului 1334 e.n., nici un locuitor nu 
putea fi judecat după legea polonă, ci după legea „cea din veac”, românii 
spunând: „Duceţi-mă la domnul meu, fiindcă eu posed dreptul valah” 
(Augusyn Maciey). Mai precise, mai apropiate de textul homerian prin 
detalii, documentele moldoveneşti precizează că răscumpărarea capului se 
face „după legea românească”, numită „valaskim” (Documente, 1.369-370), 
judeţul, adică boierii din sfatul domnesc, ţinând „în mână toiagul strigacilor 
crainici”, după datina străveche. 

Răscumpărarea vinovăţiei pentru omor prin plata unor bani este, ca şi 
în vremurile troiene, o practică în exerciţiul dreptului valah până pe la anul 
1700 al istoriei românilor. Din sumedenia de documente similare textului 
homerian şi care demonstrează că, în materie de răscumpărarea vinovăţiei 
pentru omor, legile belasgine supraviețuiesc prin dreptul valah (valaskim) o 
să aleg doar câteva, răspândite în timp şi dând consistenţă tradiţiei. 

În 20 decembrie 1431, în faţa scaunului domnesc de judecată al 
voievodului Moldovei s-a prezentat „Giurgiu din Tămârtaşinţă” (Şoldăneşti) 
pentru a răscumpăra o crimă săvârşită pe teritorul său obştesc. În urma 
sentinţei, „a rămas Giurgiu să-şi răscumpere gâtul de la noi. Şi pentru 
această gloabă, acest Giurgiu a dat înaintea noastră partea sa din sat din 
Tamârtăşinţi slugilor noastre Balotă şi Oancea, şi ei l-au răscumpărat din 
această gloabă” (Documente, 1.95). Deci, pentru că Giurgiu nu avea bani, el 
cedează teritoriul obştesc boierilor Balotă şi Oancea, care plătesc şi-l 
răscumpără „din această gloabă”, care, aşa cum vom afla din documente 
târzii, se numea „adetul morţii de om din veacu” , iar ulterior „hultamo 
judeţului”. 

În 14 octombrie 1473, avem un alt caz de „răscumpărare a gâtului”, 
vinovăția fiind lăsată moştenire urmaşei, Ilca, fiica stolnicului Petrea Ponici. 
Cum Ilca „nu a tăgăduit această moarte a lui Andriţă, pe care l-a ucis Petrea 
Ponici, tatăl Ilcăi, ci s-a ridicat... şi a plătit în mâinile slugii noastre, pan 
Petrea Stolnic, moartea lui Andriţă”, responsabilitatea crimei a fost anulată 
„prin tocmală bună şi înţelegere şi pace veşnică” (Documente, 1.398-399), 
„precum este adetul morţii de om din veacu” (Bălan, I11.5). 

Şi mai târziu, în 7 august 1696, dreptul valah funcţionează precum 
legile pelasgine din vremea războiului troian, neamul Tolovenilor din 
Pojorita plătind pentru „ace moarte” ce a făcut-o unul dintre ei „fără nici un 
cuvânt să aibă a da gloabă care se chiamă hultamo judeţului, 30 ughi (ducați 
ungurești) şi 12 oi negre breză cu 12 mei negri breji” (Stefanelli, 15-16). 

Deci, în 1193-1183, conform legii pelasgine, „răsplata judeţului” 
consta în „talanţi, doi bulgări de aur”. Peste aproape trei mii de ani, pentru 

aceeaşi crimă, în baza aceleiaşi legi, dar care se numeşte, acum, în 169%, 
„valaskim” sau drept valah, se dă „gloabă care se cheamă hultamo judeţului, 
30 ughi” (ducați ungureşti) şi 12 oi cu miei. Toate neamurile europene, deşi 
pornesc în istorie cu o aceeaşi lege (Licurg a stabilit legile greceşti pornind 
de la legile belasgine, iar romanii pornind de la legile greceşti), deşi 
reprezintă sinteze etnice ale aceloraşi componente, abandonează datina, o 
datină care rămâne vie în teritoriul carpatic până foarte aproape de vremurile 
noastre. 

Dreptul valah însemna, printre altele, în vremea începuturilor statelor 
feudale româneşti, un statut obştesc, care-l îndreptățea pe cel din frăţie 
(gintă, obşte) să fie „slobod şi în bună voie şi fără nici o nevoie (...) şi să nu 
dea şi să nu plătească niciodată nimic după dreptul robilor şi al Tătarilor, nici 
coloade, nici dare să nu plătească niciunui boier al său la care va trăi (...) să 
nu plătească nici o ajutorință mai mult, ci să plătească după legea 
românească, cum este legea românească, iar mai mult să nu dea nimănui 
nimic şi să nu plătească, ci să fie în legea noastră după legea românească 
(valaskim)“ (Documente, XIV-XV, 1.369-370). Legea stabilea „să nu dea 
aceşti oameni nici dare, nici posadă, nici iliş, nici la morile noastre să nu 
lucreze, nici la cetate, nici să nu dea deseatină dela albine, nici din vii şi nici 
alta nimic să nu dea, niciodată, în veci“ (Documente, XIV-XV, 1.260-261). 

Un alt principiu al legilor pelasgine, regăsit şi în dreptul valah, dar şi 
în datina românească până spre anul 1900 al erei noastre, îl reprezenta 
interdicția de a sacrifica anumite animale domestice şi de a le consuma 
carnea. În antichitate, după cum consemnează Strabon, citându-l pe 
Posidonius, „misii (nume generic pentru toţi tracii) se feresc, din cucernicie, 
de a mânca vietăţi; şi iată deci motivul pentru care nu se ating de carnea 
turmelor lor. Se hrănesc însă cu miere, lapte şi brânză, ducând un trai liniştit, 
pentru care pricină au fost numiţi „theosebi“ şi „capnobaţi“.” (Geografia, 
VII.B.3)*. 

Preferinţa pentru produsele lactate, devenită tradiţie, o consemnează şi 
Columella (20-70 e.n.): „Turmele nu numai că-i satură pe ţărani cu belşugul 
brânzei şi al laptelui, ci acoperă şi mesele bogaţilor cu mâncăruri numeroase 
şi plăcute... de aceea cei mai mulţi dintre nomazi (sciți) şi dintre geţi se 
numesc băutori de lapte“. 

Peste un mileniu şi jumătate, în 1564, la români încă „este socotit un 
mare păcat să se taie viţeii“, deşi „belşugul de vite e de necrezut“, iar 
„oamenii înjugă câte doisprezece boi la plug şi se îndeletnicesc mai degrabă 
cu creşterea lor decât cu lucrarea pământului“ (Antonio Maria Graziani). În 
1653, postul românilor începea „în sâmbăta lăsatului de sec al brânzei“ (Paul 

de Alep), iar în 1887 „mâncarea lor este, în primul rând, mămăliga, 
nedespărțită de suflarea românească... Ca udătură, întrebuinţează mai ales 
lăptării de tot felul: brânză, lapte dulce, acru, unt, smântână etc. Ca mâncare 
mai de lux au balmoşul, un fel de mămăligă pregătită în smântână... Mai 
mănâncă, apoi, carne, arareori de vită, mai des de mascur (porc) sau cârlan; 
adeseori taie păsări, cu deosebire rațe şi gâşte“ (A.D.Xenopol). Sacrificare 
vitelor însemna, în fond, în anii aceia târzii, o contaminare huţulă, dar 
săvârşită „arareori“. 

Între „veacul de om“ al lui Strabon şi cel al lui Xenopol se întind 
aproape două milenii, în care Legea, cel mai adesea statornicită prin Datină, 
încă se manifestă ca obicei, în buna tradiţie a „legii din bătrâni“. 

„Legea din bătrâni” reprezintă un dat, un ansamblu de reguli stabilite 
de cei (Suae? Anu? Hestia? Zalmoxis?) care „puneau foarte mare preţ pe 
asocieri” pentru a fi socotiți cei mai puternici. „Legea din bătrâni” funcţiona, 
în vremea lui Anu (simbolizat de o cruce şi în „Templul cu trei stâlpi” de la 
Cucuteni, şi în spiritualitatea sumeriană), într-un spaţiu european apreciabil, 
în care Carpaţii şi vecinătăţile sale aveau să se constituie drept „tărâm al 
zeilor” (Hesiod) şi datorită uriaşelor rezerve de sare, şi datorită „apropierii 
de cer”, pe care o îngăduiau cu generozitate. Prin urmare, din aceeaşi 
civilizaţie, pe care o putem numi sau carpatică, sau europeană, funcţie de 
orgolii şi de blazări istorice, au făcut parte pământurile „Daciei viitoare”, 
cele cuprinse între Rin şi Don, între Marea Nordului şi Dunăre, cu enclave 
sud-dunărene apreciabile. Descoperirile arheologice, deşi nu deschid ferestre 
decât spre cronologii şi spre speculaţii pe seama simbolurilor folosite într-o 
artă tulburătoare („o simfonie a culorilor“), marchează, totuşi, un perimetru 
istoric ancestral, leagăn al ştiinţei Argenilor, „Vedica“, şi al „Teogoniei” 
greceşti, al naşterii zeilor, deci al conştientizării de sine de care s-a 
învrednicit umanitatea (parabola „mărului” cosmic, desemnând cunoaşterea): 
Mitoc-România (27.000 î.e.n.), Mezin-Ucraina (18.000 î.e.n.), Cuina 
Turcului-România (11.000 î.e.n.), Schela Cladovei-România (7.500 î.e.n.), 
Lepenski Vir-Jugoslavia, Sesklo-Grecia (6.500 î.e.n.), Starcevo-Jugoslavia, 
Criş-Romania, Criş-Ungaria (6.000 î.e.n.), Karanovo-Bulgaria (6.000 î.e.n.), 
Vinca-Jugoslavia, Turdaş-România, Rast-România, Rast-Jugoslavia (5.500 
î.e.n.), Hamangia-România, Dănceni-Moldova (5.000 î.e.n.), Gumelniţa- 
România (4.500 î.e.n.), Cucuteni, România (4.000 î.e.n.), Trypolie-Ucraina 
(3.500 î.e.n.). 

Pe actualul nostru teritoriu statal, s-au dezvoltat, simultan, trei culturi, 
cea Precucuteniană (între Carpaţi şi Nistru), Gumelnița (între Carpaţi şi 
Dunăre, dar şi în sudul Dunării) şi Petreşti (în Transilvania), toate înglobate 

unitar în spiritualitatea europeană de dinainte de „turnul Babel”, adică de 
despărţirea şi de individualizarea neamurilor cu rădăcină comună într-un 
trecut ancestral, într-un trecut în care „oamenii de Cucuteni erau paşnici, 
spirituali, luminoşi, agricultori, nu războinici“ (Vartic), pentru că aşa a fost, 
în plan european arhaic, ceea ce numim şi numesc şi alţii „civilizaţie 
matriarhală cucuteniană, paşnică, agricolă, nerăzboinică, nonviolentă“ (New 
York Times). O civilizaţie care deja încearcă un dialog cu noi prin „soliile în 
timp” receptate de contemporaneitate drept „Adunarea Zeiţelor“, colecţie de 
„statuiete feminine precucuteniene“, descoperită la Isaia, Iaşi, în anul 2000, 
„Soborul Zeiţelor“, complex de statuete ritualice, descoperit la Poduri, „Axul 
lumii”, adică două „columne infinite”, din suprapuneri de romburi, pe un 
ovoid din piatră, descoperit la Lepenski Vir, Jugoslavia (6.000 î.e.n.), 
„Madona cu prunc”, de la Rast, pe malul Dunării, în România, „Templul pe 
trei stâlpi”, micul altar circular de incintă de la Cucuteni, cu o cruce 
(simbolul lui Anu) în interior, „Hora” de la Frumuşica, „Gânditorul de la 
Hamangia” sau amuletele şi obiecte de ceramică incizate cu scrieri încă 
neînţelese (precum amuleta de la Mitoc-Botoşani, din anul 28.000 î.e.n, sau 
statuetele de la Cărbunata-Basarabia), pe care erudiți de talia lui Andrei 
Vartic se străduiesc să le descifreze, pornind de la similitudini şi de la 
coincidenţe culturale ulterioare. Şi, astfel, geometriile superbe, statornicite în 
„tricromatismul cucutenian” (alb-roşu-negru), sunt înţelese drept învățături 
desprte ordinea lumii, Unghiul fiind interpretat drept „acţiune orientată şi 
simetrică”, Rombul „ca fuziune a patru forţe opuse în vederea Creaţiei”, 
Triunghiul ca „semn al Cerului, Pământului şi Omului”, iar Spirala ca 
„limită a Curgerii Ireversibile”. Şi mai sunt elementele sacre, precum Cercul, 
simbol al divinității, al Cerului, al Soarelui, marcând același teritoriu de 
sacralitate pe care-l reconfirmă celebra pentagramă dacică (Cercul care 
devine, odată cu naşterea zeilor pământeni, Horă, H'uray-ul sumerian sau 
Horos-ul grecesc, „roata cerului“ pe pământ), Liniile Paralele (dar şi 
Unghiuri Paralele), incizii ale Arborelui Vieţii (bradul) şi, totodată, simbol al 
Pământului-Mamă, Crucea sau Zvastica, ambele simboluri ale lui Anu 
(pământul în tandemul sumerian An-Ki) sau Stâlpii Pământului, adică nişte 
columne formate din romburi suprapuse, prezente pe numeroase amulete şi 
vase. „Ce au mai lăsat cucutenieii după ei? Cele mai mari vase de lut ale 
Neoliticului predinastic, cele mai geniale (sic!) poeme geometrice pictate în 
culori, în „acel Neolitic“, minunate picturi care au rezistat intemperiilor 
5000-6000 de ani (ce tehnologie superioară de facere a acelor oale mari, ce 
tehnică magnifică de folosire a materialelor şi a vopselelor!), uriaşe 
cunoştinţe arhitectonice (temple, sate fără bordeie, cu multe case în 2 şi 3 

nivele) şi cosmogonice, tehnici agricole pe care le-ar invidia şi Evul Mediu 
european, inginerie metalurgică etc., etc.“ (Vartic). Şi au mai lăsat stâlpi 
totemici, rituri consacrate, reprezentări simbolice şi un sistem de credinţe, în 
centrul cărora se afla Marea Zeiţă a Pământului, toate ca expresii spirituale 
ale unei civilizaţii care, în anul 4.200 î.e.n, deja inventase războiul de ţesut şi 
râşniţa, arheologul Marin Nica descoperind, recent, la Sucidava-Celei, bucăţi 
de țesătură, seminţe de in, trei greutăţi pentru războiul de ţesut, şase fusaiole, 
două pietre de râşniţă şi o groapă cu grâu carbonizat. 

Dar toate aceste dovezi ale apariţiei unei civilizaţii magnifice pe 
teritoriul nostru obştesc nu ne îndreptăţesc la nimic. În fond, ele puteau 
reprezenta creaţii ale frățiilor (ginţilor) care au migrat spre cele patru puncte 
cardinale, întemeind neamuri distincte, individualizându-se prin limbă şi prin 
datină nouă, prin ritul consacrat de un alt sistem de credinţe, unul mai 
evoluat filosoficeşte şi, deci, cu o capacitate de manipulare apreciabil lărgită 
în spaţiu şi timp. Singura şansă de a ne revendica străbuni printre carpizii 
pelasgi (termenul e târziu, dar recomandabil pentru ceea ce am de spus) 
epocilor precucuteniană şi cucuteniană o reprezintă datina. Deci, dacă vom 
izbuti să identificăm înfăţişările iniţiale ale datinii, cele care durează până la 
„turnul Babel” (pe axul Dunării, inclusiv în Elada), până dincoace de 
războiul troian, până la hegemonia doriană, şi dacă vom constata că 
înfăţişările acelea ale datinii încă supraviețuiesc în spaţiul românesc (numai 
în spaţiul românesc), în ciuda înglobării obiceiurilor străvechi în tradiţiile 
creştine sau a contaminărilor folclorice ulterioare, ne vom dovedi, prin 
continuitatea datinii, urmaşi şi moştenitori de necontestat ai acelor superbe 
civilizaţii ancestrale. Ca să nu mai luăm în discuţie şi folclorul, această 
îndepărtare de datină, de sacrul impus în favoare sacrului trăit şi, în cele din 
urmă, în favoarea unui răsfăţ sărbătoresc, valoros din punct de vedere estetic, 
dar din ce în ce mai sterp ca mesaj şi, de ce nu?, ca nemurire prin 
continuitate. Relaţia Cerc-Spirală (continuitate în sacru), ca asumare istorică, 
poate fi neproductivă (inerția mioritică), dar, dacă tot există şi funcţionează, 
poate că avem obligaţia de a redescoperi cucutenienismul nu doar ca loc al 
casei natale, ci şi ca o identitate a sângelui şi a spiritului. 

S-a întâmplat ca din munţii noştri să coboare spre lume şi spre 
viitorime „în ritmuri sacre Poezia, Legile, Artele”, Datina fiind 
împământenită aici şi durând în munţii ei, munţi care, în vremuirea 
vremurilor, se întâmplă să fie şi ai noştri. Uimirea lui Eduard Schure (Mari 
iniţiaţi), la care am mai făcut referire, ne priveşte doar în măsura în care am 
deprins obiceiul şi am menţinut tradiţia, în ciuda faptului că, asemeni tuturor 
neamurilor lumii, şi noi suntem un popor de sinteză. 

18 


Datina, Biblia Românilor 


„De ce oare Tracia a fost considerată mereu de către greci ca o ţară cu 
deosebire sfântă, ţară a liniştii şi adevărata patrie a Muzelor? Pentru ce aceşti 
munţi înalți păstrau cele mai vechi sanctuare..., de acolo coborâseră în 
ritmuri sacre Poezia, Legile, Artele”. 

Scrierile vechi contrazic retorismele lui Schure, fiind, la rândul lor, 
contrazise de miracolul datină-obicei-tradiţie. Herodot, de pildă, opina că, în 
ceea ce priveşte începutul unor „serbări populare, alaiuri şi procesiuni 
religioase, egiptenii sunt cei dintâi oameni care le-au creat datina şi de la ei 
le-au învăţat şi elenii” (II, LVIII). Herodot se înşeală şi uită că „egiptenii au 
căzut la învoială că fenicienii (neam pelasg ca şi sumerienii, ca şi hitiţii, ca şi 
tracii, ca şi danaii) sunt mai vechi decât ei” (Herodot, II.Il), pentru că el 
trăieşte într-o spiritualitate în care datina sumeriano-pelasgo-danaică nu mai 
benificiază de obicei şi de tradiţie, pentru că deja se încetăţenise mentalitatea 
că „nu mai trebuie să ne slujim pentru cele necunoscute de mărturii poetice 
sau mitice” (Polybios, IV.40). Omenirea avea să redescopere târziu, prin 
1865, că „legendele sunt tradiție vie, aproape întotdeauna mai adevărate 
decât ceea ce numim istorie” (Thierry) şi să afle, în baza recursului la 
„mărturii poetice sau mistice”, că în pământ există dovezi arhelogice care 
confirmă faptul că „totul aparţine unui neam de oameni care au locuit în 
mijlocul Europei, uitat de mult de istorici” (Bernard). Neamul acela de 
oameni, al cărui nume nu-l mai ştim (pelasgii, egiptenii, fenicienii, 
hyperboreii, sumerienii, carpizii etc. sunt neamuri târzii, desprinse din 
frățiile neamului ancestral) au devenit deja „dave”, „zei”, enigme, ei fiind, în 
fond, cele două rase de oameni imateriale despre care vorbesc „Vedele”, 
„Teogonia”, „Biblia”, „Coranul” şi celelalte texte străvechi care transformă 
omul în vietatea cea mai lesne de manipulat, îmbrâncindu-l din istorie şi din 
datină într-o taină nouă, în taina asumării de istorie şi de altă datină prin 
obicei şi prin tradiţie. 

Naşterea zeilor 


Încă nu existau zei. Existau doar Cerul-Tată, Pământul-Mamă şi 
Văzduhul-Fiu (toate religiile încep de la Trinitate), iar între cer şi pământ se 
trăia într-o irepetabilă comuniune cu natura (doar practicile druizilor, deja 
redecoperite în Anglia, mai amintesc de acele trăiri). Apoi au apărut vrăciţele 
şi liderii formulelor asociative (frăţii şi neamuri, adică ginţi şi triburi), care 
oficiază în numele Cerului-Tată, al Pământului-Mamă şi al Văzduhului- 
Timp (Fântână, adică Ira sau Hera, adică Maria cum avea să fie numită 
foarte aproape de creştinism), care au impus jertfa (dania) drept primă 
formulă de impozitare, şi încă una benevolă. Ulterior, unii oameni s-au 
substituit dumnezeirii, „pentru că la ei era socotit cel mai de temut şi cel mai 
puternic acela care avea cei mai mulți oameni care-l cinsteau şi i se 
supuneau” (Polybios, Il.17). Zeificarea începe cu întemeietorul de neam 
(trib), cu Ur-Anos (,„,Roata-Cerului, în traducere), cu Neikoy sau Badita 
(înțeleptul, deci Buddha), moş-strămoşul civilizator, apoi se continuă cu 
căpetenii obşteşti care împlinesc rolul de mare preot, de Zal Mox (Saturn sau 
Cronos, Osiris sau Apollo), fiecare element al naturii sau al firii umane 
(Minerva, deci înţelepciunea, se naşte din capul lui Saturn, al timpului, deci) 
fiind valorificat de către un om pentru a fi cinstit de cât mai mulți, pentru că, 
deşi se crede cel mai iscusit „dintre toate vieţuitoarele, omul... este cel mai 
uşor de înşelat” (Polybios, V.75). 

Debutul în manipularea obşească îl fac femeile, „mama” (străbuna), 
precum, Cula sau Suae, cea care va fi în „oraşul arbore de la locul de acces 
sub mâna zeiţei Cula, Marea vrăciţă, Doamna care redă viaţa, zeiţa patroană 
a medicinei şi tămăduitoare a capetelor negre, Prinţesa omului celui mai 
integru, Anu, care ştie să proclame reguli lângă râul cu apă” (Tăbliţele de la 
Tărtăria). Bărbatul încă nu este zeu, în anul 4.500 î.e.n. (de când datează 
tăbliţele de la Tărtăria), ci „bărbatul cel mai integru”. Abia după despărţirea 
neamurilor (efectul „turnului Babel”), asocierile îşi personalizează zeii 
pământeşti, dându-le nume şi porecle (pe care le află şi alte neamuri, 
asumându-le), ba chiar şi identități, de cele mai multe ori multiple, prin 
sinteza manifestărilor (stabilite de rit, de datină, de lege) marilor preoţi din 
câteva generaţii pe teritoriul spiritual al aceleiaşi obşti. Tocmai de asta 
regăsim acelaşi Cer-Soare şi sub numele lui Anu, sumerianul, şi sub numele 

lui Uranos, grecul, şi sub cel al lui Osiris, felahul (pelasgul) egiptean. Numai 
Pelasg, Neikoy-ul, Badita, străbunul comun al tuturor neamurilor europene, 
care-şi învățase contemporanii cum să-şi facă îmbrăcăminte prin coaserea 
pieilor şi case prin folosirea lemnului şi a lutului, nu capătă statut de zeu, 
inițierile lui nefiind fixate prin ritual, prin datină şi lege. Tocmai de asta, 
naşterea zeilor pământeşti începe odată cu iniţierile ritualice, începe cu 
Saturn, cel numit şi Anu, şi Cronos, tatăl lui Osiris, de la care Osiris, 
împreună cu Isis, preia gloria de a-i fi învăţat pe oameni, cu un ritual anume, 
cum să are, să semene, să culeagă, să macine seminţele, să facă şi să coacă 
pâine. Sub semnul Soarelui, ritualurile agrare sunt asumate, ulterior, de alte 
cupluri de preoţi Osiris-lsis, Apollo-Artemis sau Troian-Dochia (preoţii 
Soarelui fiind, deci troieni din localităţile de sub hegemonia Troiei, iar 
partenera lui, soră sau nevastă, fiind oacheşă, adică „d'ochioşică, negri-s 
ochii”). Cuplul Cer-Tată şi Pământ-Mamă (inversat în perechea sumeriană 
An-Ki) se regăseşte, repetat şi contemporaneizat, în continuitatea datinii prin 
obicei, chiar dacă prin alte relaţii (în tradiţiile noastre, de pildă, prin Făt- 
Frumos-Sânziana sau prin Făt-Frumos-Sfânta Vineri, Miercuri sau 
Duminică, prin Dragoş-Uţa, prin Ştefan-Mama etc.). Fiecare timp îşi 
retrăieşte miturile ancestrale sub alte identități, apoi încep rătăcirile, 
Povestea naşterii zeilor pământeni (dave, generaţii spirituale la 
sumerieni) începe, în toate religiile mitologice, la nord de Dunăre şi de 
Marea Neagră, Dunărea şi Marea Neagră, privite ca un tot unitar, fiind 
numite „noianul care-ncinge pământul” (Iliada, XVIII.595), acolo unde 
„haos a fost la-nceput. Pământul cu largile-i coapse, / Casă temeinică dată 
nemuritorilor care / Au pus stăpânire pe culmea Olimpului (Caraiman? 
Buzăului? Ceahlău? Bucegi?) plin de troiene” (Teogonia, 28). „Nemuritorii”, 
adică primii oameni care „au pus stăpânire în sfântul şi marele munte / Şi 
împrejurul fântânii limpezi” (Teogonia, 25) şi care erau „deopotrivă (cu 
Zeus), prin el neştiuţi sau cu faimă” (Munci şi zile, 59), „neamu-unor oameni 
de aur, cu duh şi cuminte / Care-au fost într-o vreme” (62), oameni care 
„netulburaţi de vreo grijă, trăiau asemeni cu zeii, / Nu cunoşteau suferinţa ori 
truda şi nici bătrâneţea / Nu-i dobora, ci de-a pururi cu zdravene mâini şi 
picioare / Se veseleau în petreceri, feriţi de orice amaruri. / Moartea uşoară 
ca somnu-i primea şi averile toate. / Ei stăpâneau, căci pământul cel rodnic 
din propria-i voie / Fructe dădea din belşug, paşnici trăiau şi în tihnă, / 
Roadele îşi împărțeau cu cei deopotrivă de vrednici” (Munci şi zile, 62). 
Deci, dreptul obştesc, numit, în vremuri, ba „reguli de lângă râul cu 
apă” (sărbătorite drept An-Dar, drept Darul lui Anu în antichitatea 

carpatică), ba legi pelasgine, ba drept valah, funcţiona în mod natural, 
consfințit fiind de cei care „au pus stăpânire pe munte” şi care, drept prim 
tribut din partea formulelor asociative nou create, primeau doar jertfe şi 
ofrande. Pe vremea aceea, oamenii adorau cerul, pământul, focul şi apa, dar 
fără a şi le închipui altceva decât ceea ce erau şi fără a le atribui porecle, 
adică nume şi identități umane (Herodot, IL.LI: „Înainte vreme, pelasgii 
aduceau tot felul de jertfe, înălțând rugi zeilor, fără însă să-i dea vreunuia 
dintre ei porecle şi nume, deoarece nu auziseră încă de ele. Îi numeau doar 
zei, pentru că divinităţile, după ce au orânduit toate lucrurile din lume, le-au 
luat pe toate sub oblăduirea lor prin bună împărțeală. Abia după o trecere 
îndelungată de vreme au aflat ei numele celorlalți zei, veniţi din Egipt; cât 
despre numele lui Dionysos, l-au aflat mult mai târziu”). Ei ştiau că din 
logodna cerului cu pământul s-a născut timpul şi că timpul, logodit cu 
văzduhul, care avea să le nască pe toate celelalte, obişnuia să-şi înghită 
copiii. Era sublimă această metaforă a antichităţii, această formulă 
primordială, mitică, primitivă (adică simplă, dar profundă) de poezie, de mit, 
de filosofie. În clipa în care cei care „au pus stăpânire pe munţi” au dorit să 
devină temuţi şi puternici prim mulţimea de „oameni care-i cinsteau şi li se 
supuneau” (Polybios), ei s-au substituit cerului (Uranos), pământului (Gaea, 
Rhea, Geea) timpului (Saturn, Cronos) şi văzduhului (Hera, Ira, Maria), 
stabilind şi anumite ceremonii religioase pentru impunerea Legilor, adică 
datinile. În evoluţia lor, datinile şi alaiurile de credinţe şi de superstiții pe 
care le slujeau (obiceiurile) s-au numit tradiţie, tradiţia fiind manifestarea 
ordinii instinctuale la un popor sau la altul. Temelia tradiţiei o reprezintă 
locul în care s-a însămânţat datina, adică înjghebarea spirituală obştească 
numită, ulterior, sat. 

În veacul naşterii zeilor (prin preajma „Potopului Universal”), 
„asocierile” de care vorbea Polybios deja se militarizaseră, fiecare obşte de 
la poalele Carpaţilor putând trimite la război câte un contingent de câte 
cincizeci de bărbaţi „zdraveni la trup, cu înfricoşată putere”. „Cincizeci de 
capete-avea, pe trupu-i vânjos, fiecare, / Fără de margini părea statura lor şi 
vigoarea”, consemna Hesiod, scriind, de fapt, despre primele corpuri de 
oaste bine organizate, formate din luptători care foloseau coiful de luptă 
(„aveau un ochi înfipt în mijlocul frunţii”). 

De sus, din culmea munţilor înzăpeziţi, îşi impunea voinţa de rege şi 
de zeitate Anu sau Montu sau Gebeleizis (Munteanul) sau Uranos, susținut 
de soţia sa Sauce sau Gaca (Geea, Rhea) sau Bendis, bărbatul şi femeia din 
cuplul religios inţial fiind recunoscuţi, indiferent de numele atribuit lor după 
despărţirea limbilor (efectul de “turn Babel”), ca părinţi ai ginţilor şi adoraţi 

drept cer şi pământ. Simbolul cerului, pe care olarii îl încrustau în ceramică 
sau în tăblițe, era cercul (mai târziu, pentagrama dacică), iar simbolul 
pământului era bradul, reprodus în desene sub forma unor linii sau unghiuri 
paralele. Cei doi, Anu şi Suae (părinţi şi ai anotimpurilor, numite Hore), au 
trăit, probabil, înainte de scrierea tăbliţelor de la Tărtăria (4.500 î.e.n.), din 
moment ce „capetele negre” ale lui Anu (sumerienii) aveau să înființeze, 
„peste mări şi ţări”, cetatea Ur sau Uruk (Roată). Ur-Anu (Uranus) înseamnă 
o combinaţie care poate ispiti speculativ, cu atât mai mult cu cât AN-KI 
înseamnă, în mitologia sumeriană, CER-PĂMÂNT, deci Uranus-Rhea, An 
fiind, însă, zeitate feminină, iar Ki — masculină. Tăbliţele de la Tărtăria 
contrazic mitologia sumeriană, dar demonstrează ceea ce este deja 
demonstrat, adică faptul că toate zeitățile au plecat din Carpaţi (Densuşianu); 
dar asta nu înseamnă că noi ne şi tragem din zeii aceia, care, în fond, nu au 
fost decât nişte căpetenii obşteşti ale unor triburi care, ulterior, aveau să 
migreze, lăsând în Carpaţi numai datina şi pe câţiva dintre păstrătorii ei. 

Dintre căpeteniile carpatice ale vremurilor imemoriale, istoria a reţinut 
doar numele Titanilor Coeus, Crius, Cronos sau Saturn, lapetus şi Oceanus 
(căpetenia de pe malul Dunării), ale Titanidelor Mnemosyne (mama celor 
nouă muze), Phoebe, Rhea, Theia, Themis şi Tethys (soţia lui Oceanos), 
precum şi numele Giganţilor Alcyoneus, Clythius, Enceladus, Ephialtes, 
Eurytus, Hyppolytus, Mimas, Palas, Polybotes, Porphyrion şi Thoas, şi 
numele Ciclopilor Cottos, Gyes, Briareu, toţi părtaşi la un război apocaliptic, 
soldat şi cu primul potop, un război care constituie mai mult decât o enigmă 
a istoriei. Numele acestea sunt, desigur, grecizate (mai rar traduse în greacă) 
şi reprezintă, adeseori, simboluri ocupaţionale sau ritualice, dacă nu şi una, şi 
cealaltă, primele ocupaţii ale fiinţei umane fiind impuse prin anume ritualuri 
de iniţiere. 

În vremurile acelea în care imaginaţia omenirii năştea primii zei, aleşi 
dintre cei care locuiau „pe Gorgone (gorgane, înălțimi), cu casa peste 
Oceanos departe, / Lângă hotarele nopţii”, „lângă hotarele lumii” elenistice 
viitoare, lume care a dat nume zeilor (sau doar a statornicit nume preluate 
din Egipt), a avut loc un război intergalactic, „războiul ceresc“ universal 
consfințit de mitologii (Titanomahia grecilor, Armageddon-ul din Biblie, 
Ragnarokr-ul scandinav, Ahura-Mazda iraniană, sau Angra-Mainyu al 
aceluiaşi zoroastrism persan), exploatat, ulterior pentru consolidarea 
prestigiului lui Zeus, dar şi al altor zeități ale neamurilor. Războiul acela 
unic în istoria Pământului s-a purtat în munţii Buzăului, în aşa-numita „ţară a 
Luanei”, un teritoriu care şi astăzi contrariază prin nefiresc, prin alte „reguli” 

cosmice şi temporare. Dar, înainte de a poposi în „ţara Luanei”, să-l urmăm 
pe Hesiod (45-46) în istorisirea acelei înspăimântătoare încleştări: 


„Şi deodată din Ceruri şi din Olimp se aruncă, 
Fulgeru-avându-l tovarăş de-aproape, grabnic se-avântă 
Trăsnete, fulgere dese cu tunetul zboară deodată 

Din viguroasele-i braţe, rostogolindu-şi dogoarea, 
Geea, pământul cel rodnic, mugeşte cuprins de văpaie, 
Nemărginita pădure pârâie-ncinsă de flăcări, 

Fierbe întregul pământ, Oceanul şi Marea cea stearpă 
Se-nvălmăşesc, iar un abur fierbinte cu-aprinsă dogoare 
Prinde pe zeii Titani, pământeni, iar când flacăra suie 
Zveltă spre sfinte văzduhuri, strălucitoarea lumină 
Zboară din trăsnet şi-orbeşte chiar şi ochii celor puternici. 
Haosu-l prinde vâlvoarea divină şi huiet răsună 

Ochii parcă vedeau, părea că însăşi urechea 

Vuietul crunt auzea, de parcă pământul şi cerul 

Ar fi cercat să se sfarme, izbindu-se unul de altul, 
Astfel de vuiet creştea din crâncena luptă zeiască 
Trâmbe de praf vânzolesc stârnitele vânturi; cu larma 
Tunetul, fulgerul, trăsnetul scânteietor se îmbină... 

„„. Când, nesătui de războaie, Cottos, Gyes, Briareu 
Cruda bătaie stârnit-au, luptând în primele rânduri 

Una dup-alta aruncă stânci uriaşe, trei sute, 

Braţele lor viguroase, lupta se-nclină, Titanii 

Aprig izbiţi se-nconvoaie, sub largul pământ îi afundă”. 


Munţii Buzăului fac parte din geografia sacră a lumii (în „Dacia 
preistorică“, Densuşianu e cât se poate de convingător în delimitarea şi în 
demonstrarea sacralităţii acestui spaţiu), „o geografie ale cărei coordonate 
ezoterice au fost stabilite în vremurile de dinainte de Marele Potop” (Rudan) 
şi care contrariază şi astăzi prin manifestarea în plan fizic şi spiritual a unui 
potenţial energetic straniu, numit de cercetători „perimetre energo- 
informaţionale”. Dominaţi de „un cer straniu”, cu o intensitate de peste 
23.000 grade Kelvin („se deschid porţile Universului şi toată fiinţa devine 
spirit”), munţii Buzăului determină stranii teleportări (aspirări într-un tunel 
turbional), au urme arse ale unor monumente megalitice şi un strat gros de 
pământ-arsură, sub care cică s-ar afla comori interzise. Localnicii mai ştiu 
câte ceva despre „ţara Luanei” (în sumeriană „Luana” însemnând „Cei pe 

care Anu îi păstoreşte”), care ar fi „Poarta lui Dumnezeu”. Anu, pe care îl 
aflăm în tăbliţele de la Tărtăria drept făuritor al „regulilor de lângă apă”, a 
fost zeul suprem la sumerieni, zeu-Cer şi zeu-Soare (regăsibil în spaţiul 
european sub numele de Apollo, iar în cel egiptean drept Osiris), al cărui 
simbol era o cruce cu raze sau zvastica, Anu coborând din cer pe pământ, 
înainte de Marele Potop, cu carele zburătoare. Pe vremea aceea, a dinastiei 
zeilor peste civilizaţia primordială, „pe vremea când se băteau munţii în 
creştete”, cum spune tradiţia, „Când s-a pogorât / Domnul pe pământ, / Sate- 
a răsădit, / Hotare-a împărțit. / Domnul împărțea / Până se-nsera. / Dacă se- 
nsera, / Domnul că pleca / Sus la drumul mare / Unde căpăta / Cină şi lumină 
/ Sălaş de odină”, pe vremea aceea, Anu, „cel care guvernează în cer”, 
poruncea: „Caloiene lene, / Du-te-n cer şi cere / Să deschidă porțile, / Să 
sloboadă ploile / Să curgă ca gârlele / Zilele şi nopţile / Ca să crească 
grâiele!”. Sau poate CĂ LU'ANU i se adresau oamenii cu invocaţii pe care 
şi astăzi le mai păstrează-n memorie: „Anu, Anu, ca-al lu” Anu (ani, lani, 
Caloiene), / Ia cerului torţile / Şi deschide porţile / Şi porneşte ploile!”. Iar 
Anu (numit, târziu, de greci Apollo) le mărturisea oamenilor: „Unul Cel 
ceresc mă sileşte pe mine, Cel care este Lumina în trei străluciri” (Vieţile 
Sfinţilor), mărturisind „fără voia lui pe Hristos, adevăratul Dumnezeu”, cum 
susținea Sfânta Mare Muceniţă Ecaterina în faţa filosofilor împăratului 
Maximin. 

În România, ignorându-se depunerile votive precucuteniene şi 
cucuteniene, s-a încetățenit ideea că în obiceiul Caloianului s-ar înveşnici un 
mit al tracilor din Asia Mică, despre care povesteşte Diodor Sicul: “În 
Phrygia, întâmplându-se odată să cadă o epidemie asupra oamenilor, iar de 
altă parte suferind şi pământul de secetă, oamenii consultară oracolul asupra 
mijloacelor prin care să îndepărteze de la ei aceste calamităţi, iar oracolul le 
raspunse ca să înmormânteze trupul lui Attys şi să o venereze pe Kybele ca 
divinitate. Deoarece însă, din pricina vechimii, din trupul lui Attys nu mai 
rămasese nimic, phrygienii au făcut imaginea tânărului, pe care, apoi, 
plângând-o, o înmormântară, îndeplinind şi onorurile funebre potrivite cu 
soarta lui, şi acest obicei ei îl ţin constant până în zilele noastre“. 
Numai că ritualul purificării integrante şi al dialogului om-natură (prin 
mesager şi prin jertfă) este foarte vechi, cu mult anterior „soliilor“ dacice din 
vremurile marilor preoţi Zal Mox, funcţionând în toată lumea cu rădăcini în 
Paradesha, în Arryana Vaejah, ţara (paradisul) primordială a rasei europene 
(„race nordic“) de sub Ursa Mare (Varâha). 

Caloianul, supraviețuind, mai aproape de noi, doar prin estul 
Munteniei, aminteşte, în fond, de vremurile precucuteniene ale depunerilor 

votive (statuete depuse în colţul casei, sub vatră sau în câmpuri roditoare), 
fiind, în egală măsură, şi jertfă, şi jelire (ceea ce aminteşte, prin Attys, de 
Orpheu). Tinere fete, inclusiv copile, dar în mod obligatoriu fecioare 
neprihănite, făceau o statuetă din de lut, pe care o împodobeau cu panglici 
colorate şi cu flori, apoi o aşezau într-un sicriaş, împodobit cu busuioc, pe 
care îl îngropau în câmp, printre semănături. Se forma un adevărat cortegiu 
funerar păgân, cu preot, steag (o trestie împodobită cu o batistă), lumânări şi 
bocete. 

După înmormântarea Caloianului, se făceau jertfe (pomeni), rugându-l 
pe tânăr (parabola solului dac) să roage Cerul (Domnul) să dea „Apă multă 
să ne ude, / Să se facă poame multe!“. 

După trei zile, sicriaşul era dezgropat, dus la o apă şi lăsat să fie luat 
de unde (ca la înmormântările reale practicate de neamurile germanice, 
scandinave şi celtice), jertfa (pomana) finală fiind o plăcintă („ghizmana“) şi 
celelalte bucate necesare unei petreceri ca în vechimea dacică, la care 
participau şi feciorii, care aduceau vin şi lăutari. 

În unele sate, depunerile votive erau reprezentate de două statuete, 
„Tatăl Soarelui“ (deci, Cerul Anu, Uranos, dar şi Apollo) şi „Măicuţa Ploii“ 
(Pământul, Gaea, Bendis, Dochia, Ki etc., dar şi Artemis sau Demetra). 

Paparudele reproduceau eterogen „mistere“ antice ale purificării 
(condiţie a integrării fireşti în natură), inclusiv cele eleusine, închinate 
„Mamei Terra“ (numită de greci Demetra) şi „suflului vital în grâu“ 
(Persefona). Dimitrie Cantemir, pentru care vechimea noastră era ţărmuită 
doar de daci, identifica în permanenţa acestui obicei „câţiva zei necunoscuţi 
şi care se vede că se trag din idolii cei vechi ai dacilor“ şi povestea că, în 
timpul său, la „vremea verii, când semănăturile sunt primejduite de secetă, 
oamenii de la ţară îmbracă o copilă mai mică de 10 ani cu o cămaşă făcută 
din frunze de copaci şi buruieni. 

Toate celelalte copile şi copiii de aceeaşi vârstă o urmează şi se duc 
jucând şi cântând prin împrejurimi; iar oriunde sosesc, babele au obicei de le 
toarnă apă rece în cap. Cântecul pe care îl cântă este alcătuit cam aşa: 
„Papalugo, suie-te la cer, deschide-i porţile, trimite de acolo ploaia aici, ca să 
crească bine secara, grâul, meiul“ şi altele!“. 

La originea obiceiului stă o horă sacră a fecioarelor Artemisei, 
săvârşită în cea de-a treia joie de după Paşti (deci în vremea serbărilor 
dedicate lui Apollo), când fetele se îmbrăcau vegetal (precum în vremurile 
primordiale) şi plecau să danseze pe la case. În ziua aceea a Horei Sacre şi 
numai în ziua aceea, frunzişul costumului vegetal avea puteri miraculoase, 


26 


Datina, Biblia Românilor 


vindecând bolile (boziile, de pildă, şi astăzi sunt recomandate de naturişti 
pentru unele boli digestive). 

Invocaţia-descântec („cuvintele frumoase sunt descântece“, spunea 
Zalmoxe) de întâmpinare a Paparudei (poate fiica lui Papaios scitul, zeu-cer 
şi om-timp, adică moş) e plină de farmec, de farmecul descifrat de Ovidiu (în 
„Metamorfoze“) al lecturării imaginative şi analitice, prin eresuri, a naturii: 


„Paparudă, rudă, / la-n' ieşi de ne udă / Cu găleata, leata, 

Peste toată gloata. / Ploaie, Doamne, ploaie, / Locuri să ne moaie! 
Ploiţă curată / Din ceruri vărsată. / Unde-i valea sacă 

D-apă să se facă, / Unde-i valea lungă / Mai mult să s-ajungă 
Unde-o da cu plugu“ / Să meargă ca untu“, / Unde-o da cu sapa 
Să meargă ca apa. / Ploaie, Doamne, ploaie / Locuri să se moaie, 
Cucuruzele / Cât grădinele, / Orzu“ / Până-n podu;, 

Săcara / Cât scara, / Grâu“ / Până-n brâu!“. 


Pe vremea zeilor, „Anu?... se împlinea la răsăritul Pleiadelor (vremea 
celei de-a treia joi a Caloianului şi a Paparudei), căci astfel se socotea pe 
atunci timpul” (Polybios, V.1), iar preoţii păgâni puteau „schimba văzduhul, 
a porni vântul, a slobozi tunete şi ploi, a tulbura valurile mării, a face 
stricăciune în răsaduri, grădini şi câmpii, a aduce vătămări şi răni asupra 
oamenilor“, iar în timpul ritualului „unii săltau, alții slujeau, alţii chiuiau, 
lăudând pe stăpînul său, iar alţii erau trimişi în toată lumea spre înşelarea 
popoarelor“(Sf. Mucenic Ciprian). 

Poate că nu există nici o legătură (deşi datina fiicelor Anului, Horele 
sau Anotimpurile, consacră această legătură) între Anu, „cel care guvernează 
în cer” şi care a stabilit legile în „oraşul arbore” de pe malul Mureşului, şi 
durata de timp numită an, care „se împlinea la răsăritul Pleiadelor”, adică la 
jumătatea lunii mai, când se cântau „peanurile lui Apollo” (colindele de 
astăzi), iar „peanul tracilor este numit de eleni imnul Titanilor” (Strabon, II, 
XII.N.12-13). Numai că elenii, înlocuindu-l pe Anu cu Uran şi creind o 
confuzie generală prin străduinţa de a eleniza lumea zeilor, l-au înlocuit pe 
Anu, în vremea războiului troian, cu unul dintre preoţii săi, Apollo, un păstor 
hyperboreu aventurist şi muieratic, care stăpânea „mai multe moşii” în 
ţinuturile sud-estice ale actualei Românii. Şi asta în ciuda faptului că Anu, 
mai curând similar lui Uranus, decât lui Apollo, a fost înlocuit şi în ţinuturile 
în care a trăit, a dat legi şi a murit cu numele purtat de marii săi preoţi 
„gebeli” (munteni), adică cu Zal Mox. 

Despre Zeul Moş sau Moş Timp, avem puţine informaţii. Homer, de 
pildă, nu-l menţionează, deşi este de presupus că dacă în lumea tracică ar fi 
existat un astfel de zeu, în perioada 1190-800 î.e.n., bardul orb i-ar fi cântat 
ademenirile spre nemurire (consacrate de aceleaşi „capete negre”, pelasgii, şi 
în Egiptul osirian, şi în Asia sumeriană). 

Informaţii despre Zal Mox primim abia din secolul V al erei trecute, 
cu extrapolări (Herodot) spre secolul anterior, relatările ulterioare făcând 
veşnic recurs la textul herodotian, adăugând sau omiţând amănunte, unele 
extrem de interesante. Pasionaţii de istorie ştiu, probabil, toate referirile 
antice la Zal Mox, dar o să le reiau, atent la amănunte, pentru a vă propune o 
altă demonstraţie. 

Începând cu Herodot, ipoteza unei alte identități mitice, căreia i se 
substituie Zalmoxe, acest mare înţelept şi iniţiator al antichităţii, a prins 
contur. Herodot vede în Zalmoxe pe Gebeleizis („Unii dintre ei socotesc că 
acesta (este) Nebeleizis*"), Mnaseas pe Cronos sau Saturn, asumatul părinte 
al lui Osiris („Geţii cinstesc pe Cronos, numindu-l Zalmoxis”), Vergilius pe 
Uranos, devenit Marte („Gradivus tatăl“), Ovidius pe Marte („getul care se 
închină lui Marte”), Porphyros pe Heracles („Unii spun că el mai este numit 
şi Thales, iar barbarii îl adoră ca Heracles“), Hesychios din Alexandria pe 
Cronos („Alţii spun că (Zalmoxis) era consacrat lui Cronos”), la fel şi 
Suidas, care-l citează pe Mnaseas („la geţi este adorat Cronos şi este numit 
Zamolxis“). Dar îndoiala cu care este receptată natura divină a lui Zalmoxe 
(Agathias pune la îndoială chiar şi valoarea civilizatorie pe care o au 
„regulile lui Zamolxis şi aiureala getică“) nu estompează imaginea de 
înţelept, de civilizator a marelui preot din Carpaţi, individualizat datorită lui 
Pitagora, deşi el reprezintă, în fond, o dinastie preoțească. „Acest om era 
numit chiar zeu“ (Strabon) pentru că „făcu vrednice de crezare învăţăturile 
lui“ (Herodot), pentru că le-a ,, arătat geților din Tracia ritul iniţierii 
religioase“ (Hellanicos), revigorând bazele datinii, deci ale legii în care 
„vorbele frumoase sunt descântece“ (Apuleius), descântece sau incantaţii 
care înlesnesc iniţierile şi care-l poziţionează pe Învățător, după mărturia lui 
Lucian, printre geniile antichităţii, o antichitate care admiră, „dintre barbari, 
pe cei din Cirus, pe scitul Anacharsis, pe tracul Zalmoxis, pe italiotul Numa, 
apoi pe Licurg din Lacedemona, pe atenienii Focion şi Tellos şi pe (cei 
şapte) înţelepţi, cu excepţia lui Periandru“. Din vremea în care „legile se 
cântau, ca să nu se uite“ (Aristotel), vorbele frumoase fiind „descântece“, 
deci încărcate de o vrajă indiscutabil poetică, menită să farmece, datează şi 
inventarea instrumentelor muzicale („Tracii au inventat aşa-numita herpe“, 
harfe, consemna Clemens din Alexandria), şi hora ritualică a bărbaţilor: 

„Tracii au dansat înarmaţi (în 401 î.e.n., în faţa lui Xenofon, care se retrăgea 
după lupta de la Cunaxa), în sunete de flaut. Ei făceau sărituri mari, cu 
agilitate şi totodată se foloseau de cuțite. În cele din urmă, unul dintre 
dansatori se loveşte de celălalt, în aşa fel ca să li se pară tuturora că omul a 
fost străpuns, iar acesta cade cu dibăcie. Apoi au intrat unii care suflau în 
cornuri, asemeni celor cu care se dau semnale, muzicanți cu trompete din 
piele netăbăcită, mulţumită cărora ţineau măsura“. 

O inscripţie cioplită în piatră meteorică (iar pietrele „căzute din cer“ 
erau cinstite drept „„menhire“ prin aprinderea unor buşteni la horele 
ritualice), descoperită în ruinele cetăţii Corni din Argeş aduce spre noi 
mesajul „EV ME ALKYN MEGER VATEAS IAP POL ARCO-DA- 
BARA? NALAXIS DA VAISTRO! NANIS, VET EV SORN! LA HIMAI 
PHILIP LAXIN! CORY VIN DAS“, mesajul zalmoxian al bunei întâmpinări 
în nemurire: „Cine se înalță la mine (la noi), gonindu-şi calul peste Podul-de- 
Foc (Curcubeu)? Ferice de voi! Stăpâne, sună din corn! Din ceruri belşugul 
(ploaia) să curgă, Domnul e mare“ (Suciu). Fără îndoială, în acest mesaj stă 
şi „cheia“ unor hore străvechi (Ciuleandra, cum opinează Mihaela Suciu), 
dar şi a unor ritualuri sacre, pe care le moştenim prin obiceiuri precum 
„Drăgaica“, „Nedeile“,  „Paparudele“, prin „descântecele“ (cuvintele 
frumoase) tăinatice ale nopţilor de Sânziene. 

Pornim de la Zalmox şi ne întoarcem la Zal Mocşi, la cei care au 
menţinut mesajul nemuririi într-o Europă cu mitologii dezrădăcinate, într-o 
Europă cu rădăcină pelasgă comună, dar individualizată şi divizată prin 
datini noi şi prin limbi primenite. Peste veacuri sau poate peste milenii, 
mesajul iniţial al nemuririi avea să se împrospăteze prin creştinism, dar 
creştinismul instituţionalizat avea să tragă obloane grele peste memoria 
primilor luminători ai omenirii, însuşindu-şi şi adaptând datina ancestrală. 
Dintre popoarele Europei, numai noi mai păstrăm, dar fără memorie 
iniţiatică, datina străveche a tuturora, aşa cum a fost ea dezvăluită neamului 
pelasg. Cale de câteva milenii, ne-am tot revendicat subconştient din Pelasg, 
dar cum istoricii n-au aflat printre generalii romanilor pe nici unul care să se 
numească Flachus (Pelasg, Belasg), vestigiul acela de memorie obştească 
ancestrală a fost spulberat prin decădere în derizoriu. S-a ajuns, tot prin 
obturarea memoriei obşteşti, chiar şi la situaţia în care urmaşi de-ai 
pelasgilor, flăcenii, de care e plină Bucovina, să fie trecuţi în evidenţelor 
unor veacuri lipsite de memorie drept floceni, numele de Flacea fiind socotit 
drept ruşinos, dacă se grafiază Flocea. Aşa că păstrătorii inconştienţi ai 
identităţii de pelasg au optat pentru nume şi identități noi, cel mai adesea 
devenind Florescu. La fel s-a întâmplat şi cu iarmarocul cel mare, cu Târgul 

Pelasgilor din Câmpia Română, care se transformă, în absenţa memoriei, în 
Târgul de Floci, apoi în Bucureşti. 

Zal Mox, înțeleptul trac care a făcut să renască legile vetrei (Hestiei) 
strămoşeşti, adică „regulile de lângă râul cu apă“, din „oraşul arbore“ al lui 
Anu (Uranos) a fost uitat, cum uitate au fost şi învăţăturile sale. Îl mai putem 
recupera datorită anticilor din Elada (şi ei neamuri pelasge, sosiți din 
ţinuturile nordice în trei valuri, ionienii, aheii şi dorienii), care au aspirat 
nepământeşte şi la o nemurire pământească, la nemurirea consacrată de 
memorie, pe care o numim istorie, artă sau civilizaţie. În scrierile grecilor, 
numele păstrătorilor de datină nu au nimic în comun cu numele lor reale. 
Grecii, care fac un talmeş-balmeş din propria lor mitologie, l-au uitat pe Anu 
(a cărui memorie a fost dusă şi statornicită în Sumer), dar şi noi am uitat 
numele ctitorilor de datină, pe care iată că pietrele vechimii deja le scot la 
iveală. Nu ştiu dacă e bine că am rămas atât de fideli datinii, deşi cel mai 
adesea dintr-un fel de mimetism. În fond, cultivând obiceiul şi trăind tradiţia, 
noi am lenevit într-un anume „dat“ (An-Dar) spiritual, fără a mai clătina 
istoria pământească prin fapte, prin idei, prin generaţii care-şi propun să 
dăinuiască. Ne-a lipsit ambiția anticilor Eladei, dar şi statornicia deplină, cea 
care pune preţ pe memorie. lar asta e rău, e cu adevărat păgân. 

Elenii au păstrat pentru noi doar cioburile unui ulcior divin, deşi cele 
mai multe şi mai valoroase religve zac sub ţărână prin Ardeal, prin Moldova, 
prin Muntenia, prin vecinătatea munţilor noştri sacri. Din cioburile elenistice 
aflăm despre Zalmox, despre Gebeleizis (Munteanul), despre Bendis, despre 
Apollo, despre Marte, despre Orpheu, despre Artemis, despre Dionyssos, 
despre Osiris, dar aflăm prea puţin, un puţin falsificat, spoit cu alama altor 
mitologii. Dacă punem cioburile unul lângă celălalt şi le lipim pe datină, 
recuperăm o anume Trinitate (Mamă, Tată, Fiu), o Trinitate care, oricum am 
numi-o, ne cuprinde pe toţi trăitorii acestei lumi drept Fii ai Cerului şi ai 
Pământului, semn că, în toate vremurile, Dumnezeu înseamnă o aceeaşi 
cosmică şi misterioasă cuprindere. Tăbliţele de la Tărtăria dezvăluiesc două 
nume de oameni care ne-au arătat Calea, legiuitorul Anu şi prinţesa Cula. Nu 
zei, deşi zei au fost socotiți şi de pelasgii din sudul Dunării (Uranos şi Rhea), 
şi de pelasgii din depărtările Asiei (An şi Ki), ci oameni. Aici, adică în locul 
în care ei au dat legile, Dumnezeu nu purta nume (Herodot) pentru că el era 
mai presus de o astfel de identitate terestră. Nici până astăzi n-am comis noi 
sacrilegiul de a-i da „nume sau porecle“ (Herodot) lui Dumnezeu, preferând 
să-l cinstim, să-l trăim, inclusiv prin datină. 

Dorisem, totuşi, să vă aduc în faţa ochilor cioburile ulciorului nostru 
sacru, păstrate în tărâmul la fel de sacru al memoriei elinilor. Pe un astfel de 

ciob e scris numele lui Zal Mox, numele unei clipe sau poate numele unei 
deveniri, dar în mod cert un reper important pe şi spre Calea la care toți, 
conştient sau subconştient, năzuim; 


HERODOT (IV, 93): „Înainte de-a ajunge la Istru, birui mai întâi pe 
geţi, care ştiu a se face nemuritori... (94): lată cum ştiu să se facă nemuritori 
geții: ei cred că nu mor şi că acel care dispare din lumea noastră se duce la 
daimonul Zalmoxis. Unii dintre ei socotesc că acesta (este) Nebeleizis. Tot la 
al cincilea an, ei trimit la Zalmoxis un sol, tras la sorţi, cu porunca să-i facă 
cunoscute lucrurile de care, de fiecare dată, au nevoie. lată cum îl trimit pe 
sol. Unii din ei primesc porunca să ţină trei sulițe (cu vârful în sus), iar alţii 
apucând de mâini şi de picioare pe cel ce urmează să fie trimis la Zalmoxis şi 
ridicându-l în sus, îl azvârle în sulițe. Dacă, străpuns de sulițe, acesta moare, 
geții socot că zeul le este binevoitor. lar dacă nu moare, aduc învinuiri 
solului, zicând că este un om ticălos şi, după învinuirile aduse, trimit un 
altul, căruia îi dau însărcinări încă fiind în viaţă. Aceiaşi traci, când tună şi 
fulgeră, trag cu săgețile în sus, spre cer, şi ameninţă divinitatea (eleniştii 
susțin că traducerea e greşită, că de fapt dacii nu amenințau, ci sprijineau 
divinitatea în lupta împotriva întunericului), deoarece ei cred că nu există alt 
zeu în afară de al lor (95). Aşa cum am aflat eu de la elinii care locuiesc pe 
țărmurile Helespontului şi ale Pontului Euxin, Zalmoxis despre care vorbesc, 
fiind doar un muritor, a fost rob în Samos, şi anume al lui Pythagoras, care 
era fiul lui Mnesarchos. După aceea, ajungând liber, strânse bogății mari şi, 
după ce se îmbogăţi, se întoarse în patria lui. Întrucât tracii erau foarte 
nevoiaşi şi săraci cu duhul, Zalmoxis acesta, cunoscător al felului de viaţă 
ionian şi al unor deprinderi mai cumpănite decât cele trace, întrucât avusese 
legături cu grecii şi cu Pythagoras, un însemnat gânditor al acestora, a clădit 
o casă pentru adunările bărbaţilor, în care (se spune) îi primea şi îi punea să 
benchetuiască pe fruntaşii ţării, învăţându-i că nici el, nici oaspeţii săi şi nici 
unul din urmaşii acestora nu vor muri, ci vor merge într-un loc anume, loc 
unde vor trăi pururi şi vor avea parte de toate bunătăţile. În vreme ce 
săvârşea cele amintite şi spunea lucruri de felul acesta, el a poruncit să i se 
clădească o locuinţă subpământeană. Când a fost gata, (Zalmoxis) a dispărut 
din mijlocul tracilor şi, coborând el în locuinţa lui de sub pământ, a trăit 
acolo vreme de trei ani. Tracii doreau mult să-l aibă, jeluindu-l ca pe un 
mort. În al patrulea an, el le-a apărut lor şi, astfel, Zalmoxis făcu vrednice de 
crezare învățăturile lui. Iată ce se povesteşte despre înfăptuirile lui (96). În 
privinţa lui Zalmoxis şi a locuinţei sale subpământene nici eu nu resping cele 
spuse, dar nici nu le dau crezare prea mult; mi se pare, însă, că el a trăit cu 

mulți ani înainte de Pythagoras. Fie Zalmoxis om ori vreun daimon de-al 
geților, să-i fie de bine”. 


ARISTOTEL: „Înainte de cunoaşterea literelor, legile se cântau, ca să 
nu se uite, precum este obiceiul la agatârşi“ (în vremea lui Aristotel, adică 
între anii 427-347 î.€.n.). 


HELLANICOS DIN MITILENE (Obiceiurile barbare): „Zalmoxis a 
fost un grec care a arătat geților din Tracia ritul iniţierii religioase. EI le 
spunea că nici el şi nici cei din tovărăşia lui nu vor muri, ci vor avea parte de 
toate bunurile. În vreme ce spunea acestea, şi-a construit o casă sub pământ, 
apoi, dispărând pe neaşteptate din ochii tracilor, a trăit într-însa, iar geții îi 
duceau dorul. În al patrulea an, a reapărut şi tracii credeau tot ce le spunea. 
Povestesc unii că Zalmoxis a fost rob la Pythagoras, fiul lui Mnesarchos, din 
Samos. Eliberat, a născocit aceste lucruri. Dar mi se pare că Zalmoxis a trăit 
cu mult înaintea lui Pythagoras. Cred în nemurire şi terizii şi crobizii. Ei 
spun că cei morţi pleacă la Zalmoxis şi că se vor întoarce. Dintotdeauna, ei 
au crezut că aceste lucruri sunt adevărate. Aduc jertfe şi benchetuiesc ca şi 
cum mortul se va întoarce”. 


MNASEAS (prima jumatate a sec. II î.e.n, din fragmentele păstrate în 
lexiconul lui Photios): „Geţii cinstesc pe Cronos, numindu-l Zalmoxis”. 


VERGILIUS (Eneida, III, 34-35): 
“Cu gânduri multe framântându-mi mintea, 
De zânele câmpene-am prins atunce 
A mă ruga şi de Gradivus tatăl 
Cel ce vegheaza geticele ţarini”. 


STRABON: „Se povesteşte că unul dintre geţi, cu numele de 
Zalmoxis, a fost sclavul lui Pythagoras şi, cu acest prilej, a învăţat de la 
filosof unele ştiinţe ale cerului, altele apoi şi le-a însuşit de la egipteni, 
deoarece a pribegit şi prin acele părţi ale lumii. După ce s-a întors în patrie, 
el a câştigat o mare trecere înaintea mai marilor şi neamului său, desluşin- 
du-le acestora semnele cereşti. În cele din urmă, l-a înduplecat pe rege să 
împărtească domnia cu el, întru-cât este în stare să le vestească vrerile zeilor. 
La început, el a fost ales mare preot al celui mai venerat zeu de-al lor, iar 
după un timp, a fost socotit el însusi zeu. S-a retras atunci într-un fel de 
peşteră inaccesibilă altora şi acolo şi-a petrecut o bucată de vreme, 

32 


Datina, Biblia Românilor 


întâlnindu-se rar cu cei de afară, decât doar cu regele şi cu slujitorii săi. 
Regele, când a văzut că oamenii sunt mult mai supuşi faţă de el decât 
înainte, ca faţă de unul care le da porunci după îndemnul zeilor, i-a dat tot 
sprijinul. Acest obicei a dăinuit până în vremea nostră; după datină, mereu se 
găsea un astfel de om care ajungea sfetnicul regelui, iar la geţi acest om era 
numit chiar zeu. Până şi muntele (cu peşteră) a fost socotit sfânt şi aşa îl şi 
numesc. Numele lui este Cogaionon, la fel ca al râului care curge pe lângă el. 
Apoi, când peste geţi a ajuns să domnească Burebista, împotriva căruia 
divinul Caesar s-a pregătit să pornească o expediţie, această cinste o deţinea 
Decaineos. lar practica pythagoreică de a se abţine de la carne a rămas la ei 
ca o poruncă dată de Zalmoxis” (Geografia, VII.3.5). Spre a se ţine în 
ascultare poporul, el (Burebista) şi-a luat ajutor pe Deceneu, un şarlatan care 
rătăcise multă vreme prin Egipt, învățând acolo unele semne de prorocire, 
mulţumită cărora susţinea că tălmăceşte voinţa zeilor. Ba încă de un timp 
fusese socotit şi zeu, aşa cum am arătat când am vorbit despre Zalmoxis. Ca 
o dovadă pentru ascultarea ce i-o dădeau (geții) este şi faptul că s-au lăsat 
înduplecaţi să taie viţa de vie şi să trăiască fără vin” (Geografia, VII.3.11). Şi 
profeţii erau cinstiţi, încât erau socotiți vrednici de domnie... astfel... Orfeu, 
Musaios şi zeul la geţi, în vechime Zalmoxis, un pythagoreu, iar în vremea 
noastra Decaineos, care prooroceşte lui Burebista“ (Geografia, XVI.2.39). 


OVIDIUS (Tristele, V.3.21-22): „Tu n-ai rămas în patrie, ci ai venit 
până la Stimonul plin de zăpadă şi la getul care se închină lui Marte”. 


APULEIUS (Apologia, 26; Izvoare, I, p.608-609): „Acelaşi Platon 
ne-a lăsat scris următoarele, într-un alt dialog despre un oarecare Zalmoxis, 
de neam trac, dar un bărbat (care practica) cu aceeaşi ştiinţă (magia, de 
practicarea căreia fusese acuzat Apuleius în anul 125 e.n.): „lar vorbele 
frumoase sunt descântece“. Dar dacă lucrurile stau aşa, de ce să nu-mi fie 
îngăduit să cunosc fie bunele cuvinte ale lui Zalmoxis, fie ceremoniile 
preoţeşti ale lui Zoroastru?”. 


LUCIAN (contemporan cu Apuleius) „Nu numai la sciți există datina 
de a-i face pe oameni nemuritori şi de a-i trimite lui Zalmoxis soli, ci şi 
atenienii au dreptul să-i zeifice pe sciți în Grecia”(Scitul sau oaspetele, 1). 
Vreau să amintesc şi de oamenii însemnați pe care i-am văzut la ei... Dintre 
barbari, pe cei din Cirus, pe scitul Anacharsis, pe tracul Zalmoxis, pe 
italiotul Numa, apoi pe Licurg din Lacedemona, pe atenienii Focion şi Tellos 
şi pe (cei şapte) înţelepţi, cu excepţia lui Periandru (Istoria adevarata, 11.17). 

Sciţii jertfesc unui paloş, tracii lui Zalmoxis, care este un sclav din Samos 
venit la dânşii, frigienii (jertfesc) Lunii, etiopienii zilei... Prin urmare, sciţii 
şi geții, după ce văd acestea şi ne spun un lung „rămas bun“, devin 
nemuritori; şi zeifică pe cine vor, în acelaşi fel în care şi Zalmoxis, deşi 
sclav, a fost trecut pe lista zeilor, strecurându-se nu ştiu cum” (Zeul 
Tragedian, 42). 


CLEMENS DIN ALEXANDRIA (Introducere filosofică la 
creştinism): „Geţii, un neam barbar care a gustat şi el din filosofie, alege în 
fiecare an un sol (spre a-l trimite) semizeului Zalmoxis. Zalmoxis a fost unul 
dintre apropiații lui Pythagoras. Aşadar, este înjunghiat cel socotit cel mai 
vrednic dintre cei ce se îndeletnicesc cu filosofia. Cei care nu sunt aleşi se 
mâhnesc amarnic, spunând că au fost lipsiţi de un prilej fericit”. 


ORIGENE: „...nu Pythagoras a introdus druidismul la celți; după cum 
susţin alţi scriitoti, ci discipolul său, tracul Zamolxis, care învățase pe druizi, 
printre altele, şi divinaţiunea prin fise şi numere“ (Philososphumena, 1.2.22). 
„Câţi alți, însă, spun astfel de minunăţii ca să convingă pe cel care ascultă 
prosteşte şi să tragă foloase din rătăcirea lor? Aşa se zice că a făcut şi 
Zalmoxis, sclavul lui Pythagoras, la sciți şi chiar Pythagoras în Italia... şi 
Orfeu la odrisi... Apoi, fiindcă cinstim pe cel prins şi mort, cum spune 
Celsus, el crede că noi am făcut la fel cu geții care cinstesc pe Zalmoxis” 
(Împotriva lui Celsus,I11.34). 


PORPHYROS (Viaţa lui Pythagoras, 14): „Pythagoras mai avea şi un 
alt adolescent, pe care-l dobândise în Tracia, numit Zalmoxis, deoarece, la 
naştere, i se aruncase deasupra o piele de urs. Tracii numesc pielea „zalmos“. 
Îndrăgindu-l, Pythagoras l-a învăţat să cerceteze fenomenele cereşti şi (să se 
priceapă) la sacrificii şi la alte ceremonii în cinstea zeilor. Unii spun că el 
mai este numit şi Thales, iar barbarii îl adoră ca Heracles. Dionysophanes 
afirmă că a fost sclavul lui Pythagoras, că a căzut în mâinile hoţilor şi a fost 
tatuat când s-a făcut răscoala împotriva lui Pythagoras, care a fugit, şi că şi-a 
legat faţa din pricina tatuajului. Unii mai spun că numele de Zalmoxis 
înseamnă „bărbat străin“.““. 


IAMBICHOS (Viata lui Pythagoras, XXX.104): „Căci Zalmoxis, de 
origine trac, fost sclav şi discipol al lui Pythagoras, după ce a fost eliberat s-a 
întors la geţi, le-a întocmit legile, cum am arătat la început, şi a îndemnat la 
bărbăţie pe concetăţenii săi, convingându-i că sufletul este nemuritor. Chiar 

şi acum gallatii, toţi, şi trallii, şi mulţi dintre barbari învaţă pe copii lor că nu 
este cu putinţă ca sufletul să piară, ci că el continuă să existe; şi că nu trebuie 
să se teamă de moarte, ci să înfrunte cu vitejie primejdiile. Şi, pentru că a 
învăţat pe geţi aceste lucruri şi le-a scris legile, este socotit la ei drept cel mai 
mare dintre zei şi printre filosofi ca Leucippos, medici ca Alcmeon şi 
legislatori cum a fost Charondas şi Zalmoxis”. 


IULIAN FILOSOFUL, numit de Biserică APOSTATUL (Împărații, 
22): „Eu, Jupiter (Împăratul Traian), zeul zeilor, după ce am luat conducerea 
imperiului amorţit şi descompus din cauza tiraniei, care dăinuise mult la noi, 
în ţară, şi, din cauza silniciei geților, singur am cutezat să merg împotriva 
neamurilor care locuiesc dincolo de Istru şi am nimicit neamul geților, care 
au fost mai războinici decât oricare dintre oamenii ce au trăit cândva, şi 
aceasta nu numai datorită tăriei trupului lor, dar şi pentru că îi convisese să 
fie astfel slăvitul lor Zalmoxis. Crezând că nu mor, doar că îşi schimbă 
locuinţa, ei sunt mai porniţi pe lupte decât ar fi înclinați să întreprindă o 
călătorie. Am făcut această expediţie în cinci an'”. 


THEODORETHOS DIN CYROS (Terapeutice, 1.25): „Pe Zalmoxis, 
tracul, şi pe Anaharsis, scitul, îi admiraţi pentru înţelepciune”. 


ENEA DIN GAZA: „Locuiesc în Tracia, pe lângă fluviul Istru, geții, 
care socotesc ca unic zeu pe servitorul lui Pythagoras. Acesta a fost fugar şi 
a profesat filosofia stăpânului său. Geţii sugrumă pe cei mai frumoşi şi mai 
buni dintre ei şi îi fac, astfel, nemuritori, după părerea lor”. 


HESYCHIOS DIN ALEXANDRIA (Lexiconul): „Zalmoxis. Despre 
acesta, Herodot ne spune că grecii care locuiesc în jururul Pontului afirmă că 
a fost sclavul lui Pythagoras, că apoi a fost eliberat şi s-a înapoiat cu corabia 
în ţinuturile sale de baştină, unde a propagat învățături despre un trai mai 
înţelept decât cel al grecilor. A adus cu sine fruntaşi atenieni şi i-a primit cât 
se poate de bine, spunând că nici el, nici discipolii săi nu vor muri. Alţii spun 
că (Zalmoxis) era consacrat lui Cronos”. 


IORDANES: „În cel de-al doilea lăcaş al lor, adică în Dacia, Tracia şi 
Moesia, goții (geții, de fapt) au avut drept rege pe Zamolxe, despre care cei 
mai mulţi scriitori de anale ne spun că a fost un filosof cu o erudiție de 
admirat. Căci şi mai înainte au avut pe învățatul Zeuta, după aceea pe 
Deceneu şi, în al treilea rând, pe Zamolxe, despre care am vorbit mai sus. 

Goţii n-au fost, deci, lipsiţi de oameni care să-i înveţe filosofia. De aceea 
goții au fost întotdeauna superiori aproape tuturor barbarilor şi aproape egali 
cu grecii, după cum relatează Dio (Cassius), care a compus istoria şi analele 
lor în limba greacă. El spune că acei dintre ei care erau de neam s-au numit, 
la început, tarabostes, iar apoi pilleati: dintre dânşii se alegeau regii şi 
preoţii. Şi înt-atât au fost de lăudaţi goții, încât se spune că la ei s-a născut 
Marte, pe care înşelăciunea poeţilor l-a făcut zeu al războiului. De aceea 
spune şi Vergilius: „Neobositul părinte, care stăpâneşte câmpiile geților“. Pe 
acest Marte, goții totdeauna l-au înduplecat printr-un cult sălbatic (căci 
victimele lui au fost prizonierii ucişi), socotind că şeful războaielor trebuie 
împăcat prin vărsare de sânge omenesc. Lui 1 se jertfeau primele prăzi, lui i 
se atârnau pe trunchiurile arborilor prăzile de război cele dintâi şi exista un 
simțământ religios adânc în comparaţie cu ceilalţi zei, deoarece se părea că 
invocaţia spiritului său era ca aceea adresată unui părinte”. 


AGATHIAS (autor grec din sec. VI e.n.): „După părerea mea, nu 
pentru coroana de măslin sau de pătrunjel se dezbrăcau în arenă învingătorii 
la jocurile olimpice..., ci pentru o glorie statornică şi nepieritoare, pe care nu 
era cu putinţă să o culeagă altfel, decât dacă istoria îi făcea nemuritori, dar 
nu ca regulile lui Zamolxis şi aiureala getică, ci cu adevărat, într-un chip 
divin şi nemuritor şi singurul în care cele nemuritoare pot vietui în veci“. 


LEON DIACONUL (povestind o luptă de la Dunăre, în anul 986 e.n., 
în Istoria, [X.6): „Se zice că ei (nord-dunărenii) cunosc şi orgiile elenice, iar 
celor care mor le aduc, în felul elenilor, jertfe şi lbaţii; şi le-au deprins fie de 
la Anacharsis şi Zamolxis, înţelepţii lor, fie de la tovarăşii lui Ahile”. 


SUIDAS (Lexicon, sec. X €e.n.): „Zamolxis a fost sclavul lui 
Pythagoras, cum spune Herodot în cartea a patra. Era scit şi, întorcându-se 
acasă, a propovăduit că sufletul este nemuritor. Mnaseas zice că la geţi este 
adorat Cronos şi este numit Zamolxis. Helanicos, în Legile barbare, spune că 
Zalmoxis, fiind de neam grec, le-a arătat geților din Tracia ceremoniile de 
iniţiere şi le-a spus că nici el şi nici cei care îl urmează (în iniţiere) nu vor 
muri, ci vor avea parte de tot binele. După ce le-a spus acestea, şi-a construit 
o locuinţă subterană şi, apoi, dispărând din faţa tracilor, îşi petrecea vremea 
acolo şi tracii îl doreau. În anul al patrulea, a apărut din nou, iar tracii i s-au 
încrezut cu totul. Unii spun că Zamolxis a fost sclav al lui Pythagoras din 
Samos, fiul lui Mnesarchos şi, fiind eliberat, şi-a imaginat aceste lucruri. Dar 
este evident că Zamolxis a trăit mult înaintea lui Pythagoras. Terizii şi 

crobizii cred şi ei în nemurire şi spun că cei care mor se duc la Zamolxis, dar 
că se întorc. Ei socotesc că lucrurile acestea se întâmplă veşnic. Ei fac 
sacrificii şi benchetuiesc, ca şi cum cei morţi s-ar întoarce”. 

„Calea cea demnă de admiraţiune” 


Nu departe de Chişinău, „un târguşor de mai mică însemnătate, aşezat 
pe râul Bîcul... se zăreşte un şir de pietre foarte mari, aşezate în linie dreaptă 
în aşa chip, de parcă ar fi fost puse acolo de mâna omului; numai că atât 
mărimea însăşi a pietrelor, cât şi lungimea şirului lor nu ne îngăduie să 
credem aşa ceva. Căci unele dintre ele sunt în patru colţuri, lungi de trei până 
la patru coţi, iar şirul lor se întinde peste Nistru până în Crimeia. În graiul 
țării, acestea poartă numele de Cheile Bîcului şi norodul de jos le socoate ca 
o izvodire a duhurilor necurate, care s-au înţeles între ele să astupe drumul 
Bîcului” (Cantemir, 86). 

Înainte de a continua bântuirea prin veacuri, iau aminte la spusele 
înfăptuitorilor de „cunoaştere trăitoare”, ţăranii sau „norodul de jos”, şi caut 
în dicţionarul mitologic referinţe despre „duhuri necurate”, deci despre zmei 
şi aflu că „sunt aparent humanoizi, dar mai mari, mai vânjoşi decât oamenii; 
au de obicei capete de cremene mascate... au aripi... cei mai mulţi iradiază 
lumină”. La fel ca în desrierea lui Thyphoneu, făcută de Hesiod, el, „duhul 
necurat”, are „pe umerii vajnici / Capete crunte o sută, părând un balaur de 
groază / Limbi de venin înnegrite din capete nemaivăzute / Se răsuceau, iar 
din ochii, sub gene, zvârlea în văpaie, / Flăcări şi flăcări ţâşneau din capete 
înspăimântâtoare” (49). Deci vlăjganii din vremea proclamării de „reguli 
lângă râul cu apă” erau negricioşi (culoarea pietrei), purtau măşti şi coifuri 
de aur, împodobite cu şerpi de aur (altminteri nu li s-ar zice zmeilor şi 
balauri) şi zvârleau flăcările care, mai târziu, se vor numi „foc grecesc”, o 
temută şi enigmatică armă de luptă preluată de greci, odată cu o parte dintre 
zei, de la egipteni. 

Nu mă grăbesc să sugerez că, în perceperea balaurului de către 
„poporul de jos”, ar fi vorba de egipteni şi despre „Osiris, cel mai perfect 
dintre divinităţile bătrâne” (Cartea egipteană a morţilor, 161), originar din 
Carpaţi şi revenit cu război în aceste locuri. Trec la alt martor, poetul 
basarabean Constantin Stamati, care scria, în 1850, în ruseşte: „Ca la trei 
verste mai în jos de Chişinău se vede un şir în linie dreaptă de lespezi foarte 
mari, îngropate până la jumătate în pământ, pe care locuitorii le numesc 
Cheile râului Bîc. Acest şir de pietre se începe de la Prut, construit în chip de 
părete, trece prin codrii Căprianei şi taie în lat întreaga Basarabie. Locuitorii, 


38 


Datina, Biblia Românilor 


însă, din timp în timp dezgroapă acele pietre, astfel că vechiul zid se 
distruge”. 

Pornind pe calea demnă de admiraţiune, calea zeilor, întâlneşti o 
mulțime de martori. De pildă, pe Quint Curtius Ruff, un istoric roman din 
vremea lui Vespasian, care scria în „De gestis Alexandri Magni” că 
Macedon a dorit să-i înfrângă pe sciți, doar pentru a face impresie asupra 
neamurilor indiene, pornind dinspre Marea Caspică. A sosit la Don (Tanais), 
a întemeiat o cetate, o altă Alexandria, apoi a trecut în Europa. Sciţii aşteptau 
pe malul opus şi, după obiceiul lor războinic, după ce au aruncat asupra 
duşmanului o ploaie de săgeți, au dispărut în goana cailor, Alexandru 
Macedon urmărindu-i până „dincolo de stâlpii lui Liber Pater”, care stâlpi 
erau şi pe atunci „nişte monumente ce consistau din bolovani sau lespezi 
mari, aşezate în şir regulat, la mici intervale unele de altele”. Precum se ştie, 
Liber Pater este Dionysos al grecilor, Bachus al romanilor sau Osiris al 
egiptenilor, Osiris fiind prezent şi în tradiţiile româneşti drept „împăratul 
Jidovilor, Ostrea-Novac”, cel care, ca Titan, „ar fi tras brazda lui Novac” 
împrejurul ţării. În vechile litanii ale egiptenilor, publicate şi la noi sub titlul 
„Cartea egipteană a morţilor” (în care e numit „Osiris Ani“, nici un scrib 
neîndrăznind să preia numele zeului), se aminteşte că una dintre gloriile lui 
Osiris constă în aceea că el ar fi deschis drumurile din regiunea nordului. 

Pe mormântul lui Osiris, care se afla, pe vremea lui Diodor Sicul, la 
Nysa, în Arabia, era înălțată o columnă, pe care scria: „Tatăl meu a fost 
Saturn (deci, indirect, Ani, Anu), cel mai tânăr dintre toţi zeii. lar eu sunt 
Osiris, regele acela care a condus oștile sale prin toate ţările, până în 
ţinuturile cele nelocuite (adică neorganizate statal) ale Indienilor şi până în 
ţinuturile care se înclină spre nord, până la izvoarele Istrului şi înapoi, în 
celelalte părți, până la Ocean” (Diodor, 133). 

Că Osiris, de fapt unul dintre faraonii care i-au împrumutat numele 
(probabil Rhamses II), ar fi fost oaspete al „cetăţii muntoase din Carpaţi”, 
cum se exprima un arheolog german, citat de Dr. Gabriela Dăncescu, se 
poate proba doar printr-o „serie de coincidenţe”, printre care: faptul că aurul 
comorilor din piramidele egiptene provine din munţii Apuseni; numele Văii 
Serapusului din munţii Vrancei, în condiţiile în care cuvântul „Serapus” nu 
există în limba română, dar e curent în limba egipteană, sugerează o 
incursiune a oştilor faraonilor; asemănările dintre vârful Toaca din Ceahlău 
şi piramida lui Keops (bază pătrată cu latura de 296 m, înălţime de 107 m, 
pantă de 52 grade) şi asemănările dintre vârfurile Panaghia şi Piatra 
Ciobanului, tot din Ceahlău, cu celelalte două piramide, cea în trepte şi cea 
strâmbă, toate aşezate în linie, precum cele trei vârfuri din Ceahlău. Şi ar mai 

fi ca argument (incidental?) cuvântul românesc „raze”, format din RA şi ZE, 
deci zeul soarelui. 

Ceahlăul a fost, precum se ştie, muntele sfânt al străbunilor noştri, în 
care, la înălțimi de 1300-1800 m, s-au găsit temeliile unor locuinţe 
sacerdotale vechi de 10.000 ani, adorarea soarelui răsărind de după 
„piramida” vârfului Toaca fiind repetată în Egipt, unde, din nevoia urcării 
„aproape de Soare”; „egiptenii au construit mai întâi piramida în trepte, apoi 
aşa-numitele piramide strâmbe, apoi pe cele drepte. Toate trei modelele se 
regăsesc la Toaca, toate trei aşezate pe aceiaşi axă. Piatra Ciobanului se află 
la vest de Toaca, la fel ca şi mormântul lui Osiris, divinitate supremă a 
egiptenilor, care era cioban, faţă de templul aflat în apropierea sa” (Dr. loan 
Țicleanu, în „Ziua”, 23.05.1998). 

Revenind la calea zeilor, la „stâlpii lui Liber Pater”, mai avem 
referirea lui Herodot la „columnele lui Sesostrisi” (Osiris) din nordul Mării 
Negre, precum şi „Tristele” lui Ovidiu, în Cartea a III-a vorbindu-se despre 
„căile triumfale ale lui Bach” (Liber Pater) prin Sciţia. 

Mai precis, dar şi mai bine informat, Pindar spune, în „Ode”, că „atât 
dincolo de izvoarele Nilului, cât şi în ţara hyperboreilor, există o mulţime 
nenumărată de stâlpi itinerari din piatră tăiată, înalți de câte 100 de picioare 
şi aşezaţi în şir drept, monumente ale unor fapte glorioase... calea cea demnă 
de admiraţiune”, care „duce la locul principal de adunare al hyperboreilor”. 

Şi Herodot, „părintele istoriei”, susţine că Osiris, „trecând din Asia în 
Europa, îi supuse pe sciți şi pe traci. La aceste popoare cred eu că se află 
hotarul cel mai îndepărtat (Brazda lui Novac? Brazda lui Troian?) până unde 
a ajuns oastea egipteană, căci numai în ţinuturile acestea se mai întâlnesc 
stele înălțate (Cheile Bîcului!), iar mai departe urma lor nu se mai vede” 
(Istorii, IL.CIID). În alt loc, comparând pe Darius cu Osiris (de fapt, cu 
Rhamses al II-lea), Herodot spune că „Sesostris (Osiris), printre multe alte 
popoare la fel de mari ca acelea cucerite de Darius, îi supusese şi pe sciți, pe 
când Darius pe sciți nu i-a putut înfrânge. Aşadar, n-ar fi fost drept să-şi 
ridice statuie în faţa celor ale lui Sesostris (Cheile Bâcului?), fără să-l fi 
întrecut în fapte” (Istorii, II, CX). 

Că Osiris, personajul istoric real, este sau nu este originar din Carpaţi 
nu prea contează pentru tema acestei cărţi. Există, totuşi, o serie de 
„postulate” (rod al unor cercetări intense, întreprinse de erudiţii pasionaţi de 
istorie străveche), pe care socot că e bine să le pun în pagină. Se susţine, 
deci, cu referire la pelasgi, că, „în drumul lor spre sud, şi anume în Egipt, se 
observă o civilizaţie neolitică cu caracter preistoric, venită încă din epoca de 


piatră” (Morgan, Recherches sur les origines de l'Egypte; l'Âge de la pierre, 

Paris, 1896-97); că „libienii au fost un popor agricol“, iar „femeile lor purtau 
pieptare de piele, boceau morţii şi aveau ştergare pe cap” (Herodot, IV, 191- 
198, Hecatel, Historie Gr., 1); că şi „Cartagina a fost la început pelasgă” 
(Sully, Ist. Punică), iar „cel mai vechi nume al Cartaginei a fost Byrsam”, 
deci Țara Bîrsei (Strabo, Vergilius). Un neamţ, pe nume Cremer, susţine că 
şi „cultura egipteană a fost precedată de alta, cu mult mai veche decât aceea 
a popoarelor asiatice” (T. Antonescu, Lumi uitate; Cremer, Semitische 
Kulturentlehnung) şi că „civilizatia egipteană este pelasgă, începând din 
neolitic“ (Morgan, Origines de l'Egypte). Prin urmare, felahii egipteni n-ar fi 
decât pelasgi, ceea ce înseamnă că numele de valah vine din aceeaşi 
rădăcină, însemnând pelasg. Caz în care mărturia călătorilor străini 
referitoare la pretenţia românilor că ei s-ar trage din „Flachus“ ar fi 
justificată, Flachus fiind, în fond, Pelasg, deci un rege ancestral bine 
conservat de memoria obştească a românilor de obicei şi de tradiţie. 

Osiris a fost recunoscut de antici drept cel care „primus aratra” (a arat 
primul) şi „primus inexpertae commisit semina terrae” (a semănat primul), 
caz în care s-ar identifica cu „Bădiţa Troian”, „badita” însemnând în greacă 
„om înţelept”. Dar aceeaşi glorie a primului semănător o revendică şi Saturn, 
„zeul om” (Tertulian, Minutius Felix), „zeu pământesc” sau „strămoşesc” 
(Lucian Samosatensis), pe care „geții îl numesc Zamolxis” (Photius), adică 
Zeul Moş sau Moş Timp (Cronos, Saturn), lui fiindu-i dedicați munţii şi luna 
decembrie, „Indrea”, cum o numeau vlahii, adică „luna Omului”, în cinstea 
căreia s-a încetățenit tradiţia numită „Jocul caprei” sau „Jocul cerbului” 
(care, în fond, amintesc şi de Orpheu, al cărui nume era, în traducere, Cerb). 

Pe columna mormântului din Nysa (Arabia), Osiris pusese să se scrie 
că tatăl său a fost Saturn, deci Zeul Om, deci Zeul Moş, ceea ce înseamnă că 
el moşteneşte şi gloriile tatălui, inclusiv cea a primului semănător, 
consemnată de Tibull: „„Primus aratra manu solerti fecit Osiris / Et teneram 
ferro  sollicitavit humum / Primus inexpertae commisit semina terrae”. 
Numai că gloriile Zeului Moş, ale zeului strămoşesc urmează să le 
moştenească, de-a lungul vremii, toţi marii preoţi, zal-mocşii, inclusiv cel 
din vremea lui Pitagora, inclusiv Apollo, stăpânind în numele străbunului lor 
şi al nostru. 

De la Pelasg, la Apollo 


Poposind, pe „calea sfântă” spre „oraşul arbore de la locul de acces 
sub mâna zeiţei Cula, Marea vrăciţă, Doamna care redă viaţa, zeiţa patroană 
a medicinei şi tămăduitoare a capetelor negre, Prinţesa omului celui mai 
integru, Anu, care ştie să să proclame reguli lângă râul cu apă” (Tăbliţele de 
la Tărtăria), în „locul principal de adunare al hyperboreilor”, la Piroboridava, 
pe Hieratus (Siret), trebuie să ne reamintim că Dava sau Deva reprezintă un 
zeu din primele două rase (nemateriale) ale „oraşului arbore” înflorit în 
spaţiul mirific precucutenian. Nu ştim numele neamurilor carpatice din 
„primele două rase imateriale” şi întâlnim, în rasa a treia, sexuată, a 
Lemurienilor negroizi sau poate că într-a patra, a Atlantizilor, un alt nume 
nesigur, cel al hyperboreilor. Herodot nu crede în existenţa lor (IV.XXXII: 
„Despre hyperborei, sciţii nu ne dau nici o ştire, nici alţi locuitori de prin 
partea locului, afară poate de issedoni. Doar în Hesiod se află câte ceva 
despre hyperborei; se mai află şi în „Epigonii” lui Homer, dacă într-adevăr 
Homer a scris această epopee”; IV.XXXIII: „Mai multe veşti ne dau cei de 
la Delos; aceştia povestesc că la sciți au ajuns prinoase tocmai de la 
hyperborei, învelite în paie”). Istoricii europeni contemporani, grupaţi în 
„Center for the Ancient Mediterranean“, îi consideră pe hyperborei, 
bazându-se pe unele obiceiuri ale druizilor, similare celor dacice, străbuni ai 
celților, celții fiind şi ei un neam pelasg, răspândit, în vremurile acelea, între 
Apuseni şi Don. 

Conform mitologiei, hyperboreii sau boreazii sunt descendenţii lui 
Boreas sau Hyperboreu (,,Vântul din nord” sau „Crivăţul”), fiul lui Astreus 
(unul dintre Titani) şi al Aurorei Eos. Boreas a răpit-o pe Orithyia, fiica lui 
Erechtheus, regele cetăţii Athenae, cu care a avut patru copii, pe Chione 
(iubita lui Poseidon), pe Cleopatra (soţia lui Phineus), pe Zetes (participant 
la expediţia argonauţilor) şi pe Calais. Trăia într-o peşteră, în munţii 
Haemus, era rege şi mare preot în templele lui Apollo (zeu originar din Asia 
Mică, venerat de frigieni şi de hitiţi sub numele de APPALIUMA, încă din 
mileniile 9-7 î.e.n.). 

lată-ne introduşi într-o lume elenistică, în care aparent nu am avea ce 
căuta. Numai că lumea elenistică încă nu există în vremea la care fac 
referire, ea fiind frăţie (gintă) între „dumnezeieştii pelasgi” (Homer, X, 415), 

„la Oceanos, acasă, la râul cu albie-afundă” (Homer, XIV, 305), deci la 
Dunărea de Jos, Oceanos (Dunărea) fiind „al zeilor tată şi-a mamei lor 
Tethys” (Homer, XIV, 296), zei care „locuit-au / Nemărginite ţinuturi la a 
pământului margini” (Hesiod). 

Pelasgii, tribul din care se vor alege zeii Eladei („Ellada, ţinut care 
mai înainte vreme se numea Pelasgia”, scrie Herodot în Cartea a II-a, LVI, a 
Istoriilor sale), sunt urmaşii lui Pelasg (de fapt, Belasg, din care descind 
felahii şi blasii sau vlahii), fiul lui Zeus şi al Niobei. „Ţara cea neagră 
(Trasilvania; cu acelaşi epitet, „neagră“, vor fi numite, peste milenii, cele 
două principate româneşti) a născut pe Pelasg, cel asemeni zeilor, pe munţii 
cei cu culmile înalte (Carpaţi) ca să fie începătorul genului omenesc”, scria 
Pausaniae (Descriera Greciei, VIII.1), citându-l pe poetul Asiu, care a trăit în 
secolul al VII înainte de Cristos. Tot după Pausaniae, Pelasg i-ar fi învăţat pe 
oameni să facă colibe, să coase pieile de oaie pentru a-şi face îmbrăcăminte 
şi le-ar fi interzis să se mai nutrească cu frunze verzi, cu buruieni şi cu 
rădăcini, în afară de alune (Simion Florea Marian: un pumn de alune se 
numeşte, în româna veche, „căluşer”). După gramaticul Apollodor, Pelasg ar 
fi fost strămoşul hyperboreilor şi al Titanilor, deci şi Uran, şi Saturn, şi 
Osiris, semn că mitologia egipteano-greacă, abandonând datina veche, 
creează o alta. Eschyl îi atribuie o anume identitate („Eu sunt Pelasg, fiul lui 
Palaechton, născut din pământ”), iar Diodor Sicul preia informaţia 
scriitorilor de până la el (Pausaniae: „Pelasg s-a născut în ţara neagră, cu 
munţii având culmile cele mai înalte, Carpaţii”), consemnând că „Pelasg a 
fost strănepotul Istrului şi al Tisei, născut în Carpaţi”. 

Unul dintre fiii lui Pelasg, conform mitologiei, se va numi Lycanon şi 
va ajunge rege al Arcadiei, după primul val de migraţie (ioniană) spre sud, 
urmând să fie transformat de Zeus în lup pentru că-l va fi servit cu carne de 
om. Numai că „fiul”, în context mitologic, poate însemna şi un descendent 
târziu, nepot sau strănepot, dar lider al aceleiaşi frăţii (gintă) sau al aceluiaşi 
neam (trib). „Oameni-lupi” existau şi în nordul ținutului pe care îl numim 
dacic, dar lykantropia nu le poate fi atribuită şi pelasgilor. 

Rămăsesem, totuşi, în ţinutul boreazilor, undeva între Galaţi şi Tecuci, 
la Piroboridava, şi tocmai ne mărturisea Pindar (c. 518 — 438 î.e.n.) că 
boreazii sunt oameni blânzi, ospitalieri, iubitori de profeţii şi descântece 
(aidoma civilizaţiilor precucuteniană şi cucuteniană), la ceremoniile 
religioase, ei cântă din fluiere, cimpoi şi din cobze; la praznicele ce le dau în 
cinstea lui Apollo, cântă laudă zeului cu o voce plăcută; de la echinoxul de 
primăvară până la jumătatea lunii mai, în cinstea lui Apollo, ei joacă la hore 
până noaptea târziu. lar Stabon adăuga că sacerdoţii, „sub înfăţişarea unor 

slujitori sacri, vâră spaimă în cei din jur printr-o coregrafie războinică ce 
evoluează în vacarmul asurzitor al ţimbalelor, al surlelor, al armelor izbite 
laolaltă şi în sunetul ascuţit al flautelor şi al ţipetelor” (X, 3.7/466), fiecare 
preot fiind de o frumuseţe desăvârşită, ca şi Apollo: „Era chipul lui ca o 
floare de iarbă şi capul îi era încununat cu o coroană prefăcută, nu adevărată, 
ci nălucire de aur şi pietre luminoase, care lumina chipul acela şi hainele lui 
erau minunate. lar când se întorcea încoace sau încolo se cutremura tot locul 
acela şi mulţi stăteau lângă scaunul lui cu fel de fel de rânduieli ale duhurilor 
răutăţii, întru mare supunere“ (Sf. Mucenic Ciprian). 

Se adaugă la aceste descrieri sumare relatările lui Hecateu Abderida, 
istoric din vremea lui Alexandru Macedon, care au fost păstrate, în anume 
fragmente, de Diodor Sicul şi de Claudiu Aelian. 

Din opera sicilianului reținem: „Acum, după ce am descris hărțile de 
miază-noapte ale Asiei, credem că este de interes să menţionăm aici şi cele 
ce se povestesc despre hyperborei. Anume, între scriitorii antici, Hecateu şi 
alţii relatează că în faţă de ţinutul celților, în părţile Oceanului (Dunării de 
jos şi a Mării Negre) se afla o insulă, care nu e mai mică decât Sicilia, situată 
în regiunea nordică şi e locuită de hiperborei, numiţi astfel fiindcă sunt mai 
depărtaţi de vântul Borea („Vântul de miază-noapte”, “Crivăţul”, numit, 
târziu, în Bucovina, datorită locului de unde bate, şi „Rusul“). Aici pământul 
este foarte bun şi roditor, clima excelentă, temperată, şi din această cauză 
fructele se produc, aici, de două ori pe an. Se povesteşte că Latona, mama lui 
Apollo, a fost născută aici şi din această cauză Apollo este venerat aici mai 
mult decât alți zei; şi fiindcă hiperboreii din această insulă celebrează pe 
acest zeu în fiecare zi, cântând încontinuu laudele sale şi făcându-i cele mai 
mari onoruri, astfel se zice că oamenii aceia sunt ca un fel de preoți ai lui 
Apollo. Se mai află în părţile acestei insule o pădure, sfânta magnifică a lui 
Apollo, de o întindere considerabilă (Teleorman, „pădurea nebună”?), şi un 
templu renumit, a cărui figură exterioară este în formă sferică şi care templu 
este decorat cu foarte multe daruri. Acest zeu, Apollo, mai are şi un oraş 
sfânt al său (Piroboridava), iar cei ce locuiesc în acest oraş sunt în mare parte 
cobzari şi aceştia, în timpul serviciului divin, bat cobzele în cor şi cântă imne 
în onoarea zeului, lăudând faptele sale. Hiperboreii au un mod al lor propriu 
de vorbit şi sunt cu o prietenie foarte familiară faţă de greci, cu deosebire 
faţă de atenieni şi de locuitorii din Delos: această bunăvoință a lor fiind 
stabilită şi confirmată încă din timpurile cele mai vechi. Se spune chiar că 
unii greci au trecut la hiperborei şi au lăsat la ei daruri foarte preţioase, scrise 
cu litere greceşti, tot astfel, şi Abaris a plecat de aici în Grecia şi a reînnoit 
prietenia şi înrudirea cea veche cu delenii. Se mai spune, de asemenea, că 

din această insulă (Insula Şerpilor sau Albă sau Leuce) se poate vedea Selina 
(Sulina) întreagă, fiind foarte puţin depărtată de pământ şi se văd în ea 
oarecari înălțimi de pământ. Mai departe se relatează că zeul Apollo vine în 
acea insulă, tot la 19 ani, în care timp constelaţiunile de pe cer îşi împlinesc 
circuitul lor periodic. În tot timpul acestei apariţiuni a zeului în insula lor, ei 
cântă noaptea din cobze şi fac, întruna, la jocuri sau hore, începând de la 
echinocțiul de primăvară şi până la răsărirea Pleiadelor (Găinuşei), în prima 
jumătate a lui mai, bucurându-se oamenii de acele zile frumoase. Domnia 
asupra oraşului şi administraţiunea supremă a templului o au aşa-numiţii 
borcazi, cari sunt descendenţii lui Boreas, şi ei succed la domnie după 
neam”. 

Celălalt fragment, păstrat de Claudiu Aelian, precizează că „nu numai 
poeţii, dar şi alţi scriitori celebrează pe poporul hiperboreilor şi onorurile ce 
le fac dânşii lui Apollo. Între alţii, Hecateu Abderida, însă nu cel din Milet, 
relatează că preoţii lui Apollo sunt fiii lui Boreas şi ai Chionei, trei fraţi la 
număr, oameni înalți de câte 6 coţi. Când aceştia, la timpul îndătinat, fac 
serviciul divin solemn sau ruga, atunci zboară acolo stoluri nenumărate de 
lebede din munţii pe care dânşii îi numesc Ripae (Carpaţi) şi aceste lebede 
(de fapt, rapsozi, îmbrăcaţi în alb), după ce înconjură mai întâi templul cu 
zborul lor (corect, dansul lor), ca şi când ar voi să-i lustreze (purifice), se 
lasă apoi în curtea templului, al cărui spaţiu e foarte larg şi de cea mai mare 
frumuseță. În timpul serviciului divin, pe când cântăreții templului intonează 
laude zeului Apollo cu un fel de melodii ale lor proprii (peanuri sau imne ale 
Titanilor, numite, astăzi, colinde) şi pe când cobzarii acompaniază cu 
cobzele lor în cor melodia cea foarte armonioasă a cântăreților, tot atunci 
lebedele (poeţii, rapsozii) se asociază şi ele la cântările lor, guguind 
împreună; şi este de notat că aceste lebede nu fac nici o greşeală ca să cânte 
cu sunete disonante ori neplăcute, ci întocmai ca şi cum ele ar urma tonul şi 
începutul dat de dascăl corului, astfel cântă şi ele împreună cu cântăreții cei 
mai deprinşi în melodii sfinte (preoţii lui Apollo). Terminându-se apoi 
imnul, acest cor al păsărilor se retrage, ca şi cum ele şi-ar fi îndeplinit datoria 
lor obişnuită pentru sărbătorirea zeului, ar fi ascultat şi ele toată ziua onorile 
ce s-au făcut zeilor, au cântat împreună şi au desfătat şi pe alţii”. 

Ruinele templului lui Apollo din Leuce (Insula Şerpilor) au fost 
descoperite în anul 1823, an în care zidurile încă mai aveau o înălțime de 
mai bine de un metru şi jumătate („0 archină şi jumătate”). „Murii (pereţii) 
erau formaţi din blocuri foarte mari de peatră albă calcară, prea puţin cioplite 
şi aşezate unele peste altele fără nici un ciment. Acest templu, din insula 
Leuce, ne apare chiar în puţinele resturi de la anul 1823 ca o operă 

monumentală de artă. El era împodobit cu marmură albă” (Densuşianu), 
avea nouă altare, o fântână de piatră şi nouă altare. 

Peanurile lui Apollo, 
imnele Titanilor, adică colindele 


Vom abandona mărturiile scriitorilor vremurilor şi vom căuta Templul 
cu nouă altare al Soarelui în tradiţiile populare româneşti, deşi ştim că 
tradițiile păgâne au fost alterate, ulterior, şi de Saturnaliile şi Calendele 
romane, şi de creştinism. Încă nu ne propunem să demonstrăm că sub 
numele de colinde (de la „calende”, cuvânt latin care desemnează tot ceea ce 
este rotund şi care poate fi asociat soarelui) se ascund peanurile lui Apollo 
(Strabon, II, XII.12-13: „Peanul tracilor este numit de eleni imnul 
Titanilor”), acest alt mare preot al străbunilor, deci Zal Mox, recunoscut 
ulterior drept zeu. 

Există mai multe variante de colindă în care se vorbeşte despre 
oficierile din Templul cu nouă altare, dar personajele mitologice sunt 
înlocuite cu personaje creştine, cu care, de altfel, se şi aseamănă în multe 
privinţe, dovadă că Bunul Dumnezeu, în Sfânta-l Eternitate, ni s-a arătat 
mereu la fel. 

Un colind, cules de studentul gimnazial loan Puiul de la Niculae Puiul 
din Pătrăuți şi publicat de Simion Florea Marian în studiul etnografic 
„Sărbătorile la Români” (Bucureşti, 1898), descrie, aidoma lui Hecateu 
Abderida, serviciul divin al preoţilor boreazi: 


„Grecii fac o mănăstire, / Domnul Dumnezeu! 

Grecii o fac, Turcii o desfac, / Domnul Dumnezeu! 
Nu-i făcută după plac. / l-au făcut nouă altare 

Despre răsărit de soare, / Cocoşi negri s-au cântat, 

Zori de zi s-au revărsat, / Preoţii-n slujb-au intrat 

Şi ei mândră slujbă cântă. / Dară slujba cine-ascultă? 
C-o ascultă / Maica Sfântă / Cu fiuţul său în braţe. 
Slujbă sfântă / C-o ascultă / Şi din gur-aşa cuvântă: 
Ce-i mai bun pe-acest pământ? / Boul este cel mai bun, 
Că răstoarnă brazdă neagră / Şi revarsă pâine albă 

Şi hrăneşte lumea-ntreagă. / Slujbă sfântă / Că ascultă 
Şi din gur-aşa cuvântă: / Ce-i mai bun pe-acest pământ? 

Calu-i mai bun pe pământ, / Poartă oase / Păcătoase, 
Cum le duce / Aşa le-aduce. 

Slujbă sfântă / Că ascultă / Şi din gur-aşa cuvântă: 
Ce-i mai bun pe-acest pământ? / Oaia este cea mai bună, 
Că ea ne dă nouă lână / Şi-ndulceşte / Şi-ncălzeşte 

Şi de frig că ne scuteşte. 

Slujbă sfântă / Că ascultă / Şi din gur-aşa cuvântă: 
Ce-i mai bun pe-acest pământ? / Bună-i viţa vinului 
La casa Românului, / Bună-i vara, / Primăvara 

Şi cu toamna cea bogată, / Că-i de toate-ndestulată. 
C-aşă-i dat de Dumnezeu / Şi de prea scump fiul său 
Să umblăm / Să colindăm, / L-aste gazde să-nchinăm, 
Să-nchinăm spre sănătate / S-aibă peste an de toate. 
Sănătatea intră-n casă, / Bogăția sus pe masă, 

Rămâi, gasdă, sănătoasă, / Poate n-ai fost bucuroasă 
De-atâţia oaspeţi la casă!”. 


Câteva fragmente din alte colinde, folosite întru o aceeaşi argumentare 
de Vasile Lovinescu şi de Nicolae Densuşianu, dar şi cu precizările că Sfânta 
Maică e Latona (după Sf. loan Damaschin Sfânta Maria este, totuşi, Ira sau 
Hera), mama lui Apollo (Gebeleizis, la daci), că Sf. Maria Mare este Geea 
(Pământul), iar Sf. Maria Mică este Artemis (sora lui Apollo, Bendis, la 
daci), în vreme ce lon-Sân-lon ar fi Ianus, Crăciun — Saturn (Cerul), iar Siva 
Vasilea — „Ops Consiva, divinitate a recoltelor”, relatează: 


„La Mănăstirea cu nouă altare / Mi-ard nouă lumânare 
„.. Şi din Pădurea Mare / S-a tăiat un Copac mare 
Şi s-a făcut o Mănăstire Albă Mare / Cu nouă altare 
Şi nouă Tronuri de Aur / Cu slove de Aur. 
În Altarul Mare / E Sfânta Mărie Mare. 
În Altarul Mic / E Sfânta Mărie Mică. 
În Altarul din Mijloc / Maica Domnului şedea...”. 
„... Nouă preoţi preuţesc, / Nouă diaconi citesc 
În locaş Dumnezeiesc...”. 
„În Dalba Mănăstire Mare / Aho Ler Doamne Ler! 
Da” în jeţuri cine şade? / E Ilion, 
Lângă el e Maica Precista, / Lângă Maica Precista 
Şade Bătrânul Crăciun, / Lângă bătrânul Crăciun 
Şade lon Sânt Ion... / Şi Siva Vasilea”. 

Despre Temple ale Soarelui din epoca precreştină se vorbeşte în multe 
colinde, dar voi reproduce numai un fragment din al nouălea colind, cel cu 
formula sacramentală „Oi! Leru'mi şi Domn din ceriu!” reluată după fiecare 
vers, colind publicat de „Ion al lui G. Sbiera”, la Cernăuţi (1888), în 
„Colinde, Cântice de stea şi Urări la nunţi. Din popor luate şi poporului 
date”: 


„După dealul cela mare / O! Leru'mi şi Domn din ceriu! 
Răsărit'au sfântul soare / Toată lumea luminând 

Şi mană'n ea revărsând. / Ear” pe deal într'o lărgire 
Este-o naltă mănăstire. / Da” într" însa cine şede? 

Nouă popi şi nouă diaci / Şi pe-atâţia patriarşi, 

Cari stau şi se rugau / Şi lui Dumneu cântau”. 


Apollo, pe care îl vom regăsi, cu ajutorul lui Homer (,„Iliada”), şi în 
iniţierile descrise de colindul scandat numit „Urătură” sau „Pluguşor”, este, 
conform legendelor elene, fiul Latonei şi al lui Zeus, Zeus fiind unul dintre 
cel şase copii ai lui Cronos (Moş Timp) şi ai Rheei, ambii creaţi de Cer 
(Uranus) şi de Pământ (Geea). Prin părinţii săi, titanul Coeus şi titanaida 
Phoebe, şi Latona, mama lui Apollo, descinde din unirea Cerului cu 
Pământul, drept pentru care, în oficierile târzii, preoţii lui Apollo cinstesc în 
egală măsură Cerul (Soarele), Pământul şi Râul (Oceanos): „Hai dar aduceţi 
încoa” un miel alb şi-o neagră mioară, / Țărnei şi Soarelui jertfă” (Iliada, III, 
102-103) sau invocaţia „Soare, tu cel care cuprinzi totul cu privirea şi-auzul, 
/ Şi tu, Pământule, voi râuri” (Iliada, III, 275-276). Sau: „Sfinte Soare, / 
Sfânt Domn mare, / Ai 44 de răzişoare. / Patru mi le dai mie, / Patru ţine-le 
ție, / Două să mi le pui în sprîncenele mele, / Şi două în umerii obrazului, / 
La toţi feciorii să le pară, / Cireşi de munte înflorit, / Cu mărgăritare 
îngrădit” (Poezii cu pasărea măiastră). 

Adorarea lui Apollo se făcea, conform citărilor după Hecateu 
Abderida, între echinoxul de primăvară şi jumătatea lunii mai (începutul 
anului la pelasgi; ucenicii învățau „să citească în stele”, se iniţiau „în toată 
răutatea: vrăjitor şi fermecător, pierzător de suflete, mare prieten şi 
credincioasă slugă a stăpînitorului iadului“, adică a lui Apollo, cum se 
relatează în povestea vieţii Sf. Mucenic Ciprian), prin cântece armonioase şi 
nespus de frumoase, care ademeneau chiar şi păsările cerului. Calendele, 
adică sărbătorile romane care începeau în prima zi a anului, de | martie, deşi 
se substituie, în epoca romană, arhaicelor imne ale lui Apollo, nu au nimic în 

comun cu aceste sărbători, tot aşa cum nici Saturnaliile, săvârşte în iarnă, în 
cinstea lui Mithra, începând cu 17 decembrie 217 î.e.n., până în 391, când 
cultul solar a fost interzis, nu se pot substitui mesajului inițiatic din imnele 
lui Apollo. 

În colindele româneşti (specifice numai sud-estului Europei) se 
concretizează doar perioada dintre echinoxul de primăvară şi jumătatea lunii 
mai, în care „leru'mi Doamne flori de măr”, iar în cinstea celui născut se 
aşează „Sus la uşă, flori de rujă, / Jos în prag, flori de mac, / Dar prin casă, / 
larb-aleasă, / Pe podele, viorele, / Pe păreţi, steele verzi, / Dar în tindă, flori 
de mintă, / Pe afară, flori de vară” (Sbiera, pg. 4). Curțile se mătură „cu 
mături de floricele” (Sbiera, pg. 7), iar „Înaintea cestor curţi / Sunt doi meri 
mândr'nfloriţi / Şi doi peri într'arginţiţi” (S.F. Marian, pg. 13) sau „doi peri 
într'auriţi” (pg. 16). 

Obiceiul colindatului ca datină a reîncreştinării anuale datează, după 
opinia preotului Dumitru Bălaşa, „din vremea lui Ler Împărat”, regretatul 
teolog român văzând în „Ler Împărat” pe împărații romani Galerius cel 
Bătrân şi Galerius cel Tânăr (293-311). Noi deja ştim că Ler Împărat, adică 
Liber-Pater Ossiris (Rhamses al II-lea) e mai vechi cu măcar două mii de ani 
decât creştinismul, aşa că-i mai rezonabil de presupus că formula „leru-i ler” 
reprezintă o religvă lingvistică de pe vremea în care, „înainte de cunoaşterea 
literelor, legile se cântau”, după cum mărturiseşte Aristotel (427-347 î.e.n.), 
ceva în genul „legea e lege”, deci o formulă sacramentală, cu care se 
încheiau toate cântecele-lege ale vechimii. O religvă lingvistică de după 
vremea în care „pelasgii aduceau tot felul de jertfe, înălțând rugi zeilor” 
(Herodot, II.LII) şi când, „sub înfăţişarea unor slujitori sacri, vâră spaimă în 
cei din jur printr-o coregrafie războinică ce evoluează în vacarmul asurzitor 
al ţimbalelor, al surlelor, al armelor izbite laolaltă şi în sunetul ascuţit al 
flautelor şi a țipetelor” (Strabon, X.3.7./466), căci, „după cum mărturisesc 
sciţii (dacii), neamul lor s-a format astfel: la început s-ar fi născut pe acest 
pământ, care era pustiu, un bărbat cu numele de Tarkitan. Şi zic ei că 
pământul acestui Tarkitan — mie nu-mi pare că spun lucruri de crezut —, dar 
spun că ar fi fost cerul şi fiica lui, rîul Boristena (Niprul). Și că acest 
Tarkitan avea trei copii: pe Lipoxais, Apoxais şi cel mai tânar, Galaxis” 
(nume grecizate — Herodot, 1, IV). Nu ştiu dacă o combinaţie de genul 
„Tarkit Anu“, în care „tarkit“ să însemne o însuşire a lui Anu ar fi 
rezonabilă, din moment ce grecii, inclusiv Herodot, obişnuiau să grecizeze 
nume şi mituri. Termenul îl întâlnim, totuşi, şi la etnologul Anders 
Hammarlund, care vorbeşte despre „Tarkit school“, cu referire la şcolile de 
muzică religioasă asiriene şi la „liturghiile siriene“ prin care acest gen de 

muzică supravieţuieşte şi astăzi, în practicile guru, în toponimie indică şi 
kurdă sau în patronime musulmane. Ceea ce înseamnă că o speculație 
„Tarkit Anu“ e plauzibilă, iniţial „tarkit““ însemnând, probabil, „cel demn de 
slăvit în cântec“, iar în acest caz sciţii ar fi vorbit despre „Anu, cel demn de 
slăvit în cântece“ sau „cel celest“. 

Dar Tarkitan, adică Targitaos (cum l-au preluat slavii), pe care grecii 
îl asociază cu Heracles, este, după sumeorologul Serghei V. Rjabchikov, 
„Tar gita“, adică „Dumnezeul dăruit“, „Dumnezeul dedicat“, ai cărui copii, 
toți „de aur“, ar fi Plug-de-Aur (sau pământ arat, dar şi plugar, fermier, 
țăran), Jug-de-Aur (sau boi înjugaţi, dar şi crescător de vite) şi Proţap-de-Aur 
(dar şi „cel care fură vite“). Caz în care, miturile scito-dacice n-ar vorbi, în 
fond decât despre Saturn (sau despre fiul lui, Osiris), învăţându-i pe oameni 
tainele cultivării pământului, deci despre ceea ce a rămas în tradiţia 
românească drept povestea lui „bădica Troian“, sau „înțeleptul troian“, 
„badita“ însemnând, în greacă, „om înţelept“. 

Cinstirea „zeului-Soare“ sau a „Dumnezeului dăruit“, indiferent de 
numele pe care-l capătă la diverse popoare acest zeu, se săvârşea „pe cele 
mai înalte piscuri de munte“. În lumea persană, „ei obişnuiesc să aducă jertfe 
lui Zeus, suindu-se pe cele mai înalte piscuri de munte, înțelegând sub 
numele lui Zeus toată roata cerului. Aduc jertfe soarelui, lunii, pământului, 
focului, apei şi vânturilor. Din timpuri străvechi, acestor singure zeități aduc 
ei jertfă, dar în urmă au învăţat de la asirieni şi arabi să-i jertfească şi 
Afroditei Urania. Asirienii numesc această zeitate Mylitta, arabii Alilat, iar 
perşii Mithras“ (Herodot, IIIL.CXXXI). 

Soarele se omagia şi în vremea solstițiului de iarnă („naşterea soarelui 
învingător“, la romani; An-Dar sau Darul lui Anu, adică Legile lui Anu, la 
pelasgi), solstițiul însemnând ziua natală a soarelui, obicei preluat de la 
perşi, care „socot că trebuie să cinstească mai mult decât oricare alta ziua lor 
de naştere. În această zi găsesc de cuviinţă să aştearnă masă mult mai bogată 
decât în celelalte zile“ (Herodot, II.CXXXIII). În lumea scito-tracică, „ei 
cinstesc numai pe următorii zei: pe Histia (Vatra), mai presus de toţi, apoi pe 
Zeus (Cerul) şi Gaia (Pământul), drept soţia lui Zeus; după aceştia, pe 
Apollo (Soarele) şi Afrodita Cerească (Luna), pe Heracles şi pe Ares... În 
limba scită, Histia se numeşte Tabiti (a arde), iar Zeus, pe drept cuvânt după 
părerea mea, Papaios (a apăra; de fapt, Moş Timp), Pământul, sărbătorit în 
octombrie-decembrie, Api, Apollo, căruia i-a fost consacrată luna 
decembrie, Goitosyros (sau Oitosyros, însemnând „bogat în posesiuni“, dar 
şi „Fertilitatea este Osiris"), Afrodita Cerească, sărbătorită în mai-iunie, 
Argimpasa (apărător, sită), Thagimasadas (zeul mării)“ (IV.XXXI). 

Un sumerolog rus, Serghei V. Rjabchikov (The Scythians, Sarmatians, 
Meotians, Russans and Circassians: Interpretation of the ancient culures) 
opinează că numele Goitosyros trebuie citit „Goi t Osyros“, adică 
„Fertilitatea e Osiris“ (fiul lui Saturn). Tot aşa, numele Argimpasa ar trebui 
citit „Ar gim pasa“, adică „Trecerea iernii în primăvară“ sau „Trecerea 
zăpezii în păşuni“. Deci şi prin nume, zeitățile traco-scitice sau scito-tracice 
confirmă ca anotimp al sărbătorilor fertilității primăvara, adică perioada 
dintre echinox şi răsăritul Pleiadelor. 

Revenind la Hecateu Abderida şi la afirmaţia că, „în tot timpul acestei 
apariţiuni a zeului în insula lor, ei (hyperboreii) cântă noaptea din cobze şi 
fac întruna, la jocuri sau hore”, e necesar să facem un salt în timp, până în 
1633, când Niccolo Barsi di Luca avea să fie martorul unei petreceri 
asemănătoare: „Când vor să înceapă jocul, se cântă, mai întâi, din diferite 
instrumente ca viori, cimpoaie, fluiere, tobe, lăută cu trei coarde“. 

Urcatul pe „munţii cei mai înalți“ pentru sărbătorirea soarelui încă se 
mai păstrează în tradiţia românească prin Nedei, spre „Nedeia Cetate“, aflată 
undeva, în Carpaţi, lângă Apa Sâmbetei, apa mijlocind comuniunea cu 
tărâmul celălalt. Nedeile păstrează şi amintirea „stihiei primordiale“ (revolta 
Titanilor), plasând în diferite lacuri un balaur (Titanii). În munţi, au existat şi 
foarte multe altare păgâne (ale soarelui), dar toate au fost distruse de sfinţii 
martiri ai creştinismului şi înlocuite cu schituri creştine (Vieţile Sfinţilor), 
schituri care se află pe vârfurile munţilor sacri (Ceahlău, Caraiman, Bucegi, 
Rarău etc.), şi nu în apropierea satelor din văi, unde aveau să răsară 
mănăstirile, care vor extinde asupra satelor de „fraţi“ iobăgia. Doar câteva 
dintre vechile altare ale Soarelui au rezistat până aproape de zilele noastre, 
dar şi acestea s-au pierdut cu totul, inclusiv cel descoperit şi descris de Cezar 
Bolliac: „Pe muntele Lespedea, din judeţul Dîmboviţa, se văd nişte pietre 
mari, pe care stă o lespede (pietroi), formând un acoperământ deasupra a 
două încăperi: una de 15 picioare lungime şi 8 picioare lărgime, cu o intrare 
şi cu o ieşire în partea opusă a intrării, înaltă de 7 palme şi largă de 3 palme; 
bolovani mari, drept praguri şi câte un bolovan ca treaptă de coborât într- 
însa. Intrând înăuntru prin deschizătura de către apus, la dreapta este un bloc 
de piatră de formă pătrată — altar (negreşit), cu înălțimea de 4 palme şi tot 
atâtea de cele patru laturi. Pe acest altar erau urme de cenuşe şi cioburi 
amestecate cu un fel de nisip. Am luat câteva din aceste hârburi, toate vinete 
şi albite pe dinafară, şi am strâns şi o cantitate din acea cenuşe sacră. Alături 
cu această sală, despărțită printr-un zid format dintr-un singur bloc de piatră, 
care acopera şi prima sală în formă de tindă, este o altă sală mai mică decât 


52 


Datina, Biblia Românilor 


cea dintâi, fără altar şi fără nici o îngrădire” (Cezar Bolliac , în „Trompeta 
Carpaţilor“, nr. 846, 1870). 

Pietrele zidite s-au surpat, au fost acoperite de pulberea vremurilor sau 
au fost folosite pentru înălţarea unor zidiri creştine. În absenţa pietrelor 
mărturisitoare, numai datina, şi ea şubrezită de asalturi creştine, mai 
mărturiseşte câte ceva despre străbuni, în condiţiile în care mărturiile lor nu 
s-au păstrat, pentru că ei „s-au folosit de piei de capră şi de oaie“ (Herodot, 
V.LVII) pentru a comunica între ei, iar pieile acelea n-au mai rezistat 
vremurilor. Creştinismul a pornit asaltul asupra lui Apollo, a templelor şi a 
„peanurilor“ sale, numite „imnele Titanilor“, încă de prin secolul III e.n., 
continuându-l până prin secolul XVII. Şi asta pentru că „marea ambiţie a 
bisericii a fost de a integra datina străveche, cu mult anterioară 
creştinismului, referitoare la întâmpinarea Anului Nou, în cadrul creştin al 
sărbătoririi naşterii lui Isus. Asimilarea a fost mai mult de suprafaţă, dovadă 
în primul rând desele atacuri ale bisericii împotriva unor forme populare, 
ancestrale, ale colinatului. Acestea s-au repetat chiar în vremurile mai noi pe 
teritoriul ţării noastre. G. Heltai se plângea, în 1552, „că în Ardeal îndată 
după ziua naşterii Domnului nostru Isus Hristos se începe marele praznic al 
diavolului „Regelo het“ (săptămâna colindării)“. Peste un secol, pastorul 
Andreaş Mathesius din Cergăul Mic-Alba e revoltat la culme că enoriaşii săi 
bulgari, trecuţi la luteranism, practică acest colindat desfrânat, mâncând şi 
bând, precum şi cântând româneşte colindele lor nelegiuite, mai ales că 
înainte de Crăciun nu au altă grijă mai mare decât aceea de a se întruni şi a 
învăţa „cântecele drăceşti“, adică colindele. Cu toată opoziţia bisericii, 
amestecul de elemente precreştine şi creştine va dăinui atât de nestingherit, 
ajungându-se la o sinteză atât de organică, încât cele două componente se 
vor influenţa reciproc, mărind în chipul acesta confuzia dintre ele, spre 
disperarea clericilor şi nedumerirea cercetătorilor“ (Ovidiu Bîrlea, |, 267 ). 

Bădica Troian sau „„Fertilitatea e Osiris“ 


Zal Mox, Zeul Om, Zeul Moș, adică Marele Preot, înainte de a deveni 
Dava sau Deva, adică zeu din primele două rase de oameni, cele imateriale, 
s-a numit Anu, cel care ştia „să proclame reguli lângă râul cu apă”. Apoi, „în 
ziua Cântării Cuvintelor“ (Cartea egipteană..., 40), Zal Mox a devenit Osiris, 
„Zeul-Divin-a-Inimii-Oprite“ (40), „Prinţ din Amenti, / Mare divinitate, 
Stăpân în Abydos, / Regele veşniciei, Prinţul Tăriei, / Domn misterios din 
Re-Stau“ şi „Domn al zeilor, Unic... prin Adevărul Cuvintelor trăind... 
înconjurat de lerarhiile cereşti“ (250), căruia fiul său, Horus, i-a preluat 
gloriile, tot aşa cum Osiris le preluase pe cele ale lui Saturn, tatăl său, 
conform inscripţiei de la Nysa (Siria): „Am trudit pentru tine pe ogoare... / 
Am semănat, pentru tine, în Câmpiile Preafericiţilor, / Grâul şi orzul... / Am 
adunat, pentru tine, recoltele de pe câmp“ (251). 

În nordul Dunării şi al Mării Negre, Osiris s-a numit Gebeleizis sau 
Goitosiros, adică „bogat în posesiuni“ (Herodot) sau „Munteanul“ (conform 
Gebalilor din Peninsula Sinai, care şitiu că au venit din ţara Llah) sau, la fel 
de credibil, „Fertilitatea e Osiris“ (Rjabchikov) în vremea Argimpasa, adică 
vremea „Trecerea iernii în primăvară“ sau a „Trecerii zăpezii în păşuni“, 
când se foloseau uneltele „de aur“, numite de greci Lipoxais, Apoxais şi 
Galaxis, adică Plug, Jug şi Proţap, adică, printr-o altă traducere, pământ arat 
de plugarul care înjugă boii pe care-i creşte singur sau, eventual, îi fură. 

Mai aproape de noi, lui Osiris-Gebeleizis-Goitosiros i s-a zis Zalmoxe 
şi asta din simplul motiv că Pythagoras i-a ignorat numele, în favoarea 
menirii. Tot aşa, Apollo Hyperboreu, preotul care avea să statornicească un 
anume ceremonial de adoraţie a Soarelui, a fost un alt Zal Mox care a preluat 
şi gloriile lui Osiris, şi ritualurile fertilităţii, un iniţiator care, după moarte 
prin crucificare cu săgeți pe trunchiul unui stejar (de aici legenda cerbului, 
Apollo fiind cunoscut şi sub numele de Cerb), urma să fie omagiat drept zeu, 
drept Apollo Phoebus, iar „păstorii hyperborei“ aveau să întemeieze, în 
cinstea lui, şi „Templul din Delphi“, şi pe cel din Delos, la „ei trimit în tot 
anul daruri din fructe şi din prima lor recoltă“ (Herodot: „Încă înainte de 
Hyperoche şi de Laodicea, hyperboreii trimiseseră la Delos pe alte două 
virgine, pe una cu numele Arge şi pe alta Opis, fete cari călătoriseră acolo 
împreună cu Ilithia, care apoi a dat ajutor Latonei, la naşterea zeului 

Apollo“). Înainte de a se fi numit Apollo, Zeul ceresc s-a numit Gebeleizis, 
iar sora lui, Artemis, era cinstită printre hyperborei drept Bendis, dovadă 
fiind faptul că fetele trimise cu daruri la Delos „călătoriseră acolo împreună 
cu Ilithia, care apoi a dat ajutor Latonei, la naşterea zeului Apollo“. Deci 
Templul din Delos al lui Phoebus fusese construit înainte de naşterea lui 
Apollo, fiul Latonei urmând să se substituie Zeului ceresc ulterior, adică 
după o carieră iniţiatică de Mare Preot al Soarelui. N-ar fi de mirare dacă sub 
identitatea lui Apollo s-ar afla mai mulţi preoţi boreazi (confuzia cu Orpheu, 
Cerbul, vine în sprijinul acestei teorii), faptele fiecăruia în parte fiind 
„antologate“ în sarcina celui născut din Latona. Caz în care s-ar explica mai 
lesne şi celelalte porecle atribuite zeului (Hyperboreus, Phoebus, Lykios, 
Smintheos, Pythius, Troianus etc.). 

Numele de Pythius i-a fost conferit după ce Apollo a ucis şarpele 
Pyton, iar cel de Troianus după ce Apollo, împreună cu Poseidon, a ajutat la 
construirea zidurilor Troiei pelasge. Cetatea fusese întemeiată de dardani, 
adică de urmaşii lui Dardanes, fiul lui Zeus şi al Electrei, care a plecat din 
Samothrace şi s-a stabilit în Asia Mică, unde s-a căsătorit cu fiica regelui 
Teucer şi a înfiinţat Dardania. Teucer era fiul lui Scamander, zeul apei cu 
acelaşi nume, şi al nimfei Idaca. Ulterior, cetatea avea să se numească Ilium 
sau Ilion, după numele lui Ilus, fiul lui Tros şi tatăl lui Laomedon. Tros, în 
cinstea căruia îşi numise Laomedon cetatea Troas sau Troia, era fiul lui 
Erichtonius şi nepotul lui Hephaestus, celtul, adică pelasgul care prelucra 
metale şi care, ca mai toate zeitățile lumii antice, se trăgea din Zeus şi din 
Hera. În fond, vorbim despre nişte ginţi şi despre nişte triburi înrudite, care, 
după ce coboară din nord, în trei valuri (ionienii, aheii şi dorienii) îşi mută 
străbunii aproape de cer, pe vârful Olimpului. Apollo, de pildă, fusese 
păstor, iar ceilalți păstori, „zeii, se tem de Apollo. Când el merge în palat, 
toţi zeii se ridică de pe scaune înaintea sa“ (Homer). Apollo îşi avea stânile 
„pe o vale frumoasă“ (valea Siretului), la Piroboridava, „locul de adunare a 
hyperboreilor“, stăpânind „pe o pajişte mare pe unde-s păşunile oilor albe / 
Şi-acoperite colibe şi staule şi saivane“ (Iliada, XVIII, 575-578). În 
peregrinările sale, el cunoaşte cuptorul obştesc grecesc, inventat prin anul 
1250 î.e.n. iar la întoarcerea din Troia în ţinutul dunărean, Apollo îi învaţă 
pe hyperborei cum se coace pâinea, înlocuind vatra tradițională cu cuptorul. 
Iniţierea aceasta întregeşte seria de iniţieri primăvăratice, imnelor cântate ale 
lui Apollo (colindele) adăugându-i-se şi un imn scandat, „Urătura“. 

În Iliada, Cântecul XVIII, versurile 547-548, există o variantă de 
„urătură“, Homer descriind scenele cu care Hefaistos împodobea scutul lui 
Achile: 

„Zeul închipuie apoi un mare ogor cu pământul 
Moale şi gras şi de trei ori brăzdat şi pe dânsul cum ară 
Mulţi arători şi jugari şi-i mână-ntr-o parte şi alta, 

Iar la întors înapoi, îndată ce-ajung la răzoare 

Vine un om după ei şi le-ntinde paharul 

Şi le dă vin desfătos. După asta se-ntoarnă la brazdă 
Dânşii, din nou se încoardă să-şi ducă la capăt aratul. 
Glia, măcar că-i de aur, în urmă-i negreşte şi pare 

Ca un pământ răscolit. Şi-aceasta fu mare minune. 
Mai izvodeşte şi-o holdă frumos răsărită, pe unde 
Seceri tăioase ţiind tot seceră lanuri argaţii, 

Dese poloage cad şi s-aştern rânduite pe brazde; 

Alte malduri le-adună, fac snopi şi le leagă cu paie, 
Trei legători se tot străduie în măldurit. După aceia 
Vin copilandri, mănunchiuri strâng şi pe braţe le cară 
Şi la legat le predau, iar la mijloc tăcut e stăpânul; 
Stă cu toiagul pe-o brazdă şi caută vesel la dânşii“. 


Argaţii sunt „slugile“ din „Urătură“, „iar femeile-alături / Mestecă 
albă făină gătindu-le argaţilor prânzul“ (Iliada, XVIII, 547-548). 

De aici, de la această datină a traco-pelasgilor ahei şi troieni, descrisă 
de Homer, porneşte şi „Urătura“. Apollo se întoarce în ţinuturile lui 
dunărene, care se întind până pe crestele munţilor Ripae (Carpaţi), însoțit, 
după obiceiu-i, de o troiancă „d'ochioşică“, căreia, peste vremuri, în baza 
altei nevoi de mit, avea să i se spună Dochia şi să i se confere puteri 
miraculoase. Troianca „d“ochioşică“ ştie să folosească cuptorul obştesc, să 
cearnă făina, s-o frământe, să împletească aluatul şi să coacă pâinea, o pâine 
obştească, „ruptă în patru“, din care „a mâncat tot satul“. Brunetă, cu ochi 
mari, troianca e numită, în colinde, „d“ochiana“ sau „Nina Dochieană“, dar 
soră cu „Greaca Dungureană“ şi cu „Ileana Brăileană“ (Sbiera, pg. Il, 
respectiv 12-13), „fecioriţă d“ochioşiță“ (Neşciuc, Călindariul poporului 
Bucovinean 1898-1901) sau „nevastă dochioşică“ (în mai multe colinde 
bucovinene). 

„Urătura“ a suferit, de-a lungul anilor, diverse contemporaneizări, 
„argaţii“ devenind „slugile“, iar ţara celților (pe atunci, între Nistru şi Don), 
la care se făceau secerile, devine „ţara lui Ciuca-Buga“, cu centru 
meşteşugăresc la Tighina, în vremea în care peste ţinuturile dintre Prut şi 
Nistru stăpâneau tătarii mârzacului de Orheiul Nou, Kutlubuga, adică Bourul 

Norocos, pe care îl vom regăsi, cu citări de documente, în capitolul dedicat 
tradiţiei „Dragoş-Vodă şi bourul“. lar Osiris (Saturn, Gebeleizis, Goitosiros, 
Apollo, deci Fertilitatea) a devenit „Bădica Troian“, un conducător obştesc 
„bogat în posesiuni“, cum spunea Herodot, care locuieşte pe o înălțime 
(creştet de deal sau de munte) şi care, de aceea, ca să-şi adune slugile 
(vasalii, în primii ani ai feudalismului românesc), „din bucium a sunat“. 
Cum cuvântul „bădica“ sau „bădiţa“ are provenienţă doriană, însemnând 
„om înţelept“, „omul cel mai integru“ (conform tăbliţelor de la Tărtăria) sau 
„om bun, înţelept şi bătrân“ (conform documentelor medievale româneşti), 
deci de om numit, printr-un alt sinonim de provenienţă grecească, „preot“, 
este de presupus că în tradiţia românească a fost preluată şi această calitate 
indispensabilă a iniţiatorului, a celui care stabileşte o anume datină. Şi cum 
toate numele preoţilor fertilităţii (Saturn, Osiris, Gebeleizis, Goitosiros, 
Apollo) erau precedate de „zal-zeu“, aşa şi numele lui Troian este precedat 
de un „zal“ caracteristic în preajma Carpaţilor vremurilor de la cumpăna 
erelor, respectiv „bădica“. 

Troian funcţiona ca nume în spaţiul carpatic, în „Dacozaria”: „În 
această călătorie, sfântul (Mucenic Vasilisc) purta cu bărbăţie greutatea 
lanțurilor de fier şi cu vitejie răbda durerea picioarelor pătrunse cu multe 
piroane ascuţite, care erau în încălțămintea de aramă; iar calea pe unde 
mergea se roşea cu sângele lui. Deci, sfântul cânta, zicând: „De s-ar aduna 
asupra mea tabără, nu se va înfricoşa inima mea, Hristoase, Dumnezeul meu, 
că Tu eşti cu mine!”. Şi multe alte grăia către Domnul în cântarea şi în 
rugăciunea sa. Trimisul ighemonului şi cei împreună cu el, văzând pe 
mucenic umblând bine, se mirau, nepricepând că Domnul era cu el şi îi uşura 
durerile. Ajungând în satul care se numea Dacozaria, trimisul ighemonului şi 
ostaşii au voit să se odihnească, fiindcă era zăduf şi ceasul la amiazăzi. 

Stăpâna acelui sat, cu numele Troiana, fiind văduvă şi, văzând că a 
venit slujbaşul ighemonului cu ostaşii i-a rugat să intre în casa ei să mănânce 
pâine; iar ei erau patruzeci de bărbaţi. Intrînd, ei s-au aşezat la masă să 
mănânce şi să bea, veselindu-se, iar pe Sfântul Mucenic Vasilisc, având 
mâinile legate înapoi, l-au legat de un stejar uscat care era înaintea porților. 
Şi s-au adunat la dânsul mulţime de popor, bărbaţi, femei şi copii şi, văzând 
pe sfântul legat cu lanţuri grele şi ţinut în zăduf cu sângele curgând din 
picioare, se umileau şi le era milă de el. EI se ruga lui Dumnezeu, zicând: 
„Doamne, cercetează-mă pe mine, precum ai cercetat pe Iosif în temniţă, pe 
Ieremia în noroi, pe Daniil în groapa leilor şi pe cei trei tineri în cuptorul 
haldeilor; precum ai arătat bunătatea Ta Susanei, cea năpăstuită de bătrânii 
cei mincinoşi, Cel ce ai scos pe Petru din temniţă şi pe Tecla ai apărat-o în 

privelişte, tot aşa şi spre mine nevrednicul şi smeritul robul Tău întinde mila 
Ta şi arată minunile Tale, pentru slava Preasfântului Tău nume!“. 

Pe când sfântul se ruga astfel, deodată s-a cutremurat pământul şi un 
glas de sus s-a auzit: „Nu te teme, că sunt cu tine!“. Şi îndată încălţămintea 
de aramă din picioarele lui s-a topit ca ceara de faţa focului, lanţurile au 
căzut de pe dânsul şi stejarul cel uscat a înverzit, odrăslind ramuri cu multe 
frunze şi făcând umbră mare deasupra sfântului. lar acolo unde stăteau 
picioarele sfântului şi se roşise pământul de sângele lui, a izvorât un izvor de 
apă. Sfântul Vasilisc, văzând acestea, a început a mulțumi lui Dumnezeu, 
zicând: „Doamne lisuse Hristoase, Cuvântule cel mai înainte de veci şi Fiul 
Tatălui celui neajuns şi nesupus, Cel ce ai binevoit a Te pogori pe pământ şi 
a Te face om ca să ne răscumperi de la vechiul muncitor diavol şi să ne 
izbăveşti de toate lucrurile lui cele rele; Cel ce ne-ai înălțat pe noi, iar pe 
acela l-ai smerit, l-ai călcat şi l-ai osândit în adânc, iar pe noi ne-ai înviat, cu 
ce buze Te voi preamări pe Tine, cu ce limbă mă voi mărturisi Ţie şi cu ce 
glas voi cânta, vestind măririle Tale, care le-ai arătat acum spre mine robul 
Tău, precum ai arătat şi pe sfinţii Tăi Eutropie şi Cleonic, când eram bătuţi 
înaintea ighemonului Asclipiodot? Şi acum, Doamne, cine sunt eu 
nevrednicul, că ai atâta milă de mine încât pământul, văzându-Te pe Tine, 
s-a cutremurat, iar trimisul ighemonului şi ostaşii au fugit din casa aceea de 
frica cutremurului?“ 

Deci, văzând minunile cele ce se făcuseră, nu pricepeau ce se 
întâmplase; unii ziceau că este nălucire, alţii socoteau că este vrajă, iar 
poporul ce stătea împrejurul lui se minuna cu spaimă şi preamărea puterea 
lui Hristos Dumnezeu. De atunci mulţi au crezut în Hristos şi ziceau: „lată, 
acesta este omul lui Dumnezeu, trimis de Dânsul aici ca să sfinţească locul 
nostru!“. Deci, au dus la dânsul pe un slăbănog, zăcând pe pat, de care, 
atingându-se mucenicul lui Hristos, îndată s-a făcut sănătos şi, luându-şi 
patul său, s-a dus la casa sa, slăvind pe Dumnezeu. A adus la sfântul şi 
leproşi, iar sfântul şi pe aceia i-a tămăduit prin atingere. Pe cei bolnavi de 
friguri şi de alte boli şi pe cei ce pătimeau de duhuri necurate i-a tămăduit 
prin cuvânt. Deci, slăvind pe adevăratul Dumnezeu, au crezut în El. Pentru 
toate acestea s-a făcut mare bucurie poporului din acel sat, încât stăpâna 
satului Troiana, cu fiul său, Troian, au crezut în Hristos şi au cerut Sfântul 
Botez“ (Vieţile Sfinţilor). 

Un astfel de cuplu, mamă-fiu, Troiana-Troian din Dacozaria (numele 
satului e mai mult decât sugestiv), poate îndemna la o identificare creştină a 
lui Bădica Troian, deci la asimilarea mitului creştin al fertilității de către 
creştinism. Ceea ce s-a mai făcut, încercându-se substituirea lui Bădica 

Troian cu Sfântul Vasile (e posibilă şi o confuzie voită Vasilisc-Vasile). 
Numai că Bădica Troian este mai curând un preot din templele lui Apollo, 
ştiut fiind faptul că preotul dintr-un asemenea tamplu provenea, de regulă, 
din rândurile troienilor balcanici, colonizați înainte de căderea Troiei şi 
numiţi peoni (de unde şi numele Ceahlăului, până prin anul 1900). Tradiţia 
creştină românească explică numele Ceahlăului prin cel al unui călugăr 
creştin, Pion, dar tradiţia aceasta, în loc să-mi anuleze demonstraţia, o 
confirmă. În fond, în primele veacuri ale creştinismului instituţionalizat, 
Sfinţii Mucenici obişnuiau să urce în munţi, să dărâme „capiştea lui Apolon“ 
şi să zidească, pe vatra templului păgân, un schit sau o mănăstire. În 
Ceahlău, e posibil ca însuşi preotul lui Apollo să fi trecut la creştinism (au 
mai fost astfel de cazuri), peonul încredinţându-şi numele obştesc şi 
muntelui. În fond, conform disputei filosoficeşti dintre Sfânta Mare 
Muceniţă Ecaterina şi înţelepţii greci, Apollo a vestit ivirea creştinismului, 
iar una dintre preotesele sale, Sibilla Eritreea, a scris şi un poem în acrostih, 
menţionând numele real al Celui care se va sacrifica (Stavros), cu peste un 
veac şi jumătate înainte de ivirea lui lisus Cristos: 

„Şi aceasta-i Sivila Eritreea, carea însăş pre sine a şeasea după potop 
rudenie au trăit ş-au fost popă lui Apolon. Și cu dumnedzăiască însuflare au 
prorocit cu verşuri, la-ncepătură având tot verşul careleş câte una de-aceaste 
slove pre rând, precum şi le-am scris pre marginea verşurilor, carele dzâc 
aşea: lisus Hristos, Theou nios. Sotir. Stavros, adecă lisus Hristos, a lui 
Dumnedzău, fiiu, Spăsâtoriu. Cruce. Fost-au în dzâlele lui Ghedeon Sivila 
Eritreea Erofili aceasta. Şi era mai cinsteşe de alalte sivile. Când Ghedeon au 
mântuit pre izraeliteani de Amalic. De-aceasta scrie Apolodorus Eritreanul 
să-i fie dintr-un oraş adecă din Eritru. Scris-au de Troada că să va strica. Şi 
de alte monarhii. Să purta în port călugăresc şi purta în cap cămălaucă. Era 
miadză vârstă. Mâhnită la faţă. Sabie goală a mână. Măr rătund supt 
picioare, cu stele, în chip de ceriu“ (Dosoftei, 1683). 

Bineînţeles, Dosoftei atribuie Sibillei din Eritreia din vremea lui 
Numa, cea numită şi Zarandina pentru că provenea din Zarand, şi gloriile 
celorlalte preotese (sibille) din templul lui Apollo (Erofili) de la Eritreea. 
Mai multe amănunte aflăm, totuşi, în „Vieţile Sfinţilor“, în capitolul dedicat 
Sfintei Mare Muceniţe Ecaterina, sărbătorită şi prăznuită, în fiecare an, în 28 
noiembrie: 

„Ascultă ce grăieşte despre dânsul (despre lisus Cristos) prea 
înţeleapta voastră Silvia, mărturisind despre dumnezeiasca Lui întrupare şi 
despre mântuitoarea răstignire: „Va veni mai tîrziu cineva pe acest pământ şi 
va fi trup fără de păcat, cu hotarele dumnezeirii celei fără de osteneală va 

dezlega patimile cele nevindecate, şi Acestuia I se va face zavistie de către 
poporul cel necredincios şi va fi spânzurat la înălțime, ca şi cum ar fi fost 
vrednic morţii“. Ascultă şi pe nemincinosul tău Apolon, cum fără voia lui a 
mărturisit pe Hristos, adevăratul Dumnezeu, fiind silit de puterea Lui: „Unul, 
Cel Ceresc, mă sileşte pe mine, Cel Care este Lumina în trei străluciri; şi Cel 
ce a pătimit este Dumnezeu, dar nu cu dumnezeirea a pătimit, căci amîndouă 
sunt, şi muritor cu trupul şi străin de stricăciune, acelaşi Dumnezeu este 
bărbat, răbdând toate de la cei muritori, adică cruce, ocară şi îngropare!“. 

În acelaşi registru al proorocirii creştinismului de către zeitățile 
păgâne se exprimă şi Sfântul loan Damaschin, cel care vede în Maica 
Domnului, Maria (Fântână), pe Ira-Hera-Urania (Văzduhul), care ar fi înviat: 

„Unii care au înţeles şi au cunoscut, din strălucirea cea prea 
încuviințată a stelei celei neobişnuite, că mare Împărat S-a născut, au 
propovăduit că El are să stăpânească domnie mare peste tot pământul şi 
peste toată lumea. Nu numai din proorocia lui Valaam au înţeles acest lucru, 
ci Şi din altă parte au primit adeverirea naşterii celei după trup a lui Hristos, 
Dumnezeul nostru, Celui ce S-a născut, adică din minunea cea înfricoşată 
care s-a făcut în ţara lor. 

Căci Casandros, săvârşindu-se, a lăsat pe sora sa Doriada, a lui Piliad, 
cel ce a fost ucis în Elada, pe care a poftit-o Atal, împăratul Lachedemonilor, 
şi intrând în cămară ca să se culce şi să doarmă cu dânsa, ea, având cuţit, l-a 
înfipt în inima lui şi, după ce l-a înjunghiat, i-a stăpânit împărăţia lui. Acest 
lucru săvîrşindu-se, s-a făcut foarte înfricoşată multora. Iar fratele celui ucis, 
anume Filip, temându-se de Doriada, a fugit la elini şi acolo, luând pe femeia 
lui Caliop, voievodul lor, care se numea Alsevida, căuta să dea război 
Doriadei şi poporului său, dar se temea; căci cu mulţi se luase la război şi pe 
toţi i-a pierdut. 

Toate neamurile cele dimprejur, fiind biruite şi robite de frumuseţile 
ei, îi slujeau ei şi pofteau, că doar s-o întâmpla să se dea pe sine lor, spre 
însoţire de nuntă. Deci se temeau toţi de faţa ei şi au socotit atunci cei mari 
să trimită la Delfi şi de acolo să ia proorocie pentru război. Şi ducându-se 
aceia la preoteasa Evoptia, la apa Castalului, au rugat-o să le ghicească 
pentru ce au venit? lar ea gustând din apa izvorului celui vrăjitor, le-a 
proorocit aşa: 

„Cândva, după multe vremi, cineva va veni în pământul cel mult 
împărţit şi, fără de păcat, se va naşte cu trup şi cu hotarele cele neobositoare 
ale dumnezeirii, va dezlega stricăciunea patimilor nevindecate. Acesta va fi 
pizmuit de poporul necredincios şi întru înălţime se va spânzura, ca un 

osândit la moarte. Pe acestea toate le va pătimi, voind să le sufere, şi murind, 
spre viaţa veşnică se va scula“. 

Aceştia, batjocorind-o şi blestemând-o, au zis: „De trei ori blestemato, 
noi pentru femeie te-am întrebat, oare pentru un bărbat ţi-am zis ţie ceva?“. 

Ea le-a răspuns: „Vremi nebiruite au început să se ridice“. 

Apoi a zis că şi pe ea şi pe acela şi pe bărbaţii cei împreună cu dânsul, 
pe toţi îi vor birui. lar ei s-au depărtat, după ce au necinstit pe proorociţă. Şi 
s-au mai dus şi la capiştea Atenei, pentru care ţesând haină preoțească şi 
luând porfiră vestită şi scumpă ei au sărit înăuntru, fără de veste, iar 
preoteasa Xantipi, mâniindu-se, a zis lor: „În ceas rău aţi venit aici, voi cei 
ce sunteţi neurmători“. 

Atunci au ocărât-o şi pe aceasta, zicându-i că este vrednică de toată 
necinstea şi străină de obiceiul preoţesc; căci defaimă porfira pe care zeii au 
dăruit-o împăraţilor, prin care dobândesc cinste şi slavă cei ce o poartă pe 
dânsa. 

Apoi îi ziceau: „Încetează cele străine şi netrebnice, trufaşo şi 
mândro!“. 

lar ea le-a răspuns: „Acestea nu mi le aduceţi mie, ci dumnezeilor 
celor nedefăimaţi. Însă, luând vrajă întemeiată, mergeţi, căci un bărbat fără 
prihană S-a născut, iconom al lui Dumnezeu celui nebiruit, putere nebiruită 
având şi lumea toată, ca pe un ou înconjurând-o, pe toţi cu sulița îi va 
pierde“. 

Aceştia, scuipând-o, s-au dus. Apoi au zis între dânşii: „Nu isprăvim 
nimic, fără numai să ne ducem la Apolon“. 

Deci, venind ei în capiştea lui Apolon, au zis, rugându-se: 

„Biruitorilor, preacuraţilor, preabunilor zei, pentru ce faceţi aşa robilor 
voştri celor ce cer să biruiască războiul femeiesc? Pentru ce, în loc de război, 
aduceţi alt război înăuntru? Nu, o, nemuritorilor zei, nu, adevăraţilor 
stăpâni!“. 

Atunci, deodată a venit un glas nevăzut şi, întorcându-se tripodul, 
proorociţa a zis: „Întru întreita înconjurare a anului, un Luceafăr din cer 
trimis a venit, în pântece curat locuind şi trup omenesc pentru milostivirea 
Lui plămădindu-Şi; iar numele ei este de două ori şaptezeci şi şase. Acesta 
surpând tirania şi toată sfinţita noastră cinstire, întru preafericită înţelepciune 
va purta cinstea a toată lauda“. 

Iar ei, auzind acestea, s-au dus mâhniţi. 

Cir, strănepotul lui Cir, împăratul perşilor, a făcut o capişte şi a pus 
într-însa idolii zeilor de aur, de argint şi i-au împodobit pe dânşii cu pietre 
scumpe. lar în zilele acelea, după cum spun tablele cele scrise, intrând 

împăratul să primească dezlegarea visurilor, preotul Trupiptos a zis: „Mă 
bucur, împreună cu tine, împărate, că Ira a luat în pântece“. 

Împăratul, zâmbind, a zis lui: „Ceea ce a murit a luat în pântece?“. 

Iar el a zis: „Da, cea moartă a înviat şi viază ca să nască“. 

Împăratul a întrebat: „Ce este aceasta? Descoperă-mi mie 

Iar el a răspuns: „Cu adevărat, stăpâne, la bună vreme ai venit aici. Că 
toată noaptea idolii au petrecut săltând, şi cei bărbăteşti şi cei femeiești, 
zicând unii către alţii: „Veniţi să ne bucurăm împreună cu Ira!“. 

Şi mi-au zis mie: „Vino, proorocule, şi te bucură şi tu împreună cu 


pe 


Ira!“. 

Iar eu am zis: „Cum putea să fie ceea ce nu este?“. 

Ei au zis: „A înviat şi nu se mai numește Ira, ci Urania. Căci soarele 
cel mare a iubit-o pe dânsa“. 

Iar idolii cei femeieşti au zis către cei bărbăteşti: „Este fântână ceea ce 
s-a iubit. Au doară Ira este? Căci cu teslarul s-a logodit“. 

Atunci au zis cei bărbăteşti: „Fântână după dreptate s-a numit, însă 
Maria este numele ei. Care în pântece ca într-un noian o poartă corabia cea 
aducătoare de nenumărate poveri. lar dacă fântâna este aceeaşi, aşa 
înţeleagă-se. Că fântână de apă este, fântână de-a pururea izvorâtoare a 
Duhului, care numai un peşte are şi care de undiţa dumnezeirii s-a prins. Pe 
toată lumea, ca şi cum ar petrece într-o mare, o va hrăni cu trupul său. Bine a 
zis că aceea teslar are logodnic, însă nu din însoţire bărbătească este teslarul 
Acela pe Care Îl naşte. Teslarul Acesta Care se naşte, adică copilul, va fi 
începător teslarilor şi întregul acoperământ al cerului l-a cioplit cu 
meşteşuguri preaînțelepte şi întreit sălăşluitul acesta acoperământ cu 
cuvântul l-a înfipt. 

Deci idolii au vorbit pentru Ira şi pentru fântână, apoi cu un glas au 
zis: „După ce se vor împlini zilele, toţi şi toate vom cunoaşte lucrul cel 
arătat. Acum, stăpâne, îngăduieşte şi cealaltă parte a zilei că negreşit va fi 
lucrul şi arătarea desăvârşit. Că lucrul ce s-a ivit nu este cum s-ar întîmpla“. 

Apoi, rămânând împăratul acolo şi privind idolii, au început 
cântăreţele a cânta cu alăutele şi muzele, câte erau înăuntru de cele cu câte 
patru picioare, cum şi păsările cele de aur şi de argint, fiecare scoteau glasul 
cu jale. lar împăratul, de frică cuprinzându-se şi cu totul de groază 
umplându-se, a voit să se ducă, că nu suferea tulburarea făcută de idoli. 

Preotul Trupip i-a zis: „Îngăduieşte, împărate, că a sosit descoperirea 
cea desăvârşită, pe care Dumnezeu a voit să ne-o arate nouă“. 

Acestea în acest chip săvârşindu-se, s-a deschis numaidecât 
acoperământul capiştei şi s-a pogorât o stea preastrălucită şi a stat deasupra 

stâlpului fântânii şi s-a auzit un glas: „Stăpână fântână, Soarele cel mare m-a 
trimis să-ţi vestesc ţie şi să-ţi slujesc întru cele ce sunt pentru naştere. Nuntă 
neîntinată făcându-ţi ţie, căci maică a Făcătorului rânduielilor celor de sus 
te-ai făcut şi mireasă eşti a stăpânirii Celui cu trei nume. Şi pruncul cel fără 
de sămânță se numeşte Început şi Sfârşit. Început al mântuirii şi sfârşit al 
pieirii“. 

După ce s-a dat glasul acesta, toţi idolii au căzut şi s-au zdrobit de tot, 
rămânând numai al fântânii în care se afla înfiptă o diademă împărătească, 
care avea deasupra o stea ferecată cu pietre scumpe de antrax şi de smarald, 
iar deasupra ei era steaua din cer pogorâtă. 

Împăratul a poruncit degrabă să se aducă toţi înţelepţii şi ghicitorii de 
semne, câți vor fi în împărăţia lui. lar propovăduitorii şi crainicii cu 
trâmbiţele sârguindu-se şi strigând, au venit toţi la capişte. Dacă au văzut 
steaua deasupra fântânii şi diadema, adică coroana cu steaua împodobită cu 
pietre scumpe, şi pe idolii zdrobiţi la pământ, au zis: „Împărate, o rădăcină 
dumnezeiască şi împărătească a răsărit, Care poartă caracterul cerescului şi 
pământescului împărat. Fântâna este a Mariei, fiica Betleemului, şi coroana 
este închipuire împărătească, iar steaua este vestire cerească, care se lucrează 
cu minune pe pământ. Din luda s-a ridicat împărăție, care toate pomenirile 
iudeilor le va ridica din mijloc şi le va şterge, iar dacă zeii au căzut la 
pământ, arată că a sosit sfârşitul cinstei lor, că Cel ce a venit, având mai 
multă vrednicie, cum va lăsa în vrednicia lor pe cei noi şi de curând veniţi? 
Deci acum o, împărate, trimite la lerusalim, că vei afla pe Fiul Împăratului a 
toate, purtându-se în braţe trupeşti de femeie“. 

Şi a îngăduit steaua deasupra fântânii care se numea Urania, până când 
au ieşit magii şi au purces şi împreună cu ei a mers şi steaua. 

Împăratul Persiei, nemaiaşteptând, a chemat la sine pe magii de sub 
stăpânirea sa şi i-a trimis cu daruri spre închinarea Împăratului, Care S-a 
născut, aducând pârga oamenilor. lar ei, făcând călătoria vreme de zile 
nenumărate, au ajuns la Ierusalim şi au întrebat: „Unde este Împăratul 
Iudeilor, Care S-a născut acum? Că spre închinăciunea Aceluia am venit, 
văzând steaua lui la răsărit şi am venit să ne închinăm Lui“. 

Irod, auzind, s-a tulburat şi tot Ierusalimul cu dânsul şi, chemând pe 
preoţii şi pe cărturarii poporului, i-a întrebat unde are să se nască Hristos? Ei 
au răspuns: „În Betleemul Iudeii, că aşa este scris de prooroc: Şi tu, 
Betleeme, pământul Iudeii, nu eşti nicidecum mai mic între domnii Iudeii, că 
din tine va ieşi Povăţuitor, Care va paşte pe poporul Meu Israel“. 

Atunci Irod, chemând în ascuns pe magi, i-a întrebat cu dinadinsul 
despre vremea stelei care s-a arătat, iar ei au răspuns: „Un an de zile este 

astăzi de când vedem steaua şi făcând călătoria până aici ne-am povăţuit de 
dânsa“. 

„Steaua din cer pogorâtă“ sau „Steaua de la Vifleim“ din colindele 
româneşti se arată lumii, conform calculelor astronomului Tycho de Brahne, 
o dată la 315 ani. Ultima dată, a şasea oară după Naşterea lui lisus Cristos, 
s-a arătat „Steaua de la Vifleim“ în anul 1890 (Revista Politică, 4.14). 

Creştinismul instituţionalizat ar fi avut toate motivele şi justificările 
pentru a asimila în totalitate vechile mituri păgâne, din moment ce „zeii“ şi 
preoţii lor proorociseră şi Naşterea lui lisus, şi Împărăţia Lui. În fond, până 
la a-şi fi trimis Fiul pe pământ, Dumnezeu li s-a arătat oamenilor prin alţi 
oameni, după cum i-a fost Voia. Numai că păgânismul şi, în special, cultul 
lui Apollo prinsese rădăcini mult prea puternice, dezvoltând şi o formidabilă 
reţea de temple (capişti), toate ridicate pe cea mai înaltă culme a munţilor. 
Exclusivist şi agresiv, motiv pentru care l-a abandonat împăratul filosof 
Iulian, devenit Apostatul, adică Lepădatul, în urma disputei filosofice cu 
Sfântul loan Gură de Aur, creştinismul instituţionalizat s-a folosit de fanatici 
pentru a spulbera apocaliptic toate lăcaşurile vechilor religii: 

„Cuviosul Benedict, de la locul său dintâi, s-a dus în ţara Campaniei, 
în hotarele cetăţii care se zicea Casin (Monte Cassino), unde, într-un munte 
oarecare înalt, a găsit o capişte elinească foarte veche în care se cinstea zeul 
Apolon. Împrejurul acelei necurate capişti erau o mulţime de jertfelnice şi de 
copaci. Până atunci se suia mulţime de necredincioşi şi aduceau jertfe lui 
Apolon; iar luminatul cu mintea, Benedict, şi râvnitorul dreptei credinţe, 
ducându-se la locul acela şi intrând în capişti, l-a zdrobit pe idolul lui 
Apolon, iar jertfelnicele le-a surpat. Apoi a ars copacii care erau acolo şi, în 
mijlocul acelei capişte, a zidit o biserică a Sfântului Martin, iar unde era 
altarul lui Apolon, a făcut o cinstită biserică a Sfântului loan Botezătorul“ 
(Cuviosul Benedict). 

La fel au procedat şi cei 70 ostaşi creştini din „Apamia, cetatea Siriei“, 
în vremea lui „Maximilian Nelegiuitul“, şi Sf. Mucenic Teodot al Ancirei, 
care ar „fi hulit pe zeiţa lor şi că Apolon a siluit pe cea de un pântece, sora 
sa, Artemida, şi a spurcat-o în ostrovul Delii, înaintea jertfelnicului“. 

Povestea acestei „nelegiuiri“, închipuite desigur, există şi în folclorul 
românesc: „Umbla, frate, mândrul soare / Umbla, frate, să se-nsoare / Nouă 
văi pe nouă cai / Care noaptea pasc în rai. / Umbla cerul şi pământul, / 
Umbla, frate, ca şi vântul, / Zi şi noapte plin de dor, / Ars de-un foc 
nestingător. / Şi odihnă nu avea / Nici atunci când se vedea. / Când răsai eu, 
tu apui, / Să nu fim pe-acelaşi cui... / Apoi Domnul Dumnezeu / Cuvânta cu 
glasul Său, / lar când Domnul cuvânta, / Lumile se spăimânta, / Mările se 

tupila, / Munţii se cutremura, / Cerul se-ntuneca: / Tu, Ileană Consânzeană, / 
Sufleţel fără prihană, / Şi tu, soare luminate, / Trupuşor fără păcate, / Cu 
ochii să vă zăriţi, / Dar să fiţi tot despărțiți, / Zi şi noapte plini de dor, / Arşi 
de foc nestingător, / Veşnic să vă alungaţi, / Cerul să-l cutreieraţi, / Lumile 
să luminaţi!““, 

Numai că povestea aceasta, a unei „nelegiuiri“ care nu s-a mai 
săvârşit, al unei „iubiri imposibile“, este, probabil, mult anterioară „copiilor 
cereşti“ Apollo şi Artemis, făcând parte din „cosmogonia“ mitică a 
pelasgilor. A fost atribuită „copiilor cereşti“ şi datorită faptului că, la 
templele lui Apollo şi ale Artemisei, ucenicii „învățau să citească în stele“, ei 
trăind, în fond, un fel de viaţă monahală, în care, în cinstea străbunului 
Pelasg, „se învăţa câte patruzeci de zile în post; că mânca după apusul 
soarelui nu pâine, nici altă hrană, ci numai ghindă de stejar“ (Sf. Mucenic 
Ciprian). 

Mitul „nelegiuirii“ este, în fond, mitul androginului, mitul pe care 
Petru Creţia l-a descris atât de convingător: „Am fost cândva sferici, întregi, 
perfecţi ca nişte astre... Aşa ca vechii giganţi şi, ca ei, eram violenţi şi 
agresivi. Din preaplinul forţei noastre am vrut să ne năpustim asupra 
Olimpului şi a zeilor săi. Zeus l-a pus pe Apolon să ne despice, om de om, în 
două şi să ne realcătuiască în aşa fel încât să fim ca acum. În felul acesta 
deveneam mai slabi şi neprimejdioşi, însă adânc nefericiţi, tânjind mereu să 
ne găsim jumătatea întregului ce-am fost“. 

De mitul androginului amintesc, în fond, şi perechile Anu-Cula, 
Zalmoxe-Hestia, Apollo-Artemis şi, desigur, Troian-Dochia. Apollo şi 
Artemis nu se pot reîntregi, pentru că Dumnezeu îi transformă în aştri 
cereşti, Soarele şi Luna, întregirea lor înfăptuindu-se prin beneficiarii de 
lumină, de lege, de datină, de iniţieri. Perechi, dar, de fapt, o singură 
pereche, Cer-Pământ, An-Ki, Uranos-Geea, Dumnezeu-Maria. Şi asta pentru 
că asta a fost voinţa lui „Unul, Cel Ceresc, Cel Care este Lumina în trei 
străluciri“, cum zicea Apollo. 

Pornisem de la ideea că Bădica Troian a fost, în fond, un peon din 
Ceahlău (Sf. Mucenic Dula, despre Athos: „Acest munte era plin de capişti 
idoleşti, având pe cea mai mare înălțime capiştea idolului Apolon. Diavolii 
ce locuiau în acest idol făceau tot felul de năluciri, ce păreau minuni, pentru 
a înşela poporul şi vesteau ghicitoreşte multe lucruri ce se întâmplă în 
viitor“). Toţi munţii sacri, inclusiv Athos, ofereau astfel de privelişti 
„solare“, iar Ceahlăul abundă în vestigii ale unor astfel de locuiri. 

De Ceahlău este legat Bădica Troian nu numai prin numele muntelui 
şi al troienilor colonizați în Europa, ci şi prin „d“ochioşiţa“ lui nevastă, cea 
numită în „Urătură“ şi în alte tradiţii Dochia. 

În Ceahlău, există câteva stânci din seria enigmaticelor monumente 
megalitice ale antichităţii, pe care Cantemir le descrie astfel: 

„Drept în vârf se vede o statuie străveche, înaltă de cinci coţi, 
înfăţişând, de nu mă înşel, o bătrână cu douăzeci de mioare, din a cărei parte 
firească curge într-una un izvor. 

Este anevoie de spus dacă natura a vrut să-şi arate aici jocul sau dacă 
statuia a fost lucrată astfel de mâna unui artist dibaci. Căci statuia nu stă pe 
nici o temelie, ci este crescută şi legată strâns de celelalte stânci, dar cu 
pântecele şi spatele slobode; şi chiar dacă ai vrea să crezi că încheieturile ei 
au fost umplute cu un var făcut cu multă iscusinţă, şi noi bucuros am 
spune-o, asemeni descoperiri ale celor din vechime s-au pierdut cu vremea, 
totuşi nu-ţi poţi închipui lesne în ce fel a fost adusă apa prin picior în partea 
firească, fiindcă nicăieri împrejur nu se văd urmele vreunui izvor sau ale 
vreunei albii. 

Pesemne că de aceasta s-au slujit păgânii pentru slujba lor religioasă, 
căci preoţii lor aveau obicei să se slujească de mijloace fireşti sau vicleşuguri 
vrăjitoreşti prin care să poată aduce mulțimea lesne crezătoare la uimire sau 
la înălţare religioasă“ (Descriptio, 95). 

Desigur că şi legendele Dochiei se numără printre „vicleşuguri 
vrăjitoreşti prin care să poată aduce mulțimea lesne crezătoare la uimire sau 
la înălţare religioasă“ alţi preoţi, cei care ocupă muntele după ce-i izgonesc 
pe primii, pe „diavoli“. Babba există şi la celți, şi la slavi, iar pe cuprinsul 
României o mulțime de monumente megalitice, care poartă numele de „Baba 
Dochia“ (la obârşia râului Doamnei, în Muscel; la izvorul Argeşului, unde i se 
zice „Căprăreasa“, poate că în amintirea mitului Atenei, cea care a ucis fiara 
numită „Capră“; la izvorul Gilortului, în Gorj, în vecinătatea estică a 
mănăstirii Tismana, unde i se spunea „Mama“; în comunele Balta şi 
Gornoviţa, în Mehedinţi, unde Dochia era însoţită de fiul ei, Dragomir- 
Dragobete; la Urlătoarea, aproape de Vama Buzăului; în comuna Caragele, 
din judeţul Buzău, etc.). 

Şi Vasile Pârvan („,parvan“,în sumeriană, înseamnă „primul“”), ca şi 
Dimitrie Cantemir, este de părere că „asemenea stânci antropomorfe ca 
stânca Dochiei şi oile, sunt simbolul unui idol păgân, care dăinuia de veacuri 
la Carpi, la dacii liberi din Carpaţii orientali“, iar Gheorghe Muşu consemna 
că, pornindu-se „pe urmele unei informaţii aduse de un lexicograf, Su(i)das, 
s-a pus problema existenţei, la geto-daci, a unei zeități feminine a 

pământului, soţie a lui Zalmoxis... O reprezentare din care se ridica în 
ipostaza divină Zalmoxis-Thales şi zâna Dochia“. 

Informaţia provine, de fapt, de la Porphyros, care, în „Viaţa lui 
Pythagoras” (14) susţine că „Pythagoras mai avea şi un alt adolescent, pe 
care-l dobândise în Tracia, numit Zalmoxis, deoarece, la naştere, i se 
aruncase deasupra o piele de urs. Tracii numesc pielea „zalmos“. 
Îndrăgindu-l, Pythagoras l-a învăţat să cerceteze fenomenele cereşti şi (să se 
priceapă) la sacrificii şi la alte ceremonii în cinstea zeilor. Unii spun că el 
mai este numit şi Thales, iar barbarii îl adoră ca Heracles. Dionysophanes 
afirmă că a fost sclavul lui Pythagoras, că a căzut în mâinile hoţilor şi a fost 
tatuat când s-a făcut răscoala împotriva lui Pythagoras, care a fugit, şi că şi-a 
legat faţa din pricina tatuajului. Unii mai spun că numele de Zalmoxis 
înseamnă „bărbat străin“.”. 

În textul lui Porphyros, Zalmoxis este şi Thales, şi Heracles, funcţie de 
ceea ce predică, deci de învăţăturile folosite în iniţieri. În alte scrieri, 
Zalmoxis este Marte sau „Gravidus tatăl” (Vergilius, Ovidius, Iordanes), 
Nebeleizis sau Gebeleizis (Herodot) sau chiar Cronos, adică Saturn 
(Mnaseas, Hesychios, Suidas). Apropierile de Saturn îl poziţionează şi pe 
Zalmoxis în centrul oficierilor Fertilităţii, alături de celelalte nume (egiptene, 
elene, pelasge) care definesc „Trecerea iernii în primăvară“ sau „Trecerea 
zăpezii în păşuni“, când se foloseau uneltele „de aur“, numite de greci 
Lipoxais, Apoxais şi Galaxis, adică Plug, Jug şi Proţap, adică, printr-o altă 
traducere, pământ arat de plugarul care înjugă boii pe care-i creşte singur 
sau, eventual, îi fură. 

Prin urmare, a identifica în „d'ochioşica” Dochia pe Argimpasa 
sciţilor, cea prin care se confirma Gebeleizis (Goitosiros, Osiris, Saturn) 
drept Fertilitate (,„Fertilitatea e Osiris”) e mai mult decât un demers 
plauzibil. Pentru că nu avem de identificat un anume personaj istoric, om- 
zeu sau erou civilizator, ci o anume iniţiere şi anotimpul acestei iniţieri. 
Diferă doar zilele oficierii, Dochia fiind sărbătorită în prima decadă a lunii 
martie, iar Argimpasa la cumpăna lunilor mai-iunie, adică imediat după 
sărbătorile lui Apollo. Argimpasa, la începutul anului pelasg, iar Dochia la 
începutul anului roman. 

Legendele, deci tradiţiile, româneşti văd în Dochia o ciobăniță (dar 
majoritatea zeilor au fost socotiți păstori), care, la bătrâneţe, „înveşmântată 
cu nouă cojoace, a pornit, împreună cu oile şi caprele sale, spre vârful 
muntelui, deşi vremea nu-i îngăduia, şi, cum mergea ea, a început să plouă şi 
să ningă. Şi, fiindcă cojocul de deasupra se uda mereu şi se îngreuna, 
obosind-o la drum, bătrâna ciobăniţă a lepădat, unul câte unul, opt din cele 

67 


lon DRĂGUŞANUL 


nouă cojoace. Atunci, s-a pornit un ger mare de la Dumnezeu, ger care a 
îngheţat-o împreună cu oile şi caprele sale“, transformând întreg alaiul într-o 
aglomerare de stânci. Această legendă, dar contaminată de „lătinismul“ pe 
atunci benefic al Şcolii Ardelene, pe care a aflat-o, probabil, după o călătorie 
în Ceahlău, „pe muntele Pionul“, a fost versificată în formă baladească, de 
Gheorghe Asachi, în 1838: 


„Între Piatra Detunată / ş-al Săhastrului Picior, 

Vezi o stâncă ce-a fost fată / De un mare domnitor. 
Acolo e rea furtună / E locaşul cel cumplit, 

Unde vulturul răsună / Al său cântec amorţit. 

Acea doamnă e Dochia / Zece oi s-a ei popor 

Ea domnează-n vizunie / Peste turme şi păstori. 

La frumuseţe şi la minte / Nici-o giună nu-i sămăna 
Vrednică de-a ei părinte, / De Decebal, ea era. 

Dar cum Dacia-au împilat-o / Fiul Romei cel mărit, 
Pe cel care-ar fi scăpat-o / De-a iubi a giuruit. 
Traian vede astă zână / Deşi e biruitor, 

Frumuseţei ei se-nchină / Se subjugă de amor. 
Împăratu-n van căta / Pe Dochia a-mblânzi. 

Văzând patria ferecată, / Ea se-ndeamnă a fugi 

Prin a codrului potică / Ea ascunde al ei trai, 

Acea doamnă tinerică / Turma paşte peste plai 

A ei haină aurită / O preface în şaiag, 

Tronu-i iarba înverzită. / Schiptru-i este un toiag. 
Traian vine-n astă ţară / Şi de-a biru-i deprins. 

Spre Dochia cea fugară / Acu mâna a întins. 

Atunci ea, cu graiu ferbinte / „Zamolxis, o zeu!“, striga, 
„Te giur pe al meu părinte / Astăzi, rog nu mă lăsa!“ 
Când întinde a sa mână / Ca s-o strângă-n braţ Traian, 
De-al ei zeu scutita zână / Se preface-n bolovan. 

EI petroasa ei icoană / Nu-ncetează a iubi, 

Pre ea pune-a sa coroană / Nici se poate despărți. 
Acea piatră chiar vioaie / De-aburi copera-a ei sân, 
Din a ei plâns naşte ploaie, / Tunet din al ei suspin. 
O ursit-o priveghează, / Şi Dochia deseori 

Preste nouri luminează / Ca o stea peste păstori“. 

Şi Sadoveanu, în proza „Mărţişor“, vehiculează, dacă nu cumva 
născoceşte, o legendă a Dochiei: 

„Spune povestea că Dochia era o bătrână vrăjitoare ce sălăşluia într-o 
casă de stâncă sus pe Ceahlău. Baba trăia singuratică, unde se târăsc jnepenii 
pe piatră şi unde înfloresc mărunţii trandafiri ai stâncilor. În nopţi de vară 
pluteau către ea duhurile prăpastiilor. Pe negre vijelii, când scăpărau fulgere 
rupte, suiau pe ţancuri zvârcolindu-se făpturi de pe tărâmul de dedesupt, din 
împărăţia necuratului Tartar. Într-o colibă sfărâmată de puhoaie, Baba 
Dochia a găsit, odată, o copiliţă pe care a crescut-o şi a îndrăgit-o. Fetiţa de 
suflet a vrăjitoarei crescu frumoasă şi mlădie acolo, aproape de nori. Într-un 
rând, în puterea primăverii, fata află că în văi sunt aşezările oamenilor. 
Atrasă de glasul buciumelor, ea cobori spre văi. Când văzu Dochia că fata nu 
se mai întoarce, porni, învăluită în cojoacele ei, să o găsească. Rătăci departe 
de lumea ei până când înţelese că fata nu se va mai întoarce. Îndurerată, 
reveni în sihăstria ei singuratică şi, acolo, fără dragostea din urmă a anilor ei 
târzii, spun bătrânii că s-a stins. Au prefăcut-o în sloi şi stâncă nopţile reci de 
mărțişor“. 

Mai există o legendă, care aminteşte de Nedei, o legendă deja 
contaminată de tradiţiile păgân-creştine ale creştinismului instituţionalizat: 

„Povestesc unii despre Baba Dochia că era aşa de rea încât şi copiii ei, 
care cum creşteau, fugeau de ea, pentru a scăpa de răutăţile ei. Numai unul 
singur, un băiat, cel mai răbdător, dar şi cel mai puţin la minte, i-a fost rămas 
dintre toţi copiii ei în preajmă. Dragomir, c-aşa îl chema pe fecior, era mereu 
dus cu oile şi numai biata nevastă-sa, harnică şi bună la suflet, răbda şi 
suferea toate hachiţele soacrei sale, care îi pusese gând rău, să scape de ea. 
Astfel, într-o bună zi, o trimise la râu pe noră-sa să spele lâna cea albă până 
s-o înnegri. Se munci săraca fată cât se munci, dar, după trei zile de trudă, 
lâna tot albă era. Necăjită că nu reuşeşte să îndeplinească porunca soacrei, 
fata începu să plângă. Şi, pe când plângea ea, numai ce se trezi cu doi bătrâni 
în preajmă, Dumnezeu şi Sf. Petru. Auzindu-i necazul şi făcându-li-se milă 
de ea, îi înnegriră lâna. 

Văzând una ca asta, baba o trimite iar la râu, de data asta să spele lâna 
până s-o albi. Pe când se chinuia biata fată, iaca apar şi cei doi bătrâni. Dar, 
în loc să-i albească lâna, cei doi îi dete fetei o grămadă de flori şi fragi, 
spunându-i fetei să le ducă babei. Când văzu hârca florile şi fragii, uită de 
lână, îl chemă repede pe Dragomir şi-i spuse: „Măi Dragomire, dac-au 
înflorit fragii, înseamnă c-a venit vremea să mergem la munte, la stână, să 
măsurăm oile“. Şi, răpezită cum era, baba îl luă pe Dragomir şi plecă, 
îmbrăcată aşa cum o prinse vremea, cu nouă cojoace pe ea şi cu oile în urmă. 

Afară se încălzise binişor şi, cum mergea urcând la deal, baba grăbită se 
încinse şi începu a lepăda cojoc după cojoc, încât, până în vârful muntelui, 
nu mai rămăsese decât în cămeşoi. Atunci porni, însă, cel de sus o viforniţă 
cu zloată de au îngheţat şi baba, şi oile, cu Dragomir alăturea“. 
Dragomir este, de fapt, Dragobete, „cel beat de dragoste“ al alaiurilor dacice 
care încheiau sărbătorile de iarnă, în 24 februarie. Dar asta-i altă poveste. 

În alte variante, precum în cele bucovinene, tradiţiile se împletesc, 
păstoriţa, fiică de împărat fugită din faţa năvălitorilor, lepădând cojoacele şi, 
din pricina frigului, transformându-se în stâncă. Numai că Dochia tradiţiilor 
româneşti nu este una şi aceeaşi cu „d'ochioşica“ Dochia din „Urătură“, 
aceasta din urmă fiind rezultatul unei confuzii între un anume gen de 
frumuseţe (,„d“ochioşiţă negri-s ochii“) şi numele legendarei Babe, deci 
dublei zeități (moşii, adică Ba şi Ba) străvechi a pământului, prin care se 
explică, de fapt, ceea ce nu s-a mai ţinut minte, adică o anume datină şi 
altarul de la care a fost statornicită. În fond, între vremea Titanilor, despre 
care vorbesc „peanurile lui Apollo“, şi vremea noastră s-au aşternut noian de 
vreme, datini noi şi o agresivitate exclusivistă a creştinismului 
instituţionalizat. S-au aşternut cele „şapte veacuri ale lui Troian“, menţionate 
în „Cântecul lui Igor“, fiecare veac al unui neam fără altă memorie obştească 
decât cea subconştientă a obiceiurilor şi a tradiţiilor spulberând iniţieri şi 
înlocuindu-le cu evenimente din anumite contemporaneităţi tulburătoare. 
Dar, dincolo de tot şi de toate, Troian reprezintă căpetenia obştească 
emblematică pentru lumea carpatică, după ce însemnase, cale de câteva 
milenii şi pentru toate neamurile, pe cel care, indiferent cum l-au numit 
vremurile şi preoţii, „primus aratra manu solerti / et teneram ferra sollicitavit 
humum, / primus inexpertae commisit semina terrae“. Sau, cum se 
mărturiseşte în „Aratrură“, s-a apucat primul „câmpul neted de arat, / de arat, 
de semănat... / brazdă neagră-a răsturnat / şi prin brazde-a semănat / grâu 
mărunt şi grâu de vară / să răsară până-n seară“. 

„Locuitorii petrec în joc 
lunga noapte de iarnă“ 


Deşi s-a încetățenit ideea că sărbătorile de iarnă ale românilor şi-ar 
avea rădăcinile în Saturnaliile romane, celebrate, în fond, nu în cinstea lui 
Saturn, cum ne sugerează numele, ci în cinstea lui Mithra, a ne mulţimi la 
nesfârşit cu entuziasmele Şcolii Ardelene este şi păgubos, şi incorect. Pentru 
că Vergilius (70-19 î.e.n.) n-ar fi ratat ocazia de a se trufi cu această 
contaminare folclorică romană, precizând că „jocurile“ dacilor sunt aidoma 
celor care se săvârşeau în Roma vremii sale. Numai că textul „Georgicelor““ 
consemnează doar că, în ţinuturile boreale ale dacilor, „locuitorii petrec în 
joc lunga noapte de iarnă” şi avea dreptate să vorbească de o noapte 
nesfârşită, din moment ce serbările obârşiei şi ale iubirii începeau în 30 
noiembrie şi se încheiau în 24 (27) februarie. O noapte-anotimp, o noapte- 
horă, care începea cu alaiul zânelor Crăiesei Zăpezii Eftepir şi se încheia cu 
alaiul celui „beat de dragoste“, Dragobete (Dragomir cel beat de dragoste), 
în ziua înperecherii păsărilor pădurii. 

Omagierea fecioarei Eftepir, cea prefăcută de o vrăjitoare într-un 
mesteacăn, până ce s-au înduioşat zânele şi-au trecut-o în rândul lor drept 
Crăiasă a Zăpezilor, care are lăcaş în văzduh, deasupra norilor, într-un palat 
de cleştar şi pietre scumpe, începea în 30 noiembrie, când se deschidea 
„sezonul“ horelor neritualice, cu excepţia celei a obârşiei, săvârşită de pitarai 
(pitărăi, piţărăi), imediat după solstițiul de iarnă şi a horelor sacre, închinate 
lui An-Dar (Anu, cel din tăbliţele Tărtăriei fiind perechea lui Ki în entitatea 
sumeriană Cer-Pământ; de unde şi numirile Indrea, Undrea, Andrea ale lunii 
decembrie), Neikoy-ul (protopărintele) neamului carpatic (grafiat, în 
inscripţiile sumeriene din insula  Rohodos,  ANAPONEIKOY, 
ANAPONEIKI APTAMITIOY, ANdPONEIKOYI sau ANAPONIKOY, cu 
„OY“ sau „OY“, plasate într-un cerc roşu, „capul soarelui“, „OY“ sau 
„OY“ fiind o religvă lingvistică şi în colindele româneşti, amintind de 
adresarea „OM“, pe care o foloseau sumerienii în raporturile lor cu 
divinitatea). Printr-o confuzie justificată de durabilitatea învățăturilor Şcolii 
Ardelene, etnologii români, fideli şi regulei „gnoseologice“ stabilită de 
Claude  Levi-Strauss („etnologul merge înainte, căutând să atingă 

întotdeauna, prin elemente conştiente pe care nu le ignoră niciodată, cât mai 
mult din inconştientul către care se îndreaptă“), traduc numele sărbătorii 
dacice „An-Dar” drept “Sfârşitul Anului”, în loc de „Darul lui Anu”, fiind de 
presupus că „Dar” din „An-Dar” nu înseamnă „sfârşit”, ci supravieţuieşte în 
limbă ca atare, fără să mai aibă nevoie de traduceri. Îndrăznesc să cred că 
„An-Dar” (ziua consacrată omului, vieţii) şi „Neikoy” au funcţionat, 
împreună, într-un acelaşi generic sărbătoresc, de solstiţiu, în ziua morţii şi a 
învierii  „Soarelui-Veşnic-Învingător”, omagiindu-se „Darul” (Viaţa şi 
Legea) lui Moş Timp, Bătrânul (Neikoy) Anu, protopărintele celor reveniţi 
în spaţiul carpatic după migraţia în Sumer şi cărora li s-a spus Rahmani, 
Racmani, Rucmani etc. pentru că au fost brahmani (înţelepţi) şi pentru că au 
rămas înţelepţi şi, de aceea, onoraţi şi socotiți sacri, „ctisti“ (Strabon, 
Geografia., VII, B, 3: „Unii traci îşi petrec viaţa fără să aibă legături cu 
femeile, numindu-se „ctisti“; ei sunt onoraţi şi socotiți sacri, trăind, aşadar, 
feriţi de orice primejdie”). Un astfel de raţionament e obligatoriu, în condiţie 
în care hora sacră a Pitarailor (în sumeriană, „Pitar“ înseamnă „Tată“, deci 
cel care aduce pita în casă), soldată cu daruri în „pită“ (colaci) reprezintă un 
ritual al obârşiei, cu „retrăirea Căii“, a dus-întorsului ancestral. Ceremonialul 
începe, imediat după Solstiţiu, cu pregătirea steagului şi a hainelor de drum 
(asemănările cu ritualul căluşarilor nu sunt deloc întâmplătoare), nouă tineri 
(cifra sacră întâlnită şi la pelasgii homerieni, care au nouă frăţii, nouă 
dansatori în horă, nouă zile de doliu etc.) întâlnindu-se într-un loc secret, 
lângă un copac verde (Arborele Vieţii), unde împodobesc vârful unei lănci 
lungi (şase metri) cu „unul sau două batice frumos cusute şi o cunună de 
flori pe suport de plantă ornamentală agăţătoare verde”, iar la „capătul de jos 
aşează o centură de clopoței. Lancea, pe toată lungimea ei, este împodobită 
cu batiste, flori şi ciucuri din lână colorată, toate prinse cu o panglică“ 
colorată, tricoloră în vremurile noastre (Prodanciuc). În unele locuri din 
Carpaţi, pitaraii încă îşi pun la ureche câte o crenguţă de busuioc şi poartă în 
mâini câte o botă (ciobănească, precizează etnografii, deşi drumeţii foloseau 
acelaşi tip de botă; or, în cazul nostru, despre drum şi despre întoarcere 
vorbesc simbolurile, iclusiv steagul, împodobit cu „ierburi de leac” în 
vremurile de demult). După împlinirea ritualui constituirii cetei şi al 
împodobirii steagului, alaiul Pitarailor colindă prin câteva sate, pe un 
itinerariu ancestral, acelaşi de-a lungul anilor, apoi se întorc în satul lor. Cei 
din Jieţ, de pildă, colindă, dintotdeauna, prin Molivis, prin Popi şi prin 
Androneşti, apoi, pe seară, se întorc în Jieţ (Barbu). Colindă, adică merg 
până în satul cel mai îndepărtat şi, refăcând drumul întoarcerii, intră prin 

ogrăzile gospodarilor pentru a primi, conform datinii ospeţiei, „pită“ pentru 
drum. 

Gazdele pregătesc din vreme colacii şi ascund în podul casei sau al 
şurii o năframă, în care sunt înfăşurate nişte monezi. Dacă pitaraii vor găsi 
năframa cu bani, gazdele vor avea parte de un an bun. Superstiţia acesta nu 
face parte din datină, fiind adăugată ulterior, ca şi celelale daruri care se 
alătură colacului, ca şi sticla „cu răchie“ (deşi e ciudat şi surprinzător că şi 
nepalezii colindători, care se îmbracă oşeneşte şi folosesc şi cuvinte 
româneşti, probabil urmaşi izolaţi ai sumerienilor, numesc alcoolul din fructe 
tot „răchie“, cum se va vedea în alt capitol), frumos împodobită, care se 
substituie ulciorului cu apă sau cu vin, cu care se întâmpinau, dintotdeauna, 
drumeţii. După ce îşi ostoiesc setea şi primesc colacul, pe care îl împart egal 
între ei, Pitaraii se strâng în mijlocul curţii, unde, acompaniaţi doar de fluier, 
încing o horă, o „învârtită“. În timpul dansului, Pitaraii folosesc strigături 
care amintesc de vechile invocaţii adresate Soarelui, dar suficient de alterate 
de vreme şi de vanităţi obşteşti ca să nu se mai poată identifica mesajele 
strămoşeşti: „Cât îi Soarele de sus, / Pitarai ca-n Jieţ nu-s, / Cu feciori înalți- 
frumoşi / Şi la minte sănătoşi. / Cât îi Soarele de mare, / La Jieţ întâi răsare“ 
(Barbu). 

Pe drumul întoarcerii, până-n seara zilei de Ajun, Pitaraii intră prin 
curțile oamenilor, rostesc urări, primesc darurile obşteşti cuvenite 
drumeţilor, mulţumesc cu o horă ritualică, apoi ajung în satul lor, la obârşie, 
unde ajunează, după datină, în linişte. 

În mileniile creştine, datina Pitarailor supravieţuieşte, izolat, prin 
munţi (la momârlanii din Valea Jiului, în nordul Olteniei, prin Apuseni), 
fiind înlocuită cu Irozii, Craii, Împărații, deci cu contaminări ale datinii 
creştineşti. Necontaminate, dar şi neînţelese rămân jocurile cu măşti, jocurile 
închinate Morţii şi Învierii Soarelui, în Decembrie (Cerbul, Capra, adică 
semnul Capricornului), de către neamul care trăia „sub Ursă“, neam de 
centauri (primii călăreţi ai antichităţii). E posibil ca datina aceasta, a 
jocurilor cu măşti, să dateze din anii 500 î.e.n., când un Zal Mox, conform 
mărturiilor vremilor vechi, purta mască (să nu i se vadă tatuajul făcut de 
hoţi) şi se înfăşura într-o piele de urs. Refuz, însă, explicaţiile „totemice“ 
(din moment ce lupul şi şarpele-balaur lipsesc din alaiul jocurilor cu măşti), 
„teama“ de duhuri necurate şi de animale fabuloase (contaminări slave, în 
nici un cult solar regăsibile; de altfel, e deja celebră replica unui get, care se 
„temea“ doar să nu cadă cerul pe el) şi ideea „satirizării unor metehne 
manifestate în viaţa satului“ (nemurirea, acea „aiureală getică“, era 

proiectată în univers şi în veşnicia universului, şi nu într-un spaţiu terestru 
restrâns, inclusiv prin trăiri spirituale). 

Horele Crăiesei Zăpezii, Eftepir, încep în Noaptea Lupului Alb 
Totemic, devenită, în creştinism, Noaptea Sfântului Andrei. Eftepir, în limba 
străbunilor, înseamnă „cea care luminează“, numele dac Eftepir fiind, cică, 
sinonim cu Aurelia. „Cică“, pentru că s-a pornit cu traducerea de la o 
inscripţie veche despre Scoris, fiul lui Mucaporus, care avea trei copii „daco- 
romani“, pe Sabina, Valens şi Sabinianus, cu soţia sa Aurelia Eftepir. În 
fond, Eftepir, Crăiasa Zăpezii, este Luna, zâna care a fost, cândva, mesteacăn 
şi care locuieşte în văzduh, deasupra norilor, într-un palat de cleştar şi pietre 
scumpe (cerul înstelat), iar omagierea ei începe în Noaptea Lupului Alb 
(totemic), care se arată doar „pe Lună plină“, după datină. 

„Lunga noapte de iarnă“, despre care spunea Vergilius că o petreceau 
dacii „în joc“, se încheie în 24 februarie, prin alaiul celui „beat de dragoste“, 
Dragobete. Fiu al Pământului-Mamă (ulterior, al Dochiei), lui Dragobete i se 
mai spune, cu nume târzii şi regionale, Dragomir-Florea, Năvalnicul, dar şi 
„Granguru“, pentru că la vremea sărbătoririi lui au loc nunțile păsărilor din 
pădure. Pe Dragobete, cel „beat de dragoste“, îl însoțesc zânele Dor, 
Dragoste şi celelalte zâne din alaiul cu Dragostele. Tocmai de aceea, alaiul 
obştesc de feciori şi fete, care au horit pe tot parcursul „lungii nopţi de 
iarnă“, merg în ultima zi în pădure şi culeg ghiocei şi brânduşe, pe care şi le 
oferă unii altora. Cu Dragoste, cu Dor, iniţiindu-se, de fapt, într-o armonie 
sufletească desăvârşită, caracteristică doar Dragostelor, zânele din alaiul 
veşnic al celui „beat de dragoste“. 

Crăciun şi bradul de Crăciun nu fac parte din datina ancestrală, 
obiceiul fiind preluat de la nordici, din ansamblul de datini păgâne ale 
credinţei în Odin. Sub bradul lui Odin, în nopţile de iarnă, credincioşii aflau 
daruri şi împliniri (Biblia interzice, în vreo zece versete, închinarea „sub 
copac verde“ şi cere izgonirea celor care „se închină sub copac verde“). 
Romanii, preluând obiceiul, au împodobit crengile bradului cu fructe roşii. În 
fond, bradul simboliza şi pentru ei, ca descendenţi ai pelasgilor, Pământul- 
Mamă. 

Crăciun şi bradul lui rămân, totuşi, obiceiuri străine şi de datină, şi de 
creştinism. Un mare teolog, regretatul Dumitru Bălaşa, nu ne îndemna să 
renunțăm la aceste obiceiuri păgâne, dar nici să nu renunţăm. După opinia 
acestui preot adevărat al românilor, trebuie să procedăm aşa cum ne 
îndeamnă inima şi dacă vom săvârşi cu Dragoste ritualurile păgâne 
(împodobirea bradului, primirea lui Moş Crăciun şi înmânarea darurilor), 

înseamnă că, în ciuda aparenţelor, noi vom fi respectat Calea lui lisus 
Hristos, care Dragoste înseamnă. 

Fiind vorba de un obicei de împrumut, nu mai caut izvoare, iar dacă le 
aflu întâmplătore, le ignor. În fond, ceea ce ni se arată nici nu sunt izvoarele, 
ci doar cursul târziu, cu undele deja impure. Tocmai de asta şi fac apel, în 
cele ce urmează, la textul unui om care, reprezentând instituţia religioasă a 
contemporaneităţii, poate formula un punct de vedere, care nu-i obligatoriu 
să însemne şi adevăr. 

Aşadar, „cea mai veche mărturie privind sărbătoarea Crăciunului o 
găsim la Roma, în anul 336. S-a încercat, pentru prima oară atunci, ca, 
asemenea ciclului pascal, care avea Postul Mare drept preludiu şi pregătire, 
şi perioada Crăciunului, cuprinsă între 17 decembrie şi 6 ianuarie, să fie 
precedată de un timp de pregătire. Urmele unui asemenea timp de pregătire 
au fost identificate în Franţa şi Spania, la sfârşitul secolului al IV-lea, 
conform mărturiilor Sfântului Ilariu (+366) şi a conciliului din Zaragoza 
(380). Era vorba de un timp de 21 de zile. S-a vorbit, deja, de atunci de 
„Postul Crăciunului“, care, succesiv, va da naştere obiceiului ca sărbătoarea 
naşterii Domnului să fie precedată de un timp de pocăință, care începea la 11 
noiembrie (în sărbătoarea Sfântului Martin) şi ţinea până în ajunul 
Crăciunului. La Roma, însă, pregătirea aceleiaşi sărbători capătă treptat 
forma liturgică pe care o avem şi astăzi, a celor patru duminici de Advent... 

Sărbătoarea Naşterii Domnului, stabilită la 25 decembrie, apare clar, 
pentru prima dată, la Roma, în anul 354, desigur confirmând o tradiţie mai 
veche, în care se înscrie şi documentul amintit mai sus, din anul 336. Cum de 
s-a fixat data de 25 decembrie ca zi a Naşterii lui Cristos? 

Specialiştii au elaborat două ipoteze: I. Prima spune că Biserica a voit 
prin sărbătoarea Crăciunului să înlocuiască sărbătoarea păgână a Soarelui 
Neînvins (Mithra), zeul biruitor al întunericului. Cultul solar, care provenea 
din Orient, se răspândise foarte mult în Imperiul roman şi, fiind favorizat de 
către împărați, devenise foarte popular. Biserica a încreştinat cultul soarelui, 
punând în locul zeului Mithra pe Cristos, soarele dreptăţii. Un mozaic creştin 
de la sfârşitul secolului al III-lea îl prezintă pe Cristos ca fiind „soarele 
dreptăţii“, „lumina lumii“. II. A doua ipoteză explică sărbătorirea 
Crăciunului la 25 decembrie în raport cu 25 martie, echinoxul de primăvară, 
considerat începutul creaţiei, şi, deci, dată simbolică a conceperii lui Cristos 
(de aici sărbătoarea Bunei Vestiri de la 25 martie)“ (loan Robu). 

Cu o aceiaşi hărnicie s-a grăbit biserica să înjghebe o dublă mitologie, 
a Moşului şi a Bradului, care să corespundă cât de cât intereselor religioase 
instituţionalizate. Legenda, încropită fără pic de imaginaţie şi, de aceea 

stupidă şi necredibilă, a fost sintetizată de Romulus Vulcănescu astfel: 
„Crăciuneasa primeşte în gazdă pe Fecioara Maria, oferindu-i adăpost în 
grajd. Aflând acest lucru, Crăciun îi taie mâinile, iar Maica Domnului i le 
lipeşte la loc. Minunea îl converteşte pe Crăciun la creştinism. De bucurie că 
nevasta sa a scăpat de pedeapsa lui necugetată, Crăciun aprinde un rug din 
cioate de brad în curtea lui şi joacă hora cu toate slugile lui. După joc, 
împarte sfintei familii daruri păstoreşti: lapte, caş, urdă, smântână. De aici 
transfigurarea lui Moş Crăciun într-un sfânt, care aduce, de ziua naşterii lui 
Iisus, daruri copiilor, obicei care se suprapune cu amintirea darurilor pe care, 
după legenda evanghelică, le aduceau regii-magi în staul noului Mesia. 
Cântecele de bucurie adresate de slugile lui Crăciun s-au transformat în 
colinde“. 

Cioata aprinsă în curte şi hora ritualică au de desamorsat, în vreme, o 
altă datină străveche, cea a Menhirului, a pietrei căzută din cer şi, implicit, a 
monumentelor megalitice, dar asta-i altă poveste. 

Şi în privinţa bradului de Crăciun a fost născocită o justificare 
creştină. Cică, prin secolul VII, Sfântul Bonifaciu ar fi întâlnit un grup de 
păgâni, adunaţi lângă un stejar pentru a sacrifica un copil zeului Thor. 
Furios, Bonifaciu ar fi doborât copacul, lovindu-l cu pumnul, şi imediat s-ar 
fi produs minunea, adică ar fi răsărit şi crescut în fața păgânilor 
înspăimântați un brăduţ subţire, „Copacul Vieţii, mărturia vieţii eterne a lui 
Christos“. Şi tot Bonifaciu ar fi descris prin forma triughiulară a bradului 
Sfânta Treime, recomandând atârnarea pomilor de Crăciun de tavan, cu 
vârful în jos, obicei care s-a menţinut până prin secolul XII. 

Adevărul este că, dintotdeauna, oamenii foloseau ramuri verzi, 
ornamentate sau nu, ca simbol al vieţii asupra morţii. Egiptenii foloseau 
ramurile de palmier, fenicienii foloseau drept temple tufişurile sacre, druizii 
cinsteau stejarul, iar latinii — bradul. 

Primul pom de Crăciun consemnat de istorie a fost împodobit la Riga, 
în Lituania, în 1510. În 1521, Helene de Mecklembourg, căsătorindu-se cu 
Ducele de Orleans, a folosit brăduţul împodobit în Paris, iar în 1601, la 
Strasbourg, un călător întâlneşte o familie care decora un copac cu 
„napolitane şi bețe de zahăr aurii, răsucite, şi flori de hârtie de toate 
culorile“. Anglia foloseşte brăduţul din 1840, când prinţul german Albert, 
căsătorindu-se cu regina Victoria, a trezit din amorţeală, cu un obicei nou, 
bătrânul castel Windsor. Americanii, care primesc brăduţul, tot de la nemți, 
în vremea războiului de secesiune, nu ratează ocazia unei noi afaceri, aşa că, 
în 1842, adaugă lumânărelelor lui Martin Luther primele decoraţiuni, iar 
ideea lui Charles Minnegrode este preluată, în 1850, de compania germană 

Lauscha (Thuringia), care începe să producă ghirlande de sticlă, dar şi îngerii 
tremurători Rauschgoldengel, îmbrăcaţi în auriu. Ornamentele de sticlă 
ajung în Anglia în anul 1870, iar în America în 1880, din 1882 datând 
ornamentele beculeţelor electrice, inventate de Edward Johnson, un coleg al 
lui Thomas Edison. Din 1890, şiragurile de 80 de beculeţe se fabrică în 
producţii de serie. 

Deja e târziu, deja nici un adevăr nu mai are credibilitate. Petrecem, 
ne bucurăm. 

Petrecem? Ne bucurăm? 

„Luncile Soarelui“ 


Datina Focului Viu, a Rugului Arzător, datina logodnei Cerului şi 
Pământului prin Vatră (Hestia, cea care a încredinţat Legile), prin focul 
aprins pe pământ bătătorit, vatră comună şi stabilă a Universului, în 
condiţiile în care şi „văzduhul pe care coboară pasărea e foc”, „focul (care) 
ţine Cerul” şi care este şi „faţa lui Dumnezeu” (cercul roşu al inscripţiilor 
sumeriene din Rhodos, care adăposteşte semnul „KOY”), încă spravieţuieşte 
prin Carpaţi drept „mister” confuz al nopţilor de primăvară şi, în special, al 
celei de 23 aprilie, consacrată, ulterior, Celui-ce-lucrează-pământul 
(Georgius), când numai verii primari pot aprinde cu iasca şi amnarul 
buturugile (simboluri pământeşti ale menhirului, ale pietrei de foc, desprinsă 
din cer), aşezate între doi brazi gemeni din „luncile Soarelui”, de trunchiurile 
cărora atârnau vasul în care urma să fiarbă apa vie, cu care tămăduiau tot 
felul de boli ale oamenilor şi animalelor, mai ales bolile de origine magică. 
Dus din casă în casă şi păstrat viu în tot cursul anului, printr-un ceremonial 
care aminteşte de „sărbătoarea (egipteană a) candelelor aprinse“ (Herodot, 
IL.LXII), focul viu avea să menţină energiile purificatoare, iar mai târziu, 
adică după atingerea „de relele civilizaţiei umane“ (Ammianus), şi să 
izgonească spiritele malefice. Se adaugă şi alte practici străvechi, cele 
descrise de Ammianus Marcellinus („îşi răcoresc trupurile cu stropii de 
rouă... şi simt înaintea tuturor razele soarelui dătător de viaţă“), practici 
fireşti, dar care capătă, cu trecerea vremii, valori inițiatice impuse de 
importurile de superstiții. Ceea ce, odinioară, constituia un mod de viaţă, 
devine ritual (Romulus Vulcănescu: „act convenţional care imaginează o 
activitate sacră menită să prevină, să provoace sau să anuleze efectul 
malefic/benefic al forței supranaturale“). Într-o epocă pervertită de contactul 
cu alte civilizaţii (termenul elegant: contaminare folclorică!), urmaşii 
regăsesc vremea străbunilor pentru a contracara superstiţiile deja acceptate. 
Pe stâlpii porţilor, protejaţi de semnul cioplit al Soarelui, aşezau brazde, în 
care înfigeau ramuri verzi de salcie sau de mesteacăn. Fetele cătau într-un 
vas cu apă chipul ursitului, apoi plecau să culeagă roua de pe câmp, pe care o 
păstrau drept apă vie. Se curăţau de farmece, la izvor, cu apă ne-ncepută, 
unde se spălau pe braţe şi pe faţă, apoi se „rourau“, stropindu-se cu crengi de 
mesteacăn muiate în apa izvorului. 

Şi mai târziu, când creştinismul instituţionalizat, ignorând învăţătura 
lui lisus despre zile, care toate-s egale între ele, aglomerează zilele cu 
oameni religioşi, locul Focului Viu şi al lucrătorului pământului (Georgius) 
este luat de Sfântul Gheorghe, un militar roman creştin, care, intrând într-o 
dispută mai curând filosofică decât religioasă cu Dioclețian, a fost martirizat 
în anul 303 e.n., după ce „a ucis balaurul“ (pe puţinii ostaşi din legiunile de 
gardă care veniseră să-l ia şi care aveau pictat pe prapurii de luptă un balaur). 
Şi, astfel, în fiecare primăvară, Sfântul Gheorghe, patron spiritual al armatei 
bizantine, al Angliei şi al Moldovei, al Ordinului Jartierei, instituit în 1394 
de Eduard al III-lea, şi cavaler sacru pe blazonul Rusiei contemporane (în 
care apare ucigând balaurul, în centrul vulturului bicefal), este cel care 
descuie simbolic pământul pentru a înlesni „manifestările tuturor energiilor 
revitalizante ale primăverii“ (cum spun etnografii), el însuşi devenind şi fiind 
Focul Viu prin care se arată „faţa lui Dumnezeu“. 

Cel mai vechi talisman, o plăcuţă de os incizată, datând din anul 
28.000 î.e.n. şi descoperit la Mitoc-Botoşani, pare să stea la baza celui „mai 
unic, mai românesc“ obicei, cel care, „pentru marea lui frumuseţe, a prins şi 
la popoarele din jur“. Vorbim, desigur, cu entuziasmul folcloric național- 
patriotic necesar, despre mărţişor, care, „la origini a fost un dar magic, 
ritualic“ şi „se purta la încheietura mâinii, apoi la gât“, atârnat de „un fir de 
lână alb“, care „se înfăşura cu unul negru, roşu mai târziu, ca un simbol al 
împletirii iarnă-vară, întuneric-lumină, bine-rău, viaţă-moarte“ („să mă iarnă, 
să mă vară, / să mă ziuă, să mă seară“). 

Revenind la amuleta descoperită la Mitoc, pe suprafaţa căreia sunt 
incizate trei unghiuri, fiecare conţinând linii paralele (3, 6 şi, respectiv, 9), 
putem trăi un nou extaz naţionalist, din moment ce protopărinţii noştri 
păreau să aibă serioase cunoştinţe matematice, din moment ce reproduceau 
atât de inteligent multiplii lui 3. Orice referire la o datină primordială este 
exclusă, din moment ce ne lipsesc dovezile scrise, epicul fantezist al epocii 
respective. Prin urmare, chiar dacă memoria obştească a grecilor (neam care 
îşi consacra în memorie nemurirea, renunțând la „aiureala getică“) 
consemnează că trei au fost zeitățile începutului (Cerul, Pământul şi 
Văzduhul), şase au fost sărbătorile anuale şi nouă stelele vizibile ale 
Pleiadelor, din care două mai difuz, şi zilele sacre dedicate zeilor şi 
pământenilor petrecăreţi, nu putem lua în calcul o astfel de ipoteză, care să 
explice inciziile multimilenare ale plăcuței de os. În plus, de fapt în minus, 
memoria noastră obştească nu a funcţionat niciodată altfel decât 
subconştient. Moştenim datinile, le lustruim în anume ceasuri şi le scoatem 
în văzul lumii, dar fără a putea explica nici altora, nici urmaşilor noştri, ce 

reprezintă şi la ce folosesc vechiturile moştenite. În fond, prin moşteniri ni se 
consacră o milenară vegetare, deşi vegetarea fiecăruia dintre noi încetează 
după doar câteva decenii-clipe. Şi nu lăsăm alte moşteniri decât cele deja 
moştenite. 

Martie este, totuşi, luna consacrată violenţei şi agresivităţii din noi, cei 
„atotsuficienţi şi puternici“, din vremurile în care „eram sferici“ (Petru 
Creţia). Prin urmare, în combinaţia aceasta de amuletă totemică şi stâlp al 
pământului (împletirea, frânghia, şnurul) s-ar cuveni să întrezărim tânjirea 
„după jumătatea întregului ce-am fost“ (Creţia). Apoi am putea călători mai 
departe, prin cele nouă (9!) zile ale Dochiei, care s-a numit, cândva, Larunda 
sau Alrunda, mamă pelasgă a zeilor casnici numiţi Lari, mama Crăiesei 
Zăpezii Eftepir şi a lui Dragobete, cel „bolnav de dragoste“ (nu vi se pare că 
Eftepir-noiembrie şi Dragobete-februarie au ceva din imposibila regăsire 
prin dragoste a Artemisei cu Apollo, a Soarelui cu Luna?). 

În a noua zi, îi vom cinsti pe Moşii Macenici, cei care, în vremea 
Pitarailor lui Neikoy, au bătătorit vatra străbunilor cu bâtele lor de drumeți, 
murmurând cuvinte frumoase, cuvinte descântec, cum ar fi spus Zal Mox: 
„Intră frig şi ieşi căldură / Să se facă vreme bună / Pe la noi pe bătătură!”. 

În cinstea lor, a Blajinilor (boni genii, adică Lari, fii ai Larundei- 
Dochia, sau pooale că belasgini, adică pelasgi), femeile împletesc, pe 9 
martie, macenici („sfinţişori”, „brădoşi”, „brânduşi”, „brânduşei”), pe care-i 
ung cu miere (,„Scoborât-a Dumnezeu / Pe-o scară de ceară, / Cu fuştei de 
fulgerei / În stupine de albine, / Şi de-acolo s-a luat / Că n-a putut poclui, / 
De mirosul florilor / De bunul albinelor“, zice datina) şi îi acoperă cu nucă 
pisată, urmând să-i dea, „întru pomenirea Moşilor“ (Moş egal Înţelept egal 
Preot egal Neikoy), sărmanilor şi drumeţilor. 

Creştinismul instituţionalizat a încropit o snoavă, cu care să acopere 
„bătătura“ cea plină de semne din vremea întoarcerii Blajinilor, deasupra ei 
urmând să aşeze 40 de Sfinţi Martiri, „nişte robi ai lui Dumnezeu, în număr 
de peste patruzeci“, armeni din Nicopoli, care au refuzat „să se închine 
zeilor“ cu jertfe, în vremea „păgânului împărat Liciniu“, preferând „ei 
singuri să meargă la judecată de voie şi, mărturisind numele lui Hristos, să se 
dea la munci“ (Vieţile Sfinţilor). Martirii au fost arşi, iar cenuşa şi oasele au 
fost aruncate în râu, de unde au fost recuperate de neîntrecutul recuperator 
Constantin, care a pus sfintele moaşte la temelia unei biserici. 

Cică, odată, „în ziua de „„Macenici”, un om semăna mazăre. Văzân- 
du-l, cei 40 de Sfinţi s-au supărat pentru că acesta lucra în ziua lor şi s-au 
plâns lui Dumnezeu. Domnului, însă, i s-a făcut milă de om şi le-a spus 
Sfinţilor să-l ierte, ba chiar să-i crească recolta. Mucenicii au înmulţit recolta 

omului de 40 de ori. Văzând aceasta, omul a continuat să semene mazăre şi 
în aceeaşi zi a anului următor. Sfinţii s-au plâns din nou lui Dumnezeu, care 
nu l-a mai iertat şi le-a spus să îi dea fiecare câte o săptămână de boală. 
Căzând la pat, 40 de săptămâni, omul nu a putut nici măcar să îşi culeagă 
mazărea semănată cu lăcomie“. 

Pilda aceasta stupidă (în fond, omul nu era vinovat de semnul de 
prosperitate dat de semănatul într-o anume zi) a retezat brutal legătura 
noastră cu Blajinii, cu „stâlpii pământului“, cu cei care şi-au regăsit pentru 
totdeauna obârşia, undeva, lângă un ostrov de la poalele munţilor în care se 
află Nedeea-Cetate, în care clopotele murmură singure la răsăritul şi la 
apusul Soarelui şi al Lunii. 

Tot în martie, dar pe 17, a fost Ziua Leşirii Şarpelui din Pământ (una 
din cele 6 mari sărbători anuale ale protopărinţilor), ziua în care se culegeau 
ierburile vindecătoare şi se rostea descântecul vechi al Deschiderii 
Pământului: „Idiţă, Idiţă, / Ține-te de pieliţă, / Pieliţa de carne, / Carnea de 
os, / Osul dă veninul jos. / Descântecul să fie de folos!”. Ziua în care 
reptilele prind să-şi facă apariţia, în căutarea soarelui (şi n-ai voie să-i spui 
şarpelui pe nume, iar de obiectele ascuţite trebuie să te fereşti!), ziua în care 
peştii încep să se zbată în ape, iar albinele ies din stupi. În acea zi, se curăţau 
pomii fructiferi, se alegea „un loc curat (prospăt defrişat) / numai bun pentru 
arat / pentru arat şi semănat“ şi se pregătea pentru lucrările de primăvară. De 
aici şi legenda „creştină“ (ghilimelele vizează necredibila stârpire a vietăţilor 
de către Dumnezeu; în fond, Creatorul nu-şi distruge opera) despre Alexie, 
stăpânul vietăţilor care „petrec lunga noapte de iarnă“ (Vergilius) sub 
pământ, dar şi pilda despre întâlnirea lui Alexie cu Dumnezeu. 

Cică, „în timp ce Dumnezeu curăța pământul de gângănii, s-a întâlnit 
cu Alexie, care mergea spre mare. Domnul i-a încredinţat cufărul în care 
pusese vietăţile, rugându-l să-l arunce în apă. Ajuns la destinaţie, Alexie nu a 
putut rezista, însă, curiozităţii şi a deschis cufărul, astfel încât toate acestea 
s-au răspândit din nou pe pământ. Alexie a încercat să le adune. Ca să îi fie 
mai uşor, dar, totodată, ca să-l pedepsească, Dumnezeu l-a transformat 
într-un cocostârc“. 

O altă sărbătoare păgână, „Amuţitul Cucului“ a devenit Buna Vestire 
sau Blagoveştenia, în 25 martie sărbătorindu-se vestea cea bună pe care Sf. 
Arhanghel Gavriil i-a adus-o Fecioarei Maria. Dintr-un capitol anterior, în 
care se vorbea despre proorocirea naşterii lui lisus, făcută de idolii din 
palatul lui Cyrus, nepotul lui Cyrus, s-a putut descifra omagierea Trinității 
Cer-Văzduh-Pământ, iar „Amuţitul Cucului“ nu era, în fond, decât cinstirea 
„văzduhului pe care coboară pasărea e foc”. Amuţitul Cucului este, în fond, 

ziua regăsirii fraţilor în jurul vetrei de obâşie (conform legendei celor doi 
fraţi rătăciţi, sau a legendei nevestei care-şi aşteaptă bărbatul plecat în lume, 
supărat că Sava iubea privighetoarea, şi care frate şi nevastă strigă neîncetat, 
până de Sânziene: „Cucu! Cucu!“), 

În luna lui Mărţişor, calendarul popular amestecă mituri păgâne şi 
creştine, stabilind o tradiţie a obiceiurilor dobândite din datină proprie şi din 
datini incidentale. În 2 martie, e sărbătoarea „Pusul Babelor“, alegându-se 
zilele prevestitoare de viitor, deşi e posibil ca ziua aceasta să fi fost cea a 
„punerii“ monumentelor megalitice pe crestele Carpaţilor. Urmează ziua 
dedicată Coroanei Boreale (3 martie), denumită Casa cu Ograda, apoi „Moşii 
de iarnă“ (4) şi „Lăsatul de clisă“ (5), sinonimă cu Lăsatul Secului de Carne. 
Deci, o sărbătoare creştină. În 6 martie, se celebrează „Buruiana lui Marte“, 
pentru că „Urzica se dă în gura foamei“, cum zice proverbul, cam pe atunci. 
În 7 martie se reconfirmă „Zilele Babei“, iar în 8 martie „Focurile de 
Macinici“ prin incinerarea simbolică a spiritului iernii (uscăturile) şi 
renaşterea, la fel de simbolică, a spiritului verii prin aprinderea focurilor 
rituale. Vestiţi de focuri, a doua zi, în 9 martie, sunt omagiaţi „Macinicii“, 
iar Baba Dochia se transformă în stană de piatră, sus, pe Ceahlău. 

În 10 martie, e „Baterea pământului cu maiurile“, în tradiţia întoarcerii 
la obârşie despre care am mai vorbit, iar în 11 martie se săvârşeşte „Beţia 
Ritualică“, oamenii închipuindu-şi că toate cele 40 sau 44 pahare cu vin, 
băute la Macinici, se transformă, de-a lungul anului, în sânge şi putere de 
muncă. În următoarea zi (12), e „Lăsatul secului de Paşte“, numit, regional, 
„Priveghiul cel Mare“, „Alimori“, „Hodăiţe“, „Opaiţ“ sau „Refenea“. 

În 12 martie necreştin, începea „Săptămâna Nebuniilor“ cu 
„îmbătrânirea lui Moş Timp“ prin simbolul mascaţilor rostitori de „măscări“ 
şi aţâţători la orgii şi prin arderea, în miez de noapte, „a divinității sezoniere 
reprezentată de o prăjină împodobită cu panglici şi haine vechi (steagul cel 
vechi al Pitarailor) sau de o mascoidă confecţionată din paie de grâu. 
„Săptămâna Nebuniilor“ se încheia în 13 martie, când e „Ziua Cucilor“, ziua 
în care bărbaţii şi feciorii, mascându-se în cuci sau purtând o glugă şi un 
costum femeiesc, alergau după oameni, sunând din clopot, pentru a-i atinge 
cu băţul, de care era legată o opincă veche. Seara, ca şi Pitaraii, „Cucii“ 
mergeau din gospodărie în gospodărie pentru a hori. 

Începând din 14 martie, se sărbătoreau „Caii lui Sântoader“, zilele şi 
nopţile de purificare (Marţea Sântoaderului, Vinerea Sântoaderului, Joia 
lepelor, Sâmbăta Sântoaderului) prin aprinderea focurilor ritualice, inclusiv 
„roata de foc“. Opt feciori îmbrăcaţi în strai de sărbătoare, cu copite în 
opinci şi cu cozi de cal în nădragi, conduşi de un al nouălea fecior, 

Sântoaderul cel Mare sau de Sântoaderul cel $Şchiop, formau ceata 
Sântoaderilor, închipuind o herghelie divină, care lovea „cu copitele“ pe 
fetele dornice de joc şi care petrecuseră „lunga noapte de iarnă în joc“, 
începând cu Noaptea Lupului Alb, Noaptea Crăiesei Zăpezii Eftepir, noaptea 
Filipilor de Toamnă din era creştină. 

În 15 martie, începeau „Zilele împrumutate“(Ziua Berzei, Ziua 
Mierlei, Ziua Sturzului, Ziua Cucului), zilele timpului schimbător, cu 
ninsoare, lapoviţă şi vânt. În 16 martie, începeau „Joile Nepomenite“, 
recomandate pentru muncile agrare, spre deosebire de zilele nefaste, „Joile 
Pomenite“ din Săptămâna Brânzei, a Paştelui şi a Rusaliilor sau Căluşului. 
Calendarul continuă cu „Vinerea Sântoaderului“ (17), când, dimineaţa-de- 
cu-noapte, fetele scoteau rădăcina Omanului, bună pentru leacuri, vrăji şi 
descântece, invocând frumuseţe: „Toadere, Sântoadere, / Dă cosiţă fetelor / 
Cât cozile iepelor!” sau „Toadere, Sântoadere, / Dă cosiţă iepelor, / Ca s-o 
poarte fetele, / Să crească lungă ca aţa, / Moale ca aţa!”. 

Despre „Amuţitul Cucului, în 17 martie, am vorbit. În 18, e sărbătorit 
Sântoaderul cel Mare sau Sântoaderul cel Şchiop, conducătorul cetaşilor, 
apoi urmează „Zăpada Berzelor“ (19), „Zilele Moşilor“ (20) şi „Cocoşul“ 
(21), apoi Echinocţiul de primăvară, denumit, în calendarul tradiţional 
românesc, „Ţâr înainte, ţâr înapoi“. În 23 martie sunt „Gemenii şi comoara“, 
Castor şi Polux vestind „Ziua Şarpelui“, urmată de „Ziua Cucului“ şi de 
„Stelele Ciobanului“ (26 martie), „Pleiadele“ sau „Găinuşa“ din Constelaţia 
Taurului. 

„Barza“, ca pasăre oraculară, era cinstită în 27 martie. Urma „Suliţa pe 
cer“, când se putea măsura cu sulița jumătate de oră, apoi sărbătoarea „Tufei 
dătătoare de putere“ (29 martie), când se curăța şi se copăcea viţa de vie. 
„Ziua Brânduşei“ preceda „Prânzul cel Mare“, din 31 martie, reper solar 
pentru aprecierea timpului diurn (subamiaza). 

Calendarul tradiţional românesc e asemeni cerului înstelat: lumini, 
puzderii, dar nu mai ştim să arătăm stelele cu mâna şi să povestim de unde 
vin şi pentru cine luminează. Nici măcar despre constelaţiile uşor de 
recunoscut nu mai ştim mare lucru, ba se mai şi riscă şi uitarea puţinului pe 
care noi îl mai ştim. Tocmai de asta, ignorând pitorescul calendaristic al 
celorlate luni ale anului, o să mă opresc asupra celorlate două mari sărbători 
solare ancestrale, cea din 24 iunie, Sânzienile, şi din 6 august, Nedeile, 
omagieri ale Căii Lactee, ale Drumului Ceresc al Robilor, şi cea din 17 
septembrie, Ziua Intrării Şarpelui în Pământ, a închiderii şi zăvorârii 
energiilor pământeşti sub oblonul de gheaţă al lungii nopţi de iarnă. 

Nedeia de Sânziene marchează solstițiul de vară, sărbătorit, în 
vechime prin urcări ritualice pe munte, lângă Stâlpii Pământului, monumente 
megalitice formate din două stânci verticale, care susțin o lespede imensă, 
care-i simbolizează pe Blajini, pe Străbuni. Prin preajmă curge Apa 
Sâmbetei, benefică şi purificatoare (toate relele „se duc pe Apa Sâmbetei”), 
o apă cu izvor „pe tărâmul celălalt” (precum Apa Dochiei din Ceahlău, 
Scăldătoarea Vulturilor din Semenic), şi, oglindit în toate apele pământeşti, 
fluviul cosmic numit Calea Lactee. Tocmai de aceea, orice înălțime din 
vecinătatea unei ape poate fi folosită pentru aprinderea Focurilor Sacre şi 
pentru rostirea incantaţiilor magice. Tocmai de asta, flăcăii satelor urcă pe 
dealurile din preajmă, aprind bobotăile şi descântă, învârtind torțele în sensul 
mişcării Soarelui: „Du-te, Soare, vino, Lună, / Sânzienele îmbună, / Să le 
crească floarea - floare, / Galbenă, mirositoare, / Fetele să o adune, / Să le 
prindă în cunune, / Să pună la pălărie / Floare pentru cununie, / Babele să le 
rostească, /Pănă-n toamnă să nuntească!““. 

În Ceahlău, Nedeile încep din ajunul zilei de 6 august (în 5), când urcă 
patru bărbaţi cu buciume de alun şi pregătesc patru ruguri din vreascuri de 
jnepeni, pe care le dispun în cruce, cu capetele fixate pe cele puncte 
cardinale. Crucea e semnul străvechi al lui Anu, semnul Anului, tatăl celor 
patru Hore, pe care le numim anotimpuri. Când se aprind rugurile 
călăuzitoare, oamenii urcă potecile în tăcere şi reculegere, păşind încet şi 
veghind să nu li se stângă făcliile pe care le poartă, aidoma felahilor la 
„sărbătoarea candelelor aprinse“ (Herodot, II.LIX). Petrec noaptea lângă 
ruguri, sub Drumul Robilor, asistând pioşi la logodna Cerului cu Pământul. 

În dimineaţa zilei de 6 august (sărbătoare creştină a Schimbării la 
Faţă), îşi mărturisesc credinţa în Cel Care Este Mai Presus De Fire. Nu mai 
ştiu nimic despre purificarea cu apă, simbol al comuniunii cu „celălalt 
tărâm“, despre Nedeea-Cetate sau despre spargerea barierelor temporalităţii. 
În fiecare an, prin Nedei, avem şansa de a face parte din Sfânta Trinitate a 
Veşniciei: Cer-Pământ-Văzduh, Văzduhul fiind noi, Fiii, şi nu Timpul 
care-şi înghite fiii, pentru că Timpul împietreşte pentru a slobozi izvoarele 
luminoase ale Universului. 

În 14 septembrie, se închide pământul, iar Şarpele, însoţit de alaiul de 
reptile şi gângănii, intră în pământ. Rămân, deasupra, energiile lui benefice, 
pulsând în ierburi vindecătoare, pe care în acea zi e bine să le culegi. 
Creştinismul, posesor al mitului şarpelui biblic, a suprapus sărbătorii păgâne 
pe cea a Înălţării Sfintei Cruci, descoperită de Sfânta Elena, mama lui 
Constantin cel Mare, printre ruinele Ierusalimului. Patriarhul lerusalimului 
ar fi atins cu cele trei cruci, pe care au fost martirizaţi lisus şi tâlharii, sicriul 

unei moarte şi doar la atingerea uneia dintre ele femeia s-a ridicat din sicriu, 
mulţumind Cerului pentru învierea sa, Crucea Mâtuitorului, care a şi fost 
dusă, imediat, la Constantinopol. Pe pagina de Internet a Bisericii „Sfânta 
Cruce“ din Alexandria, există o poveste ciudată (contaminată difuz cu mitul 
lui Osiris şi cu alte mituri păgâne) a acestui obiect de tortură, de martiriu şi, 
ulterior, de sfinţenie. 

Cică „Adam ajunsese la sfârşitul vieţii. Pe când el se apropia de 
moarte, familia sa, întristată, plângea. Fiul său, Set, a hotărât să plece şi să 
găsească un leac pentru a-şi salva tatăl. După mai multe zile de drum, 
ajunsese înaintea Raiului, de unde Adam fusese gonit. La poartă, şedea un 
Arhanghel cu sabie de foc, căruia Set i-a cerut un leac. Arhanghelul a ştiut, 
însă, că Adam murise deja şi i-a dat lui Set un sâmbure căzut din Arborele 
Vieţii. „la-l şi întoarce-te la ai tăi, unde vei găsi pe tatăl tău mort, culcat în 
mormânt. Pune-i acest sâmbure în gură, căci un arbore va ieşi din el şi, într-o 
zi, va mântui lumea“. 

Set aşa a făcut şi, peste ani, pe mormântul lui Adam crescu o plantă 
necunoscută, care s-a transformat, întâi, în copăcel şi, apoi, într-un cedru 
neînchipuit de mare. 

Între timp, oamenii au devenit tare răi, iar Dumnezeu se căia că-i 
crease. Se găsi, însă, un om drept, Noe, căruia Dumnezeu îi spuse să-şi facă 
o corabie, pentru că va răspândi pe pământ apele potopului şi orice fiinţă 
vieţuitoare sub cer va fi prăpădită. Noe şi-a amintit de Arborele Vieţii, cedrul 
cel mare, şi, cu ajutorul fiilor săi, l-a tăiat şi a făcut o corabie. Cedrul care 
ieşise din gura lui Adam mântui, astfel, neamul omenesc pentru prima dată. 
După potop, corabia abandonată pe vârful muntelui Ararat a fost stricată de 
hoţi, care îi luară scândurile, fierăriile şi ce rămăse. Strănepoţii lui Noe, în 
amintirea bunătăţii Domnului, făcură din scândurile corabiei o punte peste 
Iordan, Puntea Sfântă, care a fost tăiată, cândva, pentru a împiedica o năvală 
a duşmanilor. Părţi din punte au fost luate de apă şi duse la poalele colinei 
Zavulon. Un lemnar din Nazaret, anume Iosif, logodnicul Sfintei Fecioare 
Maria, văzu, mai târziu, aceste lemne şi se simţi înfiorat, cunoscând din 
bătrâni istoria cedrului lui Adam. A luat lemnul, l-a dus acasă şi a făcut din 
el o masă mare. Când Iosif, ca să-l salveze pe Iisus, a fugit în Egipt, casa i-a 
fost jefuită, iar masa a fost luată de un meşteşugar din Ierusalim, rudă cu 
cizmarul Isac Lachedem şi rău asemenea cu el. Timp de douăzeci de ani, 
scândurile provenite din Arborele Vieţii au rămas sub un hambar. Nimeni nu 
le putea lucra pentru că erau tari şi grele ca marmura. Apoi, veni ziua în care 
norodul cerea iertare pentru Varava şi moarte Mântuitorului lisus Hristos. 
Atunci, Lachedem se duse la ruda sa cu un fierar, tăiară masa, îi făcură găuri 

cu fierul roşu şi înjghebară Crucea Domnului Hristos, grea ca plumbul şi de 
trei ori Domnul Hristos a căzut sub greutatea ei, urcând dealul Golgotei, 
unde a fost răstignit şi pe care şi-a dat duhul“. 

Povestea aflării Crucii e şi mai ciudată, dar voi vorbi despre ea şi 
desprea alte înstrăinări de Calea lui lisus Hristos, într-un alt capitol, dedicat 
datinilor prin care s-a păgânizat creştinismul. 

„Afară de sărbătorile creştineşti sau legate de biserică, cum le numeşte 
poporul, mai au Românii încă şi o mulţime altele, păstrate din moşi strămoşi, 
pe care, în butul (spre nemulţumirea) preoţilor, care nu încetează la fiecare 
ocasiune binevenită de a-i desfătui (dezvăţa) de la serbarea lor, 
condamnându-le ca eresuri şi sărbători păgâneşti, le ţin şi le serbează 
adeseori cu mai mare solemnitate decât pe cele creştineşti” (Marian, 
Sărbătorile, 112). Datina străveche displace profund „burgheziei de sutană” 
(Daniel Barbu, 65), mitropolitul Neofit al Ungrovlahiei (1738-1753) 
condamnând, într-o pastorală nedatată, aceste “diavoleşti obiceiuri”: 
„borăceanii ce să îmbracă cu haine muiereşti şi căluşarii ce joacă pre la 
Rusalii, şi Drăgaica ce să îmbracă cu haine bărbăteşti şi joacă la naşterea 
Mergătorului înainte şi Botezătorului loan, ţiind şi sabia în mână, şi brezaia 
ce pune pă obrazul lui o faţă de ocară cu peri, chip de mascara şi de 
batjocură ce joacă la naşterea Domnului Hristos şi devla ce iaste căpăţână de 
râmătoriu şi umblă ţiganii cu dănsa în zioa ajunului sfântului marelui ierarh 
Vasilie, şi păpăruda ce iaste înfăşurată cu bozii şi joacă joi a treilea 
săptămână după Paşte şi căte altele asemenea“ (Năşturel, 249-250). 

Sărbătorile păgâne de care vorbea şi pe care le evidenția Simion 
Florea Marian erau, totuşi, legate de creştinism: Sân-lon (7 ianuarie), Sân- 
Petru-de-iarnă (16-18 ianuarie), Trif cel nebun (1 februarie), Sân-Haralambie 
(10 februarie), Sân-Toader, Baba-Dochia, Alexiile (17 martie), Joile de după 
Paşti şi până la Duminica Mare (sărbătorite împotriva grindinii), Armendinul 
(1 mai), Niculae de vară (9 mai), Sân-Pricopie sau Ziua Lupilor (8 iulie), 
Mărina (17 iulie, împotriva bolilor de pântece), Pălie (21 iulie, împotriva 
trăsnetului), Foca (22 iulie, împotriva primejdiei de foc), Pintelei Călătorul 
(27 iulie), Sân-Andrei sau Indreaua (30 noiembrie, împotriva lupilor şi 
strigoilor), dar şi Sărbătoarea dinţilor (11 aprilie), Sărbătoarea tâlharilor (11 
noiembrie), Sărbătoarea oilor, Sărbătoarea lupilor, Marţolea sau Marţi-seara, 
Rapotinii, Circovii, Mărinii, Filipii etc. 

Toate aceste sărbători, ţinute prin abţinere de la muncă şi, eventual, 
prin farmece, vrăji şi descântece, au pătruns în calendarul datinii străbunilor 
drept „timp creştin”, destul de târziu, împrumutate fiind fie din creştinism 
(un creştinism nepredicat, cu slujbe şi ritualuri săvârşite în alte limbi), fie din 

„Munci şi zile“, „Povestea Muncei“ 


Cercetate doar de lingvişti (L. Săineanu, L.A. Cancrea, Iorgu Iordan, 
Stelian  Dumistrăcel, Gheorghe  Colţun  etc.), frazeologismele sau 
„locuţiunile““, cum le numea Eminescu, stabilindu-le şi calitatea de „zestre 
naţională a limbii“, încriptează anumite detalii ale datinii sau doar marchează 
momente ale devenirii ei. 

Datina datează „de când lumea şi pământul“, „din moşi-strămoşi“, „de 
când cu lupii albi“ (totem dacic), în vreme ce unele tradiţii durează doar „din 
vremea lui han-tătar“ (Kutlubuga sau „Bourul Norocos“) sau chiar mai de 
curând, „de când nemţii cu coadă“ (vremea ocupării Bucovinei). De atunci, 
din „vremea vremii”, au trecut multe „veacuri de om“, iar „regulile de lângă 
râul cu apă“, cele care întegesc datina, „s-au dus pe apa sâmbetei“. „Satul lui 
Cremene“ şi-a risipit hotarele obşteşti (pietrele-cremene) şi, odată cu 
hotarele „pe unde din veac au umblat“, celelalte moşteniri. Când vrei să afli 
veşti din străbuni, păşeşti într-un sat cu „oameni buni şi bătrâni“ şi te întinzi 
la sfat. Afli, de fapt, doar tradiţiile şi superstiţiile relativ recente ale acelui 
sat: „Calendaru-i aşa, să fie un lucru cu rost, că nu poţi merge la întâmplare. 
Calendarul e rânduiala vremii, să ştii când să faci un lucru. Fără calendar, 
unu“ ar face într-un fel, unu“ în alt fel... Calendarul are zile în tot felul, de nu 
seamăna una cu alta. Nu poţi face marţi ce poţi face duminică şi nici în 
aprilie ce faci în septembrie... Timpul merge după calendar. Că mergi la 
lucru, că ţii o sărbătoare sau împlineşti o datină, aşa cum e nunta sau alte 
obiceiuri, toate merg la vremea lor. Nu faci nunta în postul mare şi nici nu 
mergi la naşi cu daruri aşa când îţi vine. E anume timp, că nu tot timpul e 
bun“ (Bernea, 202). 

Un calendar fără memorie, într-un sat fără memorie, într-o vreme fără 
memorie. „Regulile de lângă râul cu apă“ s-au pierdut (odată cu dreptul 
valah) s-au poate că supraviețuiesc, înstrăinate, în „Munci şi zile“: 


„Muncă adaugă muncii, fără răgaz de odihnă. 

Când se deşteaptă Pleiadele, fiicele marelui Atlas, 
Secera toiu-i să-nceapă, când ele se culcă, aratul. 
Zile şi nopţi patruzeci ele se-ascund, iar când crugul 
Anului vremea-şi încheie, din nou se arată pe boltă, 

Tocmai atunci când începe fierul de plug să se-ascută. 

Astfel e legea câmpiei: acei care stau lângă mare 

Şi într-a munţilor văi muncesc ogoarele grase, 

Stând depărtaţi de-ale mării talazuri umflate-n furtună, 

Goi să arunce sămânţa, goi arătura să facă, 

Secera goi, de asemeni, de vor săvârşită să fie, 

Munca zeiţei Demeter cu spor să rodească averea 

Din anotimpuri (Hesiod, 70). 

Tu la-ndemână să ţii uneltele toate în casă, 

Poate, cerând la vecin, nu vei primi şi, lipsindu-ţi, 

Timpul va trece, iar munca târzie sporul îşi pierde. 

Nu amâna pentru mâine sau poimâine treaba de astăzi, 

Omul ce-i târâie-brâu nu-şi umple hambarul vreodată... 

Când neatinsa pădure e vrednică pentru topoare, 

Când se opreşte în ramuri seva şi frunzele pică, 

Adu-ţi aminte că-i timpul lemne să tai pentru muncă, 

Piua s-o tai de trei coţi, de trei picioare fă maiul, 

Osia şapte picioare, căci asta-i mai bună măsură, 

Iar de-o fi lungă de opt, din ea poţi tăia şi butucul, 

Taie obezi de trei palme, la car o să intre vreo zece, 

Lemn îndoit cât de mult, cormană de cer, dacă afli, 

Car-o acas-de-o găseşti în țarină ori către munte, 

Căci e mai trainică la plug şi boilor mai cu priinţă... 

Pluguri să ai, lângă casă, două: dintr-o bucată 

Unul, iar altul din multe bucăţi înjghebat. E mai bine 

Căci, de se strică acela, la celălalt pune-vei boii. 

Oiştile cele mai bune din ulm se cioplesc... 

Pune corman de gorun, grindei de stejar, iară boii 

Ani numai nouă să aibă, căci încă sunt tari în cerbice 

Şi cu a vârstei putere înfruntă a muncilor trudă, 

Plugul nicicând n-or strica, în coarne-nvrăjbindu-se-n brazdă, 

Munca-n deşert începută lâsând-o nesăvârşită. 

Boii să-i poarte argatul de ani patruzeci, căci e încă 

Plin de vigoare; prânzind cu opt bucături dintr-o dublă, 

Gândul la treabă va ţine şi brazdele drepte va trage, 

Fără să tragă cu ochii după tovarăşii-n muncă, 

Suflet va pune. Un tânăr mai bine n-o să arunce 

Bobul seminţei în brazdă, dar multă risipă va face, 

Căci cel mai tânăr se lasă împins către cei de o vârstă. 

Bagă de seamă, îndată ce auzi al cocorilor țipăt 
Care răsună-n înalturi, în fiece an, dinspre nouri, 
Ei te vestesc că e timpul să ari şi anunţă ploioasa 
Vreme de iarnă ce roade în inimi pe cei fără vite... 
Omul cu minte isteaţă îşi spune un car că-şi va face, 
Numai zăludul îşi uită că-i trebuie o sută de lemne 
Car să-ntocmească şi-acasă, cu grijă, din timp să le strângă; 
Când muritor timpul de-arat se arată, degrabă, 
Tu şi argaţii, deolaltă, spre muncă te mişcă şi ară 
Locul uscat deopotrivă cu reavăna brazdă, la vreme, 
Cât mai deplin te sileşte ca roada să-ţi fie bogată. 
Brazda s-o-ntorci primăvara, dar n-o să te-nşeli dacă vara 
Iar o răstorni ca să semeni în brazda din nou afânată 
Lanurile lipsa s-abată, să-ţi mângâie pruncii belşugul. 
Roagă-te sacrei Demeter şi pământeanului Zeus 
Spic încărcat să-ncolţească grâul cel sfânt al Demetrei 
Chiar când aratul începi şi prinzi ale plugului coarne 
Zdravăn în mâini, apoi pişti cu varga a boilor spete 
Să se-ncordeze în juguri. Argatul nevârstnic din urmă 
Lucru la păsări va da sub brazdă-ngropând cu hârleţul 
Bobul seminţelor, căci muritorilor oameni mai bună 
E-ntre virtuţi rânduiala, iar cea mai rea, nepăsarea. 
Astfel, sub boabele-n pârgă pleca-se-va spicul spre brazdă... 
Bun e aratul târziu, la fel ca aratul din vreme, 
Seama să iei la aceasta: nicicând să nu te găsească 
Nepregătit primăvara-nsorită ori vremea ploioasă, 
Nu poposi la sălaşul de faur în ceasul de iarnă, 
Nici lângă sobă, la cislă, când frigul împiedică-n muncă 
Omul, căci cel care-i vrednic de mare folos e în casă 
Şi ale iernii oprelişti nu-l fac al foametei pradă... 
Spune-le argaţilor tăi, când încă în toi este vara: 
„Nu ţine vara un veac, din timp să vă faceţi colibe“. 
Fugi de luna lui Faur, cu zile urâte, geroase, 
Ce pentru boi e pieire, evită nămeţii de gheaţă 
Care acopăr pământul când vâjâie Crivăţul aspru, 
Vânt ce din Tracia bate, de cai hrănitoarea... 
Nemărginita pădure mugeşte de vifor cuprinsă, 
Tremură fiarele înseşi, oricât de des le-ar fi părul, 
Coada îşi vâră sub burtă, căci până şi pe acestea 

Frigul grozav le pătrunde, deşi le acoperă blana; 

Oile doar îl înfruntă, prin lâna cea groasă suflarea 

Vântului nu mai răzbeşte. El pe moşneag zgribuleşte, 

Dar pe fecioara cu fragedă piele el nu o atinge 

Dacă rămâne în casă lângă mama-i iubită... 

Corpul, atunci, ţi-l îmbracă, urmând poveţele mele: 

Pune-ţi o bundă de lână peste tunica cea lungă, 

Chiar dacă-i rară urzeala, fă-i bătătura mai deasă 

Şi-nveşmântează-te bine ca părul să nu se ridice, 

Stând zgribulit şi-ngheţat pe trupul ce-l zgâlţâie frigul. 

Pielea de bou, cu putere izbit între coarne, croieşte-o 

Pentr-a tale picioare, opinci cu păru-nlăuntru, 

Iar când gerul e-n toi, fereşte-ţi de ploaie spinarea 

Pieile primilor iezi haină făcând, iar pe umeri 

Prinde-o cu vine de bou, pe cap potriveşte căciulă 

Ca să păzească urechile tale de burniţa rece, 

Căci dimineaţa-i geroasă, când Crivăţul vine asupră-i, 

Când pe pământ se aşterne, suflând dinspre cerul cu stele... 

Aprig, când Crivăţul tracic împrăştie-al norilor caier, 

Tu îl înfruntă, găteşte-ţi munca, revin-o în casă, 

Nourii beznelor dese din ceruri să nu-ţi împresoare 

Trupul şi haina-ţi să-mbibe chiciura rece şi udă, 

Deci te păzeşte, căci luna aceasta-i mai aspră în toate, 

Vreme haină de iarnă, la fel pentru oameni şi turme. 

Porţia dă-o sporită slugilor, vitelor însă 

Doar jumătate, te-ajută şi nopţile lungi la aceasta. 

Toate acestea păzind, ai să-ajungi la a anului capăt, 

Când fi-vor iar deopotrivă ziua cu noaptea şi iarăşi, 

Mamă a toate, pământul va da feluritele-i roade“. 
(Hesiod, Munci şi zile, 71-75). 


Singurul „călindariu“ agrar al antichităţii europene (secolul VI î.e.n.), 
„Munci şi zile“ supravieţuieşte şi în proverbele şi zicătorile românilor, în 
frazelogisme, în calendarul anual al muncilor agricole, în port, dar şi în 
dimensiunile pieselor pentru uneltele gospodăreşti, pentru plug şi car. 

În satele noastre, „muncile“ respectă succesiunea „zilelor“ secolului 
şase î.e.n. cu o consecvență exemplară, iar sfaturile antice îşi găsesc firească 
şi fidelă oglindire în proverbe şi zicători. „Nu amâna pentru mâine sau 
poimâine treaba de astăzi“, îndeamnă anticul Hesiod, iar satul românesc 

reverberează peste milenii: „Nu lăsa pe mâine ce poţi face azi“. „Vreme de 
iarnă... Omul cu minte isteaţă îşi spune un car că-şi va face“, consemnează 
Hesiod, iar satul nostru îndeamnă: „Să-ţi faci iarna car şi vara sanie!“. 

Scrisul antic (mitologie, istoriografie, literatură) creează eroi, 
iniţiatori, zei, numele personajelor însemnând, adesea, elemente toponimice, 
iar nu de puţine ori denumiri ale uneltelor care au revoluţionat viaţa socială a 
antichităţii (Plug-de-Aur, Proţap-de-Aur, Jug-de-Aur etc.). Grecii, de pildă, 
dau nume la ceea ce exista de milenii. La fel se întâmplă şi cu calendarul 
agrar al lui Hesiod, care consemnează o datină mult anterioară lumii elenice, 
statornicită între Rin, Don, Dunăre-Marea Neagră şi Marea Nordului, adică 
spaţiul de dezvoltare al civilizaţiilor precucuteniene şi cucuteniene, civilizaţii 
dominate spiritual de munţii Carpaţi şi de urcările purificatoate pe Muntele 
Sfânt al Zeilor, munţi simbolizaţi şi de turnurile budiste, dar şi de piramidele 
egiptene. 

Pelasgii, după cum mărturisesc grecii, nu-şi numeau şi porecleau zeii, 
ei îi numeau zei şi atât. Nici măcar Anu, cel mărturisit de tăbliţele de la 
Tărtăria drept „bărbatul cel mai integru“, care a stabilit „reguli lângă râul cu 
apă“, nu se considera şi nu era considerat, în Carpaţi, zeu. Abia după 
plecarea unor populaţii din neamul „capetelor negre“ şi după înfiinţarea 
Sumerului, populaţiile acelea îl numesc pe Anu zeu. La fel se întâmplă şi la 
egipteni, dar egiptenii îl asimilează lui Saturn, „tatăl lui Osiris“, cum era 
scris pe columna din Nysa din vremea lui Strabon, litaniile egiptene 
numindu-l Osiris-Ani, nume care nu este cel al unui scrib, ci al lui Osiris. 
Nici un scrib nu şi-ar fi permis să împrumute numele unui astfel de zeu. 
Anu, simbol al cerului înstelat şi luminat de Soare şi de Lună, de Apollo şi 
de Artemis, de Soarele „cel beat de dragoste“ (Dragobete) şi de Crăiasa 
Zăpezii Eftepir, înseamnă, de fapt Cer. Pe de altă parte, „UR“ înseamnă cerc, 
roată („„montagna gialla“, oraşul fiind construit, cum confirmă Woolley, ca 
„un oval neregulat care adăpostea case şi palate“), de unde şi sugestia horei 
sumeriene „h'uray“ de „roată a cerului“, ceea ce înseamnă, de fapt şi 
combinaţia UR-ANU, adică Uranus. Deci „roata cerului“. 

Toate religiile lumii încep de la Cer, iar pelasgii, care-i recunoşteau 
Cerului, Universului, sacralitatea aveau poveştile lor cântate (ca să se înveţe 
şi ca să nu se uite), unele dintre ele supraviețuind doar ca mesaj până astăzi. 
Grecii, datorită lui Hesiod, au „Zile şi munci“, un segment special al datinii. 
Noi, românii, avem, din epoca iniţierilor, „de când cu moş Adam“ (Colţun, 
12-48), o snoavă, „Povestea Muncei“, publicată, în 1908, de gazeta 
cernăuţeană „Deşteptarea“ (nr. 10-11 din 15.04.1908). 

Cică, după izgonirea oamenilor din cer (fac abstracţie de contaminarea 
folclorică creştină), „în lume nu creşteau nici de unele... Pustiu şi arşiţă era 
în toată lumea“. Se găseau „roade de toate gusturile“ numai în „Pomului 
Vieţii“, din fructele căruia „mâncau şi oameni, şi dobitoacele lor“. Dar, „de 
la o vreme, pomul acela binecuvântat a prins a slăbi din rod. Tânjea şi se 
ofilea, văzând cu ochii“. Epoca culegătorilor de fructe apunea, aşa că 
oamenii au experimentat primele ocupaţii agrare, sădind, fără succes, 
rădăcinile „Pomului Vieţii“ ici şi colo. Apoi, „ca să-şi mai ţie sufletul, au 
început bieţii oameni să mulgă pe unele din dobitoacele lor, altora să le taie 
puii. Saţ mare însă n-aveau aşa, numai cu de dulce. Îşi aduceau aminte, 
plângând, de rădăcina lor de mană... S-au apucat, atunci, să o sape şi au 
găsit-o mâncată de viermi, iar pământul era săcătuit. Acum le părea rău că 
n-au primenit locul, dar era prea târziu. 

Ei... dar cu părerea de rău nu trece foamea. Se apucă ei, acum, să învie 
rădăcina. Caută pământul cel gras, sapă şi frământă împrejur, aduc apă şi 
aşează răsadul. Dar colţ nu mai răsărea... Şi ei plângeau şi se văitau fără să-i 
audă nimeni. 

Mutară, pe urmă, în alt loc cuibul, altă muncă şi alt timp prăpădit, dar 
nu odrăslea ca din piatră. Bocet şi strădanie degeaba. Munceau oamenii, 
acum, toată ziua şi, de atâta trudă şi arşiţă le curgeau bobii de sudoare de pe 
frunte, de înrourară pământul uscat. 

De la o vreme, ce să le vadă ochii?! altă minune. Stropii de sudoare se 
prefăceau în grăunţe şi grăunţele încolţeau şi au crescut în urmă din sudoarea 
lor fire verzi, care au legat un rod nou. Tot câmpul acela muncit s-au 
acoperit cu grâu, cu secară şi tot felul de fân... 

De atunci, oamenii au prins gust de muncă, că se hrăneau, acum, din 
sudoarea feţii lor“. 

De aici, încolo, începe calendarul agrar, cel care, deşi subordonat 
„timpului creştin“, n-a mai fost uitat în locaţia lui spirituală (munte-deal), 
deşi „multă apă a curs pe valurile vremii“ (Colţun, 38), „multa prius vasto 
labentur flumino ponto“ („mai întâi multă apă va curge sub pod“), cum 
ziceau romanii, cei preocupaţi mai curând de viitor, decât de trecut şi, tocmai 
de aceea, irositori de datină, dar nemuritori prin cele durate. 

În calendarul datinii, era, mai întâi, Genarie, Ghenarie sau Cărindari 
(„Cărindari / Cu gheţile mari“), apoi Faur sau Făurari („Faur ferecă şi 
desferecă“, „Două săptămâni ferecă, / lar două desferecă“), luna în care şi 
Hesiod îndeamnă să nu-ţi pierzi vremea „la faur“, privindu-l cum lucrează, 
luna în care sunt gerurile cele mai, când „crapă ouăle corbului“ şi trebuie să 
te îmbraci bine, cum sfătuieşte şi Hesiod, sau să stai în casă. 

Urmează prima lună de primăvară, Germănari sau Mart, Marte, 
Mărţişor („Marte / Strâmbă parte / La o parte“), apoi Florari sau Prier („Prier 
prieşte, / Dară şi jupeşte““) şi Florar, Florari, Frunzari, Pratar sau Mai („Mai / 
E rai). 

Vara începe sub semnul fructelor coapte, Cireşar, Cireşeri, Cireşel, 
continuă cu căldurile lui Cuptor, Cuptori, Coptori şi se termină cu luna 
holdelor, Augustru, August, Aust, Măsălari, Secerar, Gustar sau Gustea. 

Septembrie, luna vinului, Viniţel, Vinimeri, Răpciune sau Răpciuni 
(„În luna Răpciuni / Cad copii pe tăciuni“), pregăteşte brumele sfioase ale lui 
Brumărel (octombrie) şi pe cele dense şi aspre ale lui octombrie, Brumar, 
Brumari sau Promorari („În luna Răpciuni, / Cad copiii pe tăciuni, / lar în 
Brumari / Cad şi cei mari“). 

Prima lună de iarnă, luna Omului, luna Crăiesei Zăpezii Eftepir, Luna 
Cerbului sau a Caprei, luna Andrea, Indrea, Undrea sau Neios (poate de la 
primii fulgi de nea, poate de la Neyos, nume enigmatic din inscripţiile 
antichităţii), e o lună în care se ferecă pământul, căci „În Undrea / Iarna-i 
grea“ (Sărbătorile, 94-98). lar în vremea zăpezilor, sub semnul 
mesteacănului transformat în zână cerească, noi petrecem, dintotdeauna, „în 
joc lunga noapte de iarnă“ (Vergilius). 

Horele sacre şi horele profane 


Revenind în vremurile în care zeii încă se mai amestecau în treburile 
lumeşti, descoperim H“uray-ul (sumerian, însemnând „roata cerului“) sau 
Horos-ul (grecesc), adică dansul în cerc. Ne aflăm sub zidurile cetăţii Troia 
anilor 1193-1183 î.e.n., ale cetăţii tracice asediată de aheii desprinşi din 
neamul tracic al „dumnezeieştilor pelasgi“, în vremea în care dacul „Ares da 
sprijin / Celor din Troia“ (Iliada, V, 497-498) şi, astfel, „voia-mplini lui 
Apollo“ (Iliada, V, 500), iar „Mahon, feciorul / Vraciului cel mai destoinic al 
oastei Asclepios“ (Iliada, IV, 186-187), nepotul lui Apollo, aflat în tabăra 
aheilor, folosea „leacuri uşoare, / Date pe vremuri părintelui său de priete- 
nu-i Hiron“ (Iliada, IV, 211-212). 

Sub zidurile cetăţii Troia, începe o horă profană. Iniţierile deja s-au 
pierdut, dar hora e aidoma celei din Carpaţii zilelor noastre: 


„Tineri acolo şi fete bogate în boi o mulţime 

Joacă-mpreună în cerc şi cu mâinile prinşi deolaltă... 

Joacă ei toţi. Şi-ndemânatici şi iute s-avântă 

Hora-nvârtind ca o roată ce-o mişcă de-o-ncearcă cu mâna-i 

Meşter olarul, aci în şiraguri se saltă-mpotrivă. 

Lumea-ndesită înconjură hora cea plină de farmec 

Şi se desfată privind. De zei luminat cântăreţul 

Zice din cobză-ntre ei. Şi-n vreme ce cântecul sună, 

Se învârtesc doi ghiduşi, se dau tumba în mijlocul gloatei“ 
(lada, XVIII, 581-582, 587-593). 


În zare, „se văd nişte nunţi şi chef de nuntaşi şi ospeţe, 
Şi-unde sub zarea de facle miresele ies din iatacuri 
Şi sunt pornite-n oraş. Şi cântec de nuntă răsună 
Tare, la horă se prind jucăuşii, şi-acolo-ntre dânşii 
Fluiere şi alăute ţin hangul. Femei grămădite 
Stau în picioare şi-alaiul privesc cu mirare“. 

(|liada, XVIII, 480-485). 

Troia anilor 1193-1183 î.e.n. sau oricare sat din obcinile Bucovinei 
anului 2005 e.n.? 

Mai trec nişte ani, o frântură de vreme, iar Ulise ajunge la curtea 
regelui feac Alcinou. 

Feacii sau fenicienii sunt, ca şi aheii, ca şi troienii, ca şi sciţii, ca şi 
centaurii, ca şi amazoanele, ca şi celții prelucrători de metale, ca şi 
hyperboreii de la sfârşitul epocii bronzului, traci, urmaşi ai protopărintelui 
Neikoy (Neica oltenilor), al cărui nume îl scrijelesc pe pietrele din insula 
Rhodos. Şi, ca toţi tracii, feacii lui Alcinou se pricep „La felurite jocuri ce se 
joacă / De oameni după datina străveche“ (Odiseea, VIII, 224-225), aşa că, 
provocaţi de Ulise, vor să-şi demonstreze măiestria. 

Nouă frăţii (ginţi) desemnează câte un fecior, cei nouă urmând să 
reprezinte neamul (tribul) în faţa străinului (din altă gintă tracică, din alt 
trib): 


„Se scoală şi cei nouă aleşi de obşte, 

Jucători ce pun la cale bună 

Şi-orânduiesc băteliştea şi locul 

De horă şi de-ntrecere-ntre dânşii. 

Şi crainicul veni şi-aduse lira (cobza) 

Lui Demodoc, iar el ieşi la mijloc, 

Şi-n juru-i se-ncinseră feciorii, 

A tinereţii floare, jucăuşii, 

Şi începură-a tropăi din talpă 

Şi-a frământa pământul ca la horă. 

Căta la ei Ulisse cum se saltă 

Şi scapără picioarele sub dânşii“. 
(Odiseea, VIII, 355-368). 


Peste mai bine de o jumătate de mileniu, în anul 401 î.e.n., după 
luptele de la Cunaxa şi după moartea lui Cirus, Xenofon poposeşte, 
întorcându-se în patrie, la curtea regelui trac Seutes, iar „tracii au dansat, 
înarmaţi, în sunete de flaut. Ei făceau sărituri mari, cu agilitate şi, totodată, 
se foloseau de cuțite. În cele din urmă, unul dintre dansatori se loveşte de 
celălalt, în aşa fel ca să li se pară tuturora că omul a fost străpuns, iar acesta 
cade cu dibăcie... 

„.. apoi au intrat unii care suflau în cornuri asemănătoare celor cu care 
se dau semnale, muzicanți cu trompete din piele netăbăcită (buciume), 
mulţumită cărora ţineau măsura“ (Xenofon, Anabasis). 

Mai trec două milenii, iar dansatorii, „toţi au în mână câte o sabie fără 
teacă... ei au peste o sută de jocuri felurite şi câteva aşa de meşteşugite, încât 
cei ce joacă parcă nici nu ating pământul şi parcă zboară în văzduh“ 
(Cantemir, 209). 

Din 1190 î.e.n. şi până în zilele noastre, cu popas în anul 1710 al lui 
Dimitrie Cantemir, hora, când profană, când ritualică, rămâne aceeaşi. 
„Străjuie Horele acolo tot cerul şi-Olimpul, ridică / Norii cei deşi şi-i 
coboară, fiind în Olimp portăriţe“ (Ihada, V, 737-738). Dar, până a fi „în 
Olimp portăriţe“, deci anotimpuri, deci fiice ale lui Cronos, Horele au fost 
virtuţi, apoi peotese, şi-abia în vremurile civilizaţiei miceniene s-au 
transformat în anotimpuri. Iniţial, şase la număr, precum în statuetele 
feminine precucuteniene şi cucuteniene sau în simbolistica stilizată a 
ceramicii, care transmite mesajele Tărtăriei într-o formulă de o frumuseţe 
plastică tulburătoare, aşazisele „poeme ale culorii“. 

Judecând după istoricul scris al horelor (de la războiul troian şi până 
astăzi), hora prezintă două forme arhaice esenţiale: o formă închisă, numită 
„hora închisă“, jucată în cerc (pe vremea lui Dimitrie Cantemir: „Când se 
prind unul pe altul de mână şi joacă roată, mergând la dreapta şi la stânga cu 
aceiaşi paşi potriviţi“), şi o formă deschisă, de tipul spiralei, numită, prin 
contaminare folclorică polonă, dans (Cantemir: „La nunţi, înainte de 
cununie, au obicei să joace în ogradă şi pe uliţi în două şiruri, unul de 
bărbaţi, iar celălalt de femei. La amândouă se alege o căpetenie, un om 
bătrân şi cinstit de toţi, care poartă în mână un toiag poleit cu aur sau unul 
pestriţ, legat la capăt cu o năframă cusută frumos. La pasul cel dintâi una din 
căpetenii trage pe ceilalţi, care trebuie să vină după ea, de la dreapta spre 
stânga, cealaltă îi trage de la stânga spre dreapta, astfel încât ajung să stea 
faţă în faţă; după aceea se întorc spate în spate, apoi se învârtesc fiecare şir 
în şerpuiri arcuite şi, ca să nu se încurce, se mişcă aşa încet, încât mai că nu 
se poate vedea că şirurile se mişcă. În amândouă şirurile fiecare îşi au locul 
după rangul lui... Până la urmă, însă, cele două rânduri se amestecă şi joacă 
roată, în aşa chip că fiecare bărbat însurat ţine de mâna dreaptă pe nevasta 
lui, iar holteii ţin fiecare de mână câte o fată de seama lor şi le învârtesc 
împrejur. Uneori hora se învârteşte în trei colţuri, în patru colţuri sau în 
forma unui ou, după voia şi iscusinţa căpeteniei“”). 

Aceleaşi hore închise şi deschise, de data asta laice, au fost descrise, 
în 1633, de italianul Niccolo Barsi di Lucca, un călător străin prin ţările 
române (V.76-77): „Moldovenii, când vor să joace, îşi pun cizme cu un fel 
de potcoave de fier în picioare şi atât bărbaţii, cât şi femeile le poartă în 
diferite culori. Femeile, însă, au potcoave de acestea mai înalte decât bărbaţii 

şi, când vor să înceapă jocul, se cântă, mai întâi, din diferite instrumente ca 
viori, cimpoaie, fluiere, tobe, lăută cu trei coarde. Apoi, se prind de mână, tot 
câte un bărbat şi o femeie, într-un şir lung, săltând mereu, strigând şi 
bătându-şi picioarele unul de altul. După ce au săltat câtăva vreme, se strâng 
cu toţii, împreună, într-un cerc şi saltă ca mai înainte“. 

Horele iniţiatice păgâne puteau fi jucate fie numai de fete (preotesele 
Hestiei, Zeița Focului din Vatră), fie numai de feciori, dar în ambele formule 
exista o căpetenie feminină sau deghizată în haine femeieşti (Hestia, mai 
târziu lrodiţa, apoi Mutul), care purta „steagul“, adică un toiag aurit, 
împodobit cu buchete de ierburi („Preotu-n mână ţinând pe o cârjă de aur 
cununa / Zeului Febos Apolon“, cum a scris în Cântul I al Iliadei, versurile 
369-370, nemuritorul poet trac Homer). 

Hora feciorilor se numea, pe vremea lui Dimitrie Cantemir, 
„Căluşarii“, jucătorii fiind îmbrăcaţi „în straie femeieşti“, cu obrazul acoperit 
„cu pânză albă“ şi purtând pe cap „cunună împletită din pelin şi împodobită 
cu flori". Căluşarii aveau „peste o sută de jocuri felurite“, cu care îşi 
exercitau „puterea de a izgoni boli îndelungate“ prin dansuri ritualice jucate 
„de trei ori în trei zile“, prin rostirea tainică în auzul bolnavului a unor 
formule mistice străvechi şi prin compoziţia ierburilor care împodobeau 
„steagul“, alese în funcţie de bolile pe care trebuia să le biruic. 

Şi la horele profane se făceau strigări cu ecou de invocaţie ancestrală: 
„Bate hora din picioare / Să răsară iarăşi soare; / Bate hora tot pe loc / Să 
răsară busuioc; /Bate hora cu alean / Să răsară leuştean; / Bateţi pe 
nerăsuflate / Pentru belşug şi bucate!“ etc., semn că şi horele, după cum o 
confirmă şi mărturiile lui Hecateu Abderida, se săvârşeau, ca invocaţie şi ca 
omagiere, primăvara, de la echinox până la răsăritul Pleiadelor, la jumătatea 
lunii mai. 

Horele preoteselor antice ale Hestiei aveau să fie uitate, odată cu 
încreştinarea românilor, ele devenind închipuire, mit, adică amintirea din 
subconştient despre o horă a fecioarelor în jurul focului (lelele, care ard 
iarba), undeva, în poienile din păduri sau din munte, „pe unde se zice că este 
adăpostul / Zânelor, care se-nşiră la horă“ (Iliada, XXIV, 406-407). 

Horele bărbaţilor, săvârşite ritualic, întotdeauna în preajma steagului 
„de strânsură“, împodobit cu anume ierburi, funcţie de iniţieri şi funcţie de 
vindecări (de pildă, pelin pentru cei „luaţi de Rusalii“), erau horite sub măşti, 
sub deghizări impresionante, „sub înfăţişarea unor slujitori sacri, care vâră 
spaimă în cei din jur printr-o coregrafie războinică ce evoluează în vacarmul 
asurzitor al ţimbalelor, al surlelor, al armelor izbite laolaltă şi în sunetul 
ascuţit al flautelor şi a ţipetelor,; în felul acesta ei săvârşesc jertfele oarecum 

după acelaşi ritual ca samotracii şi ca lemurienii şi ca mulţi alții“ (X.3.7), 
precizează Strabon, cel care ne mai lasă o mărturie importantă, şi anume 
aceea că „tracii şi troienii au multe nume la fel, de pildă tracii scai, râul 
Scaios, zidul Scaion şi Porţile Skeie din Troia; tracii xanthi şi râul Xanthos 
în Troia, Aribos, afluent al Hebrului, Arisbe de lângă Troia; râul Rhesos la 
Troia, Rhesos regele tracilor“ (XIII.1.21). Iar Homer (II.LI) precizează că şi 
„misterele Cabirilor, pe care le săvârşesc samothracii, la rândul lor le-au 
împrumutat de la pelasgi“. Astfel de informaţii, la care se adaugă descifrarea 
inscripţiilor de pe teritoriul carpatic şi, mai ales, ale celor care se vor 
descoperi sub aşternutul brazdei vor conduce, fără îndoială, la identificarea 
rădăcinilor celor mai tulburătoare dintre horele noastre. Un precedent pentru 
astfel de interpretări a fost creat de Mihaela Suciu, prin textul „Dacii la joc”: 
„După cum ne spune Mircea Eliade, faptul că un popor îşi trage 
denumirea etnică de la un animal are întotdeauna o semnificaţie religioasă; 
„dac“ înseamnă „lup“ sau „cel care seamănă cu lupul“. Aşadar, ritualurile 
dacilor se învârteau în jurul acestei semnificaţii. De asemenea, ele puneau 
accent pe cultul lui Zalmoxe, după cum ne spune Herodot. Se pare însă că, 
iniţial, cultul lui Zalmoxe era o continuare a celui dedicat lui Orfeu, căruia i 
se mai zicea şi Dros (Cerbul). În amintirea sacrificiului său a fost instituită 
tradiția getică a trimiterii unui sol curat la ceruri, obicei care s-a numit A- 
lexan-dros „Cel Jertfit Cerbului“ (precum Cerbul) sau Tia-rantos „Dansul 
Divin al Zeiţelor“. Din cele două sintagme a rămas numele dansului 
românesc Ciuleandra sau Şuleandra, pe care, în vechime, îl începeau doar 
preotesele Soarelui, când Cel Ales era trimis la ceruri. Cum se desfăşura un 
asemenea joc? O dată la patru ani, un mesager era sacrificat în numele 
zeului, iar individul respectiv îşi trăia rolul conştient, fără teamă de moarte. 
Era ales de către soartă să-l joace şi o făcea cu plăcere, de vreme ce dacii se 
credeau nemuritori. Mesagerul era aruncat în aer şi, căzând, era străpuns de 
vârfurile suliţelor. Dacă mesagerul nu murea, era desconsiderat de către 
comunitate, care trăia cu teama unei pedepse divine. Participanţii la 
ceremonie înconjurau locul jertfei şi se prindeau în dansul Tia-rantos, care 
începea cu un ritm grav. În acest timp, marele preot rostea incantaţia rituală 
de primire a solului în ceruri: EV ME ALKYN MEGER VATEAS IAP POL 
ARCO-DA-BARA? NALAXIS DA VAISTRO! NANIS, VET EV SORN! 
LA HIMAI PHILIP LAXIN! CORY VIN DAS — „Cine se înalţă la mine (la 
noi), gonindu-şi calul peste Podul-de-Foc (Curcubeu)? Ferice de voi! 
Stăpâne, sună din corn! Din ceruri belşugul (ploaia) să curgă, Domnul e 
mare“. 

Textul getic se află încrustat pe o piatră meteoritică descoperită în 
ruinele cetăţii de la Corbi (jud. Arges). În momentul morţii pământene a 
mesagerului get, Marele preot striga: DOBEROS DABEIS — „Cel Curat s-a 
înălţat“. Atunci, participanţii la ceremonie repetau şi ei spusele marelui preot 
şi accelerau ritmul dansului. De la străvechiul strigăt de bucurie al 
dansatorilor —- DOBEROS DABEIS — s-a ajuns, prin etimologie populară, la 
strigătura românească „Două fire, două paie, / la Ciuleandra la bătaie!“. Un 
alt joc se regăsea în ritul tragerii cu arcul, în timpul furtunilor, pentru 
alungarea răului, pentru îmbunarea naturii“. 

Strigătura românească „Două fire, două paie...“, are acoperire în 
datină, din moment ce „femeile trace şi peonice (troiencele din Balcani), 
când aduc jertfă Artemidei Regina (Bendis) se folosesc întotdeauna de paie 
de grâu“ (Herodot, IV.XXXIII). La fel posibilă, ba chiar şi probabilă, este şi 
o horă a arcaşilor, din moment ce, în antichitate, dacii erau socotiți drept cei 
mai îndemânateci arcaşi. Cât despre afirmaţiile Mihaelei Suciu pe care 
această carte le contrazice, ele au dreptul de a fi privite ca adevărate, în 
condiţiile în care nimeni dintre noi nu poate afla suficiente dovezi întru 
susținerea argumentelor sale. Eu, de pildă, aş interpreta altfel cuvintele 
marelui oreot, DOBEROS DABEIS — „Cel Curat s-a înălţat“, argumentând 
cu mesajul precreştin al „regulilor de lângă râul cu apă“, care vesteau 
nemurirea, înălțarea la cer şi sacralitatea crucii (simbolul legiferatorului 
Anu). Dar mult mai importante decât argumentele sunt, în clipa de faţă, 
dialogurile, expunerile de noi ipoteze privind „ecumenul“ (Eliade) 
concretizat în datină. 

Fiecare horă, încă de la întemeierea datinei, era însoţită de strigătură, 
de un text ritmic în care „cuvintele frumoase sunt descântec“, cum susţinea 
Zalmoxe. lar variantele de „frunză verde“ din anumite versuri însemnau 
invocaţii ale ierburilor vindecătoare, înfăşurate de vârful steagului horei 
respective. Cât despre horele-joc din „lunga noapte de iarnă“, hore laice, fără 
îndoială, şi acestea marcau un teritoriu sacru, prin bătătorirea şi curăţarea 
locului de horit, prin înălțarea steagului de „strânsură“ şi prin strigături, toate 
descântece, adesea glumeţe sau aglomerate cu vorbe în şiragul cărora să se 
anonimizeze pentru urechile străinilor formula sacramentală a obştii. 

Din vechime, iată că ni s-a arătat, cioplită pe o piatră mioritică, 
magica formulă DOBEROS DABEIS. Îi intuim înţelesul, dar nu îl mai şi 
trăim, iar fără trăire (cedinţă) nici un miracol nu se mai poate înfăptui. La fel 
se întâmplă şi când suntem martorii unor „manifestări folclorice“, când ni se 
înfăşură sufletele într-o mângâioasă nelinişte, dar fără a ne învrednici întru 
trăire. Horele sfinţesc, săvârşesc minuni, dacă le cuprinzi şi cu sufletul, şi cu 

mintea. Horele se fac părticică a Veşnicei Trinităţi, Cer-Pământ-Timp, 
pentru că Văzduhul se transformă în Timp dincolo de Cercul mistuitor al 
Horelor, cercul acela roşu, în care străbunii scrijeleau semnul „KOY“, cercul 
acela care, în fond, nu-i altceva decât Chipul Soarelui, Faţa lui Dumnezeu. 

Hora face parte din teritoriul de sacralitate al unei ancestrale civilizaţii 
carpatice, civilizaţia „oraşului arbore“ (şi Zeus îşi avea sălaşul într-un stejar), 
mărturisit de Tăbliţele Tărtăriei. Noi, asemeni tuturor popoarelor europene, 
suntem un popor de sinteză, dar am rămas singurul neam european care-şi 
exercită „cunoaşterea trăitoare“ şi prin horă. Ceea ce înseamnă că şi hora ne 
conferă o continuitate spirituală de minimum 6.500 ani. Şi asta pentru că mai 
toate neamurile desprinse din ramul pelasg au abandonat Hora pe altarele 
străine ale unor contemporaneităţi dinamice, lăsându-ne-o moştenire doar 
nouă, celor care izbutim încă, şi prin hore, să spargem barierele 
temporalităţii pentru a ne regăsi mereu lângă Focurile Vii ale Hestiei, unde 
petrecem în cântec şi „joc lunga noapte de iarnă“ a aşteptării Învierii, în 
vreme ce Istoria păşeşte pe lângă noi, prin „văile Soarelui“, atentă doar la 
nemuririle pe care ea le consacră. 

Povestea e simplă: Un grup de oameni, „cei de dincolo” (evrei) de 
Eufrat, având un „strămoş” (Avram) comun şi un „tată al poporului” 
(Avraam), considerându-se „luptători pentru Dumnezeu” (israelieni), 
pornesc, „mulțumită lui Dumnezeu” (iudei) spre Țara Făgăduinţei, unde au 
de gând să înfăptuiască împărăţia „celui ce este, a fost şi va fi” (Iehova) 
„Domn” (Adonil) şi „Zeu” (Eloah) al acelei împărăţii naţionale, deci un 
dumnezeu universal peste un imperiu naţional universal. De ei, de „cei de 
dincolo”, urmau să asculte neamurile de necredincioşi muritori („goimi”, 
cum îi numea David, în Psalmul I, sau „limbi”, în Psalmul II). În Ţara 
Făgăduinţei, viaţa profund religioasă, dedicată unui Dumnezeu care este 
lumina primordială, originară, curată, sfântă, fără de nici o asemănare şi 
nepricepută de oameni, era trăită doar de Esenieni, nobilimea preoțească a 
Saduceilor (drepţilor)  mulţumindu-se să guverneze, în numele lui 
Dumnezeu, pe pământ, iar naționalismul cel mai agrsiv şi mai exclusivist 
rămânând în sarcina Fariseilor (separatiştilor). 

Şi tocmai în religia asta exclusivistă s-a întâmplat să se nască Fiul 
Omului şi Fiul lui Dumnezeu pentru a susţine că Dumnezeu „a făcut dintr-un 
sânge toate neamurile omeneşti ca să locuiască pe toată faţa pământului, 
determinându-le anumite timpuri şi ţări pentru locuire“ (Faptele Apostolilor, 
17.26), Fiul Omului fiind trimis de Tatăl Ceresc să vindece „pe cei frânţi cu 
inima“ şi să vestească „celor prinşi scăpare şi orbilor vedere“, punând „în 
libertate pe cei apăsaţi“ şi vestind, prin toate acestea, „anul favorabil al 
Domnului“ (Luca, 4.19). 

Miracolul s-a fost produs. Dumnezeu îşi trimitea Fiul pentru a 
revoluţiona societatea omenească printr-o viaţă (eră) nouă, a înfrăţirii şi a 
iubirii, a faptelor bune şi a unei concepţii unitare şi luminoase despre Un 
Singur Dumnezeu Universal ca Tată al tuturor oamenilor. 

Răniţi în orgoliul lor naţional, o parte dintre „luptătorii pentru 
Dumnezeu“ (israelieni) nu se pot împăca cu noua viziune, ba chiar şi acei 
care primesc învăţătura, printre care evanghelistul Marcu, răstălmăcesc 
vorbele şi continuă să creadă că lisus ar fi cerut ucenicilor „să nu meargă pe 
calea Limbilor“, „în vreo catate a Samaritenilor“, ci „să meargă la oile 
pierdute ale casei lui Israel“. Abia târziu, când să-şi încheie opera scrisă, 
Marcu pune pe seama neînțelegerilor cu Fariseii şi Cărturarii o anume 

amărăciune a lui lisus, care amărăciune, confruntându-se cu superba credinţă 
a sutaşului din Capernaum („nici în Israel n-a aflat atâta credinţă“), s-a 
finalizat cu proorocirea: „Mulţi vor veni de la răsărit şi de la apus şi vor 
şedea cu Avraam şi cu Isac şi cu Iacob în Împărăţia Cerurilor, iar fiii 
împărăteşti vor fi aruncaţi în întunericul cel mai din afară“. 

lisus nu visa o împărăție naţională, ci eliberarea minţilor omeneşti din 
robia „doctrinelor vechi, rătăcite şi rătăcitoare“ şi redarea demnităţii umane 
în raporturile cu societatea şi cu divinitatea. Dumnezeu, Tatăl Ceresc, 
devenea prin EI, prin Fiu, Tatăl fiecăruia dintre noi, un Tată bun, iubitor, 
luminos, mângâietor, care trebuia căutat şi aflat prin meditații, prin fapte 
bune şi generoase, mai puţin prin rugăciuni făţarnice („fiindcă ştie Părintele 
vostru de ce aveţi trebuinţă mai înainte de a cere voi de la dânsul“). 

lisus Cristos l-a readus pe Dumnezeu sub cerul liber, redându-L 
oamenilor. Odată cu lisus, se instaura filosofia faptei, iar meditaţia şi 
dialogul onest (Cina cea de Taină) urmau să înlocuiască ceremonialul 
încărcat şi inutil, prin care preoţii vremii îşi asigurau statutul de „miniştri” ai 
lui Dumnezeu pe pământ. De la lisus, moştenim „Tatăl nostru”, Rugăciunea 
Domnească a încrederii depline în împărăția ce va fi să vină, „împărăţia 
morală a frăţiei şi iubirii, a dreptăţii şi a binelui“ (Sbiera, Contribuiri, 94). 
Învățăturile lui, iniţial răspândite doar pe cale orală, aveau să devină pâinea 
şi vinul de fiecare zi într-o societate omenească în care nu numai oamenii, 
dar şi zilele, şi anii urmau să beneficieze de egalitate. 

După crucificarea lui lisus, un fost adversar al creştinismului, Saul din 
Tars, om cu o remarcabilă erudiție, înţelege mesajul profund umanitar al 
învățăturilor lui Cristos şi, primind botezul şi numele de Paul, răspândeşte cu 
hărnicie, prin Epistole şi Trimiteri, noua doctrină, căreia îi conferă şi 
durabilitate, şi universalitate. În Epistola întâi, adresată corintienilor, Paul 
insistă asupra necesităţii răspândirii mesajului la nivel global, predica, adică 
iniţierea, urmând să se săvârşească în limba celor care o ascultă. Sfârşeşte ca 
şi lisus, cândva, între anii 64-67 după Cristos, condamnat la moarte pentru 
convingerile sale, dar creştinismul devenise deja o religie cu viitor 
indicutabil. 

O tradiţie românească susţine că Paul din Tars ar fi ajuns şi prin 
Câmpia Română, predicând sub stejarul de la Nemoieşti, în vecinătatea 
căruia a şi fost ridicată o biserică. 

Primele scrieri creştine, datând din secolul al doilea după Cristos, au 
fost grupate sub titlul „Buna Vestire“ sau „Evanghelie“ şi-i are ca autori pe 
binevestitorii-evangheliştii Matei, loan, Marcu şi Luca, lucrările lor 
numindu-se, iniţial, „Buna Vestire după Matei“, „Buna Vestire după loan“, 

„Buna Vestire după Marcu“ şi „Buna Vestire după Luca“. Luca a scris şi 
„Faptele Apostolilor“, în completarea unui text al cărui autor, contemporan 
cu Apostolii, a fost lăsat în anonimat. Un preot, loan Cuvântătorul de 
Dumnezeu, a scris „Apocalipsa“, completând, astfel opusul cunoscut sub 
numele de „Sfânta Scriptură a Noului Testament“. Prima „Istorie 
bisericească“ o datorăm lui Eusebiu din Cesareea (267-340), autor persuasiv, 
dar lipsit de imaginaţie în construcţia intrigilor poveştilor despre vieţile, mai 
mult sau mai puţin inventate, ale sfinţilor martiri. 

Primele formule de organizare a creştinilor s-au numit frăţii, apoi 
strânsuri (eclesii) sau biserici (basilicae), adică „strânsuri de oameni 
împărăteşti“. Formulele acestea funcționau în cadrul „comunelor creştineşti“, 
adică al grupului de oameni dintr-o cetate sau municipiu care primeau 
învăţăturile lui lisus „de a se deda la modestie, la dreptate, la răbdare, la 
pietate şi la cultul unui singur Dumnezeu“ (Eusebiu din Cesareea). Satele 
rămăseseră, iniţial, în afara creştinismului şi, astfel, necreştinii au 
împrumutat numele satelor (PAGANE), fiind socotiți păgâni (săteni, 
necreştini). În cadrul comunelor creştineşti urbane, credincioşii s-au numit, 
iniţial „fraţi“, apoi „creştini“, mai rar „nazarineni“, apoi „catolici“, adică 
„universali“. Ei primeau botezul (baptismus), conform datinii stabilite de 
lisus, urmând să trăiască drept egali între egali, într-o comunitate cu avere 
comună (obştească), administrată de un sfat al bătrânilor (presbyteri, adică 
preoţi cum se vor numi acei bătrâni), condus de un „priveghetor“ (episcop). 

Un bătrân (PREOT, cu etimologie greacă; POPA, cu etimologie 
latină) era recunoscut priveghetor (EPISCOP) prin două ritualuri, respectiv 
prin „punerea mâinilor pe cap“ (HIROTONIE) şi prin „ridicarea mâinilor 
spre cer“ (HIROTOSIE) pentru invocarea pogorârii Spiritului Divin (sfântul 
Duh) asupra lor. 

Datina Cinei lui lisus, în care ospeţele erau numite „iubinare“ sau 
„agape“, a fost însoţită de rugăciuni cu cântări (primele cântări au fost 
compuse de Iacob, fratele mai mic al lui lisus, cel ucis cu pietre în anul 62) 
şi de împărtăşiri cu pâine şi cu vin, împărtăşania numindu-se „cuminecătură“ 
sau „euharistie“, adică mulțumită pentru învăţăturile date de lisus Cristos cu 
sacrificiul vieţii şi primite cu deosebită plăcere. De organizarea agapelor se 
ocupa, iniţial, un bătrân (preot, popă), apoi, după extinderea comunelor 
creştineşti, un servitor (DIACON), care răspundea şi de administrarea averii 
comune. Când averea comună sporeşte şi nu mai este, de fapt, comună, ci 
bisericească, de administrarea ei se vor ocupa „frăţiile“ (EPITROPIILE) 
bisericeşti, iar servitorul (diaconul) se va ocupa de predarea învăţământului 

religios, fiind recunoscut, odată cu stabilirea ierarhiilor, drept treapta cea mai 
de Jos în oficierea preoţiei. 

Viaţa creştină, la începuturile ei, se baza pe familiaritate, pe iubire şi 
frăție (toţi creştinii formând o familie universală, numită „OMENIRE“, în 
fruntea căreia sta Dumnezeu ca Tată, ca Părinte primordial, ca răstrămoş al 
tuturora), pe sinceritate şi pe respectarea intereselor reciproce. Eventualele 
greşeli şi păcate erau mărturisite tuturor, inclusiv în public, la strânsură 
(eclesia), mărturisirea numindu-se „confesiune“, în spaţiul latin (confessio), 
sau „spovedanie“, în cel slavon, de „pocăință“ (poenitentia), apoi datina 
mărturisiri publice, umilitoare şi supărătoare, a fost abandonată în favoarea 
bolnavilor, prin ungeri cu ulei, moştenită simbolic prin „maslul“ sau 
„miruire“, şi prin scalde cu ape termale sau cu apă sfinţită, moştenită, tot 
simbolic, prin „aghiazmă“. 

Odată cu prosperitatea comunelor creştineşti s-a produs şi delimitarea 
între elite, formate din „sortiți* sau „aleşi“, „moştenitori“ (CLER) şi 
mulţime, gloată (LAICI sau LĂIAȘI). 

În cadrul elitei (clerului) s-au produs ierarhizările unei „domnii 
bisericeşti paralelă cu cea lumească“, după modelul administraţiilor civile. 
Privighetorii (episcopii) din marile oraşe şi-au extins autoritatea asupra 
tuturor comunelor creştineşti din provincii (DIECEZE), ei numindu-se 
„întâipriveghetori“ (ARHIEPISCOPI). Cum arhiepiscopii locuiau în 
metropole, ei s-au numit şi MITROPOLIȚI. Mai târziu, „întâipriveghetorii“ 
îşi vor revendica şi titulaturile de „taţi, părinți“ (PAPI) sau de „întâipărinţi“ 
(PATRIARHI), deci un fel de dumnezei pământeşti. 

Nici agapele nu mai însemnau, după diferenţierea cler-laici (sortiţi- 
gloată), altceva decât „desfătări trupeşti“, care au şi fost interzise, în secolul 
al II-lea, şi înlocuite cu „slujbele de dimineaţă“, săvârşite pe nemâncate şi 
numite „sacrificiile“ sau „aducerile“ (LITURGHIILE sau MISELE). Partea 
întâi a liturghiei, cu valoare instructivă, era destinată tuturor creştinilor, iar 
partea a doua numai celor botezați, care primeau şi „cuminecătura“, devenită 
ulterior, după dispute acerbe, „Taină“. 

Rugăciunile se făceau, iniţial, cu faţa spre răsărit, apoi în genunchi, cu 
capul plecat, bătându-se temenele la anume semnale, date fie prin lovirea 
unei scânduri uscate cu ciocănele (TOACA), fie la clinchetul unor 
“ţânţânele” (clopoței). 

Încet-încet, s-a renunţat la învăţăturile lui lisus Cristos, folosindu-i-se 
numai tragicul martiriu şi numele pentru întărirea unei puteri pământeşti 
religioase, din practica bisericii dispărând toate manifestările de egalitate, de 

iubire şi de demnitate umană. Ca să întărească propria lor putere, justificată 
cu numele lui lisus Cristos, ierarhii au impus cinstirea amintirii morţilor, 
după modelul cultului păgân al eroilor fiind început cultul martirilor, cărora 
li se fac icoane şi ale căror rămăşiţe pământeşti sunt depuse în biserici. 
Sâmbăta, ziua „făcută pentru om“, este înlocuită, ca zi sărbătorească, de 
Duminică, adică de „Ziua Domnului“, iar Paştele, „sărbătoarea învierii 
naturii, a plantelor, a vivinelor (Jivinelor)“ (Sbiera, 96) a fost mutat la o 
săptămână după Paştele evereiesc. Apoi, la 50 zile după Paşte, a fost stabilită 
sărbătoarea „Primiţilor“, în amintirea Pogorârii Sfântului Duh, adică „a 
pătrunderii oamenilor în înţelesul adevărat al creştinismului“ (Sbiera, 97), 
sărbătoare numită şi „Duminica Mare“. 

Prima sărbătoare stabilită a fost cea din 6 ianuarie, menită să 
contracareze Saturnaliile, „sărbători păgâneşti de înfrățire, de iubire, de 
egalitate şi de legătură neîntreruptă a contemporanilor cu meritoşii bărbaţi 
din trecut“ (Sbiera, 97), în 6 ianuarie serbându-se, întâi, Arătarea sau 
Naşterea şi Botezul lui lisus, apoi doar Botezul, Naşterea fiind mutată în 25 
decembrie. Se dorea ca serbările păgâne, de altfel foarte apropiate de Calea 
lui lisus prin ceea ce însemnau, să fie înlocuite şi cu o zi a tuturor martirilor 
creştinismului, cu o zi a Sufletelor, a Moşilor, a Sfinţilor. 

În datina religioasă evreiască, existau nişte fiinţe desăvârşite cu figură 
omenească, situate în preajma lui Dumnezeu (Serafii sau Serafimii), şi 
vestitorii, trimişii pentru a veghea împlinirea voinţei dumnezeieşti (Herubii 
sau Heruvinii), conduşi de Arhanghelii Gavril şi Mihail. Evreii respectau 
aceste ființe, dar fără a le promova printr-un cult. Creştinismul, însă, 
recunoscând în îngeri geniile şi demonii păgânismului, a început să-i 
sărbătorească din ce în ce mai mult. 

Crucea, obiect umilitor de tortură, a fost ignorată până în vremea 
prolificului inventator de mituri Tertulian (160-230), care a asemănat crucea 
de răstignire cu arme de luptă romane precum mânerul suliţei (hastei) sau cu 
monumentele gloriei, Trofeele, ridicate după victorii şi decorate cu armele 
învinşilor. Datorită lui Tertulian, crucea începe să devină un simbol, un 
trofeu al victoriei creştinismului, dar consacrarea definitivă avea să i-o aducă 
împăratul Constantin cel Mare (306-337). 

Începuturile afirmării creştinismului au fost marcate şi de disputele 
dintre gnostici, dispute care, dincolo de înfruntările teologice şi filosofice, au 
însemnat o crâncenă bătălie pentru putere. Tonul l-au dat ierahii asiatici, 
buni cunoscători ai filosofiei persane şi ai celor două principii (bine-rău, cu 
toate sinonimele şi componentele), precum şi gnosticii din Alexandria 
(Egipt), susţinători ai principiului „plinul-deşertul“, şi unii, şi ceilalți 

oscilând, în fond, între Dumnezeul evreilor (caracterizat de slăbiciuni 
omeneşti, adică sumeţ, mânios, răzbunător etc.) şi Dumnezeul predicat de 
lisus, al dreptăţii, al iubirii şi al omeniei. Disputele durează, antrenând 
grupări, precum cea a Ebioniţilor (Sărăcăcioşilor), care militau pentru 
desfiinţarea proprietăţii individuale în favoarea celei obşteşti, sau Elchesaiţii 
(Tăinaticii), care erau fascinaţi de puterile supranaturale ascunse, dar şi 
personalități ale lumii creştine, precum Simon Magul, Menandru, Cerint 
(contemporani cu Apostolii), Saturnin (susţinător al unei noi Geneze prin 
emanaţie de la Tatăl necunoscut), Basilides (continuator al lui Saturnin, m. 
130), Valentin (m. 160), episcopul Papias (m. 163), Justin (m. 165), 
Tertulian (m. 230), Sabellius (care susţinea că Sfânta Treime reprezintă doar 
manifestări temporale ale aceluiaşi Dumnezeu; m. 222), Bardesanes (m. 
224), Manes (211-276) etc. 

Disputele s-au finalizat, la un moment dat, dar pentru scurtă durată, 
printr-un „sâmbure de credință“, deci printr-un „Crez“, elaborat de Grigore 
Thaumaturgos, adică „făcătorul de minuni“, episcop în Cesareea Nouă din 
Pont (210-270): 

„Un Dumnezeu este, Tată al Cuvântului care are viaţă, al Înţelepciunii 
care o ţine şi al Putinţei şi Figurii (întrupării veşnice), Deplin (desăvârşit) al 
Deplinului (desăvârşitului) urzitor (generator), Tată al Fiului unul urzit 
(născut). 

Un Domn, singur din lume, Dumnezeu din Dumnezeu, figură şi chip 
al Dumnezeirii, Cuvânt eficace, înţelepciune care cuprinde constituţiunea 
tuturor lucrurilor, şi Putinţă făcătoare a fiecărei făpturi, Fiu adevărat al 
adevăratului Tată; nevăzut al celui nevăzut; şi nesupus stricăciunii, şi 
nesupus morţii, al celui nesupus morţii; şi veşnic al celui veşnic. 

Un Spirit Sfânt din Dumnezeu urzit (născut) şi existenţă având, care a 
apărut prin Fiul oamenilor; chip deplin al Fiului deplin, Viaţa care este cauza 
celor vii, Fântână Sfântă, Sfinţenie bogată a simțirii, prin care se manifestă 
Dumnezeu-Tatăl care este peste toate şi în toate, şi Dumnezeu-Fiul care 
rămâne prin toate. 

Treime deplină, care nu este despărțită prin glorie (mărire, ierarhie), şi 
prin veşnicie, şi prin împărăție, nici nu se schimbă“ (Sbiera, Contribuiri, 
112). 

Ne aflăm, deja, în pragul unei împărăţii pământene, în care Sfânta 
Treime înseamnă doar un pretext pentru legitimarea noii puteri. Învățăturile 
lui lisus sunt obligatorii pentru gloată (laici), dar nu şi pentru aristocrația 
religioasă a sortiţilor, aleşilor, moștenitorilor (cler). La temelia noii puteri 
zac, însângerate, suflete şi speranţe. 

Epoca persecutării intoleranţei religioase 


Niciodată nu vom putea afla adevărul, pentru că adevărul nu face parte 
din arsenalul celor care folosesc formulele asociative doar pentru a avea „cei 
mai mulți oameni“ care să-i cinstească şi să li se supună, cum scria Polybios, 
după ce descifrase, printre primii, mecanismul dubios al înşelării oamenilor 
prin religii. Şi asta pentru că instituţia religioasă care a speculat martiriul 
Fiului lui Dumnezeu nu mai avea şi nici nu mai are vreun interes în 
asumarea şi practicarea învățăturilor lui lisus. 

E drept, lisus a sfârşit pe cruce, asumându-și păcatele tuturor, apoi a 
înviat şi s-a înălțat la cer. Unii dintre ucenicii lui, pe nedrept sau meritat, au 
suferit schingiuiri şi moarte, dar şi aceste sacrificii au devenit mijloace de a 
cultiva spaima şi supunerea. 

Creştinismul debutase, totuşi, sub auspicii favorabile („anul favorabil 
al lui Dumnezeu“, cum proorocea Iisus). Împăratul Tiberius (14-37), auzind 
despre învăţăturile şi despre răstignirea lui lisus (dintr-o scrisoare a lui Pillat 
din Pont), propusese Senatului ca Iisus să fie trecut drept Geniu în numărul 
zeilor, iar alţi împărați (Alexandru Severus, de pildă) l-au trecut printre Larii 
familiilor lor. Chiar şi Dumnezeul predicat de Iisus fusese acceptat în lumea 
romană drept „Dominus Deus“, noi, românii, moştenind numele latin al lui 
Dumnezeu. 

Şi, totuşi, tradiţia şi literatura creştină nu ostenesc să vorbească despre 
cumplite persecuții, numele cele mai odioase fiind cele ale împăraţilor Nero 
(54-68), Vespasian (69-79), Domițian (81-96), Hadrian (114-138), Decius 
(249-251) şi Valerian (253-260), Dioclețian (284-305), Maximin 
„Nelegiuitul“ (307-313) şi Iulian „Apostatul“ (Lepădatul), împărat-filosof 
(361-363) care n-ar fi meritat un astfel de afront postum. 

De persecuții au avut parte, în realitate, evreii, care nu se împăcau şi 
pace cu condiţia lor de locuitori ai unei provincii romane, dar desele lor 
răscoale au fost mereu înfrânte şi pedepsite cumplit de dur. Numai că 
înfrângerile şi represaliile nu le puteau frânge cerbicea, evreii aflând resurse 
(inclusiv în credinţă) de a trece şi peste umilinţa reprezentată de dărâmarea 
Templului, sub Vespasian, şi de a organiza răscoale simultane în Palestina, 
în Cirene, în Cipru şi în Mesopotamia (114-118). Cea mai puternică tentativă 
de spargere a lanțurilor supunerii au făcut-o evreii între anii 132-135, sub 

conducerea lui Simion „Bar-Kachba“ (Fiul Stelei), cum se autonumise, 
pornind de la o proorocire a lui Moise, şi căruia avea să i se spună, după 
înfrângere, „Bar-Kaziba“ (Fiul Minciunii), hulitorii neputându-i ierta 
pustiirea Ierusalimului şi ridicarea unei cetăţi romane, Aelia Capitolina, pe 
ruinele străvechii cetăţi a străbunilor lor. O nouă revoltă s-a soldat cu un 
incredibil masacru, în anul 164, sub Marcus Aureliu (161-180), dar 
victimele, ca şi până atunci, proveneau din rândurile evreilor, care preferau 
moartea lipsei de libertate. Că printre evreii martirizaţi de-a lungul acelor ani 
nefericiţi s-au aflat şi evrei creştini e adevărat, tot aşa cum e adevărat că şi 
unii creştini neevrei au fost martirizaţi, dar drept evrei. 

Creştinismul, datorită valorilor morale promovate şi practicate în 
primii ani, era privit cu simpatie şi încredere, creştinii fiind „nu numai 
admişi la curtea principilor şi a împăraţilor şi în funcțiile publice, dar uneori 
chiar preferaţi din cauza dreptăţii şi a pietăţii lor“ (Eusebiu din Cesareea). 
Împăratul Filip Sarabul (244-249), dac de origine şi presupus străbun al 
Basarabilor, a primit creştinismul, în ciuda faptului că era cinstit drept zeu. 

Creştinismul, de fapt, nu a fost persecutat niciodată între graniţele 
imperiului roman, celebru prin toleranţă şi printr-un fel de ecumenism 
inegalabil. Romanii au pedepsit exemplar doar intoleranţa unor anumiţi 
fanatici ai creştinismului, manifestată prin vandalisme, prin sacrilegii şi prin 
atitudini injurioase la adresa ordinii statale, inclusiv la adresa împăratului. 
Citându-l pe primul istoric bisericesc (Eusebiu din Cesareea), cărturarul 
teolog I.G. Sbiera (pe care-l prefer lui Samuil Micu, datorită obiectivităţii) 
constata că primele persecuții împotriva unor creştini au început sub 
împărații Decius (249-251) şi Valerius (253-260), „dar acestea nu fură 
provocate din cauza învățăturilor adevărat creştineşti, ci din cauza 
moravurilor corupte de chiar dirigenţii unor comune creştineşti şi a certurilor 
şi dezbinărilor dintre dânşii“ (Sbiera, Contribuiri, 104). 

Cei mai mulți sfinţi mucenici au ispăşit pentru intoleranță şi 
vandalism: „Acest munte (Ascalon, adică Athos) era plin de capişti idoleşti, 
având pe cea mai mare înălțime capiştea idolului Apolon. Diavolii ce locuiau 
în acest idol (deci, preoţii lui Apollo) făceau tot felul de năluciri, ce păreau 
minuni, pentru a înşela poporul şi vesteau ghicitoreşte multe lucruri ce se 
întâmplă în viitor“. 

În fiecare munte existau temple ale străbunilor neamurilor din acei 
munţi, iar fanaticii, în loc să-şi impună credinţa lor prin iniţieri în învăţătura 
lui lisus, preferau vandalizarea agresivă, profanarea vechilor temple şi 
ocuparea cu forţa, aşa că întrebarea adresată de Iulian Filosoful presbiterului 
Antiohiei, Teodorit, deşi condamnată de istoria bisericească, rămâne veşnic 

una de bun simţ, legală şi morală: „Pentru ce, Teodorite, în vremea 
împăratului Constantin, ai stricat lăcaşurile zeilor celor vechi, ai împrăştiat 
mormintele morţilor şi ai pus să se zidească biserici peste ele?“. 

Vandalismul, profanarea şi intoleranţa deveniseră eroism, glorificat şi 
sanctificat în lumea doar instituţionalizat creștină: „Cuviosul Benedict, de la 
locul său dintâi, s-a dus în ţara Campaniei, în hotarele cetăţii care se zicea 
Casin (Monte Cassino), unde, într-un munte oarecare înalt, a găsit o capişte 
elinească foarte veche în care se cinstea zeul Apolon. Împrejurul acelei 
necurate capişti erau o mulţime de Jertfelnice şi de copaci. Până atunci se 
suia mulţime de necredincioşi şi aduceau jertfe lui Apolon; iar luminatul cu 
mintea, Benedict, şi râvnitorul dreptei credinţe, ducându-se la locul acela şi 
intrând în capişti, l-a zdrobit pe idolul lui Apolon, iar jertfelnicele le-a 
surpat. Apoi a ars copacii care erau acolo şi, în mijlocul acelei capişte, a zidit 
o biserică a Sfântului Martin, iar unde era altarul lui Apolon, a făcut o 
cinstită biserică a Sfântului loan Botezătorul“; „Fericitul Sisinie, episcopul 
Laodochiei, a luat pe Sf. Artemon, presbiterul, şi pe oarecare din creştini şi 
s-a dus, noaptea, în capiştea Artemidei şi au sfărâmat pe toţi idolii ce au fost 
acolo şi i-au ars cu foc“ etc. 

În „Vieţile Sfinţilor“, întâlnim mereu şi mereu acelaşi tip de 
sacralizare a intoleranţei fanatice. Chiar şi în cazul sfinţilor martiri paşnici, 
care nu dărâmă monumentele altora, intoleranţa se manifestă din plin prin 
invective, prin injurii. Şi toate personajele vehiculate spre sfințenie sunt 
turnate după acelaşi calapod: provin din familii înstărite, cu nume şi renume, 
au serioase cunoştinţe filosofice, dar preferă creştinismul, seduse fiind de 
învăţăturile lui lisus, pe care, în realitate, în acele vremi (secolul IV), doar 
clerul nu le mai respecta. Un cler lacom, păcătos şi perfid, care instiga la 
intoleranţă şi la vandalism doar din nevoia de a-şi spori puterea. Un cler 
care-şi va disputa chiar şi cu împăratul Constantin cel Mare dreptul de a 
manipula şi de a exploata în numele credinţei, un cler care nu s-a sfiit să-l 
crucifice pe lisus pentru a doua oară, menţinându-l pe cruce, însângerat şi 
îndurerat, vreme de milenii. Un cler care a înspăimântat, a asuprit şi a 
înnegurat mulțimile, capabil de orice impietate, iclusiv de promovarea 
cultului întunericului prin icoane ale diavolilor şi prin născocirea de poveşti 
sinistre, care să înspăimânte şi să supună. Un cler care, sub cel mai favorabil 
împărat, Constantin cel Mare, a făcut să se termine „anul favorabil al lui 
Dumnezeu“, cum proorocise lisus, cu o păgânizare deşănţată a 
creştinismului, cu o apocalipsă morală deja bimilenară. 

Datina păgânizării creştinismului 


Constantin cel Mare (306-337), bun cunoscător al scrierilor creştine, 
este, alături de ignoratul Licinius (307-324), semnatarul Decretului de la 
Mediolan (Milano), prin care creştinismul capătă legitimitate şi în faţa 
responsabililor cu ordinea pământească. Recunoaşterea noii credinţe se face 
într-o epocă tulbure, în care disputele pentru întâietate în ierarhiile clericale 
conduseseră la dezbinări, ba chiar „la violenţă şi la vărsări se sânge. De 
unde, la începutul creştinismului, se adora un singur Dumnezeu, pe deplin 
unitar, ca existenţă primordială şi ca izvor nesecat de viaţă particulară, 
individuală şi colectivă, deci ca putere absolut creatoare, însuflețitoare şi 
susținătoare, începură unii dirigenţi ai comunelor creştineşti a răspândi şi a 
susţine cu felurite argumente, unele mai atrăgătoare şi mai seducătoare decât 
altele, că Iisus Nazarineanul n-ar fi numai simplu fiu al lui Dumnezeu ca toţi 
ceilalți oameni, care de asemenea considerau pe Dumnezeu ca Tată al 
tuturora şi-l şi numeau zilnic Tatăl nostru cel din cer, ci că el a fost de 
aceeaşi ființă şi că a avut aceeaşi voinţă ca şi Dumnezeu; că el a existat, ca şi 
Dumnezeu, mai înainte de toţi vecii; că întruparea lui lisus în chip omenesc 
s-a săvârşit numai spre a descoperi oamenilor rătăciţi şi păcătoşi voinţa lui 
Dumnezeu şi spre a-i îndupleca, cu ajutorul înţelegerii, al Spiritului Sfânt 
adică, ca prin fapte zilnice să-i împlinească neîncetat voia şi, astfel, să se 
ferească de ispite şi de greşeli şi să rămână împăcaţi cu Dumnezeu, să aibă 
trai cu tihnă şi viaţă îndelungată. În urma acestor învățături necontenite 
începură unii creştini, pe încetul, a admite şi a crede că lisus Cristos a fost şi 
este aievea Dumnezeu adevărat; că întruparea lui a fost numai o arătare 
vizibilă a lui Dumnezeu printre oameni, aici, pe pământ, şi că priceperea şi 
înţelegerea de către oameni a voii lui Dumnezeu, a legilor lui eterne şi 
universale, care vin în minţile oamenilor ca purces de la Dumnezeu în urma 
promisiunii şi a trimiterii lui de către lisus Cristos prin neîntrecutele lui 
învățături umane şi sociale. Ba, încă şi mai mult, unii doctrinari creştini 
făcură din spiritul adevărului şi din mângâietoarea promisiune a lui lisus că 
li-l va trimite, mai târziu, de la Dumnezeu, de la Tatăl ceresc, o ființă nouă 
deosebită de Dumnezeu Tatăl şi de Dumnezeu Fiul şi o numiră Sfântul 
Spirit“ (Sbiera, Contribuiri, 182-183). 

lată, deci, o dispută pur filosofică, oricând posibil de reluat, fiecare 
om fiind îndreptăţit la o opinie, din moment ce însuşi lisus stabilea trinitatea 
Tată-Fiu-Înţelepciune, puterea de a înţelege şi libertatea de a înţelege fiind, 
în fond, legătura fiecăruia dintre noi, ca fiinţă creată de Dumnezeu, cu Tatăl 
nostru Ceresc. În religie, de la începuturile lumii şi până astăzi, nimic nu s-a 
schimbat. Trinitatea e aceeaşi, Cer-Pământ-Văzduh, Cer-Pământ-Timp, 
Tată-Fiu-Înţelepciune. Trinitatea exprimă, în fond, o condiţionare reciprocă, 
o interactivitate perfecţionistă şi o anumită conştiinţă de sine a Pământului, a 
Fiului, care îşi receptează superior legătura cu Cerul-Tată, inițial prin 
văzduh, apoi prin timp, iar în cele din urmă prin înţelepciune. Ideea 
Trinității, în condiţiile în care chiar şi Apollo prezisese că „Unul, Cel Ceresc 
îşi va trimite Fiul“ (Sf. Ecaterina) pentru a conştientiza o anume identitate 
terestră şi pentru a le oferi oamenilor demnitate, libertate şi egalitate în 
raporturile lor reciproce şi în raporturile cu Dumnezeu-Tatăl, n-ar fi trebuit 
să învrăjbească. lisus spusese că Dumnezeu se poate arăta oricui, nu numai 
preoţilor şi că, tocmai de aceea, orice opinie trebuie privită cu respect. 
Numai că, în vremea lui Constantin cel Mare, fiecare „dirigent“ religios se 
considera pe sine mai mult decât un ministru al lui Dumnezeu pe pământ, 
opiniile lui legitimându-l şi consacrându-i puterea. Prin urmare, disputele 
erau la mare preţ, ele favorizând şi afirmarea propriei tabere, dar şi 
anihilarea adversarilor prin „blestem“ („Blestemat să fii ca blestematul Arie“ 
etc.), şi asta în condiţiile în care creştinismul deja prinsese rădăcini sănătoase 
în întreg imperiul roman: 

„Odinioară, (împăratul) a dat la curtenii săi poruncă ca, câţi sunt 
creştini din slujba şi din împărăţia lui să iasă. Unii slujitori creştini, ca să nu- 
şi piardă slujba, s-au lepădat de credinţa creştinească. Apoi, împăratul, pe 
câţi s-au lepădat de credinţă, pe toţi i-au lepădat din slujba sa zicând: „Dacă 
voi Dumnezeului vostru aţi fost necredincioşi, şi mie îmi veţi fi 
necredincioşi“. lar pe cei ce au voit să-şi piarză slujba decât să se lepede de 
Dumnezeu ca pe nişte oameni temători de Dumnezeu şi credincioşi i-au ţinut 
în curtea şi în slujba sa“ (Micu, 97). 

Anecdota aceasta istorică, repovestită cu entuziasm de Samuil Micu, 
consfinţeşte prețuirea de care se bucurau, înainte de anul 306, valorile 
morale ale creştinilor laici, ale „glotaşilor““ care, spre deosebire de „sortiţii, 
aleşii, moştenitorii“ clerici, adoptaseră creştinismul ca mod dumnezeisc de 
viaţă, de comportament, de împlinire. 

Constantin cel Mare a fost sedus tocmai de astfel de valori creştine, de 
trăirile întru Iisus ale celor care erau creştini. Imperiul roman, deja decadent, 
avea nevoie de o purificare morală prin creştinism, dar, în ciuda amplorii pe 

care o luase creştinismul în întregul imperiu, creştinismul risca să se 
fărâmiţeze şi, ulterior, să dispară ca religie, orgoliile şi ambițiile clericilor 
ajungând la paroxism. Constantin a priceput că şi viitorul imperiului 
depindea „de potolirea, împăcarea şi înlăturarea acestor certuri necreştineşti“ 
(Sbiera, Contribuiri, 183), aşa că a început să ducă negocieri cu principalii 
aspiranţi la a se substitui lui Dumnezeu pe pământ, cerându-le să se 
întâlnească la Roma „ca să se înţeleagă între ei şi să restabilească pacea şi 
ordinea socială şi să trăiască cu toţii în unire şi voie bună, înlăturând 
scandalurile. Deciziile acestei întruniri nu fură însă recunoscute şi primite de 
toţi“, aşa că împăratul a convocat un nou consiliu al diriguitorilor religioşi, 
care întrunire nu a avut alt efect decât acela de a-l convinge pe Constantin 
„că învăţăturile creştineşti sunt folositoare pentru prosperarea şi a 
împărăției“, aşa că împăratul, visând la o biserică universală care să-i unifice 
imperiul, „dete dirigenţilor comunelor bisericeşti mijloace băneşti şi alte 
scutiri, ca doară şi-ar îndeplini mai cu acuratețe datorinţele chemării sale“ 
(Sbiera, Contribuiri, 183). 

Constantin spera într-o unificare religioasă şi în recunoaşterea sa ca 
„întâipărinte“ (Papă sau Patriarh) al întregii lumi creştine, aşa că a investit 
masiv în religie „şi mult bine au făcut Bisericii lui Dumnezeu şi slujitorilor 
ei“ (Micu, 99), îmbogăţind un cler lacom şi certăreţ şi stabilind tradiţia 
obligativităţii daniei, o tradiţie întreruptă brutal de către înțeleptul împărat 
Iulian Filosoful (361-363), căruia clericii i-au întinat memoria, numindu-l 
Apostatul, adică Lepădatul, pentru că renunţase la „Dumnezeul vostru 
sângeros“ în favoarea filosofiei greceşti şi a tradiţiilor religioase ale Romei 
antice. lulian a intrat într-o polemică interesantă cu loan Gură de Aur, 
Sfântul insistând asupra ideii că filosofia creştinismului este „filosofia 
faptei“. Perfect adevărat, numai că una însemna „filosofia faptei“, pe care o 
puneau în practică „glotaşii“ creştinismului, şi alta lăcomoasa şi somtuoasa 
existenţă a elitei ierarhice clericale. Prin urmare, lulian a ordonat confiscarea 
averilor bisericeşti, avertizându-l pe Teodorit, presbiterul Antiohiei: „Nu se 
cade creştinilor să aibă orice bogății, deoarece Hristos al lor le porunceşte să 
fie săraci: să nu aveţi aur, nici argint!“. Teodorit este cinstit de biserică drept 
Sfânt Mucenic, iar împăratul-filosof a rămas scufundat în noroiul unei 
posterităţi veşnic murdară. Presbiterul Antiohiei săvârşise un delict grav, 
profanase temple şi morminte, şi fusese pedepsit conform legilor vremii: 
„Pentru ce, Teodorite, în vremea împăratului Constantin, ai stricat lăcaşurile 
zeilor celor vechi, ai împrăştiat mormintele morţilor şi ai poruncit să se 
zidească biserici peste ele?“ (Vieţile Sfinţilor). 

Împăratul Constantin, fiind „totdeauna, după datina veche, pentru 
tolerarea liberei cugetări şi a manifestării ei nestingherite“, îndemnând, 
adeseori, „spre toleranță şi împăcare“ (Sbiera, Contribuiri, 184-185), dar 
clericii, îmbogăţiţi şi puternici, „deveniră din umili superbi şi vanitoşi, din 
apăsaţi şi persecutați înşişi netoleranţi şi persecutori, şi începură şi ei, ca şi 
preoţii evrei şi păgâni, a vâna mai mult după foloasele posesiunii sale, decât 
a se direge şi a se purta după umanitarele şi blândele învățături creştineşti. 
Această sumeţie se mări până într-atâta încât unii episcopi nu se sfiiră a 
mustra pe împăratul Constanțiu II (337-361) şi a-i ţine în nume de rău că se 
prea amestecă în afacerile religioase“ (Sbiera, Contribuiri, 189) şi pentru că 
„acesta s-a dat către partea arienilor şi multe necazuri au făcut catholicilor“* 
(Micu, 99). 

Arienii era partizanii lui Arie, un preot din Alexandria (Egipt) care 
avea să moară în 336, lăsând posterităţii un nume blestemat, „asemenea cu 
uda şi blestematul Arie de către cei 325 părinţi la Niceea“, cum stă scris în 
majoritatea documentelor medievale româneşti, polone şi ungureşti. 

Arie intrase într-o dispută privind personalitatea lui lisus Cristos şi la 
calitatea Sfântului Duh, promis lumii creştine, opinând că lisus „are numai o 
fiinţă similară (homoeusia) cu aceea a lui Dumnezeu Tatăl, iar nu una şi 
aceeaşi ființă (homousia) cu el“. Într-o lume cu adevărat creştină, o astfel de 
opinie ar fi fost catalogată cu expresia „Dumnezeu să-l judece!“, mai ales că 
însuşi lisus se declarase Fiul Omului, iar recursul la Tatăl Ceresc îl făcea, în 
fond, pentru fiecare dintre noi şi abia apoi pentru sine! lisus dorise să ne 
confere o demnitate superbă, o identitate care să oblige la egalitate şi 
libertate, fapta omenească urmând să dovedească dragoste, solidaritate, 
blândeţe, modestie, bună-înţelegere, pace. Arie exprimase, în fond, o opinie 
şi era îndreptăţit la aceasta de lisus Hristos, care stabilise că Dumnezeu se 
poate rosti prin oricine şi că numai EI alege prin cine să-şi exprime voinţa. 
Numai că Arie era doar un preot, poate că şi atras de scaunul episcopal al 
Alexandriei, aşa că a stârnit, mai întâi, mânia episcopului, şi el viitor sfânt. 
Tinerii clerici din provinciile imperiale, dar şi o parte dintre creştinii 
practicanți au devenit partizani ai lui Arie. În fond, disputa aceasta marca şi 
un conflict între generaţii, între o ierarhie opulentă şi deja înstrăinată de 
creştinism şi între pătura de jos a acestei nobilimi religioase, care aspira la 
putere şi la roadele ei necreştineşti. Disputa s-a transformat rapid în „certuri 
foarte înfocate“, în „desbinări atât de urâcioase şi de scandaloase, încât 
adversarii creştinismului începură, prin teatre, la spectacole publice, a-şi bate 
joc de aceşti creştini necreştineşti, de dezbinările şi de certurile lor 
nesocotite“ (Sbiera, Contribuiri, 185). 

Pe acest fond al discordiei, în anul 325, intervine Constantin, care 
scrie şi lui Arie, şi episcopului de Alexandria, încercând să-i convingă că şi 
creştinismul, şi imperiul au nevoie de unitate. Convoacă o nouă întrunire a 
marii nobilimi clericale, de data asta cu succes, la Niceea (Bithinia) 
adunându-se, la un consiliu universal, „peste două sute cincizeci de episcopi 
Şi, împreună cu ei, o mulţime de preoţi, de diaconi, de servitori şi de alte 
persoane. Însuşi împăratul îl deschise în persoană prin o scurtă cuvântare 
latinească, explicată greceşte de către un tălmaci, prin care îndemna pe 
episcopi ca ei, „ca nişte miniştri ai lui Dumnezeu şi ca buni servitori ai 
Domnului şi Mântuitorului comun al tuturora, să înlăture dintre dânşii 
cauzele dezbinării şi să dezlege, în pace, toate neînțelegerile“. (Sbiera, 
Contribuiri, 186). 

Cu un an în urmă, Constantin, cel care, ca să facă pe plac „sfinţilor 
părinţi“, încălca, la Niceea, una dintre învăţăturile lui lisus, aceea ca nimeni 
să nu se mai considere ministrul lui Dumnezeu pe pământ, tocmai se 
înfruntase cu Liciunius, pe care-l biruise şi pe care, „pentru că-l rugase soră- 
sa, care era muierea lui Licinius, l-a iertat, ci neastâmpărându-se Licinius, în 
anul 324, din porunca lui Constantin, au fost omorât. Bun creştin şi mare 
apostol a fost Constantin“, din moment ce „a dat legi bune pentru creştini; 
multe biserici a făcut şi, în tot chipul, se silea să le adauge creştinătatea“ 
(Micu, 98-99). 

La Niceea, urma să se convină asupra unui nou „sâmbure de credinţă 
creştină“, pe temelia căruia să se întemeieze biserica, pentru că vechiul 
„sâmbure“, cel elaborat de Grigore Thaumaturgos („făcătorul de minuni“), 
episcop în Cesareea Nouă din Pont (210-270) nu mai era de folos, din 
moment ce, la Niceea, urma să se legitimeze o nouă putere. O putere 
trândavă şi păcătoasă, care a încins un chef straşnic, care a durat vreo două 
săptămâni, şi s-a finalizat cu alegerea „Bibliei celei adevărate“, din câteva 
zeci de variante, cu un nou „Crez“ şi cu veşnica anatemizare a lui Arie. Cu 
Biblia au scos-o lesne la cale „sfinţii părinţi“, din moment ce unul dintre ei a 
propus să lase totul „la voia lui Dumnezeu“ şi, în consecinţă, „sfântul“ a tras 
ca la loz în plic, din maldărul de variante de Biblii, un singur manuscris, cel 
socotit până astăzi ca fiind cel adevărat. Cu Arie, „sfinţii părinţi“ au scos-o la 
capăt în buna tradiţie a intoleranţei, supunându-l blestemului, mai rău ca pe 
Iuda (pe care lisus I-a iertat!), pentru toţi vecii. Cu „Crezul“ nu se ştie exact 
cum a fost, dar a fost acceptat drept „symbolum fidei cotholicae christianae“, 
ulterior „zelosul scriitor bisericesc Augustin (364-430)* urmând să 
născocească o origine apostolească a „Crezului“. 

Cică „Petru a zis: Cred în Dumnezeu, Tatăl atotputernic. 

loan a zis: Făcătorul cerului şi al pământului. 

Iacob a zis: Cred şi în lisus Cristos, Fiul lui, unicul nostru Domn. 

Andrei a zis: Care este conceput de Spiritul Sfânt, născut din Maria 
Fecioară. 

Filip a zis: A pătimit sub Pilat din Pont, a fost răstignit pe cruce, a 
murit şi a fost înmormântat. 

Toma a zis: S-a coborât în iad, a treia zi s-a sculat din morţi. 

Vartolomeu a zis: S-a suit la ceruri, şade la dreapta lui Dumnezeu 
Tatăl atotputernic. 

Matei a zis: De unde va veni să judece pe cei vii şi pe cei morţi. 

lacob al lui Alfeu: Cred şi în Spiritul Sfânt, în sfânta Biserică 
Universală. 

Simon Zelosul: În comuniunea Sfinţilor, în iertarea păcatelor. 

Iuda a lui Iacob: În învierea trupului. 

Matei a îndeplinit: În viaţa veşnică. Amin“ (Sbiera, Contribuiri, 190). 

Biserica a îmbrăţişat şi invenţia lui Augustin, proclamându-l Sfânt, 
pentru că invenţia aceasta, serios îndepărtată de textul real al „Crezului“ 
legitima o serie întreagă de păgânizări, de îndepărtări, de înstrăinări de 
învăţăturile lui lisus. 

La Niceea, în 325, „sâmburele de credință“, scris, probabil de un 
diacon dibaci şi învăţat, punea temelia instituţiei religioase numită biserică 
prin următorul text: 

„Credem în Dumnezeu Tatăl, atotputernicul, făcătorul celor văzute şi 
nevăzute. 

Şi în Domnul lisus Cristos, fiul lui Dumnezeu, născut din Tatăl, şi de 
un gen, adică din fiinţa Tatălui (precum vedeţi, Arie era deja condamnat la 
veşnică întinare), Dumnezeu din Dumnezeu, lumină din lumină, Dumnezeu 
din Dumnezeu adevărat, generat (născut), nu făcut şi de aceeaşi fiinţă cu 
Tatăl (vai de bietul preot Arie!), prin care toate sunt făcute atât în ceruri, cât 
şi pe pământ. Care pentru noi, oamenii, şi pentru mântuirea noastră s-a 
pogorât şi s-a încărnat şi s-a făcut om, a pătimit şi a înviat a treia zi, şi s-a 
suit în ceruri, de unde are să vină să judece pe cei vii şi pe cei morţi. Şi în 
spiritul Sfânt“. 

Stufos, răutăcios, ameninţător, menit doar să condamne arienismul şi 
să amenințe omenirea cu judecata de apoi, „Crezul“, această temelie a 
Bisericii, nu-l trăieşte pe lisus. Fiul Omului şi Fiul lui Dumnezeu, „lumină 
din lumină“ fiind, era bun, iubitor şi iertător („Cine se crede fără păcat să 
arunce primul piatra!“), dar aristocrația religioasă nu mai avea nevoie de un 
astfel de lisus. Biserica avea nevoie să înspăimânte, să domine şi să 

stăpânească, iar pentru a-şi atinge scopurile nu ezita să se folosească de orice 
recurs la practicile păgâne. 

La rândul lui, Constantin, care-şi dorea să fie şeful acestui guvern 
pământesc al lui Dumnezeu, îndemna, printr-un „ordin adevărat 
dumnezeiesc“, pe toţi cerăţenii imperiului să se supună episcopilor, pentru 
„că toate câte se decid în adunări de episcopi se fac după voia lui 
Dumnezeu“ (Eusebiu din Cesareea, Viaţa lui Constantin), ba mai scria şi 
regelui perşilor că „Dumnezeu este Tatăl tuturor oamenilor“, că „iubeşte pe 
oamenii paşnici şi dispreţuieşte pe cei ce aţâţă tulburări; că doboară pe cei 
îngâmfaţi; că ocroteşte pe principii care guvernează cu dreptate, le întăreşte 
puterea şi le dă pacea“. De la Constantin încoace, „a rămas creştinismul în 
ochii domnitorilor creştini ca mijloc puternic atât pentru întărirea şi unirea 
popoarelor, cât şi pentru atragerea acestora sub ascultarea şi domnia lor, iar 
preoțimea creştinească şi, mai ales, privighetorii ei (episcopii) începură a se 
reînsufleți de cugetarea evreiască că numai ei singuri ar fi cei exclusiv 
destinaţi de a cunoaşte şi de a vesti voia lui Dumnezeu printre oameni şi de 
a-l reprezenta printre ei“ (Sbiera, Contribuiri, 189). 

După toate binefacerile făcute creştinismului şi, în special, 
episcopilor, Constantin a sperat că va fi recunoscut „în cele din afara“ 
bisericii „pus de Dumnezeu ca să fiu privighetoriu“, numai că episcopii nu 
doreau să împartă puterea cu nici un împărat, aşa că au preferat să-l 
proclame sfânt (folosindu-i cu dibăcie numele, faptele şi păgânismele), dar 
nu şi episcop, fiind prea preocupaţi de „certurile de cele de mai înainte 
pentru domnie şi pentru preponderență“ (189). „Bun creştin şi mare apostol a 
fost Constantin, şi mult bine a făcut Bisericii lui Dumnezeu şi slujitorilor ei 
şi multe legi pentru binele creştinilor a dat, dar nu s-a botezat până la 
sfârşitul vieţii, se zice că a întârziat a se botezat ca să meargă la lordan să se 
boteze, unde s-a botezat Domnul; ci, în anul 337, bolnăvindu-se, şi de la 
Țarigrad mergând la scăldătoare, a simţit că s-a apropiat sfârşitul vieţii lui şi, 
chemând episcopii la sine, la Ahiron, aproape de Nicomedia, cu episcopii 
care erau acolo, l-au botezat şi cu toate tainele l-au grijit, şi aşa, de 65 de ani 
de bătrân, a murit în ziua de Rusalii“ (Micu, 99), 

Rusalii, adică deja încreştinatele sărbători păgâne ale trandafirilor 
(Rosalia), constând în depunerea de trandafiri pe morminte. 

Constantin cel Mare, împăratul care a vrut să se folosească de 
creştinism, dar de care s-au folosit şi se folosesc dibacii stăpânitori ai unei 
bune părţi din lume, cei care pretextează cu numele lui lisus, dar îi iau în 
deşert învăţăturile. Că s-au folosit de Constantin nu prea contează. Mai grav 
este că întemeietorii Bisericii lui lisus Cristos s-au folosit de Iisus. 

Fiul lui Dumnezeu a predicat credinţa într-un singur Dumnezeu, 
„Tatăl nostru care eşti în ceruri“. Tatăl nostru al tuturor, pe care urma să-l 
conştientizăm drept Tată prin lisus, prin lisus care ne reda demnitatea de fii 
ai lui Dumnezeu, vânturând şi spulberând spaimele şi amenințările cu 
neiertătoare judecăţi, în favoarea unei depline armonii. Urma să fim lumină 
şi să ne întoarcem în lumină, urma să redevenim sferici şi pe deplin fericiți. 
Numai că stăpânitorii ideologici, inventatorii tributului benevol al 
credulităţii, nu puteau îngădui o armonie desăvârşită, aşa că au despicat 
adânc între Fii şi Tată, spintecând prin sfânta carne a lui lisus, şi au prins să 
viermuiască în rană, barieră de întuneric între lumină şi lumină, înstrăinare 
definitivă, prin teamă, între Tată şi Fii. În fond, lisus a fost Dumnezeul din 
noi, cel care a făcut lumină şi ne-a îndemnat: lubiţi şi nu vă mai temeţi! Tatăl 
nostru vă iubeşte pentru că-i sunteţi fii! El veghează asupra voastră şi vă vrea 
binele. Străduiţi-vă să nu-l dezamăgiţi, încercaţi să fiţi lumină din lumină!. 

Cam aşa ar putea fi sintetizată, pe scurt, revoluţia filosofică şi nu 
numai înfăptuită de Dumnezeul din noi, de lisus Cristos. 

„Era lucru prea firesc ca lisus  Nazarineanul, întemeietorul 
creştinismului, să devină şi să rămână obiect de venerație pentru toţi 
aderenţii învățăturilor lui. Și, întru adevăr, numele şi memoria lui rămaseră 
pururea vii printre creştini şi se bucurau la ei de o întâmpinare foarte 
respectuoasă şi de o venerare binemeritată. El fu considerat nu numai ca 
Ales şi ca Uns sau ca Mesia, trimis de Dumnezeu ca să mântuiască pe 
oameni din păcate şi să întemeieze printre dânşii o împărăție cerească de 
iubire şi de înfrățire, de adevăr şi dreptate, de sprijin şi ajutor reciproc, dar 
încă şi ca Fiu sau Înger al lui Dumnezeu, şi, de la întâiul consiliu universal 
din Niceea, din anul 325 încoace, chiar şi ca Dumnezeu-om şi ca om- 
Dumnezeu, cam tot aşa cum credeau păgânii că cei mai luminaţi şi mai 
distinşi bărbaţi ai lor au fost concepuţi de către vreo femeie deadreptul de la 
vreun zeu, chiar de la mai marele zeilor, din care cauză îl şi înzeiau după 
moarte. De aici înainte cultul lui Iisus Cristos s-a făcut totuna cu cultul unui 
singur Dumnezeu, al lui Dumnezeu Tatăl, şi a devenit un cult religios 
adevărat dumnezeiesc, luat după cultul eroilor păgâneşti, măcar că se mai 
găseau, pe ici-colea, unii învăţători şi dirigenţi bisericeşti care nu voiau să 
recunoască lui lisus Cristos, întru toate şi pentru totdeauna, o deplină 
egalitate cu Dumnezeu Tatăl (...). 

Prin consacrarea lui lisus Nazarineanul, precum şi a Spiritului Sfânt, 
ca persoană sau faţă dumnezeiască, s-a alterat, întru-câtva, închipuirea 
creştinilor despre un singur Dumnezeu şi au început a-l considera, a-l adora 

ca Dumnezeu în trei înfăţişări, ca Tată, ca Fiu şi ca Spirit Sfânt, ca o Sfântă 
Treime de una şi aceeaşi fiinţă şi nedespărțită“ (Sbiera, Contribuiri, 194). 

Treimea a funcţionat dintotdeauna şi în toate religiile, reprezentând, în 
fond, acelaşi teritoriu de sacralitate. Însuşi Iisus Cristos legitimează Treimea 
ca unitate între Dumnezeu Tatăl şi Fii săi prin Înţelepciune. În dumnezeiasca 
lui generozitate, lisus nu se socotea mai presus decât noi, El doar dorea să ne 
facă să înţelegem că fapta e calea spre Tată şi înţelepciunea dialogul cu 
Tatăl. Sfânta Treime nu urma să fie ceva deasupra lumii, Sfânta Treime 
urma să ne cuprindă, să ne definească drept părticele ale dumnezeirii. Era 
atâta dragoste în lisus încât, fără îndoială, dragostea îl contopea cu Tatăl 
Ceresc. În fond, în lisus a fost mai multă dumnezeire decât în toată 
omenirea, de la începuturile ei şi până astăzi. Avem dreptul, ba chiar şi 
obligaţia de a cinsti Dumnezeirea din El, conştientizând, în fond, fărâma 
noastră de dumnezeire. Dacă dragoste e, atunci nu mai contează cum îl 
receptează sufletul fiecăruia dintre noi. Suntem nu iertaţi, ci iubiţi. lisus nu 
iartă, el iubeşte. Numai Dumnezeu iartă, spune tot lisus, dar iartă pentru că 
iubeşte, nu pentru că am şi merita iertarea. 

Vorbeam, într-un capitol precedent, că primele sărbători religioase ale 
egiptenilor, şase la număr, deşi zeitățile erau opt, urmăreau o strângere 
lesnicioasă a impozitelor benevole (ertfe, sacrificii, danii), conform 
principiului că e mai uşor de luat o măsură de grâu dintr-un chiup plin, decât 
dintr-un chiup gol. 

Creştinismului instituţional, dornic de averi pământeşti (întru... 
cinstirea numelui lui Dumnezeu!), îi lipsea un astfel de calendar al 
încasărilor de tributuri benevole, aşa că s-a grăbit să înlocuiască vechiul 
calendar sărbătoresc păgân cu un calendar propriu. Şi-i mai lipseau 
creştinismului instituţionalizat idolii, reprezentările cu care să suplinească 
lipsa dragostei, a solidarităţii, a generozităţii, dar şi un sistem administrativ 
coercitiv propriu. Prin urmare, pornind de la sugestia lui Tertulian (160-230) 
referitoare la cinstirea crucii drept trofeu al învingătorilor, s-a născocit o 
viziune a lui Constantin cel Mare, care, de altfel, tot sub influenţa lui 
Tertulian, îşi pusese crucea pe steagul imperial şi desfiinţase pedeapsa morţii 
prin crucificare încă din anul 322, care să permită idolatrizarea crucii. Bazele 
teoretice le-a pus Sfântul Augustin (350-430), care a dat o mare însemnătate 
crucii, stabilind şi o anume simbolistică: braţele crucii înseamnă faptele 
bune, partea de jos înseamnă statornicie în fapte bune, iar partea de sus ar 
reprezenta înaltul ţel al faptelor omeneşti. Tot în timpul lui Constantin s-ar fi 
descoperit, la Ierusalim, chiar crucea pe care a fost răstignit lisus, viziunea 

aparţinând, de data aceasta, maicii lui, Elena. Din anul 401, avem, şi o Zi a 
Crucii, care se substituie sărbătorii străvechi a Intrării Şarpelui în Pământ. 

Apostolii („trimişii“) lui lisus s-au bucurat întotdeauna de mare 
cinstire, vieţile lor fiind dedicate, în fond, răspândirii sfintei învățături. 
Pentru că toţi au sfârşit ucişi, „trimişii“ au fost cinstiţi şi ca Martiri, după ce 
fuseseră cinstiţi şi ca Martori ai lui lisus. Încet-încet, sub denumiri 
conjuncturale, dar meritate (Sfinţi, Cuvioşi, Drepţi, Făcători de minuni), 
„trimişii“ beneficiază de un cult aparte, fiind repartizaţi, în anume zile, pe tot 
parcursul anului. „De unde, mai înainte, se sărbătorea amintirea Martirilor şi 
Sfinţilor numai spre a fi luaţi ca exemple vrednice de imitare, începură 
acuma creştinii nu numai a citi, prin întrunirile religioase, prin biserici, 
descifrarea vieţii şi a faptelor memorabile săvârşite de dânşii într-un mod 
miraculos, dar şi a le executa cântece de laudă şi a recita rugăciuni pentru 
intervenţia lor la Dumnezeu, la lisus Cristos şi la Maica Lui, a le aduna 
moaştele, a le păstra prin biserici şi a zidi biserici pe numele lor. Dirigenţii 
bisericeşti destinară pentru acest cult zile anume (...). În zadar încercară unii 
creştini, ca Vigilanţius, pe la sfârşitul secolului al patrulea, a împiedica 
lărgirea şi înrădăcinarea cultului martirilor şi al rămăşiţelor lor pământeşti. 
Acest cult fu cu succes apărat şi propagat de către mulţi dirigenţi bisericeşti 
din secolul al patrulea şi al cincilea, cu deosebire de către sfântul Ieronim 
(340-420), care a scris şi un „Cuvântariu“ (martyrologium) despre dânşii. 
Păturile de jos ale poporului creştinesc încă erau tare însufleţite pentru cultul 
Sfinţilor, fiindcă găseau în el o despăgubire pentru înlăturatul, dar adânc 
înrădăcinatul şi drăgălaşul cult al zeilor inferiori păgâneşti, al geniilor şi 
eroilor naţionali de mai înainte, şi continuară a-l slăvi nu numai prin servicii 
religioase, prin cântări şi rugăciuni, dar şi prin întruniri publice, prin ospeţe 
şi desfătări, adeseori prea întrecute“ (Sbiera, Contribuiri, 197). 

Transformaţi în idoli, cu chipuri pictate sau sculptate păstrate prin 
case şi prin instituţii publice, Sfinţii şi Martirii beneficiau şi de un 
ceremonial religios strălucitor şi ostentativ, aglomerând în calendare 
personaje istorice mai mult sau mai puţin merituoase, cei mai mulţi 
desemnaţi dintre partizanii învingătorilor în stârpirea ultimelor vestigii ale 
păgânismului sau ale disidenţelor zonale, legitimate teologic, dar catalogate, 
după osândiri, drept eresuri, cu atât mai mult cu cât aceste rătăciri provocau 
şi schisme, deci autonomii provinciale păguboase pentru prosperitatea 
bisericii. Oponentul lui Arie şi al partizanilor săi (Coluth, Carpona, Sarmat, 
ulterior Actie, Eunomie, Eudoxie, Narcis, Demofil etc.), episcopul de 
Alexandria, a devenit Sfântul Alexandru, el biruind eresul şi anihilând 
schisma Antiohiei prin trainică unire, după 85 de ani de dispute. 

Eresurile de după Arie, unele îndreptate chiar şi împotriva ideilor 
ariene, au fost puzderie, în ciuda ripostelor dure. Fotin, negând Trinitatea şi, 
implicit, sfinţenia mulţimii de bărbaţi religioşi, a fost condamnat de consiliul 
(soborul) de la Sirmia, în 351, la caterisire şi exil, murind departe de 
provinciile care-i erau favorabile (Galatia, Iliria). Machedonie din 
Macedonia (cu partizani în Tracia, în Bithinia şi în Helespont), care era 
considerat „pe jumătate ariian“, contestând numai dumnezeirea Sfântului 
Duh, şi care ajunsese episcop de Constantinopol, „în anul 360 au fost 
lepădat“ din scaunul episcopal, osândirea definitivă împotriva lui, a 
ucenicilor şi a învățăturilor, făcându-se în anul 381, când consiliul de la 
Constantinopol a hotărât, odată pentru totdeauna, „cum că în dumnezeire 
sunt trei feţe de o fiinţă: Tatăl, Fiul şi Duhul Sfânt“ (Micu, 109). 

Ul alt eres, cel al lui Apolinar cel Tânăr, episcop de Laodicia, care 
susţinea că „din trup omenesc şi din Cuvântul cel dumnezeiesc s-a închegat 
o fire“, a fost osândit în anul 380, „din porunca împăratului Graţian“, 
Apolinar „cu urmăritorii săi“ fiind „goniţi din ţară“, ulterior, „din porunca lui 
Maxin“, rătăcitului, „împreună cu unii soţi ai săi, s-au tăiat capul“. În 
Mesopotamia, nişte călugări, numiţi mesaliani, susțineau, prin anul 360, că 
fiecare om „din pântecele mumă-sa are drac, care-l împinge la el la faptele 
cele rele, şi cum că acesta nu se poate goni fără numai cu fierbinte 
rugăciune, iară după ce goneşte dracul, vine Duhul Sfânt, văzut şi simţit, şi 
locuieşte cu omul şi izbăveşte trupul de patimi şi de tulburări“. Mesalianii, 
pe lângă basmul acesta ulterior acceptat şi promovat de clerici, „osândea 
lucrul mâinilor şi cu cerşitul trăiau“, dedicând tot timpul rugăciunilor. 
Exemplul putea deveni păgubos, în condiţiile în care şi laicii, datori cu slujbe 
şi cu dări pentru lăcaşurile de cult, ar fi „osândit lucrul mâinilor“, aşa că 
eresul a fost osândit de mai multe soboare, fiind definitiv stârpit în anul 426. 

Vreme de un mileniu, după lisus Cristos, disputele pentru putere s-au 
ținut lanţ. Nici icoanele n-au scăpat controversei, combatanții urmând să 
devină fie sfinţi, fie blestemaţi. Primul sfânt al icoanelor a fost Simion 
Stâlpnicul, care, în anul 574, i-a scris împăratului Justin II (565-578) pentru 
a-l ruga să legifereze pedeapsa cu moatea pentru „cei ce batjocoresc icoanele 
şi statuile împăraţilor“. Un episcop francez, Seren al Marsiliei, a scos toate 
icoanele din biserici şi le-a distrus, papa Grigore I cel Mare (590-604) 
apreciindu-i „zelul pentru lupta în contra lucrărilor făcute de mâna 
omenească“, dar condamnând distrugerea icoanelor, „fiindcă acestea şi 
zugrăvitura s-au făcut prin biserici pentru cei ce nu ştiu carte ca, uitându-se 
la ele, să vadă şi să înţeleagă cine şi ce a făcut şi a suferit pentru creştinism“ 
(Sbiera, Contribuiri, 245). În anul 726, împăratul Leon III Isauritul a interzis 

cultul icoanelor, socotindu-l drept închinare la idoli, iar în 730 a poruncit 
scoaterea icoanelor din biserici, arderea lor şi răzuirea frescelor de pe pereţi, 
dar ordinul împărătesc a fost anulat de papa Grigore III (731-741), care, într- 
un consiliu local, ţinut la Roma, în 731, aprobă cultul icoanelor şi afuriseşte 
pe toţi cei care le interzic. Un alt împărat Constantin (741-775) a convocat, 
în 754, un consiliu pentru a combate şi interzice cultul icoanelor, întinându- 
se în posteritate sub numele de „Spurcatul“ sau „Compromisul“. Împărăteasa 
Irina, în schimb, s-a învrednicit de sfinţenie, susţinând cu înverşunare, în 
perioada de tutorat a fiului său, Constantin VI Porfirogenitul, cultul 
icoanelor. Disputa durează vreme de secole, până în 842, când consiliul de la 
Constantinopol a statornicit pentru totdeauna cultul icoanelor, decretând şi o 
sărbătoare anuală în care se afuriseau toţi cei care cutezau a se opune acestui 
cult, Duminica Ortodoxiei sau Duminica Drepteredincioşilor, prima din 
Ajunul cel mare, înainte de Paşti. 

În vremea în care „episcopii, înfierbântaţi unii în contra altora, ațâţară 
certuri şi dezordini publice între popoare“ (Sbiera, Contribuiri, 177), un 
scriitor bisericesc plin de imaginaţie, Tertulian (160-230) trudea de zor la 
geneza unei mitologii creştine, care să înlăture mitologiile păgâne 
tradiționale. Tertulian fundamenta o nouă datină, datina creştină, preluând şi 
adaptând inteligent datini, obiceiuri şi tradiţii păgâne. Mai întâi, Tertulian 
„începu a combate datinile cele păgâneşti de la solstițiul de iarnă şi de la 
Calendele lui Ianuarie, nu din punct de vedere al serbării triumfului zilelor 
lungi asupra celor scurte, adică a luminii asupra întunericului, nici din acela 
al serbării triumfului semănăturilor şi culesurilor asupra îngheţurilor, 
gerurilor şi nimicirilor, adică a triumfului vieţii asupra morţii, cât mai vârtos 
din cauza degenerării în desfrânări şi batjocuri a jocurilor şi veseliilor 
împreunate cu aceste sărbători păgâneşti“ (Sbiera, Contribuiri, 201). 

În ținuturile noastre, dacă e să ne reamintim, sărbătorile Lunii, ale 
Crăiesei Zăpezilor Eftepir, transformată în mesteacăn, apoi în zână care 
locuieşte în văzduh, deasupra norilor, într-un palat de cleştar şi pietre 
scumpe, începeau în ultima zi de noiembrie şi se sfârşeau la sfârşitul lui 
februarie cu alaiurile „celui beat de dragoste“, Dragobete. În decembrie, 
sărbătoarea lui An-Dar (Sfârşitul Anului sau poate Darul lui Anu, cel care a 
stabilit legile „de lângă râul cu apă“, în anul 4.500 î.e.n.) se continua şi se 
contopea cu sărbătoarea închinată lui Neikoy (Neica), moş-strămoşul, şi cu 
refacerea simbolică a drumului de întoarcere al Blajinilor de către Pitarai. 
Obiceiul Pitarailor, adesea apropiat celui al Căluşarilor, deja impusese 
jocurile cu măşti, Decembrie (Capra), Ursa Mare (Ursul) şi străbunii călăreţi 
(centaurii) bucurându-se de oficieri petrecăreţe separate. Mese întinse, 

băutură, dans, petreceri, voie-bună, adică un cadru sărbătoresc la care nu se 
renunţă prea uşor. 

Tertulian, dornic, totuşi, să dea o altă motivaţie acestor sărbători, a 
născocit şi răspândit, mai întâi, scrisoarea lui Pillat din Pont prin care acesta 
îi vestea împăratului Tiberius faima învierii lui lisus Crstos, iar odată cu 
răspândirea acestei născociri legitimante despre scrisoare a şi fost sărbătorită 
„Arătarea (Epifania, în greceşte) lui lisus Hristos, în ziua de 6 ianuarie, 
începând cam cu anul 200. 

După constituirea bisericii universale prin „Crez“, deci după consiliul 
de la Niceea din anul 325, ziua de 6 ianuarie a fost consacrată pentru două 
sărbători creştine, una „în amintirea celor trei Magi sau Regi de la Răsărit, 
care cei dintâi recunoscură pe lisus ca Fiu al lui Dumnezeu şi-l adorară ca 
atare prin aducerea de daruri, iar a doua sărbătoare în amintirea naşterii lui, 
pe care o aflăm pusă, din anul 354 încoace, în ziua a 25-a a lunii Decembrie, 
tocmai de ziua serbării Soarelui Neînvins“ (Sbiera, Contribuiri, 202). Numai 
că datinile străvechi continuau să fie respectate, chiar dacă fuseseră osândite 
periodic, cel mai dur în anul 681, când consiliul universal din Constantiniana 
a condamnat, în canonul 62, „necuviinţele de la aceste datini şi datinile 
înseşi“ (202). Riposta imediată şi eficientă a creştinismului a fost persuasivă, 
pe fondul înmulțirii cântărilor şi rugăciunilor religioase, dar şi a zilelor 
festive, răspândindu-se iluzia „că Dumnezeu este foarte simţitor şi 
înduplecabil la rugile creştinilor; că tare îi plac cântările de laudă şi de 
mulțămită; că în urma acestora trimite oamenilor pe îngerii Săi întru ajutor; 
că îngerii din cer încă intervin cu succes la Dumnezeu sau sar în ajutor 
oamenilor şi deadreptul întru ajutor şi inspirare, dacă aceştia li se adresează 
prin rugăciuni şi cântări, că şi Martirii şi Sfinţii creştinilor încă se fac 
mijlocitori la Dumnezeu pentru nevoile şi neajunsurile oamenilor, dacă 
aceştia le venerează memoria şi se roagă către dânşii, şi că însăşi crucea, 
pusă undeva sau purtată la sine, şi chiar semnul crucii, făcut cu mâna asupra 
sa sau asupra altora, alungă de acolo spiritele necurate şi fereşte de ispite şi 
rele“ (Sbiera, Contribuiri, 246). 

Politeismul păgân reînvia, dar cu aură creştină. Datinile nu mai erau 
interzise, ci „creştinate“, adică populate cu simboluri bisericeşti. Nu 
creştineşti, ci bisericeşti. Calea spre asimilarea păgânismului o reprezenta 
cântecul-cântarea, deci amestecul de imn păgân arhaic cu patronime şi 
toponime creştine. De cântece-cântări se ocupau călugării, legiunile clerical- 
statale ale Sfântului Vasile, aceşti spartani ai pravilelor şi ai canoanelor, care 
slujesc, de aproape două milenii, o împărăție pământească ipocrită şi 
anticreştină. Prin străduinţa călugărilor s-au adunat puzderii de cântări, 

necesare în calendarul festivalului persuasiv al înstrăinării de isus, cântări 
grupate în mai multe cărți: Liturghier, Orologiu sau Ceaslov (Orar), Octoih, 
Rugăciunariu, Mineiu (Lunar), Martirologiu (Cuvânt despre martiri) etc. 

Retragerea în singurătate (sihăstrismul) are o îndelungată tradiţie. 
Chiar şi primii „primitori ai Legii“, Moise (1.600-1.480 î.e.n.), Licurg 
(secolul IX î.e.n.), Solon al Atenei (640-556 î.e.n.), Buddha („cel deştept“, 
secolul VII î.e.n.), Confucius (551-478 î.e.n.), s-au retras în singurătate, unde 
au conceput (primit) Legile. 

La evrei, Esenienii, din rândurile cărora provine şi Sfântul loan 
Botezătorul, „principele singuraticilor“ şi întemeietorul sihăstrismului, 
obişnuiau retrageri în singurătate. Singuraticilor li s-a spus „anahoreţi“ 
(pustnici), „eremiţi“ (bătrâni virtuoşi) sau „călugări“ (asceţi), iar însinguraţii 
pentru totdeauna au fost numiţi sihaştri sau pustnici. Grupărilor de oameni 
religioşi retraşi din viaţa socială li s-a zis călugări sau monahi, comunitatea 
lor fiind mănăstirea (singurăticia), iar casa lor de rugăciuni, „lavra“ sau 
„laura“. 

Cel mai celebru pustnic a fost Anton cel Mare (251-356), care şi-a 
împărţit averea săracilor şi s-a retras într-o peşteră; foarte curând după aceea, 
în jurul peşterii Sfântului Anton s-au adunat mulţi singuratici, înființându-se, 
de fapt, prima mănăstire. Dar cel care a înţeles utilitatea unui aparat 
administrativ religios şi care a pus bazele vieţii călugărești, scriind, în anul 
362, 55 reguli lungi şi 313 reguli scurte, a fost Sfântul Vasile cel Mare (329- 
379), sora lui, Macrina, întemeind primele mănăstiri de călugăriţe. Ulterior, 
mănăstirile vor lua „sub ascultare“ bisericile şi localităţile, stabilind şi 
încasând biruri („Smeritul ieromonah Ghervasie egumenul şi tot întru 
domnul smerit sobor din mânăstire Putna scriem pace şi blagoslovenie 
tuturor preoţilor şi diaconilor din ţinutul Sucevii, dându-vă ştire precum am 
ales pe fratele nostru loan ieromonahul precum ca să strângă dăjdi dela fişte 
care, preoţi şi diaconi, câte doi galbeni şi câte doi potronici pentru prescuri şi 
câte doi potronici pentru lumânări şi câte trei potronici de grăunţe şi câte un 
potronic pentru hârtie precum iaste obiceiul“, stă scris într-un document din 
17 ianuarie 1612). 

Primul mileniu al creştinismului instituţionalizat a fost unul al 
dezbinărilor şi al luptei pentru putere. Dincolo de disputele teologice s-a 
aflat, mereu şi mereu, o încrâncenată bătălie şi pentru putere universală, 
începută, practic, în anul 476, când disputarea întâietăţii se polarizează pe 
axa Răsărit-Apus şi se finalizează, în 16 iulie 1054 cu o dublă afurisenie, 
care consacră dezbinarea definitivă a lumii creştine. Primul pas în dezbinare 
a fost făcut de patriarhul Constantinopolului Mihail (1043-1058), care i-a 

imputat, epistolar, papei Leon IX (1048-1054) că „permite creştinilor a 
mânca carne de animale zugrumate, iar preoților ca să săvârşească serviciul 
dumnezeiesc cu pâine azimă, în loc de prescure dospită, şi că introduce în 
Crez un adaos despre purcederea Sfântului Spirit şi de la Fiul, şi că tolerează 
şi alte înnoituri ceremoniale“ (Sbiera, Contribuiri, 340). Jignit în autoritatea 
sa, papa Leon a trimis o solie la Constantinopol, iar solii, după eşecul 
negocierilor, au depus „pe altarul bisericii Sfintei Sofii din Roma nouă, într-a 
16 Julie 1054, o bulă de afurisenie şi de excomunicare, acuzând pe patriarh 
şi pe bisericile de sub jurisdicţiunea lui de fel de fel de eresuri. Patriarhul 
Mihai Curelaru însă arsese această bulă papală, convocă un consiliu local şi 
rosti şi el o afurisenie şi o excomunicare asupra papii Leon LX şi asupra celor 
ce ţineau cu dânsul. 

Aceste învinuiri şi erori doctrinare, rituale şi ceremoniale, şi aceste 
afurisiri şi excomunicări reciproce, contrare spiritului creştinesc, au produs o 
ruptură care nu s-a mai putut înlătura, cu toate încercările ulterioare dintr-o 
parte şi din alta, mai ales prin împărații răsăriteni Mihai IV (1076-1078), 
loan Comnenul (1118-1143) şi Emanuel Comnenul (1143-1180, 1183), 
poate şi de aceea fiindcă se amestecaseră în această afacere religioasă 
doctrinară încă şi rivalități politice, naţionale şi sociale“ (Sbiera, Contribuiri, 
340). 

E imposibil să ne închipuim cum ar fi arătat omenirea astăzi dacă 
învăţăturile lui lisus Hristos ar fi fost respectate măcar de către cei care au 
întemeiat biserica, dar e sigur că împărăţia cerească ar fi binecuvântat 
civilizaţia umană pentru totdeauna. 

Creştinii, monoteişti şi intoleranţi 


Creştinismul a fost recunoscut ca religie nouă încă din anul 35, când 
Tiberius, gândind că va pacifica Iudeea, recunoştea „culto di Cristo“, dar sub 
controlul Sinedrului (Sordi), iar Hadrian a vrut să construiască „un templo de 
Cristo“.  Persecuţiile împotriva creştinismului ca „superstitia illicita“ 
evreiască încep după anul 62, când Nero (54-68), după incendierea Romei, 
dă vina pe creştini, socotiți drept membri ai unei societăţi secrete evreieşti 
(Tacit, XV.44). Domițian (96-98) a pus capăt persecuțiilor („pose fine alla 
persecutione“; Sordi), dar nu înainte de a fi arestat romani care purtau 
costume iudaice „per ateismo“ (Dio Cassius), iar Traian (98-117) acuza în 
creştinism şi în practica flagelărilor „atteismo e di tutte le calpe tenebrose o 
infami“, deci ateismul şi toate aceste falsuri tenebroase şi infame, ordonând 
arestări, în baza unei liste anonime, a membrilor „acestei societăţi secrete“ 
(Pliniu cel Tânăr, Epistola X.96). lulian Apostatul se supărate pe intoleranţa 
creştinilor, care creaseră deja, pe vremea lui Constantin cel Mare, „un 
precedent de purtare cu consecvență extremă a intoleranţei“ („un precedente 
da portare a conseguenze estreme di intoleranza“”), tradiţia romană a 
combaterii extremismelor şi a intoleranţei manifestându-se şi în dauna 
cultelor păgâne, precum cel al lui Bachus, interzis de Senat în 186. 

Şi cărturarii lumii romane acuzau creştinismul ca fiind o „sectă 
magică“ (Pliniu cel Bătrân), „o rază omenească, dar şi o nouă şi malefică 
superstiție“ (Suetoniu) sau lipsa unui „rit religios“ (Arnobius) prin care să se 
apropie de suflet „un cult divin“. 

Disputele filosofice între „păgâni“ şi Tertulian, în anul 202, i-au oferit 
acestui dibaci inventator de mitologie creştină ocazia să experimenteze teoria 
persecuțiilor, în „De spectacolis“, plângându-i pe cei care cică nu puteau 
intra în slujba imperiului, credinţa lor obligându-i să nu ucidă în războaie 
(dar vor ucide păgâni, în cadrul persecuțiilor pe care le vor comite), să nu 
depună jurământ de credinţă faţă de împărat şi să nu poarte steagurile 
imperiale. 

În anul 274, s-a născut la Naissa Flavius Valerius Aurelius 
Constantinus, cel care, la începutul secolului următor, avea să dispute tronul 
imperial cu trei, respectiv, cinci pretendenți, dintre care numai unul, 
Licinius, cumnatul său, avea să-i fie aliat şi, ulterior, ultimul contracandidat 


126 


Datina, Biblia Românilor 


care trebuia ucis. În numele lui Constantin şi al lui Liciniu, Galerius a dat, în 
30 aprilie 311 (murind după numai 5 zile), Edictul din Nicomedia, prin care 
creştinismul devenea religie licită. Constantin avea nevoie de simpatia şi de 
ajutorul creştinilor în războaiele orientale, aşa că, prin Edictul de la Milano, 
a restituit creștinilor şi toate bunurile confiscate anterior. Prin Constantin, 
pentru prima dată „la religione fu messa a servizio della politica“, împăratul 
pricepându-se să îmbine religia cu politica. Prin urmare, în 312, când îl 
înfrângea pe Maxentius la Ponte Milvio, Constantin, sub influenţa scrierilor 
lui Tertulian, dar pretextând cu „o viziune“, a pus Crucea în vârful lănciilor 
steagurilor de luptă, iar veteranii strigau, în tabăra de la Ercole: „Dei de 
nobis servent“. La fel procedează şi Licinius, care, în 30 aprilie 313, când 
biruia, la Campi Serene, pe Maximin, şi-a pus legiunile să scandeze: „Dio 
santo, noi te preghiamo!“. Două consilii ecumenice (dacă de ecumenism 
poate fi vorba), cel de la Niceea (325) şi cel de la Constantinopol (381) au 
consacrat creştinismul cu teologia şi cu structura sa autocratică („sua 
struttura autocratica“) drept religie legitimă definitiv. 

Legitimat în vremea lui Constantin (care a rămas un păgân tolerant, 
dar şi dibaci manipulant al creştinilor, până aproape de clipa morţii, când a 
acceptat botezul), creştinismul a fost proclamat drept religie de stat, în 392, 
de Teodosie, izbutind să obţină, sub acelaşi Teodosie, dar şi sub împărații 
Valentinianus şi Arcadius, interzicerea tuturor manifestărilor păgâne. În anul 
409, Teodosie al II-lea „cel Mic“ a proclamat duminica drept primă zi a 
săptămânii şi a interzis definitiv păgânismul. 

Creştinismul, după spusele Sfântului Augustin, n-ar fi comis persecuții 
împotriva păgânilor. În fond, după aceeaşi logică, fanaticii „non uccidono 
nessuno, eccetto quelliche Dio comanda uccidere“. Deci fanaticii care, 
începând cu anul 316, stimulaţi de îndemnurile la atrocități ale lui Lattanzio 
(„Ucideţi pe cei care l-au insultat pe Dumnezeu!'), au pus capăt unor vieţi 
n-au ucis, ci au comis excepţia care confirmă regula, „din ordinul lui 
Dumnezeu“. Şi Eusebiu din Nicomedia, biograful lui Constantin cel Mare şi 
Sfânt (episcopii s-au folosit de el după moarte), îndemna la crime (,„cose 
possano perire e nemici di Cristo“, deci „puteţi începe uciderea neprietenilor 
lui Cristos“), dovedind, ca şi întregul creştinism al epocii afirmării clericale, 
„intransigenţa dogmatică a creştinilor faţă de toate tradiţiile păgâne“. 

Literatura creştină („una vulgata storiografica“) consacră un dublu 
neadevăr istoric prin stereotipia „romani politeisti e intoleranti, cristiani 
monoteisti e toleranti“. Adevărul e diametral, adică romanii politeişti au fost 
toleranţi, în vreme ce creştinii monoteişti (?) au fost intoleranți. După 
imperiul roman au rămas toate templele lumii în picioare, cu excepţia celui 

din Ierusalim, a celor dacice şi a celor ale britonilor. Templul din Ierusalim a 
fost dărâmat cu ocazia deselor represalii asupra evreilor, care nu voiau cu 
nici un chip să îndure stăpânirea romană şi tot porneau sângeroase răscoale. 
Templele dacilor şi ale britonilor, în schimb, n-au fost dărâmate de romani, 
ci de... daci şi, respectiv, de britoni, care, după înfrângeri, nu le puteau lăsa 
întregi în mâna romanilor. Ca să nu fie pângărite. 

Un istoric englez, Derek Wiliams, scria, în „Romans and Barbarians“ 
că „soarta a ceea ce noi ştim ca Scoţia a fost decisă în ţara numită azi 
România“ (referindu-se, bineînţeles, şi la proveniența unora dintre celți). 

În anul 122, Hadrian (117-138) construise, între Calcedonia (Scoţia) şi 
briganţi (sau britoni, care locuiau în zona de nord a Angliei) un zid de 117 
km, înalt de 18 metri şi lat cât să încapă pe el, lejer, doi oameni. Zidul a fost 
construit de infanteriştii şi cavaleriştii din Cohorta întâia dacă, care campau 
în castrul Vindolanda, ale cărui ruine au fost descoperite recent, împreună cu 
vreo două mii de documente, scrise pe tăblițe de lemn (cea mai veche scriere 
romană de acest tip), unele parţial arse. Ce se întâmplase: în retragere, dacii 
au distrus castrul şi au pus tăbliţele scrise pe un rug, dar, după plecarea lor, o 
bruscă schimbare a direcţiei vântului, frecventă şi azi în regiunea respectivă, 
a salvat tăblițele şi câteva reliefuri care reproduceau scene de pe Columna lui 
Traian. 

Rămăsesem, totuşi, la „povestioarele vulgare“ reprezentate de 
literatura creştină, prin care se mistifică grav adevărul, iar „religiile 
tradiționale sunt prezentate numai sub forma unui cult al diavolilor, care 
trebuie înlăturat prin foc şi prin orice mijloace“ (Memoriile lui Dioscoro), 
creştinii transformând mitul în realitate, realitatea în dogmă, dogma fiind 
impusă tuturor cu forţa puterii („,cristiani trasformano il mito in verite, la 
verite in dogma, e il dogma in imposizione a tutti con la forza del potere“, 
Thule). 

Avem şi un personaj sfânt, Sfântul Chiril, episcop de Alexandria, 
prăznuit în 19 ianuarie şi în 9 iunie, „strălucind în lumea creştină prin 
apărarea dreptei credinţe şi prin scrierile sale, dar şi prin multe alte bunătăţi 
sufleteşti“. 

În „Tripod“, atât de convingătoare e „povestea vulgară“ a acestui „om 
sfânt“, încât nici măcar n-am putea bănui istoria reală a faptelor sale. Deci, 
conform „Vieţilor Sfinţilor, „Sf. Chiril a fost tot din Alexandria, dar a trăit în 
zilele împăratului Teodosie cel mic (403-450), fiind nepot şi urmaş al lui 
Teofil, arhiepiscopul Alexandriei ($ 412). A fost apărător al dreptei credinţe 
la Sinodul al III-lea Ecumenic din Efes (431), unde a înfruntat pe Nestorie 
care s-a ridicat împotriva dreptei cinstiri a PreaSfintei Stăpânei noastre, de 

Dumnezeu Născătoarea şi Pururea Fecioară Maria. Strălucind în lumea 
creştină prin apărarea dreptei credinţe şi prin scrierile sale, dar şi prin multe 
alte bunătăţi sufleteşti, Sfântul Chiril a părăsit lumea de aici în anul 444, la 
adânci bătrâneţi, Biserica numărându-l între Marii Sfinţi Dascăli ai lumii şi 
Ierarhi“. 

Într-un alt text religios, în „Calendarul creştin“, se mai face şi 
precizarea că, „strălucind întru multe bune isprăvi, s-a mutat către Domnul“ 
acest Chiril, nepot şi moştenitor al lui Teofil, arhiepiscopul Alexandriei. Şi 
el, Teofil, desigur, sfânt. 

În anii 391-415, când Chiril era doar nepot, iar unchiul Teofil era 
arhiepiscop, funcţiona, la Alexandria, o şcoală de matematică, astronomie, 
fizică şi filosofie, condusă de Ipazia sau Hypatia, fiica matematicianului şi 
astronomului Teone, o adevărată Marie Curie a primelor veacuri din noua 
eră, care strălucea „in campo della matematica, dell“astronomia e della 
filosofia platonica“. „She was a pagan, a follower of a form of Neoplatonism 
that was more tolerant towards mathematics“, deci Hypatia era păgână, se 
ocupa cu ştiinţele din cadrul neoplatonismului şi, în primul rând, cu 
matematicile, „and as such she was considered an heretic by the Christians“, 
iar din cauza asta a fost considerată eretică de creştini. „Persecution against 
Neoplatonists and Jews began in 412 a.D. when Cyrillus became patriarch of 
Alexandria“, deci persecuțiile împotriva neoplatoniştilor şi împotriva 
evreilor au reînceput în 412 d.H, când Chiril devenise, deja, arhiepiscop de 
Alexandria, după care, pentru că „Ipazia refused to convert and to renounce 
to her ideas and in March 415 she was brutally assassinated“, deci pentru că 
Hypatia refuzase să se convertească şi să renunţe la ideile ei, în martie 415, 
ca a fost brutalizată şi asasinată. 

Persecuţiile şi asasinatele din Alexandria au început în 391, când 
Teofil i-a condus personal pe ceştini în asaltul asupra templului lui Serapis 
(o zeitate similară lui Zeus şi lui Osiris, cinstită din vremea lui Ptolemeu 1), 
incendiindu-l împreună cu Biblioteca din Alexandria („nel 391 il vescovo 
Teofilo aveva guidato personalmente i cristiani all'assalto del tempio di 
Serapide cui era seguito l'incendio della Biblioteca di Alessandria“). 

În primăvara anului 415, bande de creştini fanatici, conduşi de Chiril, 
au incendiat templul, au ucis preoţii păgâni şi i-au obligat pe filosofi să fugă 
la ei acasă, dacă vor să le fie bine („bande di cristiani fanatici incendiavano i 
templi, uccidevano i sacerdoti, costringevano i pagani a fuggire dalle loro 
case e si impadronivano dei loro beni“), cu ocazia aceasta fiind dărâmată şi 
„colossale statua del dio Serapide“, iar Hypatia fiind ucisă de călugări, sub 
privirile strălucind de „multe alte bunătăţi sufleteşti“ ale Sfântul Chiril. 

129 


lon DRĂGUŞANUL 

Cam aşa se impune datina creştină (total străină de învăţăturile 
predicate de Iisus Cristos) într-o lume din ce în ce mai cenuşie şi mai 
înstrăinată de natura sa, de natura divină şi de natura reală, care le 
concretizează pe celelalte două. 

Creştinismul, la urmaşii pelasgilor 


Nouă, românilor, ne face o deosebită plăcere să tot auzim că poporul 
nostru s-a născut creştin. Accepăm, fără rezerve, nişte începuturi tulburi ale 
neamului în vremea Sfântului Andrei şi a celor trei martiri daci, Inul, Rinul 
şi Pinul. Cultivăm nostalgici şi legenda copacului de la Nemoieşti, sub care 
ar fi predicat însuşi Sfântul Paul şi în cinstea căruia s-ar fi ridicat o 
bisericuţă, care a existat până foarte aproape de vremurile noastre. Tertulian, 
acel vrednic născocitor de mituri creştine, care vor fi aşezate la temelia 
noilor datini, susţinea că, în vremea sa (160-230), dacii erau încreştinaţi, în 
sensul că ei stăpâneau învăţăturile principale, dar fără a practica 
ceremonialuri exterioare şi fără a accepta ierahii clericale. Lexicul primar al 
unui creştinism curat, care ţine de epoca ideală a comunelor creştineşti, 
confirmă latinitatea: Dumnezeu (Dominus Deus), Tatăl (tata), Părintele 
ceresc (Parens coelestis) l-a trimis pe Fiul lui Dumnezeu (Filius Domini Dei) 
să ne lumineze sufletul (sufflatus) cu învăţăturile despre Sfânta Treime 
(Sancta Trinitas) etc. Latinitatea creştinismului românesc iniţial este 
confirmată şi de eşecurile discipolilor lui Chiril şi Metodie, Zandow şi 
Moznopon, în tentativa de a introduce în Carpaţi slava veche drept limbă 
liturgică („Sacra Morava, Historia sive vita SS Cyrilli et Methodi“), dar şi de 
faptul că, înainte de anul 1150, „părintele Teofilact a invitat pe împăratul 
Asan de a trece în Vlahia să o cucerească şi să o curețe de eresul roman, 
care, până atunci, citeau în limba latină, să lase mărturisirea romană şi să nu 
citească în limba latină, ci în limba bulgară, şi s-a poruncit ca celui ce va citi 
în limba latină să i se taie limba, şi, de atunci, Vlahii au început a citi 
bulgăreşte“ (Cartvelnicul de la Buda). 

Numai că vlahii, aşa cum o demonstrează toate documentele 
constantinopolitane, publicate în colecţiile de „izvoare“ privind începuturile 
românilor, nu suportau alte legături cu creştinismul instituţionalizat decât 
cele economice cu mănăstirile, de la care închiriau păşuni şi cărora le 
vindeau produse. „Ei sunt la fel de repezi precum ciutele şi coboară cu 
repeziciune din munţi spre a jefui şi prăda. Nimeni nu poate să ajungă până 
la ei şi să poarte război împotriva lor, şi nici un rege nu-i poate ţine sub 
ascultare. Ei nu aderă la credinţa creştină, dar îşi dau nume evreieşti“, nota, 
în 1165, călătorul evreu Beniamin de Tudela. La fel de neiniţiaţi în 

creştinismul instituţionalizat îi află pe străbunii noştri şi spionii episcopului 
Grigore, care, în 14 noiembrie 1234, îi scrie regelui Bela că, în cele două 
Vlahii, „există nişte oameni care se numesc Walati, care, deşi după nume se 
socotesc creştini, îmbrăcând diferite rituri şi obiceiuri într-o singură credinţă, 
săvârşesc fapte ce sunt potrivnice acestui nume. Căci, nesocotind biserica 
romană, primesc toate tainele bisericeşti nu de la venerabilul nostru frate, 
episcopul cumanilor, care e diocezan al acestui ţinut, ci de la nişte 
pseudoepiscopi, care ţin de ritul grecilor, iar unii, atât unguri, cât şi teutoni, 
împreună cu alţi dreptcredincioşi din regatul Ungariei, trec la dânşii ca să 
locuiască acolo şi, astfel, alcătuiesc un singur popor cu pomeniţii Walati“ 
(Documenta, 1.20-21). Dar în ciuda acestei nelinişti episcopale, catolicismul 
a avut, iniţial, adică după marea schismă, mai mari şanse decât ortodoxia în 
ţinuturile noastre, iar „autoritatea apostolică s-a bucurat întotdeauna de mare 
preţuire în Cumania (Muntenia) şi în acea ţară vecină a brodnicilor 
(Moldova), despre convertirea cărui neam se trage nădejde“, după cum scria, 
în 31 iulie 1227, din Agnani, acelaşi episcop Grigore, adresându-se 
arhiepiscopului Robert de Strigoriu (Documenta, 1.15). Chiar şi în secolul 
XIV, în ţinuturile noastre, catolicismul are o răspândire mai largă, fiind 
privit cu rezerve abia după 1 februarie 1327, când, din Avignon, Papa îi scria 
„Llubitului fiu, nobilului bărbat Basarab, voievod al Ţării Româneşti“ 
(Valahia Mare), dar şi lider recunoscut al cenejilor din Valahia Mică 
(Moldova), cerându-i să primească şi „câţiva fraţi... să îndeplinească slujba 
inchiziției cu grijă şi râvnă, după cum le va fi arătat Dumnezeu, împotriva 
molimei răutăţii eretice, împotriva ereticilor, a celor ce cred în ei, a 
sprijinitorilor, ocrotitorilor şi tăinuitorilor lor, după şi potrivit cu aceleaşi 
rânduieli ale sus-numitei autorităţi... poruncindu-ţi, întru iertarea păcatelor 
tale, ca pentru cinstirea lui Dumnezeu, a scaunului apostolic şi a noastră să-i 
primeşti cu bunăvoință şi să-i omeneşti cu cinste pe aceşti inchizitori, atunci 
când se vor abate prin ţinuturile tale“ (Documenta, 1.39-40). 

În Moldova, ortodoxia câştigă confruntarea cu catolicismul abia în 
1384, când Patriarhia din Constantinopol îl recunoaşte pe „Iosif I, o rudă de 
a lui Petru Muşat Vodă“ (Dan, 19), dar fără a altera datina exemplarei 
convieţuiri: „Aici sunt diferite credinţe şi secte, precum cea a rutenilor, a 
sârbilor şi a armenilor, a bulgarilor şi a tătarilor şi chiar un număr destul de 
mare de saşi catolici locuiesc risipiţi în această ţară. Toţi sunt supuşi 
voievodului Moldovei. Fiecare naţiune însă se foloseşte şi se slujeşte de 
legile şi obiceiurile ei după voia sa“ (Reicherstorffer, 1527). 

Abia schiţată (nici nu există izvoare pentru mai mult), imaginea unei 
Românii creştine în primul mileniu de după lisus înseamnă, încă, o pretenţie 

absurdă, în ciuda mitului „noi ne-am născut creştini“. Şi asta pentru că noi 
nu ne-am născut ca neam în urmă cu două mii de ani, odată cu creştinismul; 
şi asta pentru că, în ciuda celor ce se spun, contactul nostru, al celor de pe 
actualul teritoriu statal, cu creştinismul instituționalizat a fost brutal, 
păgubos, devastator şi s-a produs târziu, abia după formarea statelor feudale. 
Practic, în ciuda tradiţiei tributare multimilenare, obştile strămoşeşti au fost 
înrobite „burgheziei de sutană“ (Daniel Barbu, 65) şi spulberate, începând cu 
secolul XVI, când cei mai mulţi dintre urmaşii pelasgilor, deşi păstrători ai 
unei memorii obşteşti în care moş-strămoşul Flachus (Pelasg) conferea o 
nobleţe îndătinată, au devenit „rumâni“, adică iobagi. Când, şi mai târziu, 
sub influenţa ideilor iluministe, s-a renunţat la numele de vlah, în favoarea 
celui de român, care doar amintea de romani, dar provenea dintr-o identitate 
tributară umilitoare într-un ev întunecat, fără voie am renunţat la identitatea 
consacrată de datină, de obiceiuri, de tradiţii. Uitând să mai fim vlahi, belahi, 
blaci, flaci şi resemnându-ne să fim rumâni, noi ne-am înstrăinat rădăcinile, 
apoi, când le-am uitat cu totul, am prins să căutăm altele în latinitate, 
confundând statutul de iobag mănăstiresc („rumân“) cu cel de urmaş al lui 
„bădica Traian“ (roman-român), „bădica Traian“ însemnând el însuşi un nou 
prototip al înstrăinării confuze şi al uitării „înţeleptului Troian“, inițiatorul, 
luminătorul. 

Creştinismul instituţionalizat şi statalităţile înfăptuite prin promovarea 
unor nobilimi de import (lituaniano-polono-greacă în Moldova, bulgaro- 
sârbo-greacă în Muntenia) ne-ar fi putut spulbera identitatea ancestrală, cu 
atât mai mult cu cât, odată cu noile datini de import, veneau şi limbi străine 
să facă legea prin biserici şi prin cancelarii. A existat, cale de veacuri, o 
prăpastie între mulțimile carpatice şi elitele clerico-laice ale statalităților. Au 
existat şi masive colonizări cu oameni de „orice fel de limbă“, aduşi din 
„țară străină“ şi aşezaţi prin preajma mănăstirilor „cu slobozenie“ („să nu 
dea aceşti oameni nici dare, nici posadă, nici iliş, nici la morile noastre să nu 
lucreze, nici la cetate, nici să nu dea deseatină de la albine, nici din vii şi nici 
alta nimic să nu dea“), dar şi străinii aceştia, chiar şi vorbitori ai limbii 
folosite de elitele statale, au devenit rapid şi de bună voie vlahi, adică au 
preluat (de fapt, regăsit) obiceiurile şi tradiţiile celor care înveşniceau datina 
şi care rămăseseră în munţi sau la poalele munţilor, în aşa-zisele „republici“, 
cea mai durabilă în timp fiind cea a Cîmpulungului. Iar în teritoriile acestea 
obşteşti, cu sate înfrăţite sau întemeiate în funcţie de evoluţiile obştii celei 
mari, nici autoritatea statală, nici cea bisericească nu puteau răzbi. Au fost, 
totuşi, şi enclave pelasgo-flace care s-au dezmembrat din interior, iar 
exemplul cel mai sugestiv îl reprezintă, datorită existenţei unor documente, 

cel al obştii lui Pancu, un vlah care a trăit cu mult înainte de Descălecatul lui 
Dragoş Vodă în Moldova. 

Pancu defrişase (curatura) o vatră de sat undeva, la poalele Obcinilor 
bucovinene, iar obştea lui se numea Pănceşti sau Pancouţi. Când i s-a însurat 
primul fecior, Luca, Pancu a ales un alt loc megieş prielnic, pe care l-a 
curățat şi a ridicat casele lui Luca. În vremea lui Alexandru cel Bun, doi 
dintre feciorii lui Luca, Stan şi Şerbco, au plecat să slujească domniei, 
învrednicindu-se, prin fapte de arme, de prețuirea voievodului, care i-a 
înnobilat drept „Lucaveţchi“ şi i-a făcut stăpâni peste „ocina lor... două sate, 
anume Lucavăţ şi Pancăuţi şi cu toate poienile şi cu pădurile şi cu pâraiele şi 
pe Siret în Sus, şi cu Mihodrea al căror hotar se alătură de ele de demult“. 
Începând cu 16 februarie 1428, doi nepoți ai lui Pancu, feciorii lui Luca, 
Stan şi Şerbco, devin stăpânii fraţilor, unchilor şi nepoților lor, care, astfel, 
devin „rumâni“. Ei, „rumânii“, îşi pierd şi străbunii, ei nu mai descind din 
flacul Pancu, nici din Luca, mormintele strămoşeşti nu le mai aparţin, tot aşa 
cum nu le mai aparțin nici jirebiile de teren de cultură. Au de ales, atunci 
când nu le mai convine stăpânul moşiei, între alţi stăpâni de moşii, inclusiv 
mănăstirile. Rătăcesc prin ţară, generaţie după generaţie, săpând bordeie şi 
morminte ba ici, ba colo. Nu-şi vor mai construi case pentru că nici un petec 
de pământ nu le aparţine. Le aparţin doar animalele pe care le cresc şi pe 
care merg să le vândă în târgurile mari ale Transilvaniei. 

În primele două veacuri, „rumânia“ nu-i chiar o povară. În 1510, de 
pildă, „rumânul“ Matei din Mihalcea, după ce vându-se, la Bistriţa, „un 
anumit număr de boi“ a fost reţinut de straja cetăţii, dar a intervenit însuşi 
voievodul Bogdan cel Orb, care a cerut eliberarea grabnică şi fără pagubă a 
„omului şi rumânului nostru, Matei din Mihalcea“. 

Pe moşiile mănăstirești, însă, „rumânii“ nu mai erau şi oameni, ci doar 
„mişeai“, care „cu obrăznicie şi puteri cuprind fânaţele mănăstirii pentru 
păşune şi făcutul fânului pentru trebuinţele lor“, care „nu vor să slujească“ şi 
„fac multă pagubă mănăstirii“. „Mişeai“ care preferă să-şi ia lumea în cap, 
după ce au „ajuns muritori de foame din pricina mănăstirii“ căreia au fost 
lăsaţi „posluşanie... precum au fost din veac şi la alţi domni“. 

Obştile flacilor pricepuseră din vreme că întru cinstirea lui Dumnezeu 
trebuie ridicată şi câte o biserică, deşi exemplul lui lisus, Dumnezeu-Omul, 
care predica sub cerul liber, părea să le fie mai pe plac, mai aproape de 
suflete. O mulţime de conducători obşteşti, bărbaţi religioşi fiind, s-au grăbit 
să clădească biserici, dar fără ca numele lor să fie trecute în vreun hrisov al 
preafericiţilor, ci doar în cele ale înrobirii obştilor lor odată cu închinarea 
bisericilor unor mănăstiri. Pentru că urmau să devină „rumâni mişcai“, 

urmaşii lui Mihai Dalh (Albu, în româna veche), ai lui Boloh (Vlahul, 
Flachul), ai lui Dobre, ai lui Laslo, ai Ştefanei lui Lupşa, ai lui Lincea, ai lui 
Borilă, ai lui Opriş, ai lui Crăciun de la Piatra, ai lui Coste, ai lui Borcea, ai 
lui Dănilă, ai lui Bogdan (fiul lui Hărman), ai lui Stan, ai lui Călin, ai lui 
Miclea, ai lui Bărea, ai lui Petrea Bârgău, ai lui Şandrea, ai lui Porcu, ai lui 
Gociman, ai lui Bărbat, ai lui Dobrin şi Părtea şi aşa mai departe, nu fac 
parte nici măcar din cealaltă mare manipulare, cea numită istorie. Urmaşii 
pelasgilor, care încă-şi mai conştientizau începuturile prin datina şi prin 
legea lui Pelasg (Flachus), aveau să ajungă, odată cu închinarea bisericilor de 
ei înălțate „rumâni“, adică iobagii unor înstrăinaţi de orice datină, inclusiv de 
datina profund creştină. Şi, astfel, „sub jugul unei naţii ce dispreţuia ştiinţele, 
România - ce primise creştinismul în veacul III - căzu sub influenţa 
misionarilor Greci ai Constantinopolului, care, folosindu-se de credulitatea 
domnilor vremilor, introduseseră în Daco-Romania slovele slavone şi goniră 
literaturile strămoşeşti. Aceasta fu cea dintâi cauză a ignoranței în care se 
văzu România înfăşurată, căci, maimuţărind pe Dumnezeul creator, care 
poruncise să se facă lumină, călugării răspândiră întunericul, strigând: Fiat 
nox! Deznădejdea începuse a se vâri în inima românilor. Obiceiurile 
strămoşeşti şi tradiţiile naţionale se pierdură. Limba necultivată şi dispreţuită 
rămăsese numai în gura poporului; nobilimea învăţa greceşte, limbajul curții. 
Boierul îşi uită demnitatea sa; se făcu unealta strănilor, cu care se încuscrea 
şi pe care care îi tămâia ca să le intre în favor. Fecioară până atunci, limba 
patriei se împiestriţă, formând un gerg ce se întinse ca o pecingine; căci până 
şi la bisericile de întâiul rang slujba se făcea greceşte, iar la celelalte se mai 
lăsa strana a doua pentru limba naţională“ (Negruzzi, 278). 

De-a lungul acestor veacuri, s-a aflat, „între clasele privilegiate şi între 
acele dezmoştenite, un cler ignorant, superstiţios, îngrăşat cu mana averilor 
mănăstireşti, aplecat mai mult la plăcerile lumeşti decât la smerenia 
apostolească; un cler care, în loc de a căta să apropie turmele între ele prin 
cuvinte de frăţie, în loc de a exersa un sacerdoţiu sacru şi mângâietor, 
conform moralei lui Cristos, prefăcuse sfântul potir în cupă de plăcere şi 
talgerul de naforă în disc de parale... un cler ai cărui şefi (Vom detaşa din 
acest tablou imaginea îngerească a Mitropilitului Veniamin, care a fost 
expresia cea mai pioasă şi cea mai fidelă a morale creştineşti) ai cărui şefi, 
veniţi de la Fanar şi din vizuinile muntelui Athos, se desfătau într-o viaţă de 
lux trândavă şi scandaloasă; iar Jos, în pulbere, o gloată cu cerbicea plecată 
sub toate sarcinile!“ (Alecsandri, VII-XII) 

De-a lungul acestor veacuri, este „atât de mare orbirea acestui popor, 
neştiinţa şi nebunia lui, încât el nu ştie mai nimic despre Dumnezeu şi despre 

fericirea cerului. În toată Moldova, abia dacă vreunul ştie „Tatăl nostru“; 
toată evlavia lor constă în a-şi face cruce, care la ei se numesc mătanie. Nu 
se ţine nici o predică în biserici şi nu se predă, în şcolile lor, doctrina 
creştină, întrucât înşişi dascălii şi popii nu au învăţat aproape nimic despre 
cele ale spiritului. Ei impun drept adevăr divin nişte basme băbeşti. / Printre 
altele, este vrednic de râs şi acest basm pe care ei îl socotesc drept un articol 
al „Crezului“, cum că, în Joia mare, sufletul morţilor, ale părinţilor, 
străbunilor şi străbunelor obişnuiesc să se reîntoarcă la ai lor pentru hrană, 
din care cauză, în zori de zi, tatăl familiei sau mama familiei face un foc 
înaintea uşii casei sale, aşază lângă foc un scăunel, acoperit cu o pânză 
curată, pune pe el pâine cu mâncare şi băutură pentru ca părinţii, străbunii şi 
străbunele să-şi întremeze sufletul. / S-a întâmplat la Baia, nu chiar de mult, 
ca să apară un câine şi să fure acel prinos şi, văzând aceasta, judele catolic al 
oraşului i-a strigat râzând: lată sufletul bunicului vostru cu patru labe, cu 
colţi şi cu părul zbârlit, care fuge cu mâncarea cea bună!“ (Bandini, 343- 
344). 

De-a lungul acestor veacuri, martirii carpatici ai ortodoxiei, „ca să 
arate că sunt creştini adevăraţi şi, că pe deasupra, ei mai aparţin singurei 
religii adevărate, ei se fălesc cu postul şi, în fapt, postesc foarte mult şi 
aspru, şi mănâncă în aceste zile totul gătit numai cu untdelemn, ca şi ruşii 
moscoviți. / Postesc, îndeobşte, miecurea şi vinerea... / Înainte de Crăciun, e 
post mare, de Sfântul Filip ei ţin post strict trei săptămâni, de Sf.Petru şi 
Pavel - 4 sau 6 săptămâni, iar femeile, măcar că aproape nu ştiu nimic despre 
cuvântul lui Dumnezeu, ţin, totuşi, morţiş la acest post şi la ceremoniile lor, 
deşi ele se duc puţin, şi multe dintre ele chiar deloc, la biserică. Iar fete şi 
flăcăi nu vezi deloc la biserică, decât doar dacă se duc la nunţi sau intră de 
curiozitate, căci nici preotul nu vrea să-i rabde în biserică. / Despre păcatele 
mai uşoare ei nu cred şi nu ştiu să fie, într-adevăr, păcate, ci numai cele 
actuale. Mi-a spus, odată, un ţăran, pe când îl îndemnam să se ducă la 
biserică şi să se roage acolo: „Ce să fac eu la biserică sau pentru ce să mă 
Tog, căci eu nu am nici un păcat, nu am ucis pe nimeni şi nici nu am furat. 
Soldaţii voştri, însă, sunt oameni păcătoşi şi au de ce să se roage; eu, însă, 
nu!“, / Crăciunul, Paştele, Rusaliile, îndeosebi zilele sfinţilor şi toate 
celelalte sărbători ei le ţin, dar după calendarul iulian. În biserică, ei fac să 
răsune clopotele, dar mai bat, oricând, toaca pe o scândură de lemn cu un 
ciocan care este atârnat în biserică sau la uşa acesteia. De Paşte, bat toaca şi 
trag clopotele de două ori mai mult. De Bobotează, purced afară cu alai şi 
binecuvântează apa. De zilele mari de sărbătoare, precum şi ale apostolilor şi 
sfinţilor, îşi duc mai toată mâncarea lor la biserică spre a fi sfinţită şi, adesea, 

sunt bisericile aşa pline de blide că nici nu se poate trece din cauza lor; şi 
aceasta are loc în partea din mijloc a bisericii... / Între Paşti şi Rusalii, ei 
merg în toate joile cu prapuri, în procesiune, la câmp şi popa binecuvintează 
câmpul ca să dea bucate bogate. Dar ca să mai rostească şi rugăciuni în 
această materie, ei nu au nici o ştiinţă şi nici o putinţă, şi au dreptate polonii 
în zicala lor: „Poduri leşeşti, posturi nemţeşti şi liturghii moldoveneşti nu 
sunt decât sminteli“. / De Paşti, când se întâlnesc între ei, se sărută, rostind 
cuvintele „Hristos a înviat“, şi aceasta o ţin, într-una, până la Înălţare, şi nu 
rostesc nici un cuvânt drept salutare sau, când închină paharele, în loc de 
„Bună dimineaţa“ sau „Să vă fie de bine“ nu spun decât „Histos a înviat“. lar 
celălalt răspunde „Adevărat a înviat!“. Şi ei mai dăruiesc ouă roşii şi se 
stropesc bine cu apă în zilele de Paşti şi mai fac tot felul de pozne şi 
caraghioslâcuri, ba chiar şi aruncă, în zilele acelea, pe popii lor în apă sau 
trebuie ca aceia să se răscumpere de la ei cu un ospăț bun“ (Weismantel, 
353-354). 

Întuneric, abandon. Un neam care nu râvneşte la „o glorie statornică 
şi nepieritoare“ (Agathias) prin fapte, un neam care supravieţuieşte mereu 
prigonit de „aceşti stareţi mizerabili“ care urmăresc „să folosească timpul cât 
ocupă această demnitate înaltă pentru a se îmbogăţi“ (Balş), transformând 
mănăstirile în „lăcaşuri ale trândăviei în care se consumă sudoarea 
poporului“ (Haşdeu) şi istoria reală, cea confirmată de datină, în cuprinsul de 
beznă al necreştinismului lor. „Biserica nu era prezentă în viaţa satelor decât 
cel mult pentru a creştina riturile de trecere prin botez, cununie şi 
înmormântare. Fără discuţie, ţăranii trăiesc într-un timp creştin, marcat de 
sărbători creştine precum Paştele, Crăciunul, Rusaliile şi Boboteaza, populat 
de personaje ale panteonului creştin ca loan Botezătorul sau Vasile cel Mare. 
Conţinutul acestui timp nu are însă prea mult de-a face cu credinţa Bisericii, 
cu liturghia şi cu sacramentele ei. Obiectele şi ritualurile magice (paşti, 
măşti, travestiuri, săbii, frunze, capete de porc, dansuri etc.) au adoptat 
uneori un nomenclator creştin, s-au insinuat adesea într-o cronologie 
creştină, au imitat sau doar au împrumutat limbajul, simbolurile şi valorile 
vieţii creştine, fără însă a se lăsa cu adevărat modelate de credinţa 
evanghelică. 

Esenţialul rezidă în aceea că, descrisă de unii istorici prin delicatul 
eufemism „creştinism popular“, această religiozitate rurală nu a fost, în 
secolul al XVIII-lea, produsul unei mutații, rezultatul secularizării şi al 
descreştinării. După toate aparențele, religia satelor nu se înfățişase niciodată 
sub alte trăsături, nu prezentase vreodată alt chip (...). 

Cu toate acestea, veacul al XVIII-lea înregistrează la ţară o prefacere 
de natură să restrângă încă şi mai mult eficiența socială a timpului 
supranatural: biserica începe să sufere concurenţa cârciumii, ce se ridică în 
faţa ei ca un loc alternativ de formare a atitudinilor colective. Dacă recursul 
la sacramente este rar şi sezonier, frecventarea cârciumii devine zilnică“ 
(Daniel Barbu, 70-71). 

Cârciuma, această alternativă sordidă la un cult religios de suprafaţă, 
reprezenta o iniţiativă economică, motivată moral de obţinerea banilor 
necesari pentru... luminarea altarelor, de sistemul călugăresc. În Moldova, de 
pildă, documentele de cancelarie domnească întăresc, în 31 august 1458, 
„dania înaintaşilor noştri, foloasele crâşmăritului, mănăstirii Moldoviţa“, 
Ştefan cel Mare hotărând „să dăm ceara din toate cârciumile din Baia, ca să 
asculte de această sfântă mănăstire, de această sfântă biserică dela 
Moldoviţa, cu tot venitul. Iar cine ar voi să facă cârciumă să aibă a se înscrie 
în catastif la călugări. lar cine nu se va înscrie în catastiful lor, călugării au 
voie de la noi să-i ia băutura lui şi încă de la acel om 20 zloți“ (Documente, 
XIV-XV, 1.297-298). Un an mai târziu, în 30 august 1459, Ştefan Vodă 
stabileşte „un obroc în fiecare an“ de „câte 5 butii de vin“ pentru mănăstirea 
Humor „pentru pomenirea sfântrăposaţilor noştri părinţi şi pentru sănătatea 
noastră“ (Documente, XIV-XV, 1.306-307). 

În secolul următor, când evreii galiţieni aduc primele rachiuri în 
Moldova (ca leac pentru holeră, de unde şi denumirea, păstrată numai în 
Ardeal, de „holercă“), Miron Barnovschi „dă privileghiul ca arenda rachiului 
(să fie) pentru Mitropolia Sucevei la Sf. Gheorghe şi loan cel Nou“, 
îngăduind ca în cârciumile călugăreşti să se vândă „vin, rachiu şi altele fără 
dobândă şi vămuire“, banii obţinuţi urmând să fie cică folosiţi pentru 
„luminatul la sfintele moaşte“. Privilegiul lui Barnovschi din 6 octombrie 
1626 este întărit, ulterior, de toţi domnii Moldovei: Alexandru Coconul (16 
septembrie 1629), Moise Moghilă (7 noiembrie 1630), Alexandru Iliaş (1 
iunie 1633) şi aşa mai departe. 

În esenţă, „creştinismul popular“ românesc a însemnat „conformism la 
vârf, ritualism alternativ la bază, indiferenţă la toate nivelurile ierarhiei 
sociale. Pe firul veacului al XVIII-lea, Biserica românească pierde cursa 
împotriva timpului. O cursă în care a fost obligată să participe fără a fi fost 
pregătită. Cum s-ar putea explica această inaptitudine de a citi semnele 
timpului? Răspunsul ar trebui, probabil, căutat în dispozitivele intelectuale 
prin intermediul cărora Biserica răsăriteană şi-a elaborat conştiinţa de sine, 
în reprezentările identitare construite de ierarhia ei încă din Evul Mediu. 
Caracterul dogmatic, împlinit odată pentru totdeauna, mai presus de orice 

examinare, reevaluare şi interpretare, izolaţionismul doctrinar ce a rezultat 
din lipsa unei instanţe magisteriale şi din obiceiul de a privi spre trecut ca 
spre unica sursă de inspiraţie, relaxarea disciplinară produsă de diversitatea 
situaţiilor politice la care a fost nevoită să se adapteze în era post-bizantină, 
sunt tot atâţia factori care au împiedicat Ortodoxia tradițională să-şi pună la 
punct o hermeneutică a Revelaţiei în istorie, să fie atentă la curgerea 
timpului, să-şi reînnoiască periodic căile ce duc la „bietul om“ concret, 
căruia nu i-a fost dat să ţină „vremile supt cârma sa“, ci să trăiască „supt 
vremi“ şi, mai ales, sub „vremile de acmu (ce) nu sîntu în putere“ (...) Clerul 
nu a avut ideea şi nu şi-a creat nici mijloacele de a unifica conştiinţele şi de a 
consolida solidarităţile tradiționale plecând de la organizarea şi disciplinarea 
duratei interioare. Nu se alcătuiesc manuale de confesiune, fiind utilizate 
exclusiv vechile penitenţiale bizantine, ce conţin sancţiuni „tarifare“ (în 
special de interdicţie a accesului la euharistie) pentru păcate vizibile, adică 
comise în ordinea sensibilă. Oprirea de la comuniunea cu Trupul şi Sângele 
lui Cristos este însă o pedeapsă spirituală ineficientă într-o societate care nu 
era familiarizată cu împărtăşania şi nu-i preţuia valoarea. 

Chiar şi cărțile ce se compun în scopul instruirii preoților, ca de pildă 
„Învățătura bisericească“, tipărită de Antim Ivireanul în 1710, nu depăşesc, 
prin conţinutul lor elementar, nivelul catehismelor baroce destinate copiilor. 
Motivul este simplu: clerul rural ştia uneori să citească, foarte rar să scrie“ 
(Daniel Barbu, 71-72). 

Şi, totuşi, românii s-au născut creştini şi, în ciuda superficialei vieţi 
religioase (consecinţă a interesului exagerat al clerului față de averile 
pământeşti), au o îndelungată istorie profund creştină. În fond, creştinismul 
înseamnă un ansamblu de învățături, reafirmate de lisus Cristos într-o epocă 
de declin a civilizaţiei umane. Învățăturile au fost abandonate odată cu 
întemeierea instituţiei religioase care s-a folosit de sacrificiul tulburător al 
Fiului lui Dumnezeu, iar manipularea aceasta cu patimile lui lisus s-a numit, 
în mod impropriu, creştinism. 

Încă de la proclamarea de „reguli lângă râul cu apă“, în anul 4.500 
î.e.n., în cetatea Carpaţilor s-a crezut în nemurirea sufletului, în Împărăţia 
Cerurilor care va fi să vină, noi fiind fii ai împăratului ceresc, care-şi 
împlinesc ritualurile sacre (horele) la strânsură (ceea ce înseamnă, de fapt, 
cuvântul biserică). Chiar şi atunci când toate celelalte neamuri, desprinse din 
aceeaşi rădăcină pelasgă, deja abandonaseră Datina şi Legea, făcând haz pe 
seama „aiurelii getice“, în Carpaţi încă se mai credea în „Unul, Cel Ceresc“, 
care-şi va trimite Fiul pe pământ. În Carpaţi, deşi neamurile înstrăinate ne-au 
recunoscut sub alte nume şi au creat, pe seama datinii noastre, alte mituri şi 

alte datini, Pelasg şi Blajinii, Anu şi Neikoy au continuat să supravieţuiască 
prin Lege şi prin Datină (tocmai de asta a şi fost percepută ortodoxia drept 
„Lege“ şi nu drept Credinţă, pentru că în subconştientul nostru obştesc 
Legea stabileşte Datina). Anu a fost dus în Sumer şi înstrăinat. Acasă, însă, 
Anu (Cerul) a fost şi a rămas tatăl celor patru Hore (anotimpuri), deci Anul. 
Nu contează că şi în Sumer găsim ciudate împerecheri de silabe (UR-ANU 
adică „roata cerului“, care amintesc de URANUS sau H'URAY, UR al lui 
AY, adică hora, adică dansul ritualic în cerc sacru, în „roată a cerului“, care 
iarăşi amintesc de Uranus), cum nu contează nici lexicul comun al limbii 
flacilor şi al limbii sumerienilor (acu-acu, apa-apas, adăpa-padapa, adăsta- 
adinstata, adică-adika, adevăr-adeva, apoi-apa, albina-alina, aia-aia, alai- 
alaya, alam-alam, bandă-banda, bazaconia-bazavagni, băzdoacă-hudukka, 
alelei-alale, anume-anumi, apoi gata-apa gata, apus-apak, arăneală-araniia, 
arunc-mrunc, aşa-acca, a astupa-stupyamilii, asuda-sudi, atât-antavat, azi- 
adya, bală-bală, balamuc-balimuca, balaur-balavat, brazi-brhadgiri, brâncă- 
brăncia, brazdă-parcidava, brumă-bruma, baltă-balîha, banu-panu, baniţă- 
banica,  blană-mlană,  bleg-mleg,  bogat-bogavat,  bocârnă-gocîrna, 
bogdaproste-bognaproste,  burtă-gurta, bravă-prava, calic-kalikara, 
caraghios-kalagosî, cârcă-karka, cârd-kardha, cireadă-karedha, cârd (ciurdă)- 
cardha, colacu-kolîka, cârn-kîrna, cârpă-karpusah, caşu-kşu, casă-kasha, a 
căsca-kaks, caval-kavala, ceas-kas, cetanie-cetana, chiag-chag, chelie-kallita, 
a chema-kiami, chingă-kinga, cimitir-kămitra, cioban-cobana, cirac-kiraka, a 
citi-kitani, ciunt-kuntha, clanţă-kalanka, colibă-gokila, comandă-komanda, 
comoară-kmar, cracă-kraka, credinţă-cradika, crai-kraian, crăiasă-krayasa, 
crud-kodha, cucuvea-kukuviî, culă-kula, dandana-dandanana, danie-dana, 
dărac-daraka, a  dărâma-darimi, depravat-paravata, drum-dru, jegărie- 
jagarada, găteje-gatoejas, geamăn-jamăna, gogoman-gogomant, gogoriţă- 
gogoruţa, guşă-ghoşa, hasna-hasana, înger-angiras, întărit-antarita, 1smă- 
isma, a iubi-a iubh, juvăţ-juvăţu, a lăia-laya, limbă-lamba, măgar-magarak, 
mânie-maniu, măreţ-mreţ, mascara-maskara, muierea-mukerea, nămete- 
namata, nărav-narab, fleţ-mleţ, nimica-nimilika, noroc-naryka, obadă- 
obadda,  pâclă-picla,  paradit-paradina, a  pârli-paraiami, pîrţag-prţak, 
petrecanie-pitrikana, pită-pita, pleavă-pleava, plută-pluta, potecă-pathica, 
prag-pragî,  pramatia-pramadia, prieten-priatema, a  presăra-presarami, 
pricină-pracina, secătură-sekatara, sania-sania, şarpe-sarpa, stână-stîna, 
surată-surata, vestit-vasişta, vatră-vatra, vifor-vibhu, vrană-vrana, zăpăcit- 
svapicita — cf. Stanciu-Diaconu, [.184-185). 

Nu contează că „h“uray“, „roata cerului“, hora sumerienilor, încă s-a 
mai păstrat cu întreaga sa încărcătură mitică în formule ritualice de genul 
„Hura-n ist an ştim“ (Marian, Sărbătorile, 127). 

Contează doar că Legile Belasgine şi Datinile Belasgilor (Pelasgilor) 
încă se mai regăsesc în ţinutul carpatic, noi, flacii, şi pelasgii lui Osiris 
(felahii) păstrând şi numele ancestral al străbunilor. Legi şi datini care au 
marcat începutul istoric al tuturor neamurilor, dar pe care numai noi le-am 
mai păstrat intacte, deşi din ce în ce mai fără mesaj, mai fără memoria 
străbunilor. 

Nu cred că înseamnă o calitate conservatorismul acesta exemplar, dar 
lepădarea de moş-strămoşii reali în favoarea unei romanităţi, care şi ea se 
revendică din Blajini (rahmani), este mai păguboasă decât statornicia în 
datină, într-o memorie subconştientă, dar atât de durabilă. 

Impăcarea creştinismului cu 
peanurile tracilor prin colindă 


Imnele Titanilor, cântate la începutul anului dunărean antic (Polybios: 
„anul... se împlinea la răsăritul Pleiadelor“, deci la jumătatea lunii mai), 
numite de greci „peanuri“ au rezistat peste timp, deşi s-au risipit şi prin alte 
ritualuri, inclusiv în colocării (oraţiile nunţii): 


„S-apuca de a ceti / Şi la cer a s'umili, 

Că e fiul Cerului / Şi e domn pământului... 

Nu cânt împăratului, / Ci cânt numai dorului, 
Dorului şi fiului, / Cerului, pământului... 

Ia-ţi, copilă, iertăciune / De la mamă, de la nene, 
De la cerul cel cu stele“ (Marian, Nunta la rumâni). 


În Imnele Titanilor, se cerea binecuvântarea („iertăciunea“) moş- 
strămoşilor, mama şi nenea (badea) fiind, în fond, protopărinţii, adică Hestia 
şi Neikoy, iar Cerul era „Unul, Cel din Cer“, singurul Dumnezeu, recunoscut 
ca atare şi de „bărbatul cel mai integru“, cel care a statornicit Legea. 

Variante ale acestor imne şi, mai ales, hore ritualice se întâlneau şi în 
vremea sărbătorilor de iarnă, cele hotărnicite drept teritoriu sacru al iubirii de 
Crăiasa Zăpezii Eftepir şi de „cel beat de dragoste“, Dragobete, în „crugul 
iernii“ fiind sărbătorit şi protopărintele Neikoy, dar şi Darul Legii săvârşit de 
Anu, deci An-Dar. Şi tot atunci, se omagia, sub semnul Soarelui, întoarcerea 
celor plecaţi, întoarcerea Blajinilor, genii bune sau poate „belasgini“, deci 
pelasgi, prin datina Pitarailor şi prin celelalte jocuri ritualice cu măşti, „Că- 
aşa-i legea din bătrâni, / Din bătrâni, din oameni buni“ (Teodorescu), să se 
săvârşească ritualuri cu anume buruieni, pentru purificare urmând să „Rupeţi 
fir de calomfir / Şi-o steblă de busuioc“ şi nicidecum alte buruieni, celelalte 
fiind sortite altor ritualuri (pelinul, de pildă, vindecării „celor luaţi de 
Rusalii“, prin hora sacră a Căluşarilor). 

Ritualurile de purificare erau săvârşite de patru tineri neprihăniţi, şi, în 
vreme ce „doi cântă, doi cântară“, acum ocupându-se cu stropitul purificator. 
Cântecul invoca numele lui „Unul, Cel Ceresc“ cu silaba sacră AUM (OM, 

OI, „Oi“ încă fiind folosit, regional, în cadrul adresărilor între persoane): „Oi 
Ler Oi, dai Ler Oi Doamne“. Însăşi formula „gazdă bună / bună gazdă“ 
consacră memoria drumului, a poziționării „departe de casa noastră“, spre 
care „avem de-a trece-n cale / O dumbravă rea din vale / Unde sunt fete 
nebune / Ce asvârle cu alune“ (Alecsandri) sau „Drumurile ni-s departe / Şi 
cărările-ncurcate“ (Marian), iar „Munţi cărunţi n-au fost! / Munţi cărunţi s-or 
face. / Dar din ce s-or face? / Tot din păr de-al ciutei, / Aste ciute multe, / 
Multe şi cărunte“. 

Metafora pentru ninsorile capricorniene ale lui decembrie sunt mai 
mult decât transparente, decembrie fiind, la solstiţiu, şi un cerb (Cerb se 
numea Orfeu, iar Orfeu era, de fapt, şi Apollo), care are la dispoziţie doar 
„Nouă ani şi nouă zile / Să zidesc o mănăstire, / S-o zidesc în preaslăvire-n / 
Nouă răsăriţi de soare, / Nouă uşi, nouă altare“ (Ciornei, 53). Imnul Titanilor 
despovărează, în acest caz, de vinovăția săgetării Cerbului (Apollo, cel 
crucificat de trunchiul unui stejar cu săgeți). 

Colindătorii, „feciorii bătrânilor“ drumeţi, vin aşa „de frumos / De 
cuvios“ şi îndeamnă gazdele din cale: „l-an scoală-te, domnul bun, / Şi 
scoală şi feţii tăi, / Feţii porţi să ne deschidă, / Fetele făclii s-aprindă, / 
Jupânese mese-ntindă / Că vă vin Junii buni, / Junii buni colindători, / 
Feciorii bătrânilor“ (Neşciuc). 

Colindători, deci drumeţi, erau şi Maria, şi Iosif, în căutarea unui loc 
în care să se nască Fiul Omului, Fiul lui Dumnezeu, aşa că adoptarea în 
Datină, în Lege, a Maicei Domnului şi a „pruncuţului lisus“ s-a făcut lesne şi 
cu multă afecţiune, cu o afecţiune dusă până la împământizarea intimizantă a 
lui Dumnezeu. Colindele creştine de Crăciun, urmate de colindele Bobotezei 
şi de cele ale Paştelui, cele de Crăciun cântate de laici (gloată), cele de 
Bobotează de epitropi (fraţi), iar cele de Paşti numai de cler, reprezentau 
riposte elaborate şi premeditate la colindele păgâne, dar şi prilejuri de a mai 
încasa păcătosul bir numit danie, cu ocazia Bobotezei şi a Paştelui. 

„Pe unele locuri, este datina de a colinda şi la Bobotează. Unii din 
fraţii (epitropii) bisericii iau din biserică o cruce de mână şi aghieasmă, şi 
îmblă în ziua de Bobotează şi a doua zi din casă în casă, stropind cu 
aghiasmă şi cântând un cântec ce poartă numele de „colinda Bobotezii“. 
Banii ce-i capătă îi pun într-o cutie încuieată ce o poartă cu sine, şi-i 
întrebuinţează apoi spre a cumpăra cele necesare pentru biserică. Truda lor o 
țin răsplătită cu ospeţia ce o găsesc pe ici colea“ (Sbiera, Colinde, VI). 

Colindul Bobotezei, cules de I.G. Sbiera în anul 1857, este, fără 
îndoială, o creaţie călugărească dintre cele anevoios lucrate în anume 
mănăstiri (versificări stângace ale unor texte creştine): 

„Agios, aghios ho teos! / Trecu naşterea lui Hristos! 
Veniţi toţi să ne sculăm, / Vifleimul să-l lăsăm, 

La Iordan să alergăm, / Minuni nouă să vedem! 

La Iordanul, râu frumos, / C-acolea vine Hristos! 
Duhul sfânt dela ceri sboară / Ca un porumbel se coboară 
Apele să le sfinţească / Şi pre noi să ne spăsească. 

Al pustiei locuitori, / Sânt-lon botezători, 

Mai năinte se sileşte / Pocăinţa de-o vesteşte, 

Şi pre toţi vrea să-i spăsască / Şi cu apă să-i stropească, 
Să-i boteze în triinţă / Şi în dreapta cea credinţă. 

Iară când sosi Hristos, / Iordanul că s-au întors, 

Înapoi fugind cu pripă, / lar prorocul sta cu frică! 
„Vină, loane, la mine!“ / Prorocul teleluia 

Şi cătră Hristos zicea: „Eu vreau botez dela tine, 

Iar tu vii acum la mine?! / Eu tare mă spăimântez 

Cum pre tine să te botez. / Că eu-s iearbă şi ţărână 
Şi-mi tremură a mea mână! / Tu eşti foc ce mistuieşti, 
Chiar şi munţii îi topeşti! / De crescetu-ţi de m-oi atinge 
Eu m-oi arde şi m-oi frige“. / Hristos lui loan grăi: 
„Vină, nu te îndoi!“. / Atunci prorocul, viind 

Şi de frică tremurând, / Inima îşi strângea tare, 

Asuda cumplit şi mare, / Asuda şi tot ofta 

Şi cu frică boteza. / Cerurile se deschidea, 

Glas din ele s-auzia, / Lui Hristos aşa grăia: 

„Tu eşti fiul meu iubit, / În care bine-am voit!“. 

Duhul sânt mărturiseşte / Şi cuvântul întăreşte. 

Mare-i praznicul trecut / În care tu te-ai născut! 
Acesta-i mai luminat / În care te-ai botezat 

Şi pre noi că ne-ai spălat / De strămoşescu păcat!“. 


Colindele pascale, abandonate în a doua parte a secolului al XIX-lea, 
erau cântate numai de clerici. „Spre ziua de Paşti, aprind pe unele locuri 
focuri pe lângă biserică şi priveghează până la sărbarea Învierii. Prin case 
încă se arde foc în vatră pânăce se scoală căsenii şi se duc la Înviere“ 
(Sbiera, Colinde, VII). Textele păstrate de I.G. Sbiera, două la număr, 
reprezintă acelaşi tip de versificaţie neîndemânatecă a unor texte creştine, 
fără valoare literară şi, probabil, fără valoare liturgică, din moment ce au fost 
abandonate, urmând să fie reinventate, peste aproape două veacuri, de 

corurile bisericeşti urbane, care, lipsindu-le cadrul evolutiv al „Cântării 
României“, se scufundă într-un bigotism de circumstanţă, dezrădăcinat şi 
dezrădăcinant. Colindele clericale, rudimentare, lipsite de trăiri omeneşti şi 
dumnezeieşti, vehiculând cu neadevăruri pentru a legitima falsa sacralitate a 
clericilor (cică lisus i-ar fi ales slugi, deci miniştrii lui pe pământ, când Iisus, 
aşa cum am văzut deja, era împotriva unor astfel de substituiri;, deşi nu era 
preot, lisus i-a spus Mariei-Magdalena că păcatele ei sunt iertate; cum nu era 
preot, când a fost acuzat de sacrilegiu, a răspuns că Dumnezeu se rosteşte cui 
alege să se rostească), deci colindele clericale, spre deosebire de colindele 
creştineşti ale „gloatelor“ (laicilor), care vibrează de creştinism profund, 
tulburător, nu înseamnă nimic şi nici n-ar trebui reproduse, dacă n-ar fi 
necesar să sublimăm, prin alăturare şi comparare, frumuseţea cântecelor 
dumnezeieşti ale neamului nostru. Voi reproduce, deci, un singur colind 
pascal clerical, „Învierea“ (Sbiera, Colinde, 83-85), un text infatuat şi 
agresiv, menit să înspăimânte, să întunece şi nu să mângâie şi să lumineze: 


„Sfătuind dumnezeirea / Să-şi izbăvească zidirea, 
Care încă de-nceput / În păcat au fost căzut, 
Şi călcând sfânta poruncă, / Fu trimeasă-n iad la muncă 
Să-şi plinească osândirea / Pân“ va sosi izbăvirea! 
Dacă vremea s-a plinit, / Hristos pe lume-a venit, 
Aducându-şi slugi prea bune, / Puindu-i mai mari în lume. 
Şi-apoi multe i-a învăţat / Lege bună el le-a dat, 
Legea cea nouă creştinească, / Legea cea dumnezeiască, 
Că li-au zis să se iubească / Şi ca fraţii să trăiască 
Cu toţi oamenii din lume / Că aşa ar fi mai bine! 
Iară când fu mai pe urmă, / Strânse fraţii dimpreună 
Vrând cina să li gătească /Ştiind c-o să-l răstignească. 
Cina când o au sfinţit, / Atunci luda l-au vădit, 
Iuda cel nesăţios / Vânzând pre Domnul Hristos. 
Iuda, iubitori de bani, / Zise cătr-ai lui duşmani: 
„Daţi-mi treizeci de arginţi / Şi, ca sămn de arătare, 
Am să-i dau o sărutare!“. / Şi-acest sămn de sărutare 
I-a fost lui şi zugrumare, / Jidovii, dacă l-au prins, 
La Pilat că l-au trimis / Ca să-l judece de moarte, 
Că la dânsul se pot toate. / Pilat, dacă l-au văzut, 
Lui acestea i-au grăit: / „De unde ai venit aice 
De faci între oameni price?“. / Hristos nimic nu zicea, 
Ca un miel blând el şedea! / Pilat strigă cu mânie: 

„De ce nu-mi răspunzi tu mie? / Nu mă ştii că sunt om tare 
Şi că am putere mare, / Putere de slobozire 
Ori de dat la răstignire?“ / Hristos zisu-i-au plecat: 
„Tatăl putere ţi-a dat!“. / Atunci Pilat a mai stat, 
Până-n sine-a judecat / Şi, ne-aflând vină de moarte, 
La norod afară-l scoate, / Zicându-i cu-ngăduire 
Şi cu bună chibzuire / Că lisus îi om curat 
Şi n-are nici un păcat. / Jidovii, cum auziră, 
La Pilat cu toţi porniră, / Strigând cu toţii din gloate: 
„Răstigneşte-ni-l, Pilate, / Cu răstignire de moarte!“. 
Văzând Pilat cu uimire / A jidovilor stăruire, 
Să nu-şi piardă-a sa mărire: / Pe mâini cu-apă s-au spălat, 
Spre sămn că nu-i vinovat. / Pre Hristos lor că l-au dat 
Şi de el s-a lepădat / Ca un ticălos spurcat. 
Puindu-i trestie-n mâni / Şi pe cap cununi de spini 
Crucea pe umeri i-au pus / Şi la Golgotta l-au dus, 
La Golgotta jidovească / Pre Hristos să-l răstignească. 
Sus pe cruce l-au suit, / Şi aici l-au pironit. 
Fiere i-au dat de mâncat, / Cu oţăt l-au adăpat. 
Hristos la ceri a cătat / Şi cu glas mare-a strigat: 
„Părinte al meu ceresc, / lartă-li lor că greşesc!“. 
Şi, plinind în chinuire / Omeneasca mântuire, 
Capul său şi l-a plecat / Şi-nc“odat-a mai strigat: 
„Părinte al meu ceresc, / Sufletu-mi ţi-l dăruiesc!“. 
Dacă sufletul şi-a dat, / Biserica s-a stricat, 
Pământul s-a clătinat, / Văile s-au turburat, 
Munţii s-au cutremurat, / Soarele s-a-ntunecat, 
Luna s-a schimbat în sânge / Şi-ngerii prinser-a plânge. 
Pietrele s-au despicat, / Morți de veacuri s-au sculat, 
Hristos în iad c-a intrat / Şi tot iadul l-a prădat, 
Lui Adam mâna i-a dat / Zicându-i cu îndurare: 
„lată şi a ta scăpare! / Scoal-Adame-a mea zidire 
Să te duc la fericire, / Să te duc la casa mea 
Unde-n veci te-i mângâia / Că pentru al tău păcat 
Grele chinuri ai răbdat. / Să-ţi duc neamul spre-ndreptare 
Şi să-l scol spre luminare, / Astăzi, în ziua cea mare!“. 
Şi, când fu a treia zi, / Însuşi din groapă ieşi. 
Îngerii s-au bucurat, / Cu glas mare au strigat: 
„Hristos, astăzi, a-nviat!“. / Jidovii, când au aflat 

Toate câte s-au tâmplat, / Cumplit se mai spăimântară 
Cât nu-şi afla loc în ţară / Şi prin lumi s-au răşchirat 
Ca neam rău şi blăstămat / Şi de-ocară-n veci lăsat! 
Astă zi de înviere / Fie-ni spre mângâiere! 

Întru cei de sus mărire, / Printre oameni învoiere! 

Iar de-acum până-n vecie / Mila Domnului să fie 

Cu dar şi cu bucurie / Pe la toţi de veselie. 

Sfânta Nălţare ce vine / Să ne fie spre mult bine! 

La mulţi ani cu bucurie! / Doamne sfinte, slavă ţie!“. 


Colindele de Crăciun ale mulțimii, intime şi intimizante şi, de aceea 
(adică prin iubire trăită), profund creştine, izbutind şi sacralizarea creştină a 
elementelor datinii păgâne (simbolurile florale maiale, invocaţiile arhaice de 
tipul „Ler, Oi, Leo dai Oi, Doamne“ etc.) clatină chiar şi sufletele celor ce 
se cred atei. În colindele „gloatei“, dragostea capătă dimensiuni cosmice 
prin... aglomerare de diminutive: 


„Astăzi, s-a născut Hristos, / Mesia cel Luminos, 
Lăudaţi şi cântaţi / Şi vă bucuraţi! 

Mititel şi-nfăţăşel / În scutec de bumbăcel, 

Lăudaţi şi cântaţi / Şi vă bucuraţi“ (Ciornei, 37-38). 


Sau: „Lângă ea, un legănel / Cu un copilaş în el, 
Linu-i lin şi iară lin, / Bate vântul frunza lin, 

Lin şi iară lin; 

Copilaşul când plângea, / Puiul când plângea, 
Maica Sfântă-l legăna / Linu-i lin şi iară lin, 
Bate vântul frunza lin, Lin şi iară lin; 

Copilaşul când dormea, / Maica Sfântă lin cânta, 
Linu-i lin şi iară lin, / Bate vântul frunza lin, 

Lin şi iară lin“ (Ciornei, 43). 


E atâta dragoste şi atâta adoptare de lisus în colindele neamului şi e 
atâta încreştinare deplină a datinii şi a păgânelor Imne ale Titanilor („Linu-i 
lin şi iară lin, / Bate vântul frunza lin, / Lin şi iară lin“) încât regăsirea Maicii 
Sfinte şi ca Zeiţă-Mamă, dar şi ca Mamă căreia nimic din ceea ce e omenesc 
nu-i este străin, se face tulburător de firesc: 


„Sus, în slava cerului, / Şade Maica Domnului 

Şi tot plânge, şi suspină / C-o năframă albă-n mână. 
Trece-un înger şi-o întreabă: / „De ce plângi, Măicuţă dragă?“. 
Cum n-oi plânge şi-oi ofta, / Căci s-a făcut lumea rea“ 
(Cojocaru, 45). 


„Maica plânge şi se-nfrânge, / Inima-i înoată-n sânge“, fiindcă „umblă 
după Fiu / Tot plângând şi întrebând: / „N-aţi văzut pe Fiul Sfânt?“, iar 
răspunsul drumeţilor este absolut dezarmant: „Poate că noi L-am văzut, / Dar 
noi nu l-am cunoscut“ (Marian, Legendele, 49). 

Amestecul de mit păgân (simbolistica „mănăstirii cu nouă altare“) cu 
un, în egală măsură, umanizant şi dumnezeiesc ceres creştin (scalda lui 
Dumnezeu) stă la baza unui colind în care omul îşi revendică demn locul său 
în dumnezeire. Colindul începe cu un pean al lui Apollo: 


„Icea, Doamne, “n ceste curţi, / Ceste curţi, ceste curţi, 
Ler, Doamne, Ler (Aşa-i Legea, Doamne, Legea!), 
Ceste curţi, împărăţii, / Născutu-mi-au, crescutu-mi-au, 
Ler, Doamne, Ler (Aşa-i Legea, Doamne, Legea!), 
Crescutu-mi-au nouă meri. / La vârfşor de nouă meri, 
Ler, Doamne, Ler (Aşa-i Legea, Doamne, Legea!), 
Ardu-mi nouă lumânări, / De la nouă lumânări 

Pică nouă picături, / lar din nouă picături 
Ruptu-mi-s-au, / Faptu-mi-s-au 

Trei râuri, / Trei pârâuri, 

Un“ de vin, / Altul de mir / Şi-altul de-apă limpejoară“. 


Metafora, poate cea mai frumoasă descriere a Arborelui Cosmic din 
tot ce s-a scris vreodată pe acest pământ, imaginează, de fapt, un singur 
arbore, cu nouă crengi, din care izvorăsc constelaţiile. Vasile Lovinescu, 
sesizând sacralitatea cifrei 9 în spiritualitatea străbunilor, opinează că ei 
„cunosc nouă lumi, nouă domenii acoperite de arborele lumii, acest arbore 
cu înţelepciune întemeiat care se împlântă în sânul pământului” 
(Interpretarea, 104-105). Deocamdată, vom rămâne, însă, în peisajul acesta 
cosmic, în care se va săvârşi chiar şi miracolul „scăldării” omului într-o 
galaxie. 

În râul de apă „Scald“-se bunul Dumnezeu, / Scaldă-se, / Băează-se, / 
Cu vin bun botează-se, / Cu mir miruieşte-se, / În veşmânt primeşte-se“, iar 
mai în jos, sfinţii. În acelaşi râu de apă (dar şi „regulile“ lui Anu, primele 
legi ale omenirii, s-au dat „lângă râul de apă“), se scaldă un om, pe care 

Dumnezeu îl ia la rost, mustrându-l pentru sacrilegiul de a se scălda în apa 
aceea sfântă, asemuindu-se („năsuindu-se“) sfinţilor, iar „cest domn bun“, 
omul adică, îi răspunde că el nu se „năsuie“ nimănui, „Ci, ia, Doamne, mă 
năsui / Faptelor care le-am fapt, / Fapt-am casă lângă drum, / Încălzit-am 
friguroşi; / Care cum se încălzea, / Tot mie că-mi mulțumea, / Tot mie şi 
Sfinților / Şi lui bunul Dumnezeu, / Şi lui sfânt Sfântul lon“. 

Românul acela demn respecta regulile ospitalităţii („Cu masa de peste 
drum / Săturat-am toţi flămânzii“; „am mai fapt / În câmpurele / Puţurele / 
Ca s-adăp setoşi cu ele“; „am mai fapt / În sloate grele / Podurele, / Poveri 
grele / Trec pe ele“ etc.), iar mulţumirile drumeţilor erau, de fiecare dată, 
adresate şi bunului Dumnezeu, şi tuturor sfinţilor. lar Dumnezeu, în finalul 
colindei, confirmă „Fapt-ai bine“ şi îi încredințează omului bun cheile 
raiului, asigurându-l că va găsi pe masă un pahar cu vin bun (românul nici 
nu-şi poate închipui raiul fără vin), pe care să-l bea „ne-nchinat“ 
(Teodorescu, 52). 

Alte peanuri, cântate drept colinde de Crăciun, nici măcar nu apelează 
la o onomastică creştină, dar sunt profund creştine. „la sculaţi, sculaţi, / Voi, 
boieri bogaţi, / De mi vă uitaţi / Pe-o gură la vale! / Vouă vi se pare / Tot 
soare răsare, / Soare nu răsare, Ci vouă vă vin...“. Şi vin „Tot cirezi de vaci“, 
„Tot turme de oi“, „Herghelii de cai“, „Tot care de grâu“ şi, desigur, 
„Murgu-mpodobit, / Cu frâu poleit, / Cu şea de argint“ (Revista „Ion 
Creangă”). 

Ce străvechi ritualuri însoțeau aceste adevărate proorociri sau poate că 
doar descântece nu vom şti niciodată. Deși descântecul, deci „cuvintele 
frumoase“, despre care vorbea Zal Mox, stă la baza tuturor colindelor de 
Crăciun ale neamului: „Prin cel cel / Prin cel acel, / Prin cel verde vişinel, / 
Este-un leagăn de mătasă, / Dar în leagăn cine şade? / Tot (numele gazdei), 
fata mare, / Şi nu şade / Cum se şade, / Ci-mi coase şi-mi chindoveşte / Şi de 
nuntă se găteşte“. Iar urarea din final, „S-o ajungă voie bună / C-un flăcăiaş 
măr de mână“ (Tuţescu, 74) aminteşte de o datină deja uitată, cea a 
cumpărării logodnicei cu un măr de aur sau de argint, iar mai târziu cu un 
măr, tăiat în două, între cele două jumătăţi ascunzându-se un ducat de aur. 

Toate cântecele vechi ale datinii înseamnă mult mai mult decât ne 
putem noi închipui. În fond, ceea ce s-a păstrat din datină sunt numai 
cioburile, şi încă din ce în ce mai fărâmiţate prin uitare, prin înstrăinare. E 
posibil, totuşi, ca la temelia datinii să fi stat învățături profunde, protopărinţii 
stăpânind taine pe care noi nu le mai putem pricepe. În fond, „în veacul 
veacurilor“, omenirea, pe care noi o numim „primitivă“, a pus bazele tuturor 
religiilor şi filosofilor cu care noi, din ce în ce mai înţelepţii, am fost 

manipulaţi din generaţie în generaţie. E posibil, deci, ca la baza miturilor 
carpatice să stea înţelepciunea aryenilor, deci a preoţilor brahmani (de la 
care vine, probabil, numele rahmanilor, al Blajinilor), castă iniţiată în ştiinţa 
Argenilor, „Vedica“, caz în care ar trebui să identificăm în şerpuiri energia 
serpentiformă Kundalini, în aramă canalul drept, masculin, Pingala, în argint 
canalul lunar, feminin, Ida, în aur canalul perfecțiunii şi al echilibrului cel 
mai desăvârşit, Sushumna. 

Şi aşa mai departe. 

Poate fi mult adevăr în astfel de interpretări, din moment ce sumerienii 
au plecat din Carpaţi, iar o parte dintre ei, Blajinii, au şi revenit pentru 
totdeauna. Poate că ei sunt acei „ctisti“ (casta IO, din care fac parte şi primii 
voievozi ai românilor, ulterior uitată şi substituită de „titlul“ IOAN), care, în 
vremea lui Strabon, la cumpăna erelor, „sunt onoraţi şi socotiți sacri, trăind, 
aşadar, feriţi de orice primejdie”, poate că ei ştiau şi înțelegeau ceea ce noi, 
carpaticii de rând, înşiruiţi în istorie, n-am putut înţelege. Dar, chiar dacă 
creştinismul îşi are rădăcinile în Budism) şi care stăpânea şi practicile Yoga, 
rădăcinile datinii nu sunt în cei care încredinţau tainele sacre (casta 10), ci în 
cei care le primeau. lar cei care le primeau au reţinut doar ritualul şi textul 
cântat (ca să se ţină minte), dând şi ritualului, şi textului noi valori spirituale. 
Judecând din această perspectivă, „cea mai senzaţională descoperire 
etnografică a fost realizată de doctorul Ovidiu Bojor, prin anii “80 ai 
secolului trecut. Trimis în această zonă a lumii (Nepal) din inima masivului 
montan himalayan, ca expert al Organizaţiei Mondiale a Sănătăţii, doctorul 
Bojor a cercetat îndeaproape atât flora medicinală tradițională, cât şi 
folclorul curativ nepalez. Aşa a ajuns să cunoască nu numai remedii 
tradiționale nepaleze, dar şi obiceiuri străvechi, pe care nici Mircea Eliade şi 
cu atât mai mult anticii şi scriitorii europeni nu au putut să le ştie din cauza 
într-o regiune de platou, la peste 3.000 de metri altitudine, o populaţie cu 
totul diferită de nepalezi, care practica agricultura pe terenuri amenajate în 
terase. Este uimitor cum se îmbracă această populaţie. Hainele ei tradiționale 
se aseamănă până la identificare cu portul maramureşean. Ba, mai mult, ei 
practică... colindele de Anul Nou. Cetele de copii recită, într-o limbă ciudată, 
versuri foarte rimate, având ca refren „Dă şi mie!“, rostite într-o românească 
fără cusur. Zicând acestea, copiii întind un căuş spre a primi ceva, un bănuţ 
sau un fruct de la cei colindaţi. În noaptea de Anul Nou, acolo, la poalele 
Himalayei, sătenii, care trăiesc în case de lemn, tot ca în Maramureşul din 
vechime, joacă hore, chiuie şi beau pălincă, băutură alcoolică rezultată din 

fermentarea şi rafinarea fructelor, pe care o şi numesc „răchie“, cuvânt cu 
totul românesc. Prezenţa acestor obiceiuri la români şi la nepalezi, a 
cuvintelor neaoş româneşti din colindele nepaleze, nu a fost cercetată de 
specialiştii români. Evident, s-ar putea bănui o migrare a unui trib traco- 
dacic din vatra carpatină, cu atât mai mult cu cât floarea naţională nepaleză 
este „crăița“. lar „crăița“ nu se întâlneşte decât în Carpaţi şi la poalele 
Himalayei“ (Brătescu, Sărbători). 

În Peninsula Sinai, la Ras Abu Rhodeis, existau încă, prin 1922, 
câteva aşezări de valahi, semnalaţi de fostul guvernator C.S. Jarvis în cartea 
publicată în 1931: „Printre cei ce ajută pe călugări în treburile mănăstirii se 
află o ciudată rasă de oameni, zişi Gebalie (numele, deşi aminteşte de 
Gebeleizis, ar însemna „oameni de la munte“). Nu fac parte din stocul 
arăbesc, ci sunt urmaşii robilor valahi, trimişi de Justinian, în veacul al 
şaselea, pentru a servi mănăstirilor“. Abordat de Marcu Beza pentru 
explicaţii suplimentare (Vălureanu, Beduini...), Jarvis a venit cu explicaţii 
suplimentare: „Mai există aproximativ 400; ei trăiesc în afara zidurilor 
mănăstirii. Au fost obligaţi să treacă la religia musulmană puţin după Hegira 
(622). Orientalistul E. H. Palmer adăuga că „ei înşişi cred să fi venit dintr-o 
țară numită „Llah“ şi trăsăturile lor deosebite de ale obişnuitului tip de 
beduini par a favoriza presupunerea“. Marcu Beza, care a cunoscut un astfel 
de beduin, îl descria drept „un om tânăr şi voinic, înfăşurat la cap cu o 
broboadă albă, cu cămaşă tot albă, cu cingătoare de piele şi încălţat în 
opinci“ (Vălureanu, Beduini...). 

O altă relatare interesantă priveşte prezența unui „popor traco- 
romanizat, care purta ca un alt nume şi pe acela de besi“ în Orient, în 
veacurile V-VII e.n., începând cu anul 457, când pe tronul Bizanțului se urca 
Leo Tracul, în jurul mănăstirilor Sf. Teodosie (la răsărit de Betleem), a uneia 
din cele două mănăstirii din Soubiba, dar şi în Bizanţ. „Tomaschek afirmă că 
besii, ca locuitori ai satelor şi mai ales ai munţilor, nu s-au încreştinat decât 
odată cu romanizarea lor, începând pe la sfârşitul secolului V. Dar dacă besii 
ar fi primit creştinismul printr-o romanizare într-un timp când, sub influenţa 
Romei, se formase o terminologie creştină universală, ei n-ar fi putut să-şi 
formeze şi să-şi păstreze o terminologie latină creştină proprie şi să apară cu 
ea în mănăstirile din Orient, în secolele V-VI-VII. Creştinismul lor e din 
vremea propovăduirii lor în Asia Mică (Bitinia) şi în Filippi, primul oraş din 
Europa în care a propovăduit Apostolul Pavel şi care era un oraş de origine 
besă (Tomaschek). Chiar aşa străini de viaţa oraşelor n-au fost aceşti besi, 
care umblau ca soldaţi în tot Imperiul şi care ajungeau la treapta de generali, 
din care s-au ridicat şi unii împărați ai Bizanțului. Besii şi-au păstrat această 

terminologie creştină proprie şi după ce scriitorii lor de mare prestigiu în 
Biserică s-au manifestat în limba latină universală. Între aceştia sunt 
cunoscuţi „călugării sciți“, care n-au putut apărea fără antecedente într-un 
contract strâns cu monahismul întregului Orient. Se ştie că aceşti călugări 
înfruntau pe papa Hormisdas şi pe împăratul din Bizanţ la începutul 
secolului VI şi impun Bisericii o formulă de echilibru între extremele 
nestoriană şi monofizită ce se disputau mai ales între mănăstirile din 
Palestina, salvând credinţa cea dreaptă a Bisericii“ (Stăniloaie, Besii). 

Enclave de acest fel, care surprind şi suscită interesul, încă mai există, 
aidoma fiind, în fond, şi felahii egipteni. Unele obşti au migrat târziu din 
spaţiul carpatic, altele cu 6-7.000 ani înainte. Se ştie şi nu contestă nimeni că 
fenicienii, recunoscuţi de egipteni ca întâi popor al omenirii, au migrat 
primii, colonizând Asia Mică, nordul Africii (unde au înfiinţat Cartagina), 
insulele mediteraniene şi țărmurile europene ale Mediteranei. Se ştie că un 
cartaginez, Osiris, şi-a dus felahii în delta Nilului, întemeind Egiptul de nord, 
cel de sud fiind înfiinţat de Seth. Se ştie că şi sumerienii, şi grecii, în trei 
valuri (ionieni, ahei, dorieni) au plecat de pe malul stâng al Dunării. Se ştie 
că vatra iniţială a lumii europene a fost cuprinsă între Marea Baltică şi 
Dunăre, între Rin şi Don, Carpaţii având rolul de centru spiritual, rol 
confirmat şi de tăblițele de la Tărtăria, dar şi de simbolul muntelui, prezent 
în toate religiile popoarelor desprinse din acest spaţiu. Un spaţiu în care s-a 
întemeiat şi o datină comună, pe care cei mai mulţi au abandonat-o, 
subjugaţi fiind de alte datini, de alte Legi. Datina a fost concepută ca Lege, 
iar amintirea Legii lui Anu încă mai dăinuie, „c-aşa-i Legea din bătrâni“, 
demnă de ţinut minte. Tocmai de asta, Mircea Eliade, deşi interesat de religii 
şi de filosofie, avea să sesizeze şi rolul deosebit al datinii, al „unităţii de 
cultură“ de pe continentele megieşe: „Am recunoscut aici şi importanţa 
culturii populare româneşti şi balcanice. Ca şi cea a Indiei, era o cultură 
folclorică, întemeiată pe misterul agriculturii. Această unitate de cultură a 
fost o revelaţie pentru mine. Descopeream că şi aici, în Europa, rădăcinile 
sunt mult mai profunde decât am fost tentaţi să credem, mai profunde decât 
lumea Orientului Apropiat antic. Aceste legături ne dezvăluie unitatea 
fundamentală nu numai a Europei, dar şi a întregului ecumen care se întinde 
din Portugalia până în China şi din Scandinavia până în Ceylon“ (Eliade, 
Încercarea). 

Începuturile omenirii, timpul Legii şi al Datinii, asta înseamnă, un 
„întreg ecumen“, care, odată cu curgerea vremurilor, a prins să sece până la 
transformarea „lui Oceanos, al zeilor tată şi-a mamei lor Tethys“ din „noian 
care-ncinge pământul“ (Iliada, XIV.296, XVIII.595) în câteva izvoare 

răcoroase, care mai freamătă („Linu-i lin şi iară lin, / Bate vântul frunza lin, / 
Lin şi iară lin“) doar prin satele de-acasă, din munţii Carpaţi. 

În vremea lui Ciuca-Buga Cătlăbuga 


„Legendele sunt tradiţie vie, aproape întotdeauna mai adevărată decât 
ceea ce numim istorie” (Thierry), iar „basmele nu sunt numai un produs al 
fanteziei, ci şi documente istorice de mare preţ“ (Wilhelm şi lakob Grimm, 
Kinder und Hausmarchen). 

Din păcate, „ştiinţa poporului“ (folk — popor, lore — ştiinţă), inventată 
ca atare de englezul William J. Thoms, a fost folosită doar pentru a consacra 
şcoli, discipline, teorii, mai toate exclusiviste, bazate pe o „axă“ 
gnoseologică, care trebuia cât mai bine ferecată în consideraţii filosofice, în 
erudiție. Unii savanţi, avându-l ca reprezentant de frunte pe Max Muller, au 
impus „Şcoala mitologică“, susținând că „sursa primară a basmelor sunt 
vechile mituri indo-europene“. Şi, astfel, s-au retezat capacităţile generatoare 
de spiritualitate târzii. T. Benfey a impus teoria migraţionistă a temelor, 
migrațiile săvâşindu-se, desigur, tot dinspre Orient. Andrew Lang considera 
că basmele s-au putut naşte independent la diferite popoare ale lumii din 
substratul de credinţe primitive. James Frazer, adept al paralelismului 
cultural, admitea poligeneza temelor, opinând că, parcurgând aceleaşi etape 
ale dezvoltării, ele produc bunuri culturale asemănătoare. Francezul Arnold 
van Gennep, bazându-se pe numărul mare de animale care apar în basme şi 
pe rolul acestora, a elaborat teoria originii totemice a producţiilor folclorice. 
Finlandezul Julius Krohn a fost de părere că a existat un arhetip din care s-au 
dezvoltat şi diversificat variante, mizând pe comparativismul istorico- 
geografic, dar ignorând specificul naţional. Rusul Mark Azadovski vedea în 
folclor expresii ale mentalități şi ale vieţii. 

Funcție de şcoli, s-au diversificat şi metodele de cercetare, în metoda 
istoricizantă, funcţională şi estetică, apoi s-a convenit că colindele au apărut 
în epoca obştei patriarhale, Evului Mediu fiindu-i specific doar cântecul 
epic. Cântecul liric ar ţine de epoca modernă. 

Înțeleptul împărat Solomon ar spune că toţi şi fiecare în parte au 
dreptate. În fond, creaţia rurală (poporul cuprinde şi muncitori, şi negustori, 
şi savanţi ş.a.m.d.) are câte puţin din fiecare, lucru dovedit şi de tradiţia 
(legenda) românească târzie despre Dragoş Vodă ucigând „Bourul Norocos“. 

Tradițiile noastre târzii, deşi statornicesc în memoria obştească „ore 
astrale“ ale neamului, nu sparg tiparele Datinii şi ale Legii, încadrându-se 

perfect, printre altele, şi în cerinţele tuturor şcolilor de studiere a folclorului 
din lume. Încă din vremea Luanei (oamenii lui Anu), noi eram feciorii 
împărăteşti ai lui „Unul, Cel Ceresc“, care plecau la vânătoare, după 
săvârşirea unui anumit ritual (încă păstrat de Căluşari şi de Pitarai), adică la 
drum lung şi plin de primejdii. În fond, vânătoarea însemna şi o jertfă, o 
cinstire a vetrei, vatra fiind baza tronului Împăratului Ceresc, al nenumitului 
Împărat Ceresc, pe care alţii s-au grăbit să-l numească, să-i dea porecle şi, 
ulterior, să ne aducă şi nouă numele acelea golite de sacru, de profund. 
„Fiind noi oameni domneşti / Şi soli împărăteşti, / lată, tânărul nostru 
împărat / Înălţat şi luminat, / De trei zile-ncoace, / N-a mai avut pace, / Grea 
oaste a ridicat / Şi a ieşit la vânat. / Şi au vânat / În acest olat / Munţii şi cu 
văile, / Câmpii cu florile“ (Sbiera, Colinde, 98). 

În cale, după datină („Unii traci îşi petrec viaţa fără să aibă legături cu 
femeile, numindu-se „ctisti“; ei sunt onoraţi şi socotiți sacri, trăind, aşadar, 
feriţi de orice primejdie”), fiul împărătesc (creştinul, deci) întâlneşte un 
sihastru (,„ctisti“, cum îl numea Strabon în „Geografia“, VII, B, 3), care, tot 
după datină, descifrează semnele şi sfătuieşte „să urmaţi semnul ce vi se va 
arăta şi care vă va duce spre...“ (Marian, Tradiţii, 42), apoi, după săgetarea 
„bourului murg cu trei stele în frunte“, acesta îi este adus ofrandă Hestiei 
(Uţei), zeiţei vetrei, cea care legitimează stăpânirea asupra vetrei de ţară 
descoperite şi pe care zeiţă, imediat după încredințarea „legilor“, „un nour 
negru cu fulgere şi tunete o cuprinse şi cât ai clipi din ochi se făcu nevăzută 
şi, de atunci încoace, nime nu i-a mai dat de urmă, nime n-a mai văzut-o, 
măcar că Dragoş Vodă pusese oameni anume ca s-o caute în toate părțile“ 
(Marian, Tradiţii, 54). 

Deşi porniţi la vânătoare, maramureşenii „începură a tăia feluriţi 
brădani, făgani, precum şi alţi copăcei şi a face dintr-înşii un fel de lagăr“ în 
mai toate locurile de popas. De fapt, de statornic popas. „Bourul murg cu trei 
stele în frunte“ este ucis „pe ţărmul cel drept al părăului Homorului, ceva 
mai la vale de Mănăstirea Homorului de azi“. 

Pârâul Humor (Repedea, în tătară şi maghiară) şi râul Moldova 
(Valea, în celtă) purtau aceste nume şi cu mai bine de un secol înainte de 
Dragoş Vodă, un călugăr italian, care pleca în solie la tătari, în anul 1247, 
împreună cu un cneaz valah, Olaha, menţionând castrul tătar „Ymor 
(Homor) filius Molday“, deci „pe ţărmul cel drept al Homorului“, afluentul 
(filius) „Repedea“ (Ymor) al „Văii“ (Molday). 

Castrul acesta, care veghea asupra drumului comercial al răsăritului şi 
al apusului, apărat de o garnizoană puternică, bara drumul oştirilor trimise de 
regii maghiari pentru a pune stăpânire pe trecătorile Carpaţilor. În vremea 

întâiului descălecat, garnizoana de la „Ymor, filius Molday“, se afla sub 
jurisdicţia mârzacului din Şehr al-cedid sau Yangi-şehr, Orheiul Vechi de 
mai târziu, şi care mârzac s-a numit Kutlubuga sau Kutlugboga, adică... 
„Bourul Norocos“. 

„Prezenţa numelui lui Kutlubuga pe emisiunile de cupru de la Şehr al- 
cedid ridică unele probleme. Un înalt demnitar al Hoardei de Aur cu acest 
nume este atestat în 1347 şi 1358, ca semnatar al tratatelor încheiate cu 
venețienii, ca oponent al lituanienilor în lupta de la Sinie Vody, în 1362 sau 
1363, iar după 1381 ca unul dintre apropiații lui Toktamâş, care-i va 
încredința guvernarea Crimeii (funcţie în care este cunoscut în perioada 
1382-1387). Istoricii români consideră că este vorba de un singur personaj, 
caz în care lansarea monedelor de la Şehr al-cedid ar marca desprinderea sa 
de Mamai (adevăratul deţinător al puterii, în spatele lui Abdallah), cu mult 
înainte de a trece de partea lui Toktamâş. După părerea noastră, este vorba 
de două personaje cu acelaşi nume, unul decedat pe la 1367, celălalt cu o 
carieră la vârful ierarhiei începută cu peste un deceniu mai târziu (...). Acest 
Kutlubuga (primul, cumnatul lui Atlamuş-Athalamos, cel care este prins la 
Humor şi spânzurat de unguri, imediat după înfrângerea tătarilor) va fi 
încercat să împiedice instalarea lui Dragoş la conducerea Moldovei tributare 
şi este posibil ca tradiţia să fi transmis deformat acest fapt. Ne referim la 
episodul vânării şi uciderii bourului. Încă din antichitate, vânătoarea era un 
exerciţiu de război, iar pregătirile pentru marile vânători le puteau masca pe 
cele de război. În acest caz, tradiţia ar reflecta lupta dintre Dragoş şi 
Kutlubuga, căci cel din urmă ar putea fi, după cum arată numele său 
(„Taurul“ sau „Bourul Norocos"), bourul legendar („cu trei stele în frunte“, 
deci „cu trei tuiuri“). Este posibil ca acest conflict să fi fost generat de o 
criză dinastică din principatul moldav, rezolvată în defavoarea Hoardei de 
Aur, respectiv a lui Kutlubuga, care nici n-au recunoscut legitimitatea noului 
regim, ceea ce ar explica faptul că Moldova va fi cunoscută, ulterior, în 
cancelariile turco-arabe drept „ţara lui Bogdan“, după numele celui care a 
obţinut recunoaşterea drepturilor sale feudale şi ale familiei sale de către 
tătari, mai precis de către Mamai şi hanul Abdullah“ (Nicolae. 173). 

Este ştiut faptul că, după înfrângerea tătarilor şi după uciderea 
cumnatului lui Kutlubuga, Atlamuş, tătarii abandonează Moldova şi se retrag 
în Crimeea. Ulterior, cu sprijinul lui Kutlubuga, care-i dăruieşte şi un inel de 
aur, pe care e gravat numele lui Allah, descoperit recent în mormântul lui 
Bogdan Vodă, Bogdan Vodă purcede la al doilea Descălecat şi izbuteşte să-i 
izgonească pe urmaşii lui Dragoş, păstrându-şi ţara (care-i va păstra numele 
în documentele islamice) şi respingând toate incursiunile armatei ungureşti. 

Kutlubuga folosea „taurul pe emisiunile monetare, marea deosebire 
dintre reprezentarea pe monede şi capul de bour moldovenesc“ constând, de 
fapt, în reprezentarea bourului din lateral pe însemnele heraldice (iar tătarii 
lui Kutlubuga aveau desenat pe scuturi un bour văzut din lateral) şi 
reprezentarea din față a capului de bour în stema Moldovei, reprezentare 
similară reliefurilor selgiucide de la Diyarbakir (moscheea mare din secolul 
XII) şi Cardakham (Denizli, anul 1230). 





Fig. 6. Reliefuri selgiukide cu cap de taur din faţă: | — Diyarbakur, moscheea mare, sec. XII 
(după J.P. Roux, Syria, 57, 1980, p. 309, fig. 4). 2 — Cardakhan, Denizli, anul 1230 
(după G. Oney. Belleten, 34. 1970, 133, fig. 28) 


„Rolul pe care-l atribuim lui Kutlubuga în istoria Moldovei 
contrastează cu absenţa sa din memoria colectivă a locuitorilor regiunii 
(exceptând numele lacului şi toponimul Cătlăbuga din Bugeac). Este o 
impresie falsă, datorată faptului că nu suntem bine informaţi asupra 
tradițiilor din Basarabia. Discutând despre acest aspect, după prezentarea 
comunicării de față la Chişinău, cu arheologul lon Tentiuc şi cu 
colecţionarul Mihai Ciobanu, am aflat că, dimpotrivă, Kutlubuga a lăsat 
urme în folclorul local. Astfel, numele Kutlubuga (aşa sau deformat, 
Ciucabuga, în părţile din nord) este prezent într-o urătură cu caracter 

războinic, specifică perioadei sărbătorilor de iarnă şi cunoscută în întreaga 
regiune. Cei doi ne-au oferit şi exemple de localităţi în care au constatat 
personal folosirea acestei urături de către colindători: Tătăreşti şi Burlacu, în 
judeţul Cahul, şi Mârzaci şi Mitoc, în judeţul Orhei. De asemenea, în judeţul 
Orhei, numele lui Kutlubuga ar fi folosit ca poreclă“ (Nicolae, 174). 

Şi în urătura despre „bădica Troian“ din celelalte provincii româneşti a 
mai rămas să dăinuie numele lui Kutlubuga („Căci nu suntem de ici-colea, / 
Suntem din ţara lui Ciucabuga / Unde-i mămăliga cât nuca / Şi-o păzesc doi 
cu măciuca“). Poate că mai există şi alte texte, numai că, la noi, etnografii şi 
folcloriştii nu prea pun preţ pe istorie, tot aşa cum istoricii preferă să ignore 
izvoarele veşnic viu mărturisitoare ale datinii, ale obiceiurilor şi ale tradiţiei. 

În secolul XIX, nişte ţărani maramureşeni sau bucovineni, buni 
cunoscători ai ruinelor străvechi, deja copleşite şi ascunse de păduri, dar şi 
aprigi moştenitori ai tradiţiilor „din bătrâni“, au început să caute, ici-colo, pe 
calea locului şi a mitului. În Bucovina, „o femeie din satul Frumosul, anume 
Ana Dumbravă“, a găsit la Poiana Mărului, pe muntele Scoruşet, „o mulţime 
de bani vechi“. „Sub muntele Smidovaticul, care e spre apus de la Poiana 
Mărului şi care se ţine de aceasta şi se despărţeşte de dânsa numai prin apa 
Prislopului şi a Poienii Mărului“ se aflau „două pivnițe foarte lungi, zidite cu 
lespezi foarte mari pătrate şi aşezate una peste dunga celeilalte“, despre care 
„se zice că sunt de pe timpul dacilor“. Într-una din „pivnițe“ a intrat „Andrei 
Furcal din Dragoşa cu o lumânare aprinsă până la vreo şapte prăjini de 
afund“, dar i s-a stins lumânarea şi a trebuit să se întoarcă. A zărit, totuşi, 
„usciori din târtan (un fel de brad) pârlit“ şi rădăcinile uriaşe ale copacilor, 
care barau intrarea îngustă a peşterii. În apropiere, alţi săteni au descoperit, 
prin 1870, „o ladă cu bani la o adâncime de un stânjen. Lada aceea era făcută 
din scânduri groase de brădău, cioplite numai din topor şi prinse la capete cu 
cuie asemenea de brădău. Scândurile erau albastre, un semn că lada a fost 
foarte de mult ascunsă acolo, căci brădăul, dacă e îngropat afund în pământ, 
nu putrezeşte degrabă (...). Din oamenii aceia, însă, care au aflat lada cu 
bani, nu s-a ales nimic, căci scurt timp după aceea s-au nenorocit şi au murit 
unul după altul (...) Când s-a făcut fabrica de ciment de la Valcău (Falcău), 
tăindu-se o parte de pădure foarte veche, s-a aflat sub rădăcinile mai multor 
copaci urmele unui zid. Risipindu-se zidul acela, s-a aflat o peatră, pe care 
sta scris că acolo a fost un sat al Dacilor“ (Marian, Tradiţii, 5-8). 

Există numeroase tradiţii (legende) în fiecare colţ al munţilor Carpaţi, 
în care se amintesc zidirile străvechi deja cuprinse de rădăcinile pădurilor. În 
Maramureş, pe munţi povârniţi, colți de ziduri încă mai biruie iarba şi 
desişurile cu ferigi, dar munţii sunt cu desăvârşire ignoraţi de arheologi, aşa 

că tainele rămân să se rostească abia înspre veacurile care vor fi să vină. O 
hartă spirituală a vetrei acelui „întreg ecumen“ euro-asiatic o reprezintă 
tradițiile (legendele), mereu predispuse spre taifas şi spre iniţieri în 
înțelepciune, dar şi baladele medievale, dar şi cântecele de dragoste cu 
rădăcini adânci, împovărate de vremuri. Am întâlnit un astfel de cântec, 
publicat în anul 1865, în „Foaea Societăţii pentru literatura şi cultura română 
în Bucovina (11.269-270), care descria cu fidelitate cutul medieval al 
Mitropoliei Sucevei: „Frunză verde avrămească, / Lângă uliţa domnească / 
Este-o şatră țigănească. / Dar în şatră cine este? / Badea calu-şi potcoveşte, / 
Puica şede şi-l priveşte / Şi pre-n lacrimi îi vorbeşte“. 

În cântecul acesta nu-i cale spre lăzile pline cu bani ale vremurilor 
imemoriale. Se află în el o altfel de comoară, adică o poveste de dragoste în 
care nici măcar blestemul nu ascunde neguri, ci doar o vâlvătaie mistuitoare, 
care izbucneşte într-o tulburătoare expresie poetică: 


„„- De mergi, bade de la mine, / a-ţi şi dorul tău cu tine! 
Căci eu sunt copilă rea, / Nu ştiu dorul a ţinea, 

Căci eu sunt copilă mică / Şi de dor inima-mi pică. 

Dar întoarce-te “napoi, / Mai vin“, bade, pe la noi 

Ca să-ţi spun adevărat, / Să-ţi spun visul ce-am visat: 
Ah, basmaua ta cea nouă / Am visat-o ruptă-n două! 
Şi-a ta floare mult iubită / Am visat-o veştejită! 

Şi-al tău cal nepreţuit / L-am visat c-au fost murit! 


- Ba ţi-i ruptă inima / Căci mă duc şi te-oi lăsa, 
Faţa ta s-o vesteji, / Căci te las şi n-oi veni, 
Va muri sufletul tău / Pedepsit de dorul meu. 


- Să te duci, bădiţă, duci / Peste dealuri, peste lunci, 

Să pici rob pe la Tătari, / Pe la Turci, pe la Moscali, 

Şi de-a fi să-ţi meargă bine, / Pice pielea de pe tine! 

lar de-a fi să-ţi meargă rău, / Curgă-ţi sângele părăul!... 

Mai stai, bade, nu te duce, / Ci te-nchină şi fă-ţi cruce 

Că va da Dumnezeu ploaie / Drumul calea o să-ţi moaie, 
Calul o să-ţi poticnească, / Mâna dreaptă-o să-ţi sclintească, 
ară mâna ta cea stângă / Drept în două o să-ţi frângă 

Ca cu dinţii să-ţi ţii frâul, / Să nu-ţi poţi discinge brâul, 
Să-ţi aduci aminte, crude, / Că-i blăstăm de oare unde!“. 


159 


lon DRĂGUŞANUL 


„Zice că în vechime“, prin multe locuri „erau numai păduri cât vedeai 
cu ochii. Puteai merge cu săptămânile ori în cotro ai fi voit, că nu mai dai de 
nici un oraş sau sat, ci numai unde şi unde câte de-un păstoriu, care-şi păştea 
turma sa prin cele preluci şi poeni. Şi tuturor păstorilor, câţi erau, le mergea 
foarte bine, căci aveau toate cele trebuincioase, atât pentru dânşii, cât şi 
pentru turmele lor“ (Marian, Tradiţii, 9). Şi mai era, pe câte o culme de deal 
sau pe câte un vârf de munte, un sihastru, „care locuia într-un arbore gros şi 
scorburos (...). În urmă, veniră Muntenii dela munte, cu căpitanul lor în 
frunte, şi după ce se aşezară şi aceştia în apropierea Săhastrului, făcură pe un 
alt deal, care se întinde în partea despre amiazi şi care se desparte de cel 
dintâi numai prin o vale, o cetate de peatră, iară pe locul unde a fost arborele 
în care locuia Săhastrul făcură o biserică de lemn“ (Marian, Tradiţii,12-13). 

Cam aşa începe şi continuă, vreme de câteva milenii, istoria noastră. 

„Oameni de la munte“ 


De undeva, din Peninsula Sinai, ne vin veşti de la locuitorii cu 
străbuni în ţara Llah că ei s-ar numi Gebalie (Gebeleizis?), adică „oameni de 
la munte“ (în arabă). Anticii Eladei (Homer, Hesiod) îşi coboară zeii din 
munţii Carpaţi, în vreme ce asiaticii, păstrând memoria ţării Luanei (oamenii 
păstoriţi de Anu) au în templele lor budiste câte un turn care să le permită 
urcarea simbolică pe crestele munţilor zeilor (Carpaţilor). Felahii Egiptului 
şi-au croit piramidele după modelul şi după dimensiunile vârfurilor Toaca, 
Panaghia şi Piatra Ciobanului din Ceahlău. 

Savanţii caută de zor etimologii şi, fără îndoială, nici o ipoteză nu 
trebuie ignorată, tot aşa cum nici una nu poate fi probată ca fiind cea 
adevărată. Sumerologii mizează pe rădăcina „KUR-PAT/es/I“, adică 
„Muntele Prințului“, ştiut fiind faptul că, înainte de Potop, au domnit în 
aceste ţinuturi 8 regi în cinci oraşe ale „capetelor negre“. În hitită există o 
formulă şi mai atrăgătoare, „KAR//PAT/a/-l/shi“, adică „Locul, muntele 
unde este inima şi mâna Domnului“ sau „Centrul la care merge pe jos 
Domnul“. În sanscrită, „KARPATA“ înseamnă „Locul, muntele unde este 
cel care are îmbrăcăminte de lână“ (îmbrăcăminte „confirmată“ şi de 
Hesiod), în vreme ce „KAR-PAT“ s-ar traduce prin „Locul unde acţionează 
guvernatorul“ (ceea ce se potriveşte cu statutul „omului celui mai integru“, 
Anu). Mai există şi „KAR-PAT-I“, adică „Locul unde se merge numai pe 
picioare“. Cum toate aceste trei limbi îşi au rădăcinile în Carpaţi, oricare 
variantă (mai ales că unele definesc chestiuni asemănătoare) poate fi cea 
adevărată, tot aşa cum poate fi adevărată şi traducerea „Râpos“, amintind 
cumva de străvechiul nume Riphae. Dar şi pentru acest nume s-au aflat mai 
multe etimologii. În sumeriană, „RAPPA/sum/-HE/(/1/1“ înseamnă „Muntele 
vast, fie ca el să trăiască“, în sanscrită „RI-APA/nc/-A/n/H/as“ defineşte 
„Muntele aflat în spatele strâmtorii“ (de pildă, Cazanele de pe Dunăre), în 
vreme ce în latină există „RIPA-HEIA“, adică „Muntele de la malul apei 
celor curajoşi“, iar istoricii noştri trag caimacul istoriei pe daci. 

Nişte latini susțineau că „dacii trăiesc lipiţi de munţi“ (Annanceus 
Florus, Rezumat în două cărţi al tuturor războaielor din Titus Livius, vreme 
de 700 de ani), că „munţii şi pădurile (sunt stăpânite) de daci“ (Pliniu cel 
Bătrân, Istoria naturală) şi că romanii (Domiţianus) ar fi cucerit „casa 

aşezată pe înălțimi a dacului înzăpezit“ (Statius, Silvele). Tradițiile noastre, 
de asemeni, sugerează coborârea din munţi (inclusiv „Urătura“), iar vlahii 
sunt descoperiţi de istorie, încetul cu încetul, ca stăpâni ai munţilor, începând 
din Balcani şi până în Tatra, până aproape de Rin şi de Viena, unde 
Ptolemeu (secolul II e.n.) îi plasa pe dacii racatriai şi racatai. 

Dacii reprezintă o vecinătate târzie a neamurilor mărturisitoare, tot aşa 
cum, în vremea lui Ephoros (408-340 îe€.n.), vecinătatea neamurilor 
mărturisitoare o reprezentau carpizii („Primii de lângă Istru sunt carpizii, 
apoi sciţii plugari, iar mai încolo neurii, până în ţinutul de asemenea pustiu 
din pricina gheţurilor“”). Tot o vecinătate a fost şi „neamul sălbatic al 
geților“, despre care Salustius (87-35 î.e.n.) susţinea (în „Istorii“) că „a 
existat şi pe vremea strămoşilor (romanilor); căci ei sunt moesi“. Romanii 
erau un neam tânăr şi ne judecau după vecinătăţi şi după contemporaneităţi. 
Noi ne cunoaştem sau măcar ar trebui să ne cunoaştem prin datină şi prin 
felul de a trăi. 

Pe vremea emiterii de „reguli lângă râul cu apă (...) în oraşul arbore“, 
deci prin mileniul V î.e.n., în spaţiul carpatic existau sate fără bordeie, cu 
case în 2-3 nivele (cu depuneri votive sub vatră, de unde şi tradiţia 
sacrificiului umbrei, cocoşului etc. la români) şi o civilizație matriarhală, 
paşnică şi agricolă fără de asemuire (cu excepţia raiului imaginat de 
creştini). Casele cu împletitură de nuiele între stâlpii înfipţi în pământ, 
umplută cu lipitură de lut, apar târziu, fiind specifice secolelor II î.e.n — | 
e.n., fiind caracteristice aşezărilor de câmpie. 

În spaţiul carpatic al epocii dacice, se construiau, de regulă case cu 
acoperiş în două sau patru ape (în aşezările de munte), cu una-două încăperi 
(tip megaron), cu pereţi din bârne, pe temelie de piatră, între stâlpi încastraţi 
în sol. În jurul caselor, existau prispele şi foişoarele înconjurând locuinţa în 
două sau trei laturi. Dispar, deci, casele cu 2-3 nivele ale civilizaţiilor 
precucuteniene şi cucuteniene, dar dispar şi caracteristicile paşnice ale 
vremurilor. În munţi, existau stânile, locuinţele păstorilor şi unele aşezări 
fortificate. 

La fel se construiesc toate casele românilor şi în mileniile erei noastre, 
cu acoperişuri în două sau patru ape, cu prispe şi pridvoare în două, trei şi 
chiar patru părţi. În 1653, „toate casele au acoperişuri în povârniş, făcute din 
şindrilă, şi aceasta s-a născocit din pricina ninsorilor mari, pentru ca zăpada 
să nu se poată aşeza pe ele. Toate casele au coşuri şi sobe“ (Paul de Alep, 
Călători, VI.300). Peste un secol de... evoluţie a omenirii, în 1712, „ţăranii 
au nişte colibe proaste; cei mai mulţi dintre aceştia, când vor să-şi clădească 
o casă, bat câţiva pari în pământ, îi împletesc, apoi, cu nuiele ca un gard şi 

ung acea împletitură cu lut, pe dinăuntru şi pe dinafară, iar pe deasupra pun 
nişte căpriori proşti, învelesc acoperişul cu iarbă sau cu stuf şi, astfel, casa e 
gata alcătuită, numai într-o odaie şi o polată, care slujeşte şi de cămară. Totul 
este însă curat şi văruit, deşi are o temelie atât de şubredă şi s-au folosit 
procedee învechite. Mai au în odaie, în loc de sobe, cuptoare, întocmai ca în 
Rusia, iar deasupra este un hogeac prin care iese îndată fumul de la flacără şi 
se poate foarte bine coace în cameră şi găti bucate. 

Şi măcar că ţăranul şade în pădure unde - ca şi celorlalţi locuitori din 
toată ţara - lemnul îi stă la îndemână fără nici un ban, el are, totuşi, o colibă 
sărăcăcioasă şi, când le este cu putinţă, ei locuiesc cu toţii prin păduri ca, 
atunci când se aşează dările sau când sunt luaţi oamenii la oaste, să se poată 
ascunde cât mai repede sau să o ia la sănătoasa, căci el, ţăranul, se 
sinchiseşte prea puţin de casa lui şi se mută în alt loc, clădindu-şi din nou o 
alta, cu mâna lui, fără nici o piedică şi fără mari cheltuieli, acolo unde vrea şi 
când vrea, şi pe aceasta o părăseşte din nou după cum vrea, şi de aceea se pot 
vedea puţine sate pe şosele (...).Toată zestrea gospodăriei lor constă din 
câteva străchini, oale, linguri de lemn şi căni păcătoase; în afară de acestea 
puţin mai găseşti la ei. 

Nu au nici paturi şi este rar să vezi ceva perne; ei dorm pe pământul 
gol sau pe vatră, pe scânduri sau pe rogojini, cu ţoală proastă aşternută 
deasupra şi cu una ca aceasta se şi învelesc. Pe dedesubt nu pun fân sau paie, 
deşi îşi frâng oasele în acest chip; adeseori bolnavilor li se fac găuri în 
şolduri din statul culcat în felul acesta“ (Erasmus Heinrich Schneider von 
Weismantel, Călători, VIII.351-352). 

Satul acesta nu mai este valah pentru că Legea şi Datina valahe au fost 
abandonate. Locul sistemului tributar obştesc, numit şi asiatic, a fost luat de 
„rumânie“, de un sistem de exploate socială incompatibil şi cu Legea, şi cu 
Datina. Există, totuşi, şi case care amintesc de cele tradiţionale, ale 
antichităţii, pentru că „boierii şi alţi oameni de seamă mai au încă cei mai 
mulți case frumoase şi palate clădite din lemn“ (352), tot aşa cum există şi 
„case croite din lemn verde“ (Bălan, Documente) în satele de munte, cele cu 
case risipite pe înălțimi. 

În Muntenia lucrurile „evoluează“ şi mai prost, satul românesc al 
începutului de secol XIX, descris de Dinicu Golescu, arătând sumbru, rupt 
de istorie, de Lege şi de Datină: “Întrând cineva într-acele locuri unde se 
numesc sate, nu se vedea nici biserică, nici casă, nici gard împrejurul casei, 
nici bou, nici vacă, nici oaie, nici pasăre, nici pătul cu semănăturile omului, 
pentru hrana familiei lui, şi, în scurt, nimică; ci numai nişte odăi în pământ, 
încât poate încăpea cu nevasta şi cu copiii împrejurul vetrei, şi un coş de 

nuele scos afară din fața pământului şi lipit de balegă. Şi după sobă încă o 
altă gaură, prin care trebue el să scape fugind, cum va simţi că au venit 
cinevaş la uşă-i, căci ştie că nu poate fi decât un trimis spre împlinire de 
bani” (Daniel Barbu, 76). 

Doar „casa aşezată pe înălțimi a dacului înzăpezit“, casa omului de la 
munte, rezistă, deci, vremurilor aşa cum a fost dintotdeauna, durată „din brad 
verde“ pe un creştet de munte. Şi tot aici, în „casa aşezată pe înălțimi a 
dacului înzăpezit““, durează şi Legea, şi Datina. 

Prin poeni, pe sub geana codrilor, turmele păşesc agale dintr-un veac 
în altul, iar păstorii „se pricep mai bine decât toţi la aruncarea săgeţilor“. 
„Soţia cu zestre nu ajunge stăpâna bărbatului / şi nici nu se încrede într-un 
amant chipeş. / Zestrea cea mai de seamă este cinstea părinţilor / şi virtutea 
femeii, pentru care legământul căsătoriei rămâne trainic; / ea se teme de alt 
bărbat, / păcatul este un sacrilegiu pe care îl plăteşte cu moartea“ (Horaţiu, 
Ode), Iraclie Porumbescu fiind preferat drept ginere (Porumbescu, Numai 
însurat nu fusesem) de un muntean putred de bogat, pentru că era vrednic şi 
urmase şi nişte şcoli (nunta nu se mai face, pentru că a renunţat feciorul, 
având, se pare, un anume destin de împlinit). „Apoi oile nu numai că-i satură 
pe ţărani prin belşugul brânzei şi al laptelui, ci acoperă şi mesele bogaţilor cu 
mâncăruri numeroase şi plăcute. lar unor neamuri lipsite de grâu le procură 
toată hrana, de aceea cei mai mulţi dintre nomazi şi dintre geţi se numesc 
„băutori de lapte“. (Columella, Despre agricultură). „Vouă vi se pare / Tot 
soare răsare, / Soare nu răsare, / Ci vouă vă vin / Tot turme de oi, / Oile 
sbierând, / Din codițe dând, / Cu corniţe-nvoalte, / În voalte răsucite, / În aur 
poleite“ (Revista „lon Creangă“). „Colea este-un ciobănaş, / Are-un fluier 
verigit / Cu verigă de argint. / Fluier toarce / Turma-ntoarce, / Fluier zice / 
Turma-nfrânge / Şi mi-o-nfrânge / Pe vâlcele / Ca să-mi pască rămurele. // 
Tu, oică, / Bălăică, / Tu ce bei, tu ce mănânci? / Unde-oi bea / Şi oi mânca, / 
De-ai pus gândul de-a ne da? / Tu pe noi de nu ni-i da, / Mare dar ţi-om dărui 
/ Şi frumos te-om îmbrăca / Cu cojoc şi cu manta“ (Voronca, Datini). 

Turmele de oi şi de vite, dar şi herghelile de cai populează, vreme de 
milenii, poienile şi văile, muntenii preferând să crească animale, deşi 
„rodnicia pământului este foarte mare; într-adevăr oameni puţin dedaţi 
plugăriei seamănă atât grâu cât le trebuie pentru traiul lor de un an. Ei nu 
seamănă grâul înainte de 1 aprilie... lar belşugul de vite e de necrezut. 
Oamenii înjugă câte doisprezece boi la plug şi se îndeletnicesc mai degrabă 
cu creşterea lor decât cu lucrarea pământului, din cauza păşunilor lor 
deosebit de bune. Este socotit un mare păcat să se taie viţeii. Din Moldova, 
deci, se scoate acea mulţime de boi, din a căror carne se hrănesc nu numai 


164 


Datina, Biblia Românilor 


popoarele vecine ale Ungariei şi Rusiei (Roşii), ci şi ale Poloniei, Germaniei, 
ba până şi ale Italiei, şi mai ales cei din oraşul Veneţia. Pe aceşti boi, 
venețienii îi numesc boi ungureşti şi preferă carnea lor celorlalte de acest fel. 
În fiecare an, se fac câte şapte bâlciuri de vite în Moldova, pe câmpii foarte 
întinse, cu mare mulțime de negustori. La fiecare din aceste bâlciuri se mână, 
de obicei, nespus de multe mii de boi; şi, după trecerea a trei zile pentru 
ruperea, din partea negustorilor, a preţului unui cap de vită, după care să fie 
socotite toate celelalte - preţ care trece rareori de trei galbeni de vită - în 
câteva ceasuri, toată această mulţime de boi este vândută şi dusă în diferite 
regiuni. De aici au mare câştig boierii care cresc cirezi de vite şi chiar şi 
domnul însuşi mai mult din aceasta se îmbogățește, căci şi el vinde, în 
fiecare an, un mare număr de boi de pe moşiile sale, şi veniturile lui sunt 
sporite mult de aceste iarmaroace. Vătafii aduc domnului în visterie, pe fiece 
an, până la 400.000 bani de aur, din venitul întregii ţări, dintre aceştia, 
60.000 sunt plătiți sultanului turcilor ca tribut“ (Antonio Maria Graziani, 
Călători, 11.381-382). 

În Carpaţi, „la capătul lumii, unde sunt izvoarele nopţii şi unde cerul 
este luminat de o lumină ce abia mijeşte“, oamenii „trăiesc din ce produc 
turmele lor, din lapte şi brânză“, căci „se hrănesc cu miere, lapte şi brânză, 
ducând un trai liniştit... Căci înţelepţii, nefăcând aproape nici o deosebire 
între dreptate şi cumpătare, au urmărit în primul rând mulţumirea cu puţin şi 
simplitatea“. Ei „pun mai presus de orice prietenia unui om însemnat“, 
zicând „doar că le este frică să nu se prăbuşească peste ei cumva cerul“ 
(Strabon, Geografia). 

Când ară pământul, îmjugând câte doisprezece boi la plug, „ogoarele 
nedespărţite de hotare le aduc roade şi recolte comune. Nici nu le place o 
cultură mai lungă decât un singur an, iar pământul pe care s-a încheiat 
munca este înlocuit cu altul, cu aceeaşi menire“ (Horaţiu, Odele). 

„La vremea semănatului, toţi ies la câmp, iar şoltuzul, ceea ce 
înseamnă judele, împreună cu pârgarii, care înseamnă cei aleşi ca sfetnici, 
împart ogoarele şi, după cât este numărul sufletelor dintr-o casă dau şi 
ogoarele: dacă sunt opt suflete, dau opt ogoare; dacă sunt zece, dau acelaşi 
număr de ogoare. Acestea sunt atât de multe încât niciodată nu pot fi 
semănate toate, ci doi ani se seamănă într-o parte şi doi ani se schimbă 
ogorul într-alta“. Numai că vremea obştilor apune la poalele munţilor, iar în 
vremurile creștine „ţăranii sunt ca şi robii, deoarece, de fiecare dată când îi 
cheamă stăpânul la lucru, fie că ar fi sănătoşi sau bolnavi, ei sunt datori să 
asculte de el“ (Niccolo Barsi di Lucca, Călători, V. pg.80). 

În vremea creştinismului, în vremea propovăduirii dragostei şi a 
înfrățirii, „nici un ţăran nu are pământul lui propriu şi bine hotărnicit, ci 
acolo unde vrea şi când vrea se apucă de arat. El înjugă 5, ba chiar 6 perechi 
de boi la plug, apoi merge cu ei la câmp şi încearcă, mai întâi, unde este 
pământul mai bun şi, după aceea, el ară şi seamănă (căci nu se ară decât o 
dată) cât îi place. Şi acesta este, apoi, pământul lui, cât timp stau bucatele pe 
el; peste un an, el poate să are iar alt pământ mai bun, într-un alt loc mai bun 
şi, fie că ară câmpii sau fânețe, ei pot semăna orz sau grâu, porumb, mei etc., 
chiar dacă, mai înainte, iarba fusese aici de înălţimea omului. Și în multe 
locuri, când merg prin iarbă, caii şi boii abia pot fi zăriţi sau chiar deloc, ci 
trebuie să meargă văcarul acestor vite să şi le păzească stând călare ca să le 
vadă, căci altfel le-ar pierde. Dar, ca să nu se obosească prea mult, ţăranul 
ară în tot timpul anului abia câteva zile şi, pentru aceasta, îi cresc bucate aşa 
multe încât poate hrăni cu ele 12-15 inşi. El nu năzuieşte să aibă din cale 
afară de mult sau măcar de prisos, cu toate că e slobod să semene şi o mie de 
baniţe şi chiar mai mult (...) Țăranul nu strânge fân sau strânge prea puţin, cu 
toate că ar putea face o mie de stoguri, căci la munca câmpului, atât la arat, 
cât şi la cosit, se spune că cel care ajunge primul la moară, acela macină mai 
întâi; totuşi, ei sunt la fel cu toţii şi munca e duşmanul lor. Când strâng 
bucatele de pe câmp, ţăranul răzuieşte puţin pământul de deasupra, de pe 
câmp sau de pe drum, face adică acolo o arie şi treieră chiar acolo cerealele 
cu caii, fără să bage de seamă că, în felul acesta, se pierde foarte mult, iar 
paiele le lasă pe loc sau le arde“ (Erasmus Heinrich Schneider von 
Weismantel, Călători, VIII.351-352). 

Totul rămâne uitat în timp, într-un timp-netimp, într-un primitivism 
dobândit în era creştină. Omenirea îşi modernizează unelte şi inventează 
primele maşini agricole, dar vetrele de la poalele Carpaţilor deja nu mai fac 
parte din omenire, ci dintr-un vrăjmaş pustiu doctrinar care pârjoleşte totul, 
şi istorie, şi generaţii. La poalele Carpaţilor, lângă treapta de jos a tronului 
împărătesc al lui „Unu, Cel Ceresc“, ţăranii ară „cu cinci sau şase perechi de 
boi, însoţiţi de cinci sau şase oameni, care mergeau pe jos; şi chiar cu această 
forță, ei erau tare istoviţi, când îşi împlineau munca, căci nu te poţi lipsi de 
roţi“ (Paul de Alep, Călători, VI.299). Cei care au durat zeitățile neamurilor 
au pierdut, deja, totul, li s-a luat până şi roata. 

Numai muntenii, respectând vechile rânduieli ale „muncilor şi ale 
zilelor“, coboară, primăvara, în câmpiile cele largi şi, „pentru a obţine fructul 
necesar pentru pâne, mai multe comune din acest teritoriu iau, din vremi 
nemaipomenite, în arândă pământurile foarte productive (...) departe de 8 
până la 10 mile, scria, la 1872, Mikulicz. Muntenii vin la acest lucru la şes, 

formând caravane întregi (...). Mai în toate comunele este încă în vigoare 
vechiul obicei că toamna, îndată după culesul cucuruzului, câmpurile sunt 
deschise ca păşune pentru toate soiurile de vite cu porcii împreună; prin 
aceasta, bucatele ce se culeg mai târziu şi semănăturile de iarnă sunt expuse 
la tot soiul de daune, până ce abia în Decemvrie ori în Ianuarie răceala mare 
ori un strat gros de zăpadă pune capăt acestei pustiiri. Cu venirea 
anotimpului mai cald şi topira zăpezii, ieşirea tuturor animalelor de casă în 
câmpuri şi livezi reîncepe şi pustiirea durează până în 5 Mai, anume la 
Sf.Gheorghe, când abia de la acest termen câmpurile se închid pentru 
dobitoacele de casă“ (George Bogdan-Duică, Bucovina, 24-26). 

Să ne mai mire absenţa unei memorii obşteşti în vremurile noastre, în 
vremurile de după bezna veacurilor ortodoxe? 

Să nu ne tulbure Legea şi Datina care au supravieţuit, în ciuda acestor 
vitregii? 

Nu mai e loc pentru cuvinte 


Acolo unde începe Istoria, nu mai e loc pentru cuvinte. Cuvintele nu 
mai înseamnă memorie, cuvintele nu mai depozitează nimic, cuvintele doar 
inventează, exagerează, justifică. Nimic ziditor nu mai există în cuvinte, 
sunetele devenind firele unei plase uriaşe, care se aruncă perfid peste fiecare 
generaţie care va fi sacrificată pe altarul Istoriei. 

Am o casă la mine acasă, dar supraviețuiesc singur într-o aglomerare 
de singurătăți. Legea şi Datina izgoneau singurătăţile. Legea şi Datina 
prevesteau învăţăturile lui lisus, învățături deja şterse din memoria colectivă 
odată cu dezbinarea în singurătăţi. lisus încă suferă, însângerat, pe cruce, 
singur crucificat pentru singurătăţile fiecăruia dintre noi. Nu mai e loc decât 
pentru însingurare, iar rădăcinile, oricât le-am muta dintr-un loc în altul, 
oricât le-am uda şi îngriji, ca în „Povestea Muncei“, nu vor mai da rod 
niciodată. Curg picurii de sudoare prin preajmă, dar nu vor mai rodi grâne, ci 
singurătăţi. 

Dincolo de însingurare şi de cuvinte, există rădăcinile Arborelui 
Cosmic. „La munţi ninge, plouă, / Lerui, / La şes cade rouă, / Lerui, / Roua 
ce-a picat / Lerui / De-un lac a făcut / Lerui / De-un lac lăzărel / Lerui / Cu 
iarbă pe el, / Lerui, / lar prejur de lac, / Lerui, / Multe ciute pasc, / Lerui, / 
Multe şi-s mărunte / Lerui / Şi-s nepricepute, / Lerui... // Munţi cărunți n-au 
fost, / Lerui, / Munţi cărunţi s-or face, / Lerui, / Dar din ce s-or face?“ 
(Păsculescu, Literatura, 56-57). 

Munţi cărunţi s-o face, dar din ce s-or face? 

Lerui! 

Din ce s-or face, urmează să iscodiţi prin suflet şi să aflaţi singuri. Eu 
vă mai aşez pe masă doar câteva alte rădăcini aproape uscate, cu speranţa că 
le veţi vindeca de veştejire: 


Spiritul poporului, în 1524. „Acest neam (valah din Muntenia) e 
aplecat la beţie şi la lăcomie... Spiritul poporului este grosolan şi necioplit, 
(ei sunt) deopotrivă cu vitele; nu se îngrijesc nici de slujbă ostăşească şi nici 
de treburile obşteşti, sunt atât de porniţi pe harţă şi ceartă încât, de cele mai 
multe ori, nu se dau în lături de a-şi omori domnii, din care cauză s-a 
întâmplat că, deşi erau tributari doar ungurilor, au ajuns nu numai tributari 

turcilor, dar aproape subjugaţi de ei (...) românii, veşnic nemulțumiți oricum 
ar sta lucrurile“ (Michael Bocignoli di Raguza, Călători străini despre ţările 
române, 1.176-177). 


Căsătoriile românilor, în 1538. „Ar fi de spus aici câte ceva despre 
căsătoriile românilor, cât de puţin consideră ei şi legăturile căsătoriei şi pe 
cele ale celorlalte alianţe sau rudenii de sânge (...). Căci atunci când unul din 
ei a ajuns pe culmea puterii, ceilalţi, care au vreo legătură cu el, fie frate sau 
de alt grad de rudenie — căci numai doar părinţii îşi cruţă fiii şi fiii pe părinţi 
— fug până la ultimul prin ţări străine, dacă nu vor să fie ucişi“ (Anton 
Verancisc, Călători străini despre ţările române, 1.419) 


Mai presus decât toţi creştinii, în 1563. „Obiceiurile şi deprinderile 
lor sunt, îndeobşte, barbare, cu toate că revendică pentru ei cinstea de a fi 
mai presus decât toţi creştinii“ (Alessandro Guagnini, Călători străini 
despre ţările române, 11.300). 


După legea firii, în 1588. „Muntenii sunt prin firea lor oameni 
nestatornici, îndrăgind norocul şi mai degrabă se lasă pe tânjală fără a se 
îngriji să deprindă un meşteşug sau să practice o artă (...). Sunt mai curând 
neinimoşi (...). Sunt oameni fără carte şi altă învăţătură şi de aceea foarte 
închipuiţi, crezând că nu mai sunt alţii pe lume mai mari ca ei şi, când pot, se 
poartă destul de autoritar (...). 

Muntenii sunt oameni foarte atenţi la lucruri mărunte: cred în visuri şi 
în prevestiri; nu se îngrijesc prea mult de conştiinţa lor, deoarece trăiesc mai 
curând după legea firii, decât după religie. Şi, ca oameni lipsiţi de ştiinţă de 
carte şi care n-are cine să-i înveţe cum trebuie să se poarte creştineşte, ei nu 
socot drept păcat multe lucruri grave sau se prefac şi consideră că nu le ştiu. 
În schimb, sunt foarte grijulii cu posturile mici şi mari, astfel că s-ar lăsa mai 
bine să moară decât să calce o zi de post, chiar dacă ar fi siliţi la acest lucru 
şi de foame, şi de boli necruțătoare“ (Franco Sivori, Călători străini despre 
țările române, [11.16,18). 


Faima ardelenilor, în 1584. „Cât despre deprinderile lor, românii au 
aici (în Transilvania) nume rău, ca şi când toţi ar fi tâlhari; încât cine trece 
printre ei şi nu este omorât sau jefuit agaţă o tăbliță de mulțumire la biserică“ 
(Ferrante Capeci, Călători străini despre ţările române, III.100). 

Obiceiuri, la 1633. „Obişnuiesc oamenii, în tot cuprinsul ţării, să dea 
de mâncare şi loc de adăpost tuturor străinilor, fără nici o plată; dar cine vrea 
să bea vin sau bere trebuie s-o plătească. 

Mai obişnuiesc, de asemenea, ca în timpul sărbătorilor lor să aşeze 
mese în jurul bisericii şi aici să dea de mâncare şi de băut, fără plată, oricui, 
fie străint, fie localnic. 

Când bărbaţii se întâlnesc cu femeile, obişnuiesc să se sărute unii cu 
alți, atât bărbaţii tineri şi bătrâni, cât şi fetele, femeile măritate şi văduvele“ 
(Niccolo Barsi di Lucca, Călători străini despre ţările române, V.76). 


Nunta, la 1633. „Obişnuiesc, de asemenea, la nunţi să întindă mese, 
timp de trei zile şi trei nopţi în şir, în care timp nu fac altceva decât să bea, să 
joace, să cânte din instrumente şi din gură; numai mireasa, în prima zi, nu 
mănâncă, ci doar trebuie să stea la joc, cu faţa acoperită până noaptea, astfel 
încât nici mirele nu o poate vedea până la miezul nopţii, când pleacă 
împreună să desăvârşească legătura căsătoriei. Când merg mirii la biserică să 
se căsătorească, mireasa stă îngenunchiată înaintea altarului, cu faţa 
acoperită (cu un voal - n.n.), iar bărbatul, în picioare, cu căciula în cap. 

După terminarea ceremoniei, ies din biserică, însoţiţi de rude, care 
merg pe jos, cântând din diferite instrumente înaintea trăsurii în care este 
dusă mireasa şi aceasta, în fiecare piaţă (toloacă - n.n.), trebuie să coboare şi 
să joace cu toţi cei care o poftesc. Când mireasa este din alt loc, atunci 
ceilalți (rudele celelalte) merg călare. 

Când ajung la casa miresei, încep din nou jocurile şi bătrânii ca şi 
tinerii joacă cu mireasa. Apoi, fiecare se aşează la masă, unde sunt serviţi de 
stăpânii casei şi, în ziua dintâi, serveşte şi mirele la masă. 

Când trece un străin pe acolo, dacă-l văd, îl poftesc să bea şi, dacă 
acela refuză, îl iau pe sus şi îl duc în casă, unde îi dau să bea până îl îmbată, 
socotind că este o mare ruşine ca un străin să plece de la ei fără să se fi 
îmbătat; iar acesta blesteamă, apoi, şi înjură pe stăpânul casei care l-a pofiit, 
în loc să-i mulţumească“ (Niccolo Barsi di Lucca, Călători străini despre 
țările române, V, pg.76). 


Horele şi dansurile anului 1633. „Moldovenii, când vor să joace, îşi 
pun cizme cu un fel de potcoave de fier în picioare şi atât bărbaţii, cât şi 
femeile le poartă în diferite culori. Femeile, însă, au potcoave de acestea mai 
înalte decât bărbaţii şi, când vor să înceapă jocul, se cântă, mai întâi, din 
diferite instrumente ca viori, cimpoaie, fluiere, tobe, lăută cu trei coarde. 
Apoi, se prind de mână, tot câte un bărbat şi o femeie, într-un şir lung, 

săltând mereu, strigând şi bătându-şi picioarele unul de altul. După ce au 
săltat câtăva vreme, se strâng cu toţii, împreună, într-un cerc şi saltă ca mai 
înainte“ (Niccolo Barsi di Lucca, Călători străini despre ţările române, V, 
pp.76-77). 


Înmormântarea, la 1633. „Când moare cineva, ei obişnuiesc să-l ţină 
în casă timp de trei zile, mai ales dacă vremea este rece şi este iarnă. În 
aceste trei zile, ei nu fac altceva decât că dau de mâncare săracilor şi 
călătorilor, cântând mereu din instrumentele pomenite mai sus în jurul 
năsăliei sau sicriului celui mort. 

După împlinirea celor trei zile, îl duc la cimitirul de lângă biserică, 
trăgând clopotele, cu preotul lângă ei, cu mulți bărbaţi şi femei care merg 
despletite, bocind cu glas tare şi zmulgându-şi părul. 

După ce l-au băgat pe mort în mormânt, care este o simplă groapă 
săpată în pământ, şi l-au acoperit cu acel pământ, se întorc acasă. 

Aici, se face din nou praznic, cu bărbaţi şi femei, cu bogaţi şi săraci, 
cu oameni de toate neamurile, şi cheamă pe preot să blagoslovească masa. 

La această masă, nu mănâncă altceva decât peşte şi spun că fac lucrul 
acesta pentru a arăta pedepsirea trupului şi de durerea după cel mort; beau, 
totuşi, vin şi bere“ (Niccolo Barsi di Lucca, Călători străini despre ţările 
române, V, pg.77). 


Ziua Sfântului loan cel Nou, la 1633. „În oraşul Suceava se 
păstrează capul unui sfânt, numit Sf.loan; acesta este nevătămat şi se găseşte 
într-o biserică a părinţilor din tagma Sf.Vasile (călugări, adică - n.n.), care 
sunt însă schismatici. 

Ziua acestui sfânt se sărbătoreşte la Rusalii, când, pe lângă 
deschiderea unui iarmaroc foarte bogat, care ţine opt zile în şir, la care vine 
lume din toată ţara şi la care tinerii, ca să câştige bani, fac fel de fel de lupte 
cu spada, mai merge şi domnul cu întreaga sa curte de cel puţin 2.000 de 
oameni, toţi călări, şi mulţi merg în carete. După el, vine doamna cu 
însoţitoarele ei şi cu alte boieroaice, care o întovărăşesc în mare număr“ 
(Niccolo Barsi di Lucca, Călători străini despre ţările române, V, pg.77). 


Postul Paştelui şi Paştele, la 1633. „De Paşte, iau puţină anafură şi 
cei ce iau această anafură au postit postul de patruzeci de zile mai înainte, în 
care timp nu mănâncă altceva decât pâine şi legume, fără untdelemn; nu 
mănâncă nici peşte, ci numai icre şi spun că morunul şi icrele nu sunt peşte. 
Mănâncă, sâmbăta, carne, după obiceiul grecesc, şi în vinerea de după Paşte, 

şi urmează, astfel, timp de câteva săptămâni, dar apoi postesc şi vinerea, şi 
nu mănâncă decât peşte“ (Niccolo Barsi di Lucca, Călători străini despre 
țările române, V, pg.79). 


„Datina“ lui „Cât daţi?“, în 1640. „Preoţii sunt ignoranţi. Oficiază 
în limba slavonă a Sf. Chiril. Călugării şi preoţii români citesc şi slujesc în 
limba slavonă, cu slovele Sf. Chiril, şi nu înţeleg nimic din ceea ce citesc 


(...). 

Moldovenii, mai ales cei care locuiesc la hotare, sunt foarte aplecaţi 
spre furt şi tâlhărie (...). 

Am văzut că, atunci când vine ceva pentru vreo pricină, soţ contra 
soţiei sau soţie contra soţului sau chiar paroh contra laic etc., el (episcopul) 
rezolvă repede pricina, fără a ţine seama nici de canoane, nici de concilii sau 
de autorii care ne învaţă să judecăm drept. Şi, pe care-l găseşte vinovat, îl 
bagă imediat la închisoare şi-l bate ca pe animale, uneori cu propria lui 
mână, fără a păzi preceptul care zice „cei care lovesc“... şi apoi ia cât vrea ca 
pedeapsă pentru vina pe care o are. Când vrea să despartă o soţie de soţ şi să 
desfacă legătura căsătoriei, cum se obişnuieşte la ei pentru cel mai 
neînsemnat cuvânt, face mai întâi o învoială cu ei: „Cât daţi?“ şi, după ce a 
făcut mai întâi preţul, dă voie ca un bărbat să-şi ia altă soţie şi o femeie alt 
soţ. De asemeni, când cineva vrea să fie hirotonit, se înţelege, mai întâi, din 
preţ şi apoi este hirotonisit“ (Petru Bogdan Baksic, Călători străini despre 
țările române, V,205,225,224). 


Apăsaţi de bir, dar veseli, în 1644. „Poporul este incredibil de apăsat 
de bir (...). Cu toate acestea, oamenii sunt atât de veseli, chiar în această 
sărăcie, încât nu am văzut niciodată asemenea lor la veselie; căci după ce au 
plătit orişicum dările, de cum s-a ivit o sărbătoare, aleargă împreună la 
crâşmă pentru a se înveseli împreună (...). Nici un sat sau târg nu are vreun 
han, ci fiecare casă este loc de găzduire şi, în această privinţă, sunt vrednici 
de laudă moldovenii, că primesc oaspeţi fără plată şi îi ospătează generos cu 
bucatele pe care le mănâncă ei înşişi şi, mai ales, pe cel care cunoaşte limba 
stăpânului casei“ (Paul Beke, Călători străini despre ţările române, V, 279). 


Obiceiuri moldoveneşti, la 1646. „Oamenii, când se salută între ei, ca 
să-şi arăte respect şi dragoste, îşi sărută unul altuia mâna, fără deosebire de 
rang, de stare sau de sex. Negreşit că stăpânii nu purced astfel cu slugile sau 
cu alți oameni de stare mai joasă, ci îşi întind mâna în semn de bunăvoință şi 
favoare spre a fi sărutată. 

Oamenii de rând, când vin înaintea domnului, îi sărută şi picioarele, şi 
la fel fac şi supuşii faţă de stăpânii lor... 

Moldovenii sunt mai primitori decât muntenii şi ceilalți români. Doar 
în părţile de margine, spre Polonia, ei s-au pătruns de obiceiurile vecinilor 
lor, care nu vor să dea nimic pe degeaba străinilor în trecere; altminteri, 
călătorul poate umbla prin toată Moldova fără mijloace de drum. 

Ei dau bucuroşi drumeţilor pâine, brânză, ceapă, lapte şi altele de acest 
fel, ce se găsesc în casa lor. Numai doar străinul să se poarte liniştit, căci, de 
nu, capătă mai uşor pumni zdraveni şi ciomege decât mâncare. 

Isteţi din fire, vioi, ei se bucură de o minte pătrunzătoare, au aplecare 
spre furt, sunt ostaşi foarte răbdători la frig şi la arşiţă, rabdă de foame şi de 
sete două şi trei zile, rămânând teferi... 

Se obişnuiesc, încă de mici, să îndure vremea rea, căci de mici copiii 
se joacă, cu picioarele goale şi doar cu o cămaşă de pânză, prin gheaţă şi 
zăpada înaltă, ceea ce noi, nu o dată, îmbrăcat în haină bine căptuşită şi 
putând abia răbda gerul puternic, am văzut cu uimire“ (Marco Bandini, 
Călători străini despre ţările române, V, pp.331-332). 


Sărbători moldoveneşti. „Felul de a ţine sărbătorile la moldoveni 
este de a se abține de la muncă şi a se deda plăcerilor, petrecând ziua cu 
băutură, cu mese şi cu joc. Şi, deşi sunt împovăraţi de dările cele mai mari, 
totuşi ei întâmpină zilele de sărbătoare cu cea mai mare bucurie, încât s-ar 
părea că nu simt deloc starea lor nenorocită. 

Ziua de vineri din fiecare săptămână ei o sărbătoresc în cinstea sfintei 
Vineri, pe care pretind ei că ar fi sfânta ce stă, neîncetat, în genunchi înaintea 
tronului lui Dumnezeu, rugându-se cu lacrimi pentru aceia care o cinstesc. 
Şi, de aceea, foarte mulţi cred, în orbirea lor, că e mai mic răul să-l superi pe 
Dumnezeu, decât pe sfânta Vineri; şi cerşetorii primesc pomeni generoase în 
cinstea ei. 

Ei socotesc că fiecare zi în parte, din toată săptămâna, este o sfântă 
sau un sfânt“ (Marco Bandini, Călători străini despre ţările române, V, 


pg.343). 


Mituri moldovenești, la 1646. „Este atât de mare orbirea acestui 
popor, neştiinţa şi nebunia lui, încât el nu ştie mai nimic despre Dumnezeu 
(parcă ştie cineva! - n.n.) şi despre fericirea cerului. În toată Moldova, abia 
dacă vreunul ştie „Tatăl nostru“; toată evlavia lor constă în a-şi face cruce, 
care la ei se numesc mătanie. Nu se ţine nici o predică în biserici şi nu se 
predă, în şcolile lor, doctrina creştină, întrucât înşişi dascălii şi popii nu au 

învăţat aproape nimic despre cele ale spiritului. Ei impun drept adevăr divin 
nişte basme băbeşti. 

Printre altele, este vrednic de râs şi acest basm pe care ei îl socotesc 
drept un articol al „Crezului“, cum că, în Joia mare, sufletul morţilor, ale 
părinţilor, străbunilor şi străbunelor obişnuiesc să se reîntoarcă la ai lor 
pentru hrană, din care cauză, în zori de zi, tatăl familiei sau mama familiei 
face un foc înaintea uşii casei sale, aşază lângă foc un scăunel, acoperit cu o 
pânză curată, pune pe el pâine cu mâncare şi băutură pentru ca părinții, 
străbunii şi străbunele să-şi întremeze sufletul. 

S-a întâmplat la Baia, nu chiar de mult, ca să apară un câine şi să fure 
acel prinos şi, văzând aceasta, judele catolic al oraşului i-a strigat râzând: 

- lată sufletul bunicului vostru cu patru labe, cu colţi şi cu părul 
zbârlit, care fuge cu mâncarea cea bună!“ (Marco Bandini, Călători străini 
despre ţările române, V, pp.343-344). 


Ritul postului celui mare, la 1653. Postul mare debuta cu graţierea 
întemniţaţilor ) „în sâmbăta din săptămâna lăsatului de sec al brânzei“), apoi 
se suspendau judecăţile. Polițistul (aga) oraşului pedepsea, prin bătaia cu 
bețe, pe toţi cei care vindeau sau fabricau rachiu. 

„Cât despre oamenii ţării, ei nici nu postesc, nici nu se roagă, nu au 
nici un fel de religie; sunt creştini doar cu numele. Preoţii lor sunt cei dintâi 
care îşi încep ziua la crâşmă“. 

Boierimea, clerul înalt şi domnul, oameni instruiți fiind, posteau. Se 
mânca, de obicei, „bob fiert în apă şi mazăre sau fasole fiartă, fără ulei, care 
seamănă cu măzărichea, şi varză păstrată în saramură pentru tot anul, nimic 
altceva. După cum am spus, ei nu întrebuinţează nici vin, nici ulei, afară de 
sâmbăta şi duminica, dar ei beau must de mere“ (Paul de Alep, Călători 
străini despre ţările române, VI, pg.58). 


Rusaliile, la 1653. „În această țară, fetele au obiceiul să împletească 
cununi de flori şi de busuioc pentru a şi le pune pe cap; iar femeile se 
împodobesc în acelaşi fel“ (Paul de Alep, Călători străini despre ţările 
române, VI, pg.90). 


Nunta, la 1672. „Când cineva se căsătoreşte, toate rudele sale se 
adună la el acasă. Se întinde o horă, alcătuită din tinerii cei mai chipeşi, şi se 
aduc fetele cele mai frumoase, care merg jucând şi trec pe sub ferestrele 
miresei, unde li se dă o gustare. Cei din partea miresei fac la fel şi primesc 
aceeaşi cinste din partea rudelor mirelui... 

Ospeţele de nuntă se fac, totdeauna, la mire... În timpul ospăţului, 
femeile se scoală de două sau de trei ori pentru a juca“ (De la Croix, 
Călători străini despre ţările române, VII, pg.266). 


Înmormântarea, la 1672. „Morţii nu se îngroapă decât după trei 
zile... Preoţii vin şi spun rugăciuni... Femeile sunt datoare să vină cu rudele 
lor să bocească lângă mort şi să-şi smulgă părul, cu toate că - uneori - ele nu 
au deloc dorinţa (de a o face). Atunci, ele tocmesc bocitoare şi folosesc 
mijloace de întristare pentru a-şi trezi durerea, înşirând frumoasele însuşiri 
ale mortului. Această muzică (bocetul - n.n.) reîncepe ori de câte ori văd 
intrând câte un prieten al mortului... După trei zile, mortul este dus la 
biserică, unde se fac rugăciunile obişnuite şi, între altele, o psalmodie în care 
se spune: „Veniţi, fraţii mei, să dăm celui pe care voim să-l înmormântăm 
ultima sărutare şi ultimul salut!“. Atunci, cele mai apropiate rude ale 
mortului îi sărută faţa şi mâinile, ceilalți numai mâna. Este îngropat cu 
stindardul şi cuca de ceremonie. 

Prohodul se încheie împărțindu-se săracilor carne friptă, mai cu seamă 
de vacă“ (De la Croix, Călători străini despre ţările române, VII, pp.266- 
267). 


Postul, păcatul şi sărbătorile la români, în 1712. „Ca să arate că 
sunt creştini adevăraţi şi, că pe deasupra, ei mai aparţin singurei religii 
adevărate, ei se fălesc cu postul şi, în fapt, postesc foarte mult şi aspru, şi 
mănâncă în aceste zile totul gătit numai cu untdelemn, ca şi ruşii moscoviți. 

Postesc, îndeobşte, miecurea şi vinerea... 

Înainte de Crăciun, e post mare, de Sfântul Filip ei ţin post strict trei 
săptămâni, de Sf.Petru şi Pavel - 4 sau 6 săptămâni, iar femeile, măcar că 
aproape nu ştiu nimic despre cuvântul lui Dumnezeu, ţin, totuşi, morţiş la 
acest post şi la ceremoniile lor, deşi ele se duc puţin, şi multe dintre ele chiar 
deloc, la biserică. Iar fete şi flăcăi nu vezi deloc la biserică, decât doar dacă 
se duc la nunţi sau intră de curiozitate, căci nici preotul nu vrea să-i rabde în 
biserică. 

Despre păcatele mai uşoare ei nu cred şi nu ştiu să fie, într-adevăr, 
păcate, ci numai cele actuale (mortale, grave - n.n.). Mi-a spus, odată, un 
țăran, pe când îl îndemnam să se ducă la biserică şi să se roage acolo: 

- Ce să fac eu la biserică sau pentru ce să mă rog, căci eu nu am nici 
un păcat, nu am ucis pe nimeni şi nici nu am furat. Soldaţii voştri, însă, sunt 
oameni păcătoşi şi au de ce să se roage; eu, însă, nu! 

Crăciunul, Paştele, Rusaliile, îndeosebi zilele sfinţilor şi toate celelalte 
sărbători ei le ţin, dar după calendarul iulian. În biserică, ei fac să răsune 
clopotele, dar mai bat, oricând, toaca pe o scândură de lemn cu un ciocan 
care este atârnat în biserică sau la uşa acesteia. 

De Paşte, bat toaca şi trag clopotele de două ori mai mult. De 
Bobotează, purced afară cu alai şi binecuvântează apa. De zilele mari de 
sărbătoare, precum şi ale apostolilor şi sfinţilor, îşi duc mai toată mâncarea 
lor la biserică spre a fi sfinţită şi, adesea, sunt bisericile aşa pline de blide că 
nici nu se poate trece din cauza lor; şi aceasta are loc în partea din mijloc a 
bisericii... 

Între Paşti şi Rusalii, ei merg în toate joile cu prapuri, în procesiune, la 
câmp şi popa binecuvintează câmpul ca să dea bucate bogate. Dar ca să mai 
rostească şi rugăciuni în această materie, ei nu au nici o ştiinţă şi nici o 
putinţă, şi au dreptate polonii în zicala lor: „Poduri leşeşti, posturi nemţeşti şi 
liturghii moldoveneşti nu sunt decât sminteli“. 

De Paşti, când se întâlnesc între ei, se sărută, rostind cuvintele 
„Hristos a înviat“, şi aceasta o ţin, într-una, până la Înălţare, şi nu rostesc nici 
un cuvânt drept salutare sau, când închină paharele, în loc de „Bună 
dimineaţa“ sau „Să vă fie de bine“ nu spun decât „Histos a înviat“. lar 
celălalt răspunde „Adevărat a înviat!“. Şi ei mai dăruiesc ouă roşii şi se 
stropesc bine cu apă în zilele de Paşti şi mai fac tot felul de pozne şi 
caraghioslâcuri, ba chiar şi aruncă, în zilele acelea, pe popii lor în apă sau 
trebuie ca aceia să se răscumpere de la ei cu un ospăț bun“ (Erasmus 
Heinrich Schneider von Weismantel, Călători străini despre ţările române, 
VIII, pp.353-354). 


Portul femeilor şi al fetelor, la 1712. „Fetele poartă pe cap doar părul 
lor împletit, ca să se deosebească de neveste sau de femeile stricate. Când ies 
din casă, pe frig sau pe soare arzător, îşi leagă un tulpan cu cusături pe cap şi 
peste faţă, aproape ca turcoaicele, încât abia dacă li se văd ochii şi nasul; 
însă, când ajung acolo unde se duc, îşi scot tulpanul ca să se vadă că sunt 
fete. 

Dacă o fată greşeşte şi este dovedită ca desfrânată sau chiar are un 
copil din flori, atunci este tunsă sau trebuie să umble ca femeile, cu capul 
acoperit. 

Chiar din ziua nunţii, femeile nu-şi mai lasă, niciodată, părul sau 
cozile să fie văzute de vreun bărbat şi, când se împletesc sau se despletesc, 
se ascund într-un loc mai retras şi mai singuratec, ca să nu le vadă nimeni; 
dacă ar veni, cumva, în grabă vreun bărbat şi ele nu ar avea timpul să şi-l 

împletească, atunci se acoperă cu o broboadă şi se ruşinează mult că au fost 
văzute pe neaşteptate. Ele spun că nu se cade, acum, când nu mai sunt 
fecioare, să-şi mai arate părul, care trebuie să fie acoperit cu broboada. 

În toate celelalte privinţe, portul este la fel la femei şi la fete. La gât, 
poartă mărgean roşu şi de tot felul, iar în urechi poartă nişte cercei mari. 

Pe trup au o cămaşă subţire, cusută pe o lăţime de un deget şi mai bine 
cu tot felul de mătăsuri şi cu aur şi argint, în patru dungi, în faţă şi în spate, 
de sus şi până jos, la tivul care ajunge la picioare. Mânecile sunt largi de 
câţiva coţi şi cusute; şi ele le înfăţoară şi le întorc înăuntru şi în sus, pe braţ. 

Pe trup, în loc de cingătoare, poartă un brâu de mătase - uneori şi 
lucrat cu aur - numit în limba lor „brâu“. Nu poartă fustă sau „camelocă“ 
(mantie - n.n.), ci, în locul acestora, se înfăşoară, de jur împrejur, cu o 
țesătură de mătase care se cheamă „fotă“. Această „fotă“ este albastră sau 
roşie, cu dungi mari, altele sunt ţesute cu aur şi nu trec de trei coţi în lungime 
şi lățime; ele o înfăşoară pe jumătate sau pe de-a-ntregul îndoită sau şi 
neîndoită, în jurul lor, aşa cum pun la noi (în Germania - n.n.) femeile şortul, 
dar o trag de la spate în faţă şi în sus, în brâu, una peste alta şi atât de întinsă 
cât e cu putinţă, pe şolduri şi pe picioare (căci, cu cât este mai întinsă, cu atât 
li se pare că le stă mai frumos, ca să se poată recunoaşte bine coapsele), iar 
în faţă este, aşa cum am arătat, deschisă ca un şort. lar cămaşa, ba chiar 
trupul de sub ea, când cămaşa este subţire - cum e obiceiul, poate fi văzut 
grozav de bine când bate vântul şi depărtează marginile fotei. 

O asemenea privelişte nu poate să nu încălzească tot sângele tinerilor, 
căci ele, femeile şi fetele, mai au şi o figură lipsită de sfială, dar de cele mai 
multe ori frumoasă la înfăţişare. 

În picioare nu poartă ciorapi, ci numai cisme galbene cu tocuri înalte 
şi ascuţite, potcovite cu fier, şi, câteodată, pantofi de safian (marochin); 
multe umblă cu picioarele goale în papuci turceşti (opinci - n.n.), care se 
poartă fără tocuri. 

Pieptul este slobod sub cămaşă, la ele nu vei afla polcuţe (sutiene - 
n.n.); rareori, o bundă care ajunge numai până la genunchi şi pe care o 
aruncă cu nepăsare unde le e cheful, peste umeri; şi, adesea, într-o casă 
întreagă toate femeile şi fetele din casă nu au decât una şi cea care iese din 
casă şi-o cere şi o aruncă peste umeri... 

Toate femeile urmează obiceiul de a nu trece drumul tăind calea unui 
bărbat, chiar dacă acela ar fi la o depărtare de bătaia unei puşti sau dacă ar fi 
un cerşetor, ci ele stau pe loc până ce trece, dând ca motiv că sunt datoare să 
arate bărbaţilor toată cinstea, respectul şi atenţia. 

Femeile de rând umblă, iarna, cu picioarele goale prin zăpadă; e drept 
că nu merg prea mult pe afară când este frig. Păzesc curăţenia şi, măcar că 
nu au rufe prea multe, le ţin curate şi, chiar dacă nu au decât o cămaşă, o 
spală şi o calcă în taină ca să nu ajungă niciodată murdară“ (Erasmus 
Heinrich Schneider von Weismantel, Călători străini despre ţările române, 
VIII, pp.356-358). 


Frumuseţea neasemuită a româncelor. „În toată țara, femeile sunt 
peste măsură de frumoase, au părul negru cum e cărbunele, ochii şi 
sprâncenele la fel de negre, iar faţa lor este ca laptele şi sângele, şi ochii lor 
ca rubinele. Pielea de pe tot corpul lor este albă şi subţire, şi la multe din ele 
afli cele mai frumoase mâini. La ţară, şi chiar la ţărani, găseşti fete şi femei 
atât de desăvârşit de frumoase cum nu se află nicicând la noi, în Germania... 
Şi nu sunt puţine fetele de ţăran în stare a face de ruşine, prin înfăţişarea şi 
frumuseţea lor din cap până în picioare, pe cele mai alese dintre boieroaice. 
Acest dar îl au din naştere“ (Erasmus Heinrich Schneider von 
Weismantel, Călători străini despre ţările române, VIII, pg.358). 


Nunta la românii anului 1712. „La ţară, când mirele şi mireasa se 
duc la biserică, îi urmează tot alaiul, cu muzica alcătuită din unul-doi sau 
mai mulți ţigani, după starea lor materială, cu nişte viori făcute dintr-un băț, 
cu trei strune şi o scândură proastă, căci altfel de lăutari nu sunt de găsit în 
toată ţara; aceştia cântă din vioară şi din gură şi joacă, totodată, şi ei 
împreună cu nuntaşi, şi atunci nuntaşii joacă în faţa bisericii tot timpul cât 
face preotul slujba cununiei. 

Înaintea altarului, se află un covor pe care vin să-şi ia locul mirele şi 
mireasa, pe lângă încă un bărbat şi o femeie, care trebuie să le fie martori 
(naşi - n.n.); mireasa are faţa întreagă acoperită cu nişte pânze subţiri. După 
aceea, preotul ia un şnur de mătase, îi leagă împreună pe toţi patru şi pune 
câte o cununie pe capul mirelui şi al miresei, iar la acei care au mai fost 
căsătoriţi le pune o coroană de paie şi, după aceasta, îşi începe ceremoniile 
de citirea evangheliei despre nunta de la Canna, în limba rusă (slavonă - 
n.n.), îl întreabă pe mire dacă vrea să ia, să păstreze, să cinstească şi să 
hrănească pe această mireasă, întrebare care se pune şi miresei, în ceea ce 
priveşte partea dintâi, la care trebuie să se răspundă „Da-... 

După săvârşirea cununiei religioase şi cât în biserică se sărută mirele 
şi mireasa cu naşii lor, se duc apoi la altar şi sărută icoanele, şi, în acelaşi 
timp, aşa cum s-a arătat, nuntaşii joacă înaintea bisericii, şi după terminarea 
slujbei joacă toţi nuntaşii împreună şi cu mireasa, mergând de la casa ei la 

casa mirelui, şi tot alaiul e rânduit într-un şir: în frunte, un vătaf merge (de 
cele mai multe ori, un om bătrân cu un toiag mare, împodobit cu basmale 
cusute); după ei urmează mireasa şi, apoi, toţi ceilalți nuntaşi, după rang, în 
general tot tineret care se ţine de mână, tot câte unul şi câte una, şi, chiar 
dacă ar umbla un sfert de milă, ei tot joacă cu toţii pe un rând, ceea ce nu se 
obişnuieşte nici în ţara noastră (Germania) şi în nici o altă ţară. Apoi, mai au 
obiceiul, şi după aceea, şi la petreceri, să facă un cerc mare (horă - n.n.) şi 
toţi câţi sunt să se ţină de mână; ţiganii stau în mijlocul cercului, cântă din 
strună şi din glas tot felul de cântece înfocate şi mai joacă şi ei, după cum le 
este obiceiul, încât pământul se cutremură şi, dacă aş fi silit cu ei şi să rabd 
mult aşaceva, aş vrea mai bine să fac orice altă muncă grea, decât să mai joc 
înainte cu ei. Dar ei o pot duce ceasuri întregi şi pot răbda chiar o jumătate 
de zi, fără să simtă oboseala. 

În dimineaţa de după nuntă, dacă mirele s-a însurat cu o fată, atunci 
prietenii şi oaspeţii stau cu ochii în patru ca să vadă dacă mirele e mulțumit 
şi a găsit pe mireasă fecioară neatinsă; şi el trebuie, atunci, să scoată la iveală 
binişor cămaşa miresei sau să o înfăţişeze, cu cea mai mare bucurie, soacrei 
şi celor de faţă. Dar acest obicei a mai căzut în părăsire“ (Erasmus Heinrich 
Schneider von Weismantel, Călători străini despre ţările române, VIII, 
pp.359-360). 


Patima curăţeniei, în 1718. „Românii (munteni) se mândresc cu o 
mare curăţenie, mai ales în casele lor şi, într-adevăr, este o adevărată plăcere 
să intri în acele odăi în care sunt împrăştiate peste tot tot felul de ierburi 
mirositoare... care răspândesc un miros pe cât de plăcut, pe atât de sănătos 
(...). 

Cât despre neamul românesc în general, e de ajuns să-l cunoşti pentru 
a-ţi da seama limpede că românii sunt înzestrați cu foarte multă pricepere şi 
sunt în stare să reuşească în orice meserie de care s-ar apuca, numai să o fi 
învăţat“ (Anton Maria Del Chiaro, Călători străini despre ţările române, 
VIII,379,380). 


Un cioban descântă o fată la Câmpulung. Fata, Maria a Tudorei 
Flocea, ar fi fost descântată de ciobanul lui Constandin Leuşten, Neculai, iar 
vornicul Nicolai Kogălniceanu are de judecat pricina în 20 iulie 1761. 

Pentru săvârşirea descântecului, „a mers ciobanul în casa Flocioii ş-au 
zăs că Maria, fata Flocioii, are fapt, dar el ştie să-l desfacă, şi, aducând fata 
apă, într-o luni, i-a discăntat. Şi au luat fata şi au băut şi, având fata un frate, 
au luat şi frat-său de au băut. Şi, viind ciobanul şi al doile luni, le-au 

descăntat în mere, şi fetii din merea aceia i s-au legat limba şi au rămas mută 
5 săptămăni, iar fratile fetii s-au bolnăvit, după aceia, la săptămăna au şi 
murit. 

Şi, viind Tudora Flocii, ne-au arătat toată pricina aceasta şi, trimițănd 
noi după cioban, faţă l-am şi întrebat pentru toate aceste; el altă n-au răspuns, 
ce au zăs că el nici esti discăntătoru, nici doftor, ce au arătat că, cu învăţătura 
lui Grigori Flocii şi a Părascăi, fimei lui, au făcut cioban farmici cu părul şi 
cu ciuhur de pădure, i-au descăntat pe toţi, care şi certăndu-să ciobanul tot 
aşa au mărturisit... Parasca n-a putut tăgădui nici de cum că n-au învăţat pe 
cioban aceste lucruri ca să facă, ce au zăs că a face fetii de s-ar îndrepta, care 
mai pe urmă s-au şi îndreptat fata orişce, iar nu de tot“ (T.V. Stefanelli, 
Documente, Bucureşti, 1915, pp.65-66). 


Moldova, în 1774. „În capul guvernului, un Domn ieşit din 
monstruoasa împreunare a suzeranității Turceşti cu protectoratul Rusesc, un 
soi de paşă purtând chiveră moscălească, puternic, despotic, dispunând de 
profunda supunere a locuitorilor ţării, înconjurat de o temere respectuoasă şi 
însuşi tremurând dinaintea unui firman din Constantinopol (...). El făcea şi 
desfăcea Mitropoliţi şi Episcopi după cuviinţa sa; El numea funcţionarii 
Statului, pe termen de trei ani, în care aceştia aveau tacit învoirea de a se 
îmbogăţi prin orice mijloace; EI da ultimul veto în materie de procese; El era 
cenzorul arbitrar a oricăror produceri intelectuale, a oricăror aspirări 
liberale... 

Clasa I, poreclită greceşte Protipenda, fiindcă era compusă din cinci 
cinuri înalte: Logofeţi mari, Vornici, Hatmani, Postelnici şi Agi, care singuri 
aveau dreptul de a purta bărbi. Ea forma o bogată oligarhie de câteva familii 
Greco-Române, ce-şi atribuise de la sine calificarea de aristocrație, calificare 
nebazată nici pe fapte glorioase, nici pe moştenirea titlurilor ca la celelalte 
corpuri aristocrate din Europa Occidentală... 

Clasa II, formată din ranguri secundare, precum: Spatari, Bani, 
Comişi, Paharnici etc., era mult mai numeroasă, însă, totodată, şi mărginită 
în aspiraţiile ambiţiei sale. Din corpul ei ieşeau diacii de Visterie 
(funcţionarii Ministerului de Finanţe) cei mai iscusiţi, cei mai cu bun condei, 
însă rareori, chiar după mulţi ani de serviciu, un favorit al soartei parvenea a 
se furişa în Protipenda şi, acolo, sărmanul era supus la supliciul lui Tantal. 
Deşi acum era boier cu barbă, deşi tolerat în ecpaeaoa (patria) privileghiată, 
el făcea zimbre, privind cu jale la jilţurile Ministeriale, căci nu-i era permis 
să aspire decât la modestul scaun de şef de masă sau cel mult la scaunul de 
Director de Minister! 

Clasa III, miluită cu cinuri (ranguri) de Slugeri, Şatrari, Medelniceri, 
Ftori-Vist, Ftori-Post etc., era mişină de Cinovnici, funcţionari subalerni care 
umpleau cancelariile şi mânjeau conţuri groase de hârtie vânătă cu 
docladuri, otnoşanii, anaforale etc., scrise cu slove încălecate unele deasupra 
altora, căci, pe atuncea, literele latine erau tot aşa de cunoscute în neamul 
latin al Românilor ca şi hieroglifele Egiptene sau ca semnele alfabetului 
Chinez. Clasa III visa la splendorile boierilor Clasei II, neputând închipuirea 
ei să se ridice până la înălțimea olimpică a Clasei |, şi izbutea, din când în 
când, a se agăța de poalele anteriilor boiereşti. 

După boierime, veneau breslele negustorilor şi a meseriașilor, lipsite 
de orice drept municipal, însă foarte exploatate de funcţionarii Agiei şi 
Eforiei... 

În fine, se perdea în umbră, în părăsire, în ignoranță, poporul!... 
Poporul şerbit boierescului, poporul pe capul căruia toţi erau stăpâni, toţi: 
vatavi, arendaşi, proprietari, slujitori, cenuşeri, ţârcovinici, revizori, sameşi, 
ispravnici, judecători, Directori, Miniştri, Domn, Sultan şi Împărat!... 
Poporul supus la beilicuri, supus la dare de flăcăi la oaste, supus la bătaie cu 
biciul, supus la supliciul fumului prin temnițe, expus la toate capriciile crude 
ale soartei, la toate mizeriile morale şi fizice, plecat la toţi, fie indigeni sau 
străini, sărăcit, înjosit, cuprins de groază din copilărie până la moarte şi 
neapărat de lege nici măcar în contra crimelor! 

Iar după acel popor Român, în fundul tabloului, rătăcea un neam de 
origine străină, căzut în robie, gol, nomad, batjocorit, disprețuit: Țiganii 
numărați pe suflete, proprietate monstruoasă a statului, a boierilor şi chiar a 
sfintei Biserici, îngenunchiaţi sub biciul plumbuit al Nazirului, vânduți la 
mezat ca vitele, despărțiți cu violență de părinţii şi copiii lor, schingiuiţi 
crunt de unii proprietari ce se intitulau creştini cu frica lui Dumnezeu, puşi în 
obezi, în zgarde de fier, cu coarne purtând zurgălăi!... Țiganii, asupra cărora 
puternicii zilei exercitau dreptul arbitrar de viaţă şi de moarte; Țiganii care 
reprezentau spectacolul înfiorător al sclaviei negre, precum ţăranii Români 
reprezentau şerbirea albă! 

Şi, între clasele privilegiate şi între acele dezmoştenite, un cler 
ignorant, superstiţios, îngrăşat cu mana averilor mănăstireşti, aplecat mai 
mult la plăcerile lumeşti decât la smerenia apostolească; un cler care, în loc 
de a căta să apropie turmele între ele prin cuvinte de frăţie, în loc de a exersa 
un sacerdoţiu sacru şi mângâietor, conform moralei lui Cristos, prefăcuse 
sfântul potir în cupă de plăcere şi talgerul de naforă în disc de parale. 

Aşadar, în vârful scării sociale, un Domn cu topuzul în mână şi cu 
legea sub picioare; pe treptele acelei scări, o boierime ghiftuită de privilegii, 

bucurându-se de toate drepturile, până şi de ilegalităţi, şi scutită de orice 
îndatorire către ţară; alături cu acea boierime, un cler ai cărui şefi (Vom 
detaşa din acest tablou imaginea îngerească a Mitropilitului Veniamin, care a 
fost expresia cea mai pioasă şi cea mai fidelă a moralei creştineşti) ai cărui 
şefi, veniţi de la Fanar şi din vizuinile muntelui Athos, se desfătau într-o 
viaţă de lux trândavă şi scandaloasă,; iar jos, în pulbere, o gloată cu cerbicea 
plecată sub toate sarcinile! 

Sus - puterea egoistă, jos - şerbirea şi mizeria fără protecţie, şi totul 
mişcându-se într-o atmosferă neguroasă de ignoranță, de superstiții, de 
pretenţii, de lăcomie şi de frică“ (Vasile Alecsandri, Introducere la scrieile 
lui Constantin Negruzzi, Bucureşti, 1972, pp. VII-XII). 


„Mituirea, departe de a fi considerată ca un delict sau ca un păcat - 
cum se zicea atunci, intrase adânc în obiceiuri, graţie corumperei de 
moravuri ... 

Schingiurirea ţăranilor şi a ţiganilor făcea parte din obiceiurile zilnice 
şi era o prerogativă a proprietarilor atât de absolută, încât, dacă s-ar trezi din 
morminte toate nenorocitele victime care au pierit în schingiuiri aplicate lor 
fățiş, ne-am înspăimânta de acel nour de umbre sinistre ce au rămas 
nerăzbunate“ (Vasile Alecsandri, Introducere la scrieile lui Constantin 
Negruzzi, Bucureşti, 1972, pp. XII-XIV). 


„Desproprietărirea răzeşilor ajunsese o manie încurajată şi ajutată 
chiar de braţele puternice ale administraţiei şi justiţiei (?). Mulţime de 
procese se iscau din senin în contra acelor nenorociţi moşneni, se aduceau în 
împlinire prin măsuri arbitrare, caliceau mii de familii pentru ca să îngraşe 
un vecin căftănit“ (Vasile Alecsandri, Introducere la scrieile lui Constantin 
Negruzzi, Bucureşti, 1972, pp. XV-AXVI). 


„Deschiderea cu plată a frontirelor ţării la năvălirea Jidovilor 
alungaţi din Rusia şi din Austria devenise un izvor de bogăţie nu numai 
pentru funcţionarii subalterni de pe la hotare, dar şi pentru alte personaje de 
pe treptele cele mai înalte ale societăţii: Toleranţa acordată lor de a specula 
mizeria poporului, prin dezvoltarea fatală a patimei beţiei, era un al doilea 
izvor de înavuţire pentru autorităţile ţinutale şi periodica exploatare făcută 
asupra lpitorilor străine prin ameninţări de izgonire, un al treilea izvor care 
producea sume colsale, oferite pe tablale de aur“ (Vasile Alecsandri, 
Introducere la scrieile lui Constantin Negruzzi, Bucureşti, 1972, pg. XV). 

Cauzele ignoranței. „Sub jugul unei naţii ce dispreţuia ştiinţele 
(Turcii - n.n.), România - ce primise creştinismul în veacul III - căzu sub 
influenţa misionarilor Greci ai Constantinopolului, care, folosindu-se de 
credulitatea domnilor vremilor, introduseseră în Daco-Romania slovele 
slavone şi goniră literaturile strămoşeşti. Aceasta fu cea dintâi cauză a 
ignoranței în care se văzu România înfăşurată, căci, maimuţărind pe 
Dumnezeul creator, care poruncise să se facă lumină, călugării răspândiră 
întunericul, strigând: Fiat nox!“ (Constantin Negruzzi, Păcatele tinereţilor, 
Bucureşti, 1872, pp. 201-202). 


Noi, împotriva noastră. „Deznădejdea începuse a se vâri în inima 
românilor. Obiceiurile strămoşeşti şi tradiţiile naţionale se pierdură. Limba 
necultivată şi dispreţuită rămăsese numai în gura poporului; nobilimea învăţa 
greceşte, limbajul curţii. Boierul îşi uită demnitatea sa; se făcu unealta 
strănilor, cu care se încuscrea şi pe care care îi tămâia ca să le intre în favor. 
Fecioară până atunci, limba patriei se împiestriţă, formând un gerg ce se 
întinse ca o pecingine; căci până şi la bisericile de întâiul rang slujba se făcea 
greceşte, iar la celelalte se mai lăsa strana a doua pentru limba naţională“ 
(Constantin Negruzzi, Păcatele tinereţilor, Bucureşti, 1872, pg. 278). 


Românii bucovineni, văzuţi de noii lor stăpâni. „Geniul acestei 
naţiuni are la bază un umor natural, dar înclinat mai mult spre şiretenie. 
Aceasta îi face să fie în ceea ce fac şi în ceea ce omit să facă prefăcuţi şi 
ambigui, aşa încât nu te prea poţi încrede nici în faptele, nici în vorbele unui 
moldovean. 

La primejdie, sunt neînfricaţi şi aproape neiertători în jignire; în 
acelaşi timp, sunt uşuratici şi înclinați spre schimbarea autorităţii din 
dragoste pentru libertate. Zgârcenia lor înnăscută atrage după sine invidia, 
iar aceasta tendinţa de a se îmbogăţi spre paguba celor din jur“ (Spleny, 
Descrierea districtului Bucovinei, 1775, al.70-71, pp.58-59). 

„Statura Moldovenilor depăşeşte media. Sunt nervoşi, musculoşi şi 
obişnuiţi din copilărie cu călăria. Modul lor de viaţă este foarte modest fiincă 
se hrănesc exclusiv cu lapte, brânză şi mălai (mămăligă - n.n.)... 

Lenevia este considerată de norod ca baza fericirii. Hărnicia lor se 
întinde numai până la acoperirea necesităţilor anuale, aşa încât, dacă 
binecuvântarea Domnului este îndestulătoare într-un an pentru mai mulți ani, 
moldoveanul nu vrea să mai lucreze în anii care urmează, atâta timp cât îi 
ajung proviziile... 

Acest popor leneş şi neştiutor nu exercită nici o activitate în cultivarea 
pământului. Munca lor nu se desfăşoară, cum am spus, decât până la 
satisfacerea nevoilor de neînlăturat ale vieţii, toate celelalte daruri ale naturii 
se apreciază numai în stare brută şi fără a le îmbunătăţi, a le înmulţi sau a le 
înfrumuseţa“ (Spleny, Descrierea districtului Bucovinei, 1775, al.74, 76, 80, 
pp.59, 61). 


„Tăranii din Bucovina sunt, mai întotdeauna, o populaţie leneşă, 
mincinoasă şi obraznică faţă de stăpânii lor, obişnuită să-şi împlinească 
micile lor munci fie în urma înjurăturilor, fie în urma bătăii. Casele sunt 
colibe mici şi împrăştiate care pe unde, cele mai adeseori lipsite de grădină, 
de curte şi de fântână. Agricultura este în cea mai proastă stare, deoarece 
țăranul obişnuieşte să semene doar atât cât are nevoie până la începutul 
anului următor. Dar cauza acestui fel de comportare este îndoiala sa dacă va 
putea păstra în anul următor mica sa colibă, care, după spusa lui, nu-l costă 
nimic, sau va trebui să se mute în altă parte. Averea sa constă în dobitoacele 
sale, pe care le ia cu sine la noul său domiciliu, după ce-şi părăseşte coliba. 
În Moldova, găseşte oricând moşii, ceea ce este urmarea unei guvernări 
zgârcite, căci principele, atât timp cât se bucură de dreptul guvernării, nu 
face decât să stoarcă bani şi acordă oricărui ţăran, ba şi unor sate întregi, 
învoirea de a se muta de la un loc la altul, cu singura condiţie ca să i se 
achite, în oricare ocol s-ar afla, aceleaşi dări cuvenite. Din acelaşi motiv, 
țăranul nu mai este dator să muncească mai mult de 12 zile pentru stăpânul 
său şi să-i livreze neînsemnata zeciuială a roadelor sale. Obrăznicia sa faţă 
de stăpân se datorează, pe de altă parte, faptului că, atunci când i se aduc 
mustrările îndreptăţite într-o privinţă sau alta sau este contrazis, el se 
adresează, după vechiul obicei, principelui, de la care obţine fără greutate 
învoirea de a se aşeza, la lumina zilei, în alt loc“ (Vasile Balş, Descrierea 
Bucovinei şi a stării ei lăuntrice, 1780, al.34, pp.345-347). 


„Poporul moldovenesc este, de altfel, sănătos şi robust la corp; 
moldovenii sunt mai şireţi şi mai isteţi decât rusniacii, caracterul lor 
principal şi, în genere, al tuturor românilor este o iubire puternică pentru 
neatârnare şi libertate, o foarte mare adeziune la ţeară, locul în care şed, 
familie, obiceiuri, din care cauză rar emigrează; nu suferă tonul de stăpân al 
funcţionarului, mai ales nu al celui din sânul lor; unul ca acesta trebuie să 
dovedească multă popularitate; din contra, în mod fin şi cu vorbe bune, faci 
cu ei orice; în genere, cu o înţeleaptă conducere, ei sunt mai curând aduşi la 
acest scop decât cu stricteţea. 

Legilor primite de ei şi recunoscute de bune le rămân credincioşi; şi 
dacă românul este pedepsit pentru transgresiunile sale oricât de aspru, el se 
linişteşte, zicând: legea m-a bătut; din contra, de-i rămâne şi cea mai mică 
pedeapsă arbitrară, pe care a trebuit să o sufere de la domnul său ori de la un 
funcţionar public, el îşi cugetă întotdeauna un „ţine minte!“ şi se sileşte ca, la 
proxima ocazie, să se răzbune, căci relativ la prefăcătorie şi la răzbunare nu 
stau cu mult înapoia italienilor. 

Ospitalitatea nu le-a negat-o românilor nici cei mai mari duşmani ai 
lor... În casa sa, valahul (afară de boierii cei mari) este simplu, dar foarte 
curat; patul său e un prichici şi mâncarea sa mai ales cucuruz, pâne ori 
mămăligă; dar cu totul uscată nu o mănâncă niciodată, şi cel mai sărac dintre 
ei are, totdeauna, ceva pe lângă ea: lapte, brânză, carne de berbece, peşte 
etc“ (loan Budai-Deleanu, Scurte observaţii asupra Bucovinei, 1803, al.13, 
14, pg.383). 


Elitele moldoveneşti, văzute de noul stăpânitor. „Nobilul ca şi 
clericul sunt dedaţi îndeosebi beţiei, ceea ce-i incită la bătăi spontane şi la 
neascultare, aşa încât moldoveanul, îmbătat cu vin sau rachiu, este în stare să 
se opună chiar militarilor. Hoţia nu este la ei ceva neobişnuit, în general în 
toate acţiunile şi neacţiunile lor sunt neşlefuiţi şi comparabili mai mult cu un 
popor barbar decât cu un popor pe jumătate civilizat... 

Nobilii nu pun nici cel mai mic preţ pe locuinţele lor. Au case joase, 
mici şi clădite în felul turcesc, în mijlocul pădurii“ (Spleny, Descrierea 
districtului Bucovinei, 1775, al.73, 139, pp.59, 75). 

„Aceste soiuri de boieri (mari şi mici, vechi şi noi - n.n.) sunt foarte 
amestecate cu familii greceşti, de când moldovenii şi-au primit principii din 
Constantinopol; în general, cei de azi abia pot fi priviţi ca moldoveni 
veritabili; ei s-au schimbat cu totul, au primit obiceiuri turceşti-greceşti şi lor 
nu li se potriveşte deloc caracterul moldoveanului descris mai sus; căci ei au 
ştiut să împreune într-'nşii mândria turcească, şiretenia grecească şi lăcomia 
jidovească, aşa încât întrec pe toate aceste trei soiuri de oameni. În Bucovina 
nu mai sunt boieri de aceştia (mari - n.n.) şi din al doilea soi (greci - n.n.) 
abia doi ori trei. Din soiul mijlociu, care se mai numesc mazili, sunt mai 
mulți în Bucovina imperială. Ultima clasă de nobili se numesc răzeşi, care, 
pe ici şi colo, sunt sate întregi; aceştia sunt dintre cei mai necivilizaţi; pe 
teritoriul lor, lat de 5 coţi, ei sunt mai mândri decât aiurea un domn al unei 
provincii întregi; nimic nu-i mai firesc decât ca, zi de zi, să se ivească certuri 
pentru pământ şi de altfel între dânşii; fiecare trece (încalcă - n.n.) în 
posesiunea celuilalt şi asta-i un izvor vecinic de discordii; la acestea, ei nu 

apucă o cale blândă, ci se poartă cu violenţă şi îndârjire şi se despart, mai 
adeseori, cu capetele sparte" (loan Budai-Deleanu, Scurte observaţii asupra 
Bucovinei, 1803, al.21, pp.387-389). 


Religia şi clerul, în viziunea ocupanților Bucovinei. „În ceea ce 
priveşte religia, ei aparţin cu toţii (cu excepţia câtorva străini şi catolici 
ardeleni) religiei greceşti neunite şi, deşi nici popii nu au aproape nici o 
cunoştinţă despre deosebirile între religii, ei sunt atât de fanatici în religia 
lor, încât abia dacă-i consideră pe ceilalţi creştini, mai ales însă pe catolici, 
mai buni decât evreii şi păgânii... 

Tot acest cler este lipsit de orice ştiinţă şi neştiinţa lor se extinde, 
adeseori, şi asupra problemelor de credinţă. Nici modul lor de viaţă 
particulară nu poate fi chiar lăudat, dar, prin ipocrizia unor posturi exagerat 
de severe, ştiu să ţină naivitatea norodului în cătuşe strânse“ (Spleny, 
Descrierea districtului Bucovinei, 1775, al.78, 147, pp.59, 77). 

„Ca şi clerul sunt şi călugării foarte ignoranţi şi necunoscători în 
specialitatea lor; chiar şi episcopul şi arhimandritul, care sunt cele dintâi 
demnități în Bucovina, nu au nici o idee de o teologie sistematică. 
Cunoştinţele lor se mărginesc la ritual sau ceremonial, cum le găsesc 
prescrise în cărțile bisericeşti“ (loan Budai-Deleanu, Scurte observaţii 
asupra Bucovinei, 1803, al.20, pg.387). 

„Episcopii şi mănăstirile posedă atâtea bunuri încât ar putea nu numai 
să trăiască din ele în belşug, dar să facă şi economii. Cei dintâi au, în afara 
veniturilor proprii, şi privilegiul că fiecare popă este dator să dea anual in 
fixo 4 florini; pe lângă aceasta, episcopii mai practică abuzul de a ciupi de la 
ei, sub pretextul nevoii bisericii, pe lângă cei 4 florini, o seamă de dări care 
(având în vedere că popii trăiesc de obicei doar din jura stolae) cad numai 
în sarcina bietului ţăran. Veniturile economice ale clerului constau, de altfel, 
preponderent din creşterea vitelor, din stupii de albine, din arendele evreilor, 
cărora se obişnuieşte să li se arendeze toate zeciuielile şi cârciumile, morile 
etc.“ (Spleny, op.cit., pg.93). 


Petrecerile românilor, înainte de 1860. „Românii bucovineni nu 
aveau alte petreceri naţionale (deci, specific româneşti - nota noastră) decât 
nunțile, cumătriile, colocăriile, hramurile sau rugile, zilele onomastice, 
vergelurile şi horele săteşti. 

Vergelurile (dela verigă, verigel, vergel) erau nişte strânsuri de flăcăi 
şi fete mari, făcute toamna şi pe la începutul câşlegilor de iarnă, în case 
private, cu scopul de a deprinde tinerii în danţuri, în cântatul colindelor şi în 

urări la nunţi. La unele din aceste vergeluri, aduceau participanţii mâncare şi 
băuturi. 

Horele săteşti erau curate strânsuri de joc, făcute de cătră tineret, mai 
ales vara şi toamna, înaintea bisericii, la fântâna publică din sat, la crâşmă şi, 
mai rareori, la vreo casă privată. La acestea, veniau şi bătrâni, dar mai mult 
ca privighetori ai copiilor decât spre a petrece ei înşişi. 

Hramurile sau rugăciunile erau, la poporul de jos, curate ospeţe în 
amintirea familianţilor răposaţi; la clasele mai superioare, însă, se întroduse 
şi petrecerea cu musică şi jocuri. 

Curate petreceri familiare, împreunate numai cu ospeţe, erau 
cumătriile şi colocăriile. La serbarea zilelor onomastice şi la nunţi 
întâmpinai de toate: ospăț, musică, cântece şi jocuri“ (I.G. Sbiera, Amintiri 
din viaţa autorului, Cernăuţ 1899, pg. 194). 


Născocirea... portului popular studenţesc. În 1860, la Viena, 
studentul I.G.Sbiera s-a hotărât să-şi facă un „port românesc, ca să vadă şi să 
înțeleagă oricine cum am să vorbesc şi în ce direcţie am să lucru. După 
modelul pieptarului, cojocului, sumanului, bernevecilor (iţarilor), ciubotei, 
cuşmei şi pălăriei româneşti din Bucovina, mi-am dat la făcut, în Viena, un 
port întreg. Am înduplecat chiar şi pe Iancu cavaler de Zota, carele venise 
atunci la studii juridice la Viena, ca să-şi facă şi el un atare îmbrăcământ.... 
Portul nostru fu îmbrăţişat de unii tineri şi chiar de vreo trei-patru boieri din 
familiile Costin, Popovici şi Vasilco, dară nu se putu generaliza, nici susţine 
timp îndelungat; dete însă unor copile îndemnul de a se îmbrăca şi ele în port 
naţional“ (I.G. SBIERA, Amintiri din viaţa autorului, Cernăuţ 1899, pg. 
140). 

Costumul popular studenţesc, născocit la Viena, dar receptat în 
Bucovina ca semn de nobleţe contribuie la crearea, în lumea satelor, a 
costumelor studenţeşti, bogat ornamentate din care derivă multe din 
costumele satului românesc contemporan. 


Umblatul cu Turca, de Crăciun. „Lurca este o joacă, care s-a iscodit 
în vremile cele bătrâne de'n pricina urâciunii ce-o aveau Moldovenii asupra 
Turcilor;, adecă, în ziua de Crăciun, îmbracă pe unul cu un sac de pânză, la 
care leagă un cap de bou, şi preste acela încalecă altul, însă tocmit ca şi când 
ar fi ghibos, şi aşa merg pe la toate casele şi ulițele cu jocuri şi cu cântări“ 
(Foaea Soţietăţii pentru literatura şi cultura română în Bucovina, 
Cernăuţi, | Martie 1865, Anul I. nr. 1,2, 3, pg.36). 

Costumul bărbătesc, la 1882, în zona Cernăuţilor (Mahala, Cotul 
Ostriţei, Sadagura), comparat cu costumul țărănesc din zona Sucevei. 
„Bărbaţii poartă sumane şi cojoace ca şi pe la Suceava, numai de altă croială, 
cuşme de asemenea, iar vara - pălării de pae, lucrate de dânşii, şi numai 
puţini pălării de lână ca prin celelalte părți ale Bucovinei. Cioricii încă-s de 
altă culoare: negri, nu albi, chiar negriţi anume, care datină nu este 
românească şi se pare a fi luată de la slavoni, precum şi pălăriile de pac. 

Portul holteilor se deosebeşte puţin de cel al însuraţilor, şi anume: 
holteii poartă în regulă un mintean (cojoc scurt) şi pălării înfrumuseţate cu 
gherdan şi pene de păun. Croiala botinilor este cea ca pe la noi (prin părțile 
Sucevei), numai că, pe aici, le poartă toţi suflicate şi gătite cu ciucuri de pele 
(o datină, după cum se vede, luată iarăşi dela slavoni). Cămeşele-s de in şi cu 
mâneci mai strâmte decât pe la noi. Cămeşi de bumbac sunt rare. Unii poartă 
şi basmale de mătasă la gât, mai ales holteii, şi se-ncing cu un brâu lat de 
lână, pre care îl numesc chingă; curele nu există mai mult, nici late, nici 
înguste, cu toate că mai nainte purtau“ (Gheorghe Tămăiagă, în Aurora 
Română nr.3, 1882, pg.42). 


Portul femeilor, la 1882, în aceeaşi zonă a Cernăuţilor, în comparaţie 
cu cel sucevean. „Copilele de 7-8 ani poartă mâne-ştergure (ştergare), nu 
tulpane ca pe la noi. Acest port îl întrebuinţează ele până la 15-16 ani, până 
ce ies la joc. Dacă mai este o soră mai mare înaintea celei ieşite la joc, care 
încă e fată, apoi cea mică încă mai poartă ştergariul prin câţiva ani, tot ca în 
copilărie, numindu-se codeancă, purtând părul în coadă simplă şi ştergariul 
simplu legat. Măritându-se cea de naintea ei sau fiind numai unica la părinţi, 
apoi după 16-17 ani îşi schimbă portul capului, purtând părul capului 
împletit în gâţe (coc) şi ştergariul legat peste gâţe altfel, nu ca la codence; ba, 
la hramuri şi în sărbători mari, îmblă numai în gâţe pe vârful capului, cari 
gâţe le înfrumuseţează cu păuni şi cu feliurite flori de târg. 

Portul straelor e foarte deosebit de cel dela noi. Atât codencele, cât şi 
fetele în gâţe, ba chiar şi nevestele poartă vara catrinţe întunecate şi cămeşi, 
parte cu altițe cusute şi înfrumuseţate de ele, parte cămeşoae fără pui, toate 
din pânză de in; pe deasupra însă poartă ele un fel de zobon (anteriu) lung, 
ca ţiganii dela Gura-Solcei, şi unele din cele mai avute un altfel de zobon, de 
mătasă şi cu pelcele de dihor şi de mâţe negre şi albe, care costă peste 20, 
până la 25 fl. Această îmbrăcăminte o poartă toate fetele de prin prejurul 
acestui sat (Mahala), chiar şi prin satele ruseşti. Numai puţine poartă la 
grumaz mărgele şi, mai ales, cele sărace, iar cele avute, atât fetele, cât şi 
nevestele tinere, poartă salbe de argint, făcute din bani de cei mari de argint 

de pe timpul Mariei Teresiei, pre care ei îi numesc ruble, sorcoveţi sau 
irmilici. La unele li e alb tot peptul de bani de argint şi, de s-ar aduna numai 
cîţi bani de argint se află în Mahala, întrebuinţaţi în salbe, s-ar strânge câteva 
pătrări. 

Încălțămintele-s, de asemenea, diferite de portul dela noi. Fetele cele 
mari şi nevestele tinere poartă, atât vara, cât şi iarna, botine galbene de 
săftian moale şi croite ca călțunii, şi, după ce le trag pe picioare, vâră 
picioarele în nişte pantofle, numite talpari, cu călcâie înalte şi roşii, şi, 
mergând pe drum sau la biserică, clămpănesc ca şi cum ar clămpăni nişte 
Zipzeri (mineri nemți, „ţipteri““) cu papuci de lemn. 

Portul de iarnă este, iarăşi, foarte departe de cel din părţile noastre. 

Fetele poartă ştergare, deosebindu-se de neveste şi de bătrâne, că 
îmbrobod ştergarele peste gâţe (cocuri). Atât fetele, cât şi nevestele tinere 
leagă peste ştergariu, pe vârful capului, o basma de mătasă vârstată cu 
felurite culori şi, mai ales, când este vreo sărbătoare mare sau vreo nuntă în 
sat. 

Şi cojocelele-s feliurite: Cele mai avute poartă aşanumitele ilice, cari-s 
lungi mai până la pământ, largi şi pe margini cusute cu piele de dihor; de 
asemene, pe la mâneci şi pe la brâu, iar pe la poale împestrite cu nişte postav 
roşu ca fesurile turceşti. Aceste ilice au adus încă multă sărăcie şi nevoie în 
sat, deoarece fiecare econom ce vrea să-şi mărite fata este silit să-i cumpere 
ilic, care ilic costează - cum am văzut cu ochii mei - cel mai slab 25 şi cel 
mai de frunte până, ba şi peste 30 fl. 

Fata care n-are ilic se numără printre cele mai sărace, ba chiar şi cele 
mai sărace se opintesc să aibă, că altfel nu se dau duse la cununie. Astfel se 
vâră bieţii oameni în datorii până în grumaz. Ilicul acesta împiestrit cu atâtea 
petece roşii pare încă a fi port împrumutat dela ruteni. 

Femeile bătrâne şi fetele mai sărace îmblă în cojoace cusute simplu, 
numai mai lungi şi nu creţe ca pe la noi. Aceste cojoace par a fi numai 
dintr-o pele de berbece şi nu cu brâe frumoase şi rotunde ca în părțile 
noastre“ (Gheorghe Tămăiagă, în Aurora Română nr.3, 1882, pp.42-43). 


Portul miresei, la 1882. „Miresele (din zona Cernăuţilor) vin la 
cununie îmbrăcate în ilice. Poartă pe cap o cunună făcută din barbanoc, 
înfrumuseţată cu feliurite flori de târg artificioase sau şi cu alte flori naturale, 
ba unele şi cu mirtă. Această cunună o aşează pe pe gâţa (cocul) făcută din 
păr propriu şi împodobită cu păuni şi cu gherdane şi-i slobozită cam pe ochi, 
spre simbol de întristăciune că iese din mijlocul tinerilor. 

La gât, salbă, chiar împrumutată. Pe sub ilic, zobon (anteriu) şi încinsă 
peste zobon cu brâu colorat, ales de dânsele şi unele şi de târg. În mâini ţine 
o năframă, pre care i-o întinde mirelui la „Isaia dănţuieşte“ spre a nu da 
mâna goală unul cu altul. Această năframă a purtat-o şi înainte de cununie, 
acasă, şi în tot decursul nunţii, şi cu care a primit paharul oridelacine a 
închinat cu ea, spre închipuire că să-i meargă toate în plin. În picioare, poartă 
mireasa botine în pantofle“ (Gheorghe Tămăiagă, în Aurora Română nr.3, 
1882, pg.43). 


Nunta, la 1882, în ţinutul Cernăuţilor. „Sâmbătă spre seară, după ce 
s-au pornit vătăjeii prin sat la chemat la nuntă, se adună vornicesele 
(druştele) miresei şi alte fete şi încep a o înfrumuseţa pre mireasă, făcându-i, 
mai întâi, cunună de feliurite flori, care cunună are s-o aibă, Duminecă, la 
cununie. În timpul acesta, vătăjeii, gătind de poftit, vin înapoi la mireasă şi, 
când apune soarele, vin şi peţitorii (starostele) mirelui într-acolo, însoţiţi de 
mire şi de tatăl mirelui, de schimbă inelele şi darurile, şi anume: 

Mireasa închină întâi tatălui mirelui o năframă subţire de pânză de 
casă, cusută toată cu flori de mătasă de feliurite culori. 

Socrul îi dă dar înapoi, pe talger, după putere, 1, 2, 3 - 5 ruble de pe 
timpul Mariei Teresiei, alţii şi galbeni şi cei mai săraci - sorcoveţi. 

După ce mulţumeşte mireasa şi închină cu paharul la socru, dă apoi o 
năframă mirelui, carele pune încă pe-atâtea, ba şi mai multe ruble, dacă e 
avut. 

După mire, închină apoi starostele, cari-i pun încă câte ceva, apoi se 
pun bucatele şi, mai ales, o găină întreagă friptă, pe care o împarte unul 
dintre staroşti între toţi câţi se află în casă, până şi la bucătăriţe, unde fac 
mult râs că găina a fost mai bătrână decât ele şi că trebuia să înceapă a o 
ferbe măcar cu vreo câteva zile înainte de începerea nunții. 

După ce s-au ospătat, se scoală şi încep şi cei din partea mirelui a 
cinsti la părinţii miresei din rachiul adus de dânşii, unde se silesc foarte spre 
a nu întârzia. 

Bând, apoi, câte două, trei rânduri de păhare, se scoală, apoi, mirele, 
tatăl mirelui şi cu toţi cei viniţi cu dânşii şi, mulţumind părinţilor miresei, îşi 
iau rămas bun dela mireasă şi dela toţi căsănii şi se duc însoţiţi de musicanţii 
mirelui. Ajungând la mire acasă, se trimit, apoi, schimburile dintr-amândouă 
părțile. Schimburile constau, ca şi pe la noi (la Suceava), din cămeşa mirelui, 
cămeşă de soacră, botinele miresei, şeluţul miresei ş.a.m.d. 


190 


Datina, Biblia Românilor 


În acest timp, pe când se trimit schimburile din amândouă părţile, se 
joacă de către vătăjei şi druşte şi alte neamuri mai aproape ale mirelui şi ale 
miresei, la mireasă. 

Gătindu-se la mireasă cununa cea de mireasă, se aşează şi mireasa de 
cătră părinţi şi de cătră druşte la masă. Părinţii miresei încep a plânge, unde 
mireasa, deabia mai putând de plâns (când e mirele de tot urât), ia păharul şi 
închină la părinţi şi anume: întâi, la tată, tatăl, luând păharul cu mâna învălită 
într-o basma, închină iarăşi la mireasă şi, prin plâns şi lacrimi, îi urează pâne 
şi sare, viaţă şi traiul cel mai bun cu viitorul ei soţ. Mireasa închină, apoi, la 
mumă-sa, aceasta îi urează iarăşi şi aşa închină mireasa, pe rând, la toţi, la 
fraţi, surori, unchi, mătuşe şi alte neamuri cari se află în casă. 

După ce a închinat la toţi câţi se află în casă - afară de nuntaşi 
(tineretul) - pofteşte, apoi, vătăjelul miresei pre părinţii ei să-i pue cununa 
făcută pe cap şi s-o binecuvinte. Părinţii, luând cununa din mâna druştelor, o 
țin cu mâna deasupra capului miresei, atât tata, cât şi mama, şi, 
binecuvântând-o şi urându-i iarăşi, i-o aşează pe cap, plângând în hohote din 
amândouă părţile. 

Tinerii nuntaşi ce stau la masă împrejurul miresei intonează, în acest 
timp, „Cântecul miresei“, pe când mireasa, părinţii şi druştele deabia mai pot 
vorbi de plâns. Melodia cântecului este foarte frumoasă şi atât de 
pătrunzătoare încât şi inima cea mai cerbicioasă n-ar fi în stare de a se reţine 
din plâns“ (Gheorghe Tămăiagă, în Aurora Română nr.3, 1882, pg.44). 


Fără îndoială, mărturiile vremurilor sunt mult mai multe (pe cele 
foarte cunoscute le-am omis cu bună intenţie), tot aşa cum mărturiile 
contemporaneităţii, grav contaminate de „folklorita“ activismului rural 
comunist şi de cea telemediatică, încă se mai depun pe altarele sfinte ale 
Carpaţilor. 

Datina fusese aproape abandonată prin preajma anului revoluţionar 
1848. „Înainte de 40-50 de ani (scria 1.G. Sbiera în 1888), datina colindării, a 
îmblării cu steaua şi cu lrozii şi a urărilor de pe la nunţi era mult mai 
observată decât în ziua de astăzi. Acuma mai că nici nu vezi îmblând cu 
steaua şi cu Irozii, cel puţin prin oraşe nu-mi aduc aminte de când n-am 
văzut (...), pe la sate încă tot se mai află pe ici colea. Colindarea de Crăciun 
şi la anul nou, însă, se observă şi astăzi pretutindene, şi mai ales cea de anul 
nou (...). Colocăriile sau urările de la nunţi nu se ţin de ciclul colindelor; le- 
am publicat însă aice numai spre a arăta cu cât avânt poetic se sărbau nunțile 
odinioară şi se mai sărbătoresc încă şi astăzi prin unele locuri“ (Sbiera, 
Colinde, II-VII). 

Acel „avânt poetic“ al „sărbărilor“ de odinioară se pierduse, iar 
activiştii culturali ai comunismului, dornici să reinstaureze şi întâietatea 
„oamenilor muncii de la sate“, s-au năpustit asupra ţăranilor pentru a-i 
reînvăţa „datina“ nouă, interzicând-o sau mutilând-o, de fapt, pe cea 
adevărată. Convingător este exemplul iubitorului de sat românesc Dragoş 
Vicol, care, ajungând să răspundă de destinele culturale în Bucovina, 
decidea, în 21 noiembrie 1948, interzicerea jocului cu urşi, „Malanca, în care 
se cultivă şi caricaturizarea evreului sau a ţiganului“, dar lăsând şi alternativa 
ca să satirizeze „Malanca de pildă pe chiaburul hrăpăreţ, care nu-şi 
însămânţează ogoarele, care fură munca celui sărac“, iar „locul „domnilor şi 
boierilor“ din colinde şi urături „trebuie să-l ia muncitorul şi ţăranul 
muncitor, care luptă pentru altă lume“ (Lupta poporului). Interdicţiile şi 
substituirile n-au durat şi n-au produs efecte, dar activitatea zeloşilor activişti 
culturali au dus la o uniformizare folclorică păguboasă, care, practic, a 
pregătit terenul uniformizării în întreg teritoriul carpatic prin vedetism 
telemediatic. 

Epoca „folclorului nou“ a dus la abandonarea textelor sacre ale 
neamului, în favoarea „creaţiilor“ unor „artiste“ cu glas frumos, cu prezenţă 
scenică remarcabilă, dar fără dram de har poetic şi absolut înstrăinate de 
tradiție. Pentru obiceiuri, s-au fabricat explicaţii nătânge (de pildă 
„Bungherii“, care descind din străvechii „Pitarai“, ar satiriza pe „ocupantul 
austriac“, iar „Arcanul“ ar veni din vremurile ocupaţiei austriece, când cu 
arcanul se luau flăcăii la oaste în Moldova medievală; în Bucovina şi în 
întreg imperiul austriac, luările la oaste se făceau doar prin recrutare, numită 
şi asentare). De la explicaţii banale şi neadevărate vin, în fond, 
desacralizarea datinii şi abandonarea obiceiurilor şi tradiţiilor, contrafacerile 
rurale devenind „un bun de consum“, o artificială „reproducere a folclorului 
tradițional“ prin care nu se mai comunică un mesaj tradiţional, ci doar „un 
mesaj artistic“ (Mihail Pop). Satele nu mai iniţiază în datină prin obicei şi 
prin tradiţie, ci doar produc spectacole, îmbrăcând recuzita aflată prin lada 
cu vechituri a existenţei lor deja pustiită de memorie. Satele s-au împărtăşit 
din singurătate, s-au produs dezbinările definitive în acel „avânt poetic (cu 
care) se sărbau“, odinioară, identitățile reale ale neamului. Sfârşit. 

„Ţara clasică a trecutului românesc” 


„Nicăieri, pe tot pământul românesc, nu se află, pe un spaţiu atât de 
MIC, atâta bogăţie de istorie românească, atâta bogăţie de amintiri scumpe ale 
trecutului nostru. Fără exagerare putem chiar zice că, în ceea ce priveşte arta 
veche religioasă, Bucovina ocupă un loc din cele dintâi în toată lumea 
ortodoxă. Dacă Ardealul, cu resturile sale arheologice din epoca romană, 
este ţara clasică a trecutului roman în Dacia, Bucovina este ţara clasică a 
trecutului românesc propriuzis“ (Dimitrie ONCIUL, Din trecutul Bucovinei, 
în „Convorbiri literare“, Anul 49, 1915, pg. 742-743). 

Rândurile acestea au fost scrise la o răscruce, după ce rămăseseră în 
urmă puzderii de răscruci. 

Rândurile acestea zugrăvesc dincolo de noi, dincolo de amintirile unui 
neam secătuit de amintiri. În general, Istoria şi Religia au fost nişte 
înstrăinări, un fel de ierburi amare răbufnind din mormitele uitate ale 
străbunilor. M-am păzit şi mă păzesc de astfel de trufii, neîngenunchind şi 
neridicându-mă de pe treptele casei stăpânului pământesc, pentru că am 
sufletul sufocat de o îndătinată obidă: „Nu mi-i ciudă pe striini, / Cât pe 
pământeni haini!“. 

Istoriei şi Religiei le imput suferinţele şi înstrăinările, iar cuvintele 
mele se strâng pumn în faţa şirului nesfârşit de asupritori în hermină sau în 
prefăcut strai împărătesc. Am scris câteva cărţi despre încenuşările neamului 
meu şi-abia în filele acestea am pus iarba să cânte aleanurile deja uitate. Dar 
şi iarba uită şi se uită şi pe sine. O foşnesc numai adierile, vânturile şi nespus 
de rar respirările. 

Cândva, o să aflu totul sau nu voi afla nimic din ceea ce există drept 
lumină albăstrie între iarbă şi cer. Am vrut să ating cu sufletul contururile 
acestei lumini şi n-am izbutit, deşi mi-am spoit adesea sufletul cu lumină. 
Am crezut, am sperat, m-am înşelat poate, dar nu m-am lăsat de nimeni 
minţit. Am văzut şi am încerc să vă şi tălmăcesc toate acele imagini, scriind 
„Datina, Biblia Românilor“, acest roman al unei călătorii în timp, săvârşită 
cu cărţi, cu imaginaţie, cu dragoste. O carte care doar începe firul minunat al 
poveştii care se va rosti singură prin alte generaţii, prin alte singurătăți. Şi 
mă simt dator să vă iau martori în această călătorie, conturând Calea cu 

liniile elegante ale unei cărți vechi, cu schiţele bucovinene ale Monarhiei 


austro-ungare. 
Priviţi, spoiţi-vă sufletele cu lumină şi păşiţi din veac în veac, pe 
„calea cea demnă de admiraţiune“ a părinţilor, zeilor! 





Boboteaza, la Suceava 

Scoaterea moaştelor Sf. Ioan cel Nou de la Suceava 

Joc de Crăciun. Apostolii 

Port popular în regiunea Prutului 

Grup de lipoveni 

Joc huţănesc 

Colonist german din Iţcani Germani din lacobeni 

Iarmarocul din Rădăuţi 

Țigancă ghicind în palmă Miri maghiari din Dorneşti 

Casă rutenească din regiunea Prutului 

Săpături arheologice la Horodnicul de Jos 

Mestecăniş 

Plute pe Ceremuş 

Izvoarele Sucevei 

La marginea Sucevei 


214 


Datina, Biblia Românilor 








Vatra Dornei 

Biserica armenească din Suceava 





Catedrala ortodoxă din Cernăuţi 

Biserica din Ițcanii Vechi 

Biserică lipovenească Biserica „Mirăuţi“ din Suceava 

Biserica mănăstirii din Moldoviţa 

Mănăstirea „Zamca“ din Suceava 

Manastirea Suceviţa 

Mănăstirea Voroneţ 





Palatul mitropolitan din Cernăuţi 

Mormântul lui Luca Arbure Iconostas din biserica Sf. Onufrie 
din Siret 

Pictură exterioară la Moldoviţa 

Serviciu religios într-o biserică armenească 

Aer de la Putna 

În lunca Sucevei 





Cetatea văzută de la Şipote 

Piatra Albă pe drumul Iacobeni — Cârlibaba 

Pecetea lui Ștefăniță Vodă 


235 


lon DRĂGUŞANUL 


Bibliografie 


ACADEMIA ROMÂNĂ, Documente privind istoria României, I-VII 

ACADEMIA Ş.S.P. A ROMÂNIEI, Documenta Romaniae Historica 

ALECSANDRI, Vasile, Introducere la scrieile lui Constantin 
Negruzzi, Bucureşti, 1872 

ALECSANDRI, Vasile, Poezii populare ale românilor, 1862 

BALŞ, Vasile, Descrierea Bucovinei şi a stării ei lăuntrice, 1780 

BARBU, Daniel, Firea românilor, Ed. Nemira, 2000 

BARBU, Gabriela, Calendar românesc tradiţional, în „Natura“, 
12/2004 

BĂLAN, Teodor, Documente, I-VIII 

BĂRBULESCU, Constantin N., Tărtăria, prima reşedinţă regală 
atestată din lume 

BĂRBULESCU, Constantin N., Argumente în sprijinul localizării 
Muntelui Sacru Kogaion 

BERNARD, Alexandre, Arheologie celtică şi galică 

BÎRLEA, Ovidiu, Floclorul românesc I-II, „Minerva”, 1981 

BOGDAN-DUICĂ, George, Bucovina. Notiţe politice asupra situaţiei, 
Sibiu, 1895 

BRĂTIANU, Gheorghe I., Tradiţia istorică despre întemeierea satelor 
româneşti 

BRĂTESCU, Gheorghe, Sărbători de iarnă / Din Carpaţi în Himalaya 

BUDAI-DELEANU, loan, Scurte observaţii asupra Bucovinei, 1803 

CANTEMIR, Dimitrie, Descrierea Moldovei, Ed. Tineretului, 1967 

CĂLĂTORI STRĂINI DESPRE ȚĂRILE ROMÂNE, Editura AR, 
1980 

CESAREEA, Eusebiu din, Istoria bisericească 

CIORNEI, Aurelian / DRĂGUŞANUL, Ion, Veniţi de vă veseliţi! / 
Antologie a folclorului obştesc de iarnă, Suceava 2001 

CODRESCU, Constantin, Uricariul 

COJOCARU, Nicolae, Colinde din popor, Suceava, 1991 

COLȚUN, Gheorghe, Enigme ale frazeologiei, Bucovina viitoare, 
1999 

CORFUS, Ilie, Însemnări de demult, Ed. Junimea 1975 

COSTIN, Miron, Cronica Moldovei şi Țării româneşti 


236 


Datina, Biblia Românilor 


CREŢIA, Petru, Mitul Androginului, în „Renaşterea”, revistă a 
Arhiepiscopiei Ortodoxe a Vadului, Feleacului şi Clujului 

DAN, Dimitrie, Cronica Episcopiei de Rădăuţi, Viena, 1912 

DRĂGUŞANUL, Ion, Identităţi deturnate, Suceava, 1999 

DRĂGUŞANUL, Ion, Suceava sub povara istoriei, 2002 

DRĂGUȘŞANUL, Ion, Istoria uitată şi iertată a averilor mănăstireşti, 
2003 

DRĂGUŞANUL, Ion, Bucovina faptului divers, 2003 

ELIADE, Mircea, Încercarea labirintului 

EMANDI, Emil loan, Habitatul urban şi cultura spaţiului, Ed. Glasul 
Bucovinei, 1996 

FEDERAȚIA COMUNITĂȚILOR EVREIEŞTI, Izvoare şi mărturii 
referitoare la evreii din România, 1995 

GIURESCU, Constantin C., Târguri sau oraşe şi cetăți moldovene, 
Bucureşti, 1967 

GRĂMADĂ, Ion, Cartea sângelui, Suceava, 2002 

GRIGORAŞ, Nicolae, Țara Românească a Moldovei până la Ştefan 
cel Mare / 1359-1457 

HAȘDEU, B.P., Istoria critică a românilor, Bucureşti, 1967 

HERODOT, Istorii I-II, Ed. Ştiinţifică, 1961, 1964 

HOMER, Iliada, Ed. pentru Literatură Universală, 1967 

HOMER, Odiseea, Ed. pentru Literatură Universală, 1967 

HORAȚIU, Ode, Ed. Minerva, 1972 

IORGA, Nicolae, Cercetări istorice cu privire la viaţa agrară a 
românilor 

LIEH-TZU, Testi taoisti, în Center for the Ancient Mediterranean 
MANDITA, Protos. Nicodim, Minunile Maicii Domnului 
MARIAN, Simion Florea, Tradiţii poporane române din Bucovina, 
Bucureşti, 1895 
MARIAN, Simion Florea, Vrăji, Farmece şi Desfaceri, Bucureşti, 
1893 
MARIAN, Simion Florea, Sărbătorile la Români, București, 1898 
MARIAN, Simion Florea, Legendele Maicii Domnului, Bucureşti, 
1904 
MICU, Samuil, Istoria Bisericească, Sf. Măn. Bistriţa, 1993 
MIHALY, I., Diplome maramureşene din secolul XIV-XV 
MIHUȚŢĂ, George, Însoţirea orăşenilor români din Suceava / 1890- 
1933, Suceava 1935 





237 


On DRĂGUŞANUL 
NĂSTUREL, Petre Ş.,Le christianisme..., în Buletinul Bibliotecii 
Române,XI, 1984 

NEGRUZZI, Constantin, Păcatele tinereţilor, Bucureşti, 1872 
NEŞCIUC, Eugeniu, Călindariul poporului Bucovinean, 1898-1901 
NICOLAE, Eugen, Monedele de cupru bătute în Oraşul Nou (Şehr al- 
cedid) 
NISTOR, loan, Cehoslovacii şi Românii, în „Codrii Cosminului“, VI, 
Cernăuţi, 1921 

NISTOR, loan, Istoria fondului bisericesc din Bucovina, Cernăuţi, 
1921 








NISTOR, loan, Un capitol din viaţa culturală a Românilor din 
Bucovina, Bucureşti, 1916 

ONCIUL, Isidor de, Manual de Archeologia biblică, Cernăuţi, 1884 

OVIDIU, Metamorfoze, Ed. Minerva, 1972 

PANAITESCU, P.P., Obştea ţărănească în Țara Românească şi 
Moldova 

PĂSCULESCU, Nicolae, Literatura populară română, Bucureşti, 1910 

POLYBIOS, Istorii I-II, Ed. Ştiinţifică, 1966, 1988 

PROCOPIUS din Caesarea, Istoria Secretă, Ed. Academiei, 1972 

PRODANCIUC, Robert V., Piţărăii de la Livezi, Universitatea Alba 
Iulia 

PUMNUL, Arune, Privire răpede peste trei sute trei-spre-zece den 
proprietăţile aşa numite Moşiile mîn'stireşti de”n care s'a format măreţul 
Fund Religiunariu all Bisericei drepteredincioase răsăritene de'n Bucovina, 
Cernăuţi, 1865 

ROMUALDI, Adriana, Italia arcaica: le origini, în Center for the 
Ancient Mediterranean 

SACERDOȚEANU, Aurelian, Succesiunea domnilor Moldovei până 
la Alexandru cel Bun 

SALUSTIUS, Saturninius Secundus, Degli dei e del mondo, în 
„Cultura Catolica” 

SBIERA, lon al lui G., Colinde, Cîntice de stea şi Urări la nunţi, 
Cernăuţi, 1888 

SBIERA, I.G., Contribuiri pentru o Istorie soţială, cetăţenească, 
religionară bisericească şi culturală literară a Românilor dela originea lor 
încoace până în juliu 1504, Cernăuţi, 1906 

SBIERA, Ion G., Amintiri din viaţa autorului, Cernăuţ 1899 

SIMIONESCU, Ion, Țara noastră, Fundaţia „Regele Carol”, 1935 

SORDI, Mario, Cristiani e l'impero romano, în „Cultura Catolica” 
238 


Datina, Biblia Românilor 


SPLENY, Gabriel baron, Raport preliminar, 1775 

STANCIU, Ilie / DIACONU, Tudor, Limba vorbită de Adam şi Eva I- 
II, Brio Star, 1996 

STĂNILOAIE, Dumitru, Besii, în „Biserica Ortodoxă Română”, 
XCIV, 1976 

STEFANELLI, Tudor V., Documente, Bucureşti, 1915 

SUCIU, Mihaela, Dacii la joc, în „Jurnalul Naţional!” din 26.12.2004 

ŞAPCĂ, Nicolae, COVALCIUC, Dumitru, Colinde şi urături, 
Cernăuţi, 2002 

TĂMĂIAGĂ, Gheorghe, în „Aurora Română“ nr.3, 1882 

TEODORESCU, G. Dem., Poesii populare române, Bucureşti, 1885 

THIERRY, Augustin, în „Revues des Deux-Mondes”, 1865 

THULE ITALIA, Del Paganesimo al Cristinesimo 

TOROUȚIU, Ilie E., Poporaţia şi clasele sociale din Bucovina, 
Bucureşti, 1916 

TUȚESCU, Ştefan Şt., Colinde din popor, Craiova, 1909 

ŢICLEANU, loan, în „Ziua”, 23.05.1998 

VARTIC, Andrei, Istoria Romaniei, subiect senzational de demnitate, 
în „Adagio” 

VARTIC, Andrei, O istorie geometrică a lui Homo Sapiens, Chişinău, 
2000 

VĂLUREANU, U., Beduini de origine valahă 

VORONCA, Elena Niculiţă, Datinile şi credinţele poporului român, 
Cernăuţi, 1903 

XENOPOL, A.D., O călătorie la Dorna, în „Revista Politică“, 1887 

WILLIAMS, Derek, Romans and Barbarians 

WIRTH, Hermann, La patria primitive de la race nordic 

***, Călători străini despre Țările Române, I-VIII, 1967-1980 


REVISTE: 

Foaea Soţietăţii pentru literatura şi cultura română în Bucovina, 
Cernăuţi, | Martie 1865 

Aurora Română, Cernăuţi, 1881 

Revista Politică, Suceava, 1886-1889 

Calendarul „Glasul Bucovinei“, Cernăuţi, 1920 

Crainicul Cetăţii, Suceava, 1933, 1934, 1935 

Junimea Literară, Cernăuţi, 1904-1914 

Făt-Frumos, 1926-1933 

Viaţa Bucovinei, Cernăuţi, 1933 

239 


lon DRĂGUŞANUL 


Index 

Abdallah... eee eee eee eee 156  An-Dar............. 21, 30, 51, 71, 122, 142 
ACI LES iesi cae aie iata dă da a coala 55  Andreaş Mathesius....eee eee 53 
Adarii si cczctsa du ca aa ca got sa 85,92 Andrei, Sfântul... 116, 131, 157 
Adunarea Zeiţelor........me nene 17 Andrew Lang. mec 154 
AVERI ste aci coc pa reală ala st tt belea 1$: ANBliăs eseist atat ai ea de 7,20, 76, 79 
Aelia Capitolina... nenea 109 Antim Ivireanul... nenea 139 
ATTICA n iertati e rea at ra aa Saul aud 152 Antiohia. eee eee 109, 113, 120 
ATTOCILA; în scite cata Da ta Bau Dat ba tu ua 51 Anton, Sfântul... 124, 169, 179 
afurisenie ......e ne eee eee ee neaaeaeee 124 Antonescu. ceea eee 41 
Agathias....... aere 28, 36, 137 Anu, Cerul............. 5, 6,7,9, 11, 12, 13, 
aghiazmă.... ceea nenea nana aaaee 105  16,17,20,21,22,25,26,27, 30, 39,42, 
AEZ, 6 sosi bula eta Basta lada aul aa 152 50, 51, 54, 65, 71, 84, 89, 92, 100, 122, 
ATEI cet să 0 d i cani auda 117 140, 142, 148, 152, 155, 161 
aiureala getică, nemurirea...... 28, 36,79 An Nou eee 53, 150 
Ajun, seara de... nenea 73 Apa Sâmbetei men neenneeneeenee 52, 84 
ATal păr fecioara 0 6. APa VIE isca datat ao aa cita ia oa 78 
Aa; scara scoti oala 2000 bad cut aia 3 AD tza ză actul Ai do at dai ele au dialecte 51 
Alberto Lombardi... nenea 5 Apolinar cel Tânăr... ceea 121 
ALDINE seste catea poat dati tota 15,80  Apollo............ 20, 21, 25, 26, 27, 30,41, 
Alecsandri... eee 135, 143, 182 42, 43,44, 45,47, 48,49, 51, 53, 54, 55, 
Alep, Paul de ................... 161, 165, 173 56, 57, 59, 64, 65, 67, 70, 80, 92,95, 
Alexandri Magni... nene 39 109, 112, 143, 148 
Alexandria .......c ceeace 9, 28, 39, 85,  Apollodor nenea 43 

106, 114, 115, 120, 128,129  Apolon (Apollo)........ 59, 60, 61,64, 65, 
Alexandru cel Bun... eee 134 98, 109, 110 
Alexandru Coconul... eee 138 Apostoli. eee 104, 107, 120 
Alexandru Iliaș... eee 138 APOXaIS nenea 50, 54, 67 
Alexandru Severus... nenea 108 Apuleius men 28, 33 
Alexie, Alexiile......... men eee Sl  OAPUSeni nenea 39, 42, 73 
Altare ale Soarelui ............c cena Ș2  Ataratii cect oana can ai oda cita gand 85 
A Uli; ce cos ceea cea tt Pee tat Da 6 Aratrură, Urătură eee eee 70 
A METICA socat atatia acelea că E CaTa ceea ee etca ee oda iri Date 56, 88, 90 
americani sis cei coca eta cetate cat dat 76 arători, plugari cecene nenea 56 
Ammianus Marcelinus........ee eee ceee 78 Arborele Vieţii ............. 72, 85, 148, 168 
amuletă, talisman. ..............e..e. 17,79, 80  Arcadius... eee eee eee 127 
Amuţitul Cucului... nenea 81,83 Ardeal. eee 11, 30, 53, 139 
Anacharsis ....... ceeace 28.33.3530, ATOSi cs mai ca pda da diac a 51,95 


argaţi, Slugi .... ceeace 13, 56, 90 
ATOE ta etate iapa pal a aaa ia 54 
ATOEŞ mosie Aaaa Dai a ad aD abea ete 66 
Argimpasa .....meenee nenea 51, 52, 54, 67 
arhangheli, îngeri.............e... 81, 85, 106 
arhetip, teoria arhetipului................. 154 
Arhiepiscopi ...me eee nenea nenea eneee 105, 129 
Arie... 112, 114, 115, 116, 120, 121 
ATISTOLEL caise aice ct ia ata 13, 28, 32, 50 
Armendinul.....e nenea eee eee eee 86 
ATEI ris aceea citea cata cca 80, 132 
ATNObIUŞ isa cc eee tt n poa eat die 126 
Arnold van Gennep......e nene nenea 154 
Arryana Vaejah..........ene nenea 5, 6,25 
arryeni, asirieni, sumerieni ........... 6, 50, 
140, 150, 152 

Artemis .... mec neeeaeee 21, 26, 30, 48, 55, 64, 
65, 80, 92, 110 

Asachi, Gheorghe ........... mean 68 
ANSaT scie ca dead aaa put d da dal 131 
Asia Mică ......... 11,25, 42, 55, 151, 152 
Asia sumeriană, Ur... eee eee eee 28 
A STII, 23 east at da aaa d oc a aa 43 
A'S(TEUSI, „cs 7 cr ata ea Cata a at 42 
ATENA pisica cae ce 20 acida a 61, 66, 124 
AThalâ mos: scie scena cai să aa astia 156 
AThOS: scie ce citeai cai 65, 109, 135, 182 
atrocități... nenea eee ee neeeaeaee 127 
ATS caca cai i Pac DE Ta nea iai ea a 25 
Augustin, Sfântul......115, 116, 119, 127 
Augustyn Maciey..... eee 14 
AU sic n ol 00 ae 025 ae 000 a ea 12 
AUTElIa nins ia ata 3000 iai aia că 74 
AZIDNăi a tea sI 0 a 0 da to a tus 125 
Baba Dochia .......... ceea 5, 66, 69, 82 
Babbăisse se nara sitter aia aaa 70 
Babel, efectul de Turn ......... 8, 9, 20, 22 
Bachus: cica taca ca a a tea tati 39, 126 
Badita (înţelept) .............. 20, 21, 54, 57, 
58, 59, 65, 66 

Badtabira (Tărtăria) ......... eee eee 7,8 
Bla: aaa cacat odace tata tua 136, 138, 174 
Baksic ceea eee eee eee 172 


241 


Datina, Biblia Românilor 


balaur, şarpe... nenea 38, 52, 73, 79 
Balea ile e papii se e auda a să 161 
Balş, Vasile ....... ceeace 137, 184 
Bandini, Marco........ueeesee. 136, 173, 174 
Barbu, Daniel... eee 72, 73, 86 
Bardesanes. ca cai tea zace ce aaa 107 
Barsi di Luca, Nicolo ........ 52, 165, 170, 

171, 172 
Masarab;;:s issa cote coc cca asia ca 109, 132 
Basarabia ss: se ciao gta pa ata căi 17 
Baăsilides::s ss cetati aceea caca ta 107 
Baterea pământului cu maiurile.......... 82 
Bădescu: sm cca cea catia cca ca seta 10,11 
Bălan ss capra cca cotatia cata ceda 14 
Bălașa: ns coca panta dau ca atata cot 50, 74 
Bărbulescu: caza cai ee cota catei citi 7 
bătătură: sms a caci d a dat oa 80 
Beke, Paul: ss ceccar că 172 
Bela: se ictaia Sic e a ag dă ăi 132 
Bendis...... meci 22, 26, 30, 48, 55, 100 
Benedict ni cc eco toă ae ic a cs 64, 110 
Beniamin de Tudela ..........cee eee 131 
Bernard... cica apă agilitate iasă 19 
Berngă:; sie calea gata 10, 11, 88 
DESI sist mo pete tat a a că ati iai 151 
Betleeni acei cica aie iza ani 63, 151 
Beţia' Rituălică:; ss cca co eat ctia ta cad 82 
IBEZE o eee otto acu at dar dat 0 i Ri a 151 
Bibliăze: 3 act seg iti atata 19, 74, 115 
Biblioteca din Alexandria................. 129 
Biserica, biserici.......... 53, 75, 104, 105, 


106, 110, 113, 115, 116, 117, 120, 121, 
125, 129, 133, 134, 136, 137, 143, 146, 
170, 173, 176, 178, 186, 187 


BISEIȚA esa că teal a aa d d 134 
BItHIDIA: ae cae 30 aa 115, 121 
BIZAR ci să tie aa bla Ea sal 151 
Birlea; se iai a cae ta aaa Dea 80 53 
Blajini... ceea 6, 12, 80, 84, 122, 140, 
te nor ae ada ma dc ea aa da 142, 150 
blestemaţi .....c ceea eee eee 121 
Boboteaza... eee eenea ee 137 
Bocignoli di Raguza..........e cena 169 


lon DRĂGUŞANUL 


Bogdan.............. 134, 135, 156, 167, 172 
Bogdan cel Orb... 134 
DOL ca a a o ata 134, 163, 164, 165 
BOOT: pe spa aa ec aud Ea ateu 150 
BOllIaC i: aces size cet ai catia cea rca codice 52 
Bonifaciu, Sfântul... nene eeeeee 16 
DOIdEiE zici atei ci ceia aia 134, 161 
BOreas si isazcă stage ici daia daia 42, 43, 45 
DOIEAZI zice ac ia ca ia alai aia 47, 55 
Boristena:; scena aia cca at ua a 50 
botez......... 103, 194, 105, 127, 137, 144 
Botezul lui lisus... ceea 106 
Botoşani.:: css cata cata cinei za taia 17,79 
Bourul. e issa scana ca cin 154, 155, 156 
bradul de Crăciun ............ 17, 23, 74, 76 
Brazda (lui Novac), brazde......... 40, 47, 
56, 70, 74, 76, 78, 89, 90 
BIătESCU astea ca ia SER da dă 151 
DIILOII tsi ca ag icoceee agata aaa Pa da 128 
BUCEBI ss saci ace taia aia cata 21, 52 
buciuime 3: aia ca oaia caut a a 84, 96 
Bucovina..........uee. 29, 44, 157, 158, 167, 
184, 185, 186, 187, 192, 193, 194 
Buddhâă secete cca ce oa giga cai 124 
DUlSATI: sic cca atata at 53, 132 
Buna Vestire... nene ceeeee 75, 81, 103 
Buiebista:izosee citise egean ci gaaliati 33 
BUrlacii sarat aceata a deea aaa cae de ut darea 157 
BUSUIOC... eee ceea 26, 72, 98 
buturugi, menhire .....cee nenea 78 
BUZĂU: n 305 aa aaa dale el a 21, 24, 66 
9: JATVIS aa ce 7 aceia da aaa Duet 151 
Cahul; ses eesti atata dai ba 157 
Caii lui Sântoader......... ceeace 82 
Calcedonia........eee nenea eee eee 128 


calea cea demnă de admiraţiune 40, 194 


Calea Destinului .......eeee nene eee eee 6 
Calea Zeilor... 11,39, 40, 194 
calendar .......cee nenea 83, 88, 119 
Calende.........ce nene eeeee 47, 49, 122 
Caloianul ceeace 25, 26,27 
Campi Serenc......ce nenea 127 
Cântecul lui Igor... nenea 70 


242 


Cantemir, Dimitrie .....26, 38, 66, 97,98 
Capişti „mean 59, 61, 64, 65, 109, 110 
CAPTA sait tii tipat aaa aa atata 122 
Caraiman... nenea ceeaeee 21, 52 
GÂTCIUIMI scope aaa aaa ca dceu 138, 186 
Cardakhâm since esse cane oaia 157 
Carpaţi..... 16, 22, 23, 28, 38, 39, 40, 43 


45, 52, 56, 66, 72, 78, 92, 95, 131, 139, 
150, 153, 158, 161, 165, 166, 191 


CATPIZI: sintactic cca ca dacia 66, 162 
Cartagina... osie cani sc anca aces 41, 152 
Cartea egipteană a morţilor ......... 10, 11 
38, 39 
case.......... 31, 32, 48, 50, 69, 72, 78, 89, 


90, 91,93, 120, 124, 129, 134, 143, 144, 
146, 150, 162, 163, 164, 165, 170, 173, 
178, 179, 185, 186, 187 


Casa cu Ograda ...... mere 82 
(CăsandrOS ses cii etate dna caca oda 60 
călugări ............ 121, 123, 124, 129, 133 
138, 151, 152, 171, 183, 186 

Căluşari ......ce anca 72, 86, 122, 142, 155 
căluşer (pumn de alune) ......... ceace 43 
Căpriana: oi moaca ada at 38 
Cătlăbuga:s isca eta eee 154, 157 
Ceahlău.......... 21, 39, 52, 59, 65, 66, 68 
69, 82, 84, 161 

(CElSUS ss 30 sue ete 0 a i 0 a 34 
CELUI seste ea 5,26, 42, 44, 55, 56, 128 
centauri (Căluți) eee eee 73, 122 
(CER sue 5,7, 8, 17, 20, 25, 30, 49, 65 
71,78, 81, 84, 85, 92, 101, 142 

(CCED cast eat taca 41, 54, 55, 73,99 
CEremonIal sasi sit dea oale 54, 18 
Cergăul: MIC sms ete a te ie te ci 53 
(CEPT fie estice coc d seta ode agatat A aul 107 
(CErNĂUȚI sac ago it dai ta aaa De td 49 
Ceată a pissi ae si tata a e a a teacă cat 72 
CEVLOII- nasi sac ta dota te al 152 
(CEZAR. st scuti eta lat 0 oaia 13, 52 
Cheile Bîcului... eee eeeee 38, 40 
China: ie satisfied dci 152 
Ehionă sii casti datat aa at datate dusă în 45 


Chiril şi Metodie........ cecene eee 131 
Chişinău... eee nea an cana 38 
CIMPOale cn nenea anna aaa 52, 98 
cioate, menhire ........mmee eee eee 16 
Ciornei, Aurelian... eee eee 143, 147 
CIDTU since caca a ce nt tii di 108 
Cirene., issa site ata 00 da ad ta 108 
CYTUS: cca goe tt ct 28, 33, 61,96 
Ciuca-Buga..... ceea 56 
Ciuleandra ........ceee nenea 29, 99, 100 
Cîmpulung... eee 133 
Claude Levi-Strauss.........e nene eee TI 
Claudiu Aelian....... eee eee 44, 45 
Clemens din Alexandria .............. 28, 34 
CEL sis 105, 107, 110, 111, 113, 115, 


127, 131, 135, 139, 143, 144, 145, 174, 
181, 182, 186 


COJOACE: ici atac cu 69, 70 
COLACI poss cesta cacat ta ea dă a cela a 73 
COND a ct că 162, 184 
colinde ........... 12, 27, 45, 47, 48, 49, 50, 


53, 55, 56, 64, 71, 72, 76, 143, 145, 147, 
150, 151, 154 


Colţun, Gheorghe .................. 88, 92, 93 
Columella.;..:;. cc cacao caza 15, 164 
comparativism IStoric ....mcenenee nene 154 
comune creştine ........ 104, 105, 111,131 
Confucius... eee eee aaa 124 
Constantin cel Mare.......... 7, 38, 80, 84, 


106, 110, 111,112, 113, 114,115, 117, 
119, 122, 126, 127, 182, 183 


Constantiniana ......e eee eeee 123 
Constantinopol......... 121, 122, 124, 125, 
127, 132, 135, 180, 183, 185 

Constanțiu... eee eee eee 114 
copac verde... nenea eee 72, 74 
Corni, Argeş men nenea 29 
costum bărbătesc ........mmeee nenea 188 
(CFALL ata Sea atata a di ue că 73 
Crăciun ... eee 48, 53, 74, 16, 136, 143, 
147, 149, 175, 187, 191 

Crăciuneasa .......meee eee nea caea eee 76 


Crăiasa Zăpezii Eftepir.... 71, 80, 83, 94 


243 


Datina, Biblia Românilor 


creştinism ..... 18, 20, 29, 34, 47, 50, 52, 
53, 58, 64, 69, 73, 74, 76, 82, 86, 102, 
103, 105, 107, 108, 110, 111, 112, 113, 
114, 122, 123, 124, 126, 127, 128, 129, 
130, 131, 132, 135, 136, 137, 139, 143, 
144, 147, 149, 151, 152, 165, 166, 

173, 183 

Crez.. 107, 115, 123, 125, 136, 156, 174 
Crimeea. since et n sata da rats 
Cristos, lisus 43, 59, 64, 75, 103, 
104, 105, 106, 111, 114, 116, 117,118, 


CIIŞis sia seceta iat ci aie dci Dia cadeau ta ui 16 
CEIVăţUL. sepci zicea ce cotei tg cotata 16 
CTODIZI:: rise coca cca tai conte az cc sui 32, 37 
Cronos....... 6, 20, 21, 22, 23, 28, 32, 35, 

36, 41, 49, 67, 97 
Crucea .............. 106, 119, 123, 127, 146 
GUST: isca ae igaacaecat caă 150, 155 
(CUCULEII 2: cegaga iata asa natia 16, 17 
Cuina Turcului; scz ese atingea i 16 
Culgi sie caca casate 11, 12, 20, 30, 42, 65 
Cultul Moşilor......cc ceeace 16 
Cultul:solar: spe coca co ante sati a 50 
CUMINECĂLULĂ cena nenea 104 
CUNUNIE... eee 137, 178, 189, 190 
CUDTOT sas oa asi a a 08 55, 56, 57 
CUT sita 203 tea aa d d lea a dal 73 
(CVTUS:s otet Sata sata cast ne d 81 
(AG 26, 71, 99, 128, 157, 162 
Dacoyaria, Sat... nene nana 57, 58 
Dan, Dimitrie... ceeace eee 132, 193 
danii, jertfe... 119, 140, 143 
Daniel Barbu ............ 133, 138, 139, 164 
dans, hore ....... i.e 73,99, 100, 140 
Dardanes, Dardania .......ce eee nea 35 
DDărIi1Ș-ss de  ae etaa0a da dta ocaa că bd 40 
Datina..........ee. 9, 10, 11, 14, 15, 18, 19, 


20, 21, 22, 23, 27, 29, 30, 33, 43, 50, 53, 
56, 65, 70, 73, 74, 76, 78, 79, 80, 82, 88, 
92, 93, 96, 100, 102, 104, 105, 106, 114, 


lon DRĂGUŞANUL 
122, 130, 132, 133, 135, 139, 140, 142, 
143, 152, 163, 164, 167, 168, 
172, 191, 192 


Davai. stie ut eat 003 o a dida 42, 54 
David cica sotii so ataca atat ca 102 
Dănceni:, sii cc oega zicea e cata tacute 16 
Dăncescu ;n miss ceia taca ste ta ac saca 39 
DelaCrorx... esse scai ca inaintata 174 
T)ECENeu.. ss ici ceasca a stau cc ttaia 33, 35 
DECiUS: css ctg a ca A cca 108, 109 
Del Chiaro ;. sesiza caiac isaac ns 178 
Delos. cusca cotatia ca cos 42, 44, 54, 64 
Delfi iei ceiat i sea can i eee act ca 60 
T)eimetră ci se sate cae sait stu sea dea da ata 5, 26 
Densuşianu, Nicolae... 12, 23, 24, 46, 48 
Derek Williams... nenea 128 
descântece................. 27, 28, 33, 43, 83, 
86, 87, 100, 149, 179 

CIACORL e cca cae ci ta ue 115, 124 
diavoli, idoli............... 86, 110, 121, 128 
Dinicu Golescu... nenea 162 
Dio Cassius... ceeace 36, 126 
DIOCIEȚIĂII spec atasa sia eat ice 79, 108 
Diodor Sicul .............. 12, 25, 39, 43, 44 
DIONYSOS scz seci oa cai e eta 22, 39 
DDLOSCOTO secara a calu a d ta 128 
Diyărbakir; sia asaza a eco ad datat 157 
Dîmboviţa .... me nene nene cae 52 
Dochia ........... 21,26, 56, 65, 66, 67, 68, 
69, 70, 74, 80, 84, 86 
Documente............ 14, 15, 138, 163, 180 
Domițian... eee nea 108, 126 
DOI mie siee tu a A cata 16, 39, 42, 56, 92 
Dorada: se catea aie atatia eat 60 
COFISDII: se fitze ceai toane ata 152 
DOSOfTEI: i seste cai ata taina 59 
Dragobete ................. 66, 69, 70, 71,74, 
80, 92, 122, 192 

Dragoş Vodă.............. 21, 134, 154, 155 
DTâgoşă: aia uta data 157 
Drăgaica...... men nana 29, 86 
dreptul valah.............. ee. 13, 14, 15, 88 
TUI ZI: seic an 000 ac da tat ai eta 20, 42, 76 


drumul întoarcerii... nenea 72, 73 
Drumul Robilor......c ceeace 84 
Ducele de Orleans .......... ceea 76 
Duică, Bogdan... nenea 166 
Dimineata aie tza cd codat ta 106 
Dumnezeu ........ee... 5, 12, 25, 30, 47, 48, 


57, 58, 60, 61, 62, 64, 65, 68, 69, 78, 79, 
80, 81, 85, 101, 102, 103, 104, 105, 106, 
107, 108, 110, 111, 112, 113, 114,115, 
116, 117, 118, 119, 120, 123, 127, 129, 
131, 132, 134, 135, 136, 139, 142, 143, 
145, 148, 149, 159, 173, 175, 181 


DiiNUZI ie cote sia cca cati e tina cd pa cc data 6 
Dunărea scie aa a ca sata caă oda ata 21, 43, 152 
E.H.. Palmer: ceai cca tzac caca aa 151 
Ebioniți. sie is pinza cect cca ta ds 107 
EChINOX:; scutec cacao ai 43, 49, 50, 75 
ECUTNETĂ ic apa ta og oc ai dai 6, 152, 158 
Eduard al III-lea .............cee eee 79 
Eduard Schure ......... cecene caeee 18 
Edward Johnson ....... ceeace 77 
EfES: incoace Da sade dar ia 128 
Eftepir...22, 23, 33, 40, 80, 92, 122, 142 
Egipt oana isi 22, 23, 33, 40, 85, 106, 
114, 152, 161 

egipteni... 6, 9, 10, 11, 32, 38, 39, 
40, 41, 54, 76, 78, 92, 152 

Eladai stie el ceea ra 18, 30, 60 
EICHEȘarți: seci a  a că aoa 107 
Elena, Sfânta ......cee nenea eee eee 120 
Eliade, Mircea ........ 6, 99, 100, 150, 152 
Emanuel Comnenul... eee 125 
EMINESCU cs preseaza isa alelă sută 88 
Enea din Gaza .......cce eee eee eaeee 35 
Anmenluanna .....e eee eee eee ceea 6 
CNOTIAŞI si se ati datata a Do aaa aa dai 53 
EPhOTOS; saci aia dada ca a 0 d da 161 
EPISCOPI .. mean 104, 107, 114, 115, 
117, 121, 122, 127, 128, 132, 186 
ErCOle eee eee eaa 127 
EriChtONius mecanica 55 
Esenieni.... ceeace eee 124 
CtiMOlogii ceea 160 


244 


Eufrat setea atat an cetati ac 102 
EUrOpăs: scapa o ata topo ta 6, 19, 29, 50 
Eusebiu ........ccuneeeeeeee 104, 109, 117, 127 
Evanghelii... nenea 103 
EVICL: azi saci 102, 106, 107, 108, 109, 
114, 117, 124, 126, 128, 129, 138, 186 
EXCOMUNICare....... nenea nenea 125 
fanatici religioşi .....9, 64, 109, 127, 129, 
186 
FariseL ici cotei agenta ia 102 
FarVar. scz aci pata bata cc cae 0 d ct e 102 
felahi......... 11,41, 43, 84, 141, 152, 161 
fenicieni .....ce unea 9, 19, 39, 76, 96, 152 
Ferrante Capeci... cecene ere 168 
fertilitate: sn coste aicea cae 52, 54, 57, 58 
Filip, Sfântul... ceeace neeeezeee 60 
Filip'Sârâbulz:iso cae e cca aaa dat 109 
Filipii de Toamnă ......mceee nenea 83 
fiu împărătesc .... men en 155 
Elaceăs,a cca ce Pat ca oa badea cea dia 29 
Flachus, Pelasg............ 29, 41, 133, 135 
fluiere; saseasca aaa 43, 52, 73, 98 
FOCLOIĂ: e saten cca ap acad 28, 33 
Focul Viu... eee 22, 78, 79, 84, 144 
Focuri de Macinici.. ce eee eee 82 
POTI soia cotata a ba a bla 121 
Franco Sivori .... cena eee ceeace 169 
că 0 11, RR BIRD N Ra te a OT E 75 
frazeologisme ........me nene nenea nea 88 
frumuseţea româncelor......... mean 178 
(EC, ostasi tai asa că Dalia tao 0093 0 22, 26 
(ălătiaz; ea 2 a etate aula 121 
Galaxis..... eee eee 50, 54, 67 
(Galerius sie ae Da et Erate atat 50, 127 
Gebalie, gebali................... 54, 151, 160 
Gebeleizis ................ 22, 28, 30, 48, 54, 
57,67, 151, 161 
Gemenii şi Comoara. .......ce eee nenea 83 
Geografia .......c cererea 15, 33, 72 
Georgius nenea nana nea 78, 79 
BEți mean 15, 28, 31, 32, 34, 36, 162 
Ghervasie.......c eee eee eeneaaeaee 124 
Ghilgameş... nene nenea 13 


245 


Datina, Biblia Românilor 


CI PANțI: eee e reteta ai ata E aaa ala Aa 23 
gloată (laic).............. 105, 107, 135, 143, 
145, 182 

GOitOsyros nenea nenea 51, 52 
Golgota. seci se cnezate aci see tata 86 
Gorj isi acacia e oc eat tai 66 
Graziani: seara cea catea ata ci cca 15, 165 
GTECI: css sia 5,6, 17, 19, 25, 26, 30, 38, 
44, 47, 54, 55, 57, 59, 67, 92, 95, 152 
Grigore, episcop....... 107, 115, 121, 132 
Grigore cel Mare ........ cecene 121 
Grigore III... sei seci tza ta acte ca 122 
Grigore Thaumaturgos ............. 107, 115 
Grimm, fraţii nene eee 10, 154 
GUagnini css ea cnezi atatia asa 168 
Hadrian: cs sos cca cotei 108, 126, 128 
Hamangia... nenea nana 16, 17 
Hammarlund........me nene nene 50 
Hecateu Abderida............ 44, 45, 471, 49, 
52, 98 

FHefăistOSie seaca cata a eat oa aaa 55 
Helesponiti: sos ce ae aa aaa 121 
Hellanicos::scse iza aaa caaa diac 28, 32 

